Capitolul 1 - CARLOS 


Vreau să-mi trăiesc viaţa aşa cum ştiu eu. Dar sunt 
mexican, aşa că mi familia! e întotdeauna prezentă ca să 
mă îndrume în toate, fie că-mi place, fie că nu. Deşi să mă 
„îndrume” e prea puţin spus. Mai degrabă să-mi „dicteze”. 

Mi'amă? nu m-a întrebat dacă vreau să plec din Mexic şi 
să mă mut în Colorado, ca să stau cu fratele meu Alex în 
ultimul an de liceu. A luat decizia de a mă trimite înapoi în 
America „pentru binele meu” - părerea ei, nu a mea. lar 
când restul familiei a susţinut-o, n-am mai avut ce face. 

Chiar îşi închipuie că trimiţându-mă înapoi în SUA or să 
mă împiedice să sfârşesc la trei metri sub pământ sau în 
puşcărie? De când am fost concediat de la fabrica de zahăr, 
acum două luni, am dus /a vida loca?. Asta-i adevărul, gol- 
goluţ, un adevăr care n-o să se schimbe în veci. 

Mă uit pe hublou în timp ce avionul zboară peste Rocky 
Mountains, cu crestele lor înzăpezite. Nu mai sunt în 
Atencingo... dar nici în suburbiile oraşului Chicago, unde 
mi-am petrecut toată viaţa înainte ca mama să ne facă 
pachet şi să ne mutăm în Mexic, pe vremea când eram în 
anul doi de liceu. 

Când aterizăm, îi urmăresc pe ceilalţi pasageri cum se 
înghesuie să iasă cât mai repede din avion. Nu mă grăbesc, 
rămân pe scaun şi mă gândesc la situaţia în care mă aflu. O 
să-mi văd fratele pentru întâia oară după aproape doi ani. 
La naiba, nici măcar nu sunt sigur că vreau să-l văd. 

Avionul aproape că s-a golit, aşa că nu mai pot să trag de 
timp. Îmi iau rucsacul şi urmez indicatoarele care duc spre 
banda rulantă pentru bagaje. les din terminal şi îl văd pe 
fratele meu Alex aşteptându-mă dincolo de punctul de 
control. Pe drum, mă întrebasem dacă aveam să-l recunosc 
sau dacă nu cumva o să am senzaţia că suntem doi străini, 


1 Familia mea (lb. spaniolă). 
2 Mama (Ib. spaniolă). 
3 O viaţă nebună (Ib. spaniolă). 


nu rude. Dar nu, n-am cum să îl confund pe fratele meu mai 
mare... faţa lui îmi e la fel de familiară ca propriul chip. 
Simt o mică satisfacţie că l-am întrecut în înălţime şi că nu 
mai arăt ca un puşti sfrijit, aşa cum mă ştia el. 

— Ya estás en* Colorado, zice trăgându-mă spre el şi 
îmbrăţişându-mă. 

Când îmi dă drumul din strânsoare, observ nişte cicatrici 
estompate deasupra sprâncenelor şi în jurul urechilor, pe 
care nu le avea înainte. Arată mai în vârstă, dar nu mai are 
privirea aia mereu în gardă, ca un soi de scut. Cred că am 
moştenit şi eu chestia asta cu scutul. 

— Gracias’, răspund pe un ton plat. 

Alex ştie că n-am nici un chef să mă aflu aici. Unchiul 
Julio a stat cu mine până ce am urcat în avion. 
Ameninţându-mă că e în stare să aştepte în aeroport până 
ce era sigur că îmi desprinsesem fundu' de la pământ. 

— Mai ştii să vorbeşti englezeşte? mă întreabă Alex în 
timp ce ne îndreptăm spre banda de bagaje. 

Îmi rostogolesc ochii în cap. 

— N-am stat în Mexic decât doi ani, Alex. Mai bine spus, 
eu, Mamă şi Luis ne-am mutat în Mexic acum doi ani. 
Pentru că tu ne-ai lăsat baltă. 

— Nu v-am lăsat baltă. M-am dus la colegiu, ca să pot să 
fac ceva util în viaţă. Ar trebui să-ncerci şi tu. 

— Nu, mersi. Îmi place viaţa mea, aşa inutilă cum e. 

Înşfac sacul de pe bandă şi ies cu Alex din aeroport. 

— Ce porţi la gât? mă întreabă fratele meu. 

— Un  rozariu, răspund jucându-mă cu cruciuliţa şi 
mărgelele alb cu negru. Am devenit credincios de când nu 
m-ai văzut. 

— Aiurea, credincios. Ştiu că e simbolul unei bande, zice 
când ajungem în dreptul unui bemveu argintiu decapotabil. 

Alex nu-şi poate permite o maşină aşa bengoasă; a 
împrumutat-o probabil de la iubita lui, Brittany. 


* Ai ajuns în (Ib. spaniolă). 
> Mulţumesc (Ib. spaniolă). 


— Şi ce dacă? spun eu. 

Alex a fost şi el membru al unei bande, pe vremea când 
locuiam în Chicago. La fel şi mi papă, înaintea lui. Deci am 
în sânge chestia asta de băiat rău, chiar dacă Alex nu e 
dispus să recunoască. Am încercat să trăiesc după reguli. 
Nu m-am plâns niciodată când câştigam sub cincizeci de 
pesos* pe zi muncind ca un câine după orele de şcoală. 
După ce fusesem dat afară şi începusem să ies cu cei din 
Guerreros del barrio’, 
scoteam o mie de pesos pe zi. Bani probabil murdari, dar 
care ne asigurau traiul. 

— N-ai învățat nimic din greşelile mele? mă întreabă. 

Rahat, pe vremea când trăiam în Chicago şi Alex făcea 
parte din Latino Blood, îl veneram. 

— Nu vrei să ştii, răspunsul. 

Alex clatină din cap, frustrat, îmi ia sacul din mână şi îl 
îndeasă în portbagaj. Ce dacă a plecat din Latino Blood? O 
să poarte urmele cicatricilor pentru tot restul vieţii. li place 
sau nu, o să fie mereu asociat cu banda, chiar dacă nu mai 
e membru activ. 

II privesc îndelung. S-a schimbat mult; am sesizat asta 
din clipa când l-am văzut. Arată încă a Alex Fuentes, dar şi- 
a pierdut spiritul de luptă. Acum, că e student, îşi 
imaginează că poate juca după reguli, că poate transforma 
lumea într-un loc mai strălucitor. De mirare cât de repede a 
uitat că nu cu multă vreme în urmă locuiam într-o mahala 
dintr-o suburbie a oraşului Chicago. Unele părţi din lume nu 
vor străluci niciodată, oricât ai încerca să îndepărtezi 
murdăria şi să le dai lustru. 

— Y Mamă? întreabă Alex. 

— E bine. 

— Şi Luis? 

— La fel. Fratele nostru mai mic e aproape la fel de 

ê Aproximativ patru dolari americani. 


7 Războinicii cartierului (Ib. spaniolă). 
Şi mama ce mai face? (Ib. spaniolă) 


deştept ca tine, Alex. Îşi închipuie că într-o bună zi va 
ajunge astronaut, ca Jose Hernandez?. 

Alex dă din cap, ca un tată care nu-şi mai încape în piele 
de mândrie, şi chiar am impresia că socoate că Luis îşi 
poate împlini visul. Se amăgesc amândoi... amândoi fraţii 
mei sunt nişte visători. Alex crede că poate salva omenirea 
descoperind leacuri pentru boli, iar Luis crede că va putea 
explora lumi noi. 

Intrăm pe autostradă şi zăresc în depărtare un zid de 
munţi. Care îmi aminteşte de relieful accidentat al 
Mexicului. 

— Îi zice Front Range, mă lămureşte Alex. Universitatea e 
la poalele munţilor, arată el spre stânga. Şi acolo e 
Flatironsi. Seamănă cu nişte scânduri de călcat. O să te 
duc odată să-i vezi. Brit şi cu mine ne plimbăm pe acolo 
când vrem să ieşim din campus. 

Când îmi aruncă o privire, mă vede că mă uit la el ca şi 
cum ar avea două capete. 

— Ce-i? 

Glumeşte sau ce? Me está tomando los pelos?” 

— Mă întrebam cine eşti şi ce mama naibii s-a întâmplat 
cu fratele meu. Fratele meu Alex era un rebel, şi acu' 
trăncăne despre munţi, fiare de călcat şi plimbări cu iubita. 

— Şi ce-ai vrea? Să vorbesc despre cum e când mă îmbăt 
şi sunt dus cu pluta? 

— Da! exclam ca şi cum aş fi entuziasmat. Şi pe urmă ai 
putea să-mi spui şi mie unde să mă duc ca să mă îmbăt şi 
să mă simt dus cu pluta, pentru că n-o să rezist multă 
vreme fără să-mi vâr vreo substanţă d-aia, ilegală, în corp. 

Mint. Dar presupun că mi'amă l-a prevenit pe Alex că mă 
bănuieşte că iau droguri, aşa că nu strică să intru în rol. 


a Inginer american de origine mexicană (n. 1962), fost astronaut NASA. în 


2009, a participat la misiunea spaţială STR-128, fiind primul vorbitor nativ de 
spaniolă care a efectuat un zbor în spaţiul cosmic. 
10 Flat iron — fier de călcat (Ib. engleză). 


11 Face mişto de mine? (Ib. spaniolă). 


— Da-da, vezi să nu. Păstrează tâmpeniile astea pentru 
Mamă, Carlos. Nu mă las eu păcălit de tine. 

Îmi cocot picioarele pe bord. 

— Habar n-ai ce fac eu. 

Alex mi le împinge jos. 

— Te superi? E maşina lui Brit, nu a mea. 

— Omule, tipa te-a prins în mreje. Când ai de gând s-o 
laşi baltă pe gringa” aia şi să te comporţi ca un băiat de 
vârsta ta, care se cuplează cu o grămadă de fete? îl întreb 
eu. 

— Brittany şi cu mine nu ieşim cu alţi oameni. 

— De ce? 

— Pentru că asta înseamnă să ai un iubit sau o iubită. 

— Ba nu, asta înseamnă să fii panocha”. Nu e normal ca 
un tip să iasă cu o singură fată, Alex. Eu, unul, sunt liber ca 
pasărea cerului şi intenţionez să rămân aşa toată viaţa. 

— Atunci, ca să fie clar, Señor Liber ca pasărea cerului, 
să nu te prind că te regulezi cu vreo fată la mine în casă. 

O fi el fratele meu mai mare, dar tata e mort şi îngropat 
de o grămadă de vreme. N-am nevoie de regulile lui 
cretine. E timpul să-mi impun punctul de vedere. 

— Atunci, ca să fie clar, află că intenţionez să fac ce 
vreau cât sunt aici. 

— Uite, ce-i, ascultă-mă ce-ţi spun şi o să fie bine pentru 
amândoi. Şi ai putea să înveţi câte ceva de la mine. 

Scot un râset scurt. Vezi să nu! Ce să învăţ de la el, cum 
să completez un formular de înscriere la colegiu? Să fac 
experimente de termochimie? N-am de gând să mă bag în 
niciuna din chestiile astea. 

În restul drumului de trei sferturi de oră, rămânem 
amândoi tăcuţi şi munţii se apropie cu fiecare milă. Tăiem 
campusul Boulder al Universităţii Colorado. Clădiri din 
cărămidă roşie se profilează ici-colo şi văd studenţi cu 
rucsacuri în spate răspândiţi peste tot. Chiar îşi închipuie 


12 Gringo, gringa — nume dat persoanelor de rasă albă (argou spaniol). 


13 Vagin (argou mexican); aici cu sensul de pămpălău. 


Alex că-şi va depăşi condiţia şi va găsi un job bine plătit, ca 
să nu rămână sărac pentru tot restul vieţii? Slabă speranţă. 
O singură privire la tatuajele lui, şi îl vor arunca pe uşă 
afară. 

— Trebuie să fiu la slujbă într-o oră, dar mai întâi o să te 
instalez, zice oprind într-o parcare. 

Ştiu că lucrează la un atelier auto ca să plătească taxele 
uriaşe de şcolarizare, plus împrumutul guvernamental. 

— Uite, asta e, zice arătând spre clădirea din faţă. Tu 
casa.1% 

Construcţia asta rotundă oribilă, cu opt etaje, care 
seamănă cu un cocean de porumb uriaş, n-aduce câtuşi de 
puţin a casă, dar asta e. Scot sacul din portbagaj şi îl urmez 
pe Alex înăuntru. 

— Sper că asta-i partea săracă a oraşului, Alex, îi zic. 
Pentru că fac urticarie în preajma bogătanilor. 

— Nu trăiesc în lux, dacă asta vrei să spui. Sunt 
apartamente pentru studenţi cu chirii subvenţionate. 

Urcăm cu liftul până la etajul patru. Holul pute a pizza 
râncedă şi pe mochetă se înşiră nişte pete. Două gagici 
mişto, îmbrăcate în uniforme de lucru, se îndreaptă către 
noi. Alex le zâmbeşte. Din reacţia lor visătoare, deduc c-ar 
fi oricând dispuse să îngenuncheze şi să sărute pământul 
pe care calcă el. 

— Mandi şi Jessica, el e fratele meu Carlos. 

— Buuună, Carlos, zice Jessica măsurându-mă din cap 
până-n picioare — am ajuns în centrul atenţiei celor mai hot 
puicuţe din colegiu, chestie care îmi place. De ce nu ne-ai 
spus până acum că fratele tău e aşa de drăguţ? 

— E încă la liceu, le avertizează Alex. 

Cine naiba se crede, să se bage între penisul meu şi 
fetele astea două? 

— In ultimul an, bâigui, sperând să atenuez dezamăgirea 
lor că nu sunt student. Peste câteva luni o să împlinesc 
optsprezece ani. 


14 Casa ta (Ib. spaniolă). 


— O să-ţi organizăm o petrecere, promite Mandi. 

— Super, zic eu. Pot să vă capăt pe voi două în dar? 

— Cu condiţia să nu se supere Alex, spune Mandi. 

Alex se îndepărtează şi îşi trece mâna prin păr. 

— O să dau de bucluc cu voi, zice el. 

De data asta, gagicile izbucnesc în râs. După care o iau la 
picior pe hol, dar nu înainte de a se uita în urmă şia ne 
face semn cu mâna. 

Intrăm în apartament. E clar, Alex e departe de a trăi în 
lux. Un pat îngust, acoperit cu o pătură subţire de lână, e 
lipit de un perete, în dreapta sunt patru scaune şi o masă, 
iar imediat după uşă e o bucătărie atât de mică, încât de- 
abia dacă încap două persoane. Nu e nici măcar un 
apartament cu un dormitor. Ci o garsonieră. O garsonieră 
mică. 

Alex arată spre o uşă de lângă pat. 

— Acolo e baia. Poţi să-ţi aşezi lucrurile în dulapul de 
vizavi de chicinetă. 

Îmi arunc sacul în dulap şi fac un tur al camerei. 

— Ăăă... Alex, şi unde o să dorm? 

— Am împrumutat o saltea gonflabilă de la Mandi. 

— Está buena — e drăguță. 

Dau din nou ocol încăperii. În casa noastră din Chicago, 
am împărţit o cameră mult mai mică cu Alex şi Luis. 

— Unde-i televizorul? întreb. 

— N-am. 

Rahat. Chestia asta nu-mi miroase deloc a bine. 

— Şi ce naiba o să fac când mă plictisesc? 

— Să citeşti. 

— Estás chiflado, eşti ţicnit. Nu-mi place să citesc. 

— Asta o să se schimbe începând de mâine, spune Alex 
deschizând fereastra ca să aerisească. Am cerut deja să-ţi 
fie transferată foaia matricolă. Mâine te prezinţi la liceul 
Flatiron. 

Liceu? Fratele meu vorbeşte de şcoală? Dumnezeule, 
ăsta-i ultimul lucru de pe lume de care-i arde unui băiat de 


şaptesprezece ani. Crezusem că o să mă lase măcar o 
săptămână să mă obişnuiesc din nou cu viaţa în State. Ca 
să o iau de la capăt. 

— Unde-ţi ţii iarba? îl întreb, conştient că îi pun răbdarea 
la încercare. Ar trebui să-mi spui de pe acum, ca să nu 
răscolesc pe aici în căutarea ei. 

— N-am nici un fel de iarbă în casă. 

— OK? Atunci de la cine o cumperi? 

— Nu cumpăr. Carlos, nu mă mai ocup de prostii dintr- 
astea. 

— Ai spus că ai serviciu. Nu faci destui bani? 

— Mda, destui cât să-mi permit să mănânc, să merg la 
facultate şi să-i trimit mamei ce îmi mai rămâne. 

Rumeg informaţia şi între timp uşa apartamentului se 
deschide. O recunosc imediat pe iubita fratelui meu, care 
stă cu cheile de la garsonieră şi geanta într-o mână, iar în 
cealaltă cu o pungă mare din hârtie groasă maro. Parcă ar 
fi căsătoriţi. 

— Carlos, sper c-o mai ţii minte pe Brittany. 

Brittany îşi deschide larg braţele şi mă trage spre ea. 

— Carlos, e aşa grozav să te avem aici, zice ea veselă. 

Aproape că uitasem că fusese majoretă în liceu, dar de 
cum deschide gura, îmi amintesc. 

— Grozav pentru cine? spun eu pe un ton aspru. 

Face un pas în spate. 

— Pentru tine. Şi pentru Alex. Îi e dor de familie. 

— Da, pot să pun pariu. 

Işi drege glasul şi se foieşte puţin stânjenită. 

— Hm... bine, v-am luat nişte mâncare chinezească 
pentru prânz. Sper că vă e foame. 

— Noi suntem mexicani. De ce n-ai luat mâncare 
mexicană? o iau eu la rost. 

Sprâncenele perfect pensate ale lui Brittany se încruntă. 

— Asta a fost o glumă, nu? 

— Nu tocmai. 

Se întoarce spre bucătărie. 


— Alex, vrei să vii te rog să mă ajuţi? 

Alex apare din bucătărie ţinând în mâini farfurii de hârtie 
şi furculiţe din plastic. 

— Care-i problema ta, Carlos? 

Ridic din umeri. 

— Nici o problemă. Am întrebat-o pe prietena ta de ce n- 
a cumpărat mâncare mexicană, atâta tot. Şi s-a atacat. 

— Poartă-te civilizat şi mulţumeşte-i în loc s-o faci să se 
simtă prost. 

De-acum e clar de partea cui e Alex. Cândva, îmi spusese 
că intrase în Latino Blood ca să protejeze familia, pentru ca 
Luis şi cu mine să nu fim nevoiţi să ne înrolăm şi noi. Dar 
acum îmi dau seama că familia nu înseamnă nimic pentru 
el. 

Brittany îşi ridică braţele în aer. 

— Nu vreau să vă certaţi din cauza mea, spune 
aşezându-şi geanta mai bine pe umăr şi scoțând un oftat. 
Mai bine plec şi vă las să vă reacomodaţi unul cu celălalt. 

— Nu pleca, spune Alex. 

Dios mio! se vede treaba că fratele meu şi-a pierdut 
boaşele undeva, pe drum, între Mexic şi locul ăsta. Sau 
poate Brittany le ţine încuiate cu fermoarul în poşeta aia 
fițoasă a ei. 

— Alex, las-o să plece, dacă aşa vrea ea. 

E timpul ca Alex să scape din lesa în care-l ţine tipa. 

— Nu-i nici o problemă. Nu-ţi face griji pentru mine, zice 
Brittany şi îl sărută pe Alex. Sper să vă placă prânzul. Ne 
vedem mâine. Pa, Carlos. 

— În sfârşit. 

De cum dispare, înşfac punga maro din chicinetă şi o 
aşez pe masă. Citesc eticheta de pe fiecare cutie. Pui Chow 


15 Dumnezeule ( lb. spaniolă). 


mein!€...vită chow fun”... platou pu-pu?8. 

— Platou pu-pu? 

— Sunt nişte aperitive, îmi explică Alex. 

N-am chef să pun gura pe o chestie care se cheamă „pu- 
pu”.Mă deranjează până şi faptul că fratele meu ştie ce 
înseamnă un platou pu-pu. Las deoparte cutia aia, îmi vâr 
furculita adânc într-o masă de mâncare chinezească 
neidentificabilă şi încep să înfulec. 

— Tu nu mănânci? îl întreb pe Alex. 

Se uită la mine de parcă nu m-ar cunoaşte. 

— Qué pasa?!” zic. 

— Nu mă despart de Brittany, ca să ştii. 

— Păi tocmai asta-i problema, nu-ţi dai seama? 

— Nu. Îmi dau seama că am un frate de şaptesprezece 
ani care se poartă ca un ţânc de cinci. E vremea să te 
maturizezi, mocoso”. 

— De ce? Ca să ajung la fel de plicticos ca tine? Nu, mă 
lipsesc. 

Alex îşi ia cheile. 

— Unde pleci? 

— Să-i cer scuze prietenei mele, şi după aia la muncă. Fă- 
te comod, zice aruncându-mi şi mie o cheie. Şi nu te băga 
în bucluc. 

— Dacă tot vorbeşti cu Brittany, îi zic muşcând dintr-un 
rulou cu ou, cere-i să-ţi dea înapoi huevos”. 


16 Tăiţei din aluat nedospit (noodles) prăjiţi la foc iute, împreună cu bucăţi 
de carne, ţelină, ceapă şi alte legume. 

17: Mâncare cantoneză din bucăţi de carne de vită, noodles de orez şi 
muguri de plante, totul prăjit la foc iute. 

18 Aperitive americano-chineze formate din carne şi fructe de mare şi 
cuprinzând de obicei rulouri de ou, coaste, aripioare de pui, crab, bucăți de 
carne de vită, crevete. 

19 Ce ai? Ce se întâmplă (Ib. spaniolă). 

20 Mucosule (Ib. spaniolă). 

21 Ouă, boaşe (argou spaniel). 


Capitolul 2 - Kiara 


Nu-mi vine să cred că ţi-a dat papucii pe telefon, zice 
Tuck, prietenul meu cel mai bun, citind cele trei propoziţii 
de pe celularul meu, stând aşezat la biroul de la mine din 
cameră. „Ma in2esc ca mrg. Skz. Nu t supi, OK?” Ar fi putut 
măcar să nu scrie prescurtat, spune aruncându-mi telefonul 
înapoi. Nu t supi? Ce prostie mai e şi asta? Ba sigur c-o să 
te superi. 

Stau întinsă în pat, cu ochii în tavan şi cu gândul la 
primul meu sărut cu Michael. Eram la un concert de vară în 
aer liber, la Niwot?, ascunşi în spatele vânzătorului de 
îngheţată. 

— Am ţinut la el. 

— Mda. Mie nu mi-a plăcut niciodată. Nu poţi să ai 
încredere într-un tip cunoscut în sala de aşteptare a unui 
terapeut. 

Mă răsucesc pe burtă, sprijinită în coate. 

— La o şedinţă de terapie de vorbire. Şi nu a lui, ci a lui 
frate-său. Pe care îl adusese cu maşina. 

Tuck, care nu a agreat niciunul dintre băieţii cu care am 
ieşit până acum, scoate din sertarul biroului o agendă cu 
coperţi roz pe care sunt desenate un craniu cu oase 
încrucişate. Mă mustră făcându-mi semn cu degetul 
arătător. 

— Niciodată să nu ai încredere într-un tip care îţi declară 
că te iubeşte la a doua întâlnire. Mi s-a întâmplat şi mie o 
dată. Şi a ieşit un fiasco. 

— Dar de ce? Nu crezi în dragoste la prima vedere? 

— Nu. Cred în pasiune la prima vedere. În atracţie 
sexuală. Dar nu în dragoste. Michael ţi-a spus că te iubeşte 
doar ca să ţi se vâre în chiloţi. 


22 Mică localitate din ţinutul Boulder,statul Colorado. 


— Cum de eşti aşa de sigur? 

— Pentru că şi eu sunt bărbat, răspunde Tuck 
încruntându-se. Sper că nu te-ai culcat cu el. 

— Nu, răspund scuturând din cap pentru a-mi sublinia 
spusele. Mă rog, de giugiulit, ne-am giugiulit, dar n-am vrut 
să împing lucrurile mai departe. Cred că... nu eram 
pregătită. 

Nu l-am mai văzut şi n-am mai discutat cu Michael faţă în 
faţă de două săptămâni, de când a început şcoala. A, sigur, 
ne-am trimis mesaje de câteva ori, şi de fiecare dată el m-a 
informat că-i foarte prins şi c-o să mă sune când o să se 
elibereze. Michael e în ultimul an de liceu la Longmont, la 
treizeci de minute de mers cu maşina, iar eu învăţ aici, în 
Boulder, aşa că mi-am închipuit că e ocupat cu şcoala. Dar 
acum ştiu că motivul pentru care nu ne-am întâlnit n-a fost 
acela că el era prea ocupat. Ci că a vrut să se despartă de 
mine. 

Din cauza altei fete? 

Din cauză că nu sunt suficient de drăguță pentru el? 

Din cauză c-am refuzat să fac sex? 

Exclus să-mi fi dat papucii fiindcă sunt bâlbâită. Toată 
vara am muncit ca să-mi controlez tulburările de limbaj şi 
din iunie nu m-am mai bâlbâit deloc. Am fost în fiecare 
săptămână la şedinţele de terapie a vorbirii, în fiecare zi 
exersez în faţa oglinzii şi sunt în fiecare clipă conştientă de 
cuvintele care îmi ies din gură. Până acum îmi făceam 
mereu griji când rosteam ceva, aşteptându-mă să-i văd pe 
ceilalţi cum se holbează mai întâi derutaţi la mine, apoi au 
o revelaţie: „O, înţeleg - fata asta are o problemă.” Şi pe 
urmă mă privesc cu milă. După care vine presupunerea: 
„trebuie că e cam sărăcuţă cu duhul.” lar pentru unele 
dintre colegele de şcoală, bâlbâielile mele au fost o sursă 
inepuizabilă de amuzament. 

Dar acum, gata cu bâlbâiala. 

Tuck ştie că în anul acesta mi-am propus să scot la 
lumină eul încrezător în mine - acea latură total 


necunoscută colegilor de şcoală. În primii trei ani de liceu 
am fost timidă şi introvertită pentru că mi-a fost îngrozitor 
de teamă ca lumea să nu râdă pe seama bâlbâielii mele. De 
acum încolo, în loc de Kiara Westford cea timidă, vreau să 
mă ţină minte drept fata care nu se teme să-şi exprime 
părerile în public. 

N-am luat însă în calcul varianta ca Michael să-mi dea 
papucii. Mă bazasem pe faptul că aveam să mergem 
împreună la întâlnirea absolvenţilor:s, la balul de sfârşit de 
an... 

— Nu te mai gândi la el, îmi ordonă Tuck. 

— Era un tip drăguţ. 

— La fel e şi-un dihor de casă păros, dar asta nu 
înseamnă c-aş vrea să ies la o întâlnire cu el. Meriţi mai 
mult de atât, Kiara. Nu te vinde pe nimic. 

— Vită-te la mine, îi cer. Hai să fim serioşi, Tuck. N-aduc 
nici pe departe cu Madison Stone. 

Slavă Domnului. O detest. 

Madison a ridicat expresia „fată rea” pe culmi 
inimaginabile. E bună la orice îşi pune în minte să facă şi ar 
putea fi oricând încoronată drept fata cea mai populară din 
şcoală. 

Toate tipele îşi doresc să-i fie prietene, pentru a avea acces 
la grupul celor cool. Pentru că Madison Stone dă tonul în tot 
ceea ce înseamnă cool. 

— Toată lumea o place. ` 

— Asta pentru că se tem de ea. In secret, toată lumea o 
urăşte, zice Tuck şi se apucă să mâzgălească ceva în 
agenda mea, apoi mi-o întinde. Uite, spune aruncându-mi 
un pix. 

Mă zgâiesc la pagină, LEGILE ATRACŢIEI - asta stă scris în 
capul foii, şi de dedesubt porneşte în jos o linie verticală, 
trasată pe centrul paginii. 

— Ce-i asta? 


23 În original, Homecoming - întrunire organizată anual de către universităţi 
şi licee cu absolvenţii tuturor promoţiilor. 


— În coloana din stânga vei nota toate calităţile pe care 
le ai. 

Glumeşte? 

— Nu. 

— Haide, scrie. la-o drept un exerciţiu de automotivare, 
un mod de a înţelege că fetele de genul lui Madison Stone 
nu sunt deloc atrăgătoare. Uite, termină următoarea 
propoziţie: 

Eu, Kiara Westford, sunt grozavă pentru că... 

Ştiu că n-am cum să-l fac să renunţe, aşa că trântesc pe 
foaie nişte prostii, apoi îi dau carnetul înapoi. 

Citeşte ce am scris şi se dă înapoi, oripilat. 

— Eu, Kiara Westford, sunt grozavă pentru că... ştiu să 
arunc o minge de fotbal, să schimb uleiul la maşină şi pot 
să mă caţăr pe munţi de peste patru mii de metri altitudine. 

Îmi înşfacă pixul din mână, se aşază pe marginea patului 
şi începe să mâăzgălească furios. 

— Hai să o luăm de la capăt. Ca să avem imaginea 
completă a atractivităţii, trebuie să discutăm pe rând cele 
trei laturi. 

— Cine a făcut regulile astea? _ 

— Eu. Sunt Legile Atracţiei ale lui Tuck Reese. Incepem 
cu trăsăturile de personalitate. Eşti deşteaptă, amuzantă şi 
sarcastică, spune notând fiecare din elemente în carneţel. 

— Nu sunt convinsă că toate astea sunt calităţi. 

— Crede-mă, sunt. Bun, stai aşa, că n-am terminat. Mai 
eşti şi o prietenă devotată, adori provocările mai mult decât 
oricine şi eşti o soră nemaipomenită pentru Brandon. 

Termină de scris şi se uită la mine. 

— Urmează chestiunea aptitudinilor. Te pricepi la reparat 
maşini, eşti o fire sportivă şi ştii să-ţi ţii gura. 

— Asta din urmă nu-i o aptitudine. 

— Ba da, scumpo, este. 

— Ai uitat de salata mea specială cu spanac şi nuci. 

Nu ştiu să gătesc, dar salata mea place tuturor. 

— E adevărat, faci o salată de milioane, spune el 


adăugând-o pe listă. OK, am ajuns la ultima parte - 
trăsăturile fizice, zice măsurându-mă de sus până jos şi 
cântărindu-mă din ochi. 

Scot un geamăt, întrebându-mă când avea să pună capăt 
umilinţelor la care mă supune. 

— Mă faci să mă simt ca o vacă scoasă la licitaţie. 

— Mda, mă rog. Bun, deci ai piele fără cusur şi un nas 
obraznic, care se potriveşte la perfecţie cu ţâţele. Dacă n- 
aş fi gay, aş fi tentat să... 

— Câh, spun pocnindu-l peste mână şi îndepărtând-o de 
pe foaia de hârtie. Tuck, nu poţi, te rog, să nu mai foloseşti 
cuvântul ăsta? 

Clatină din cap, scuturându-şi pletele de pe ochi. 

— Ce cuvânt, ţâţe? 

— Înî. Ăsta. Înlocuieşte-l cu sâni. Cuvântul care începe cu 
„t? sună atât de... vulgar. 

Tuck pufneşte şi îşi dă ochii peste cap. 

— OK... sâni obraznici, izbucneşte în râs, amuzat la 
culme. Scuze, Kiara, dar asta sună ca şi cum ar fi ceva ce ai 
de gând să pui pe grătar la prânz sau să comanzi la 
restaurant. 

la carnetul şi se preface că citeşte un meniu, cu un 
accent britanic fals. 

— Da, chelner. Aş vrea la sânii obraznici la grătar o 
garnitură de salată de varză. 

l-I arunc în cap pe Mojo, ursuleţul meu de pluş, mare şi 
albastru. 

— Zi-le „chestii intime” şi mergi mai departe. 

Mojo sare din capul lui Tuck şi aterizează pe podea. 
Prietenul meu cel mai bun nici nu clipeşte. 

— Ţâţe  obraznice, tăiat. Sâni obraznici, tăiat, zice 
trăgând, cu gesturi largi, câte o linie peste ambele. 
Înlocuim cu... chestii intime obraznice, adaugă scriind 
fiecare cuvânt în timp ce îl rosteşte. Aşa, hai să vedem ce 
mai avem: picioare lungi, gene lungi. Nu te supăra, dar nu 
ti-ar strica o manichiură, zice uitându-se la mâinile mele şi 


încreţindu-şi nasul. 

— Asta e tot? îl întreb. 

— Nu ştiu. Crezi c-ar mai fi ceva? 

Clatin din cap. 

— OK, acum că ştim ce fabuloasă eşti, trecem la pasul 
următor, o listă care să descrie genul de băiat care ţi-ar 
plăcea. Pe asta o s-o trecem în partea dreaptă a paginii. Să 
începem cu personalitatea. Vrei un tip care... completează 
tu. 

— Vreau un tip demn de încredere. Realmente demn de 
încredere. 

— Bun, zice notând. 

— Vreau un tip care să se poarte drăguţ cu mine. 

Tuck continuă să scrie. 

— Tip drăguţ. 

— Mi-ar plăcea un tip deştept. 

— În ce sens? Descurcăreţ sau inteligent din punct de 
vedere academic? 

— Ambele? îl privesc eu întrebător, neştiind dacă 
răspunsul meu e corect sau nu. 

Tuck mă mângâie pe cap, de parc-aş fi un ţânc. 

— Bine. Să trecem acum la aptitudini. 

Îmi face semn să tac, împiedicându-mă să-mi aduc 
contribuţia. N-are decât să se lege la cap cu lista aia 
idioată. 

— Partea asta o s-o completez eu pentru tine, zice. Vrei 
un tip cu aceleaşi aptitudini ca şi tine, plus alte câteva. 
Cineva căruia să-i placă sportul, care să dea măcar 
impresia că apreciază interesul ăsta tâmpit al tău de a-ți 
pune la punct maşina de epocă, şi care... 

— La naiba, strig sărind din pat. Era să uit. Trebuie să 
merg în oraş să iau ceva de la atelierul auto. 

— Sper că nu un zar dintr-ăla pufos, pe care să-l prinzi de 
oglinda retrovizoare. 

— Nu e nici un zar. E un radio. Un radio de epocă. 

Minunat! Un radio de epocă, tocmai bun pentru maşina 


ta de epocă! exclamă Tuck sarcastic bătând de câteva ori 
din palme şi prefăcându-se entuziasmat. 

Imi dau ochii peste cap. 

— Vrei să vii cu mine? 

— Nu, spune închizând carnetul şi aruncându-l în fundul 
sertarului. Ultimul lucru de pe lume pe care vreau să-l fac e 
să vin cu tine ca să te ascult cum trăncăneşti despre maşini 
cu indivizi la fel de pasionaţi de subiect ca şi tine. 

Pe drum îl las pe Tuck acasă la el şi după cincisprezece 
minute ajung la Atelierul Auto al lui McConnell. Bag maşina 
înăuntru şi dau cu ochii de Alex, unul dintre mecanici, 
aplecat peste motorul unei Broscuţe VW. Alex a fost 
studentul lui tata. La sfârşitul anului universitar trecut, tata 
a aflat că Alex se ocupă de maşini. l-a povestit de 
Chevrolet-ul Monte Carlo din 1972 pe care îl recondiţionez 
şi de atunci Alex m-a ajutat să găsesc diverse piese. 

— Bună, Kiara, spune ştergându-se pe mâini cu o cârpă şi 
rugându-mă să-l aştept cât aduce radioul. Uite-l, zice 
deschizând cutia. 

Scoate radioul dinăuntru şi îndepărtează folia cu bule. 
Din spatele aparatului ies firele, ca nişte picioare fusiforme, 
dar altfel e pur şi simplu perfect. Sunt conştientă că n-ar 
trebui să mă înflăcărez atât de tare din cauza unui radio, 
dar bordul n-ar fi complet fără el. Radioul pe care îl luasem 
preinstalat pe maşină nu funcţionase niciodată şi partea 
frontală, din plastic, era spartă, aşa că Alex îmi căutase on- 
line un înlocuitor original. 

— N-am avut însă timp să îl probez, spune trăgând de 
fiecare fir în parte, ca să se asigure că legăturile sunt 
solide. A trebuit să mă duc să-l iau pe fratele meu de la 
aeroport, aşa că n-am putut să ajung aici mai devreme. 

— A venit în vizită din Mexic? îl întreb. 

— Nu e în vizită. De mâine încolo va fi elev în ultimul an 
la 
Flatiron, spune completând o factură. Şi tu înveţi acolo, nu? 

Dau din cap. 


Aşază radioul înapoi în cutie. 
— Ai nevoie de ajutor ca să-l instalezi? 


N-am apucat să mă gândesc la asta, dar acum, când mă 
uit la radio mai îndeaproape, nu mai sunt aşa de sigură pe 
mine. 

— S-ar putea, răspund. Ultima dată când am sudat nişte 
fire, le-am încurcat între ele. 

— Atunci nu plăti factura acum, zice Alex. Dacă ai timp, 
mâine, după şcoală, opreşte-te aici şi ţi-l instalez eu. Aşa, 
voi avea timp să-l testez înainte. 

— Mersi mult, Alex. 

Îşi ridică ochii de pe factură şi bate darabana cu pixul pe 
tejghea. 

— Ştiu c-o să ţi se pară ciudat, dar ai putea să îl conduci 
pe fratele meu mâine ca să-i arăţi liceul? Nu cunoaşte pe 
nimeni. 

— Avem un program de sprijinire a integrării noilor elevi, 
spun, mândră că pot să-i fiu de folos. Ai putea să vii mâine- 
dimineaţă cu el ca să ne întâlnim în biroul directorului şi să 
semnez că accept să-i fiu ghidul elev. 

Vechea Kiara ar fi fost prea timidă pentru a se oferi 
voluntar, dar nu şi noua Kiara. 

— Trebuie însă să te previn... 

— Ce? 

— Fratele meu e un tip cam dificil. 

Îmi lăţesc buzele într-un rânjet. Pentru că, aşa cum bine 
observa Tuck... „ador provocările.” 


Capitolul 3 - CARLOS 


N-am nevoie de nici un ghid. 

Astea sunt primele vorbe care îmi ies din gură în clipa 
când domnul House, directorul Liceului Flatiron, mă 
prezintă Kiarei Westford. 

— Ne mândrim cu programul nostru de sprijinire a 
integrării noilor elevi, îi explică domnul House lui Alex. Ajută 
mult la o tranziţie lină. 

Fratele meu dă din cap aprobator. 

— Nici o problemă, din punctul meu de vedere. Sunt întru 
totul de acord. 

— Nu şi eu, bombănesc. 

N-am nevoie de nici un blestemat de ghid, şi asta pentru 
că (1) din felul în care Alex a salutat-o pe Kiara, e clar că se 
cunoşteau dinainte, (2) tipa nu e deloc mişto; are părul 
strâns într-o coadă de cal, poartă bocanci din piele pentru 
căţărări pe munte, o pereche de colanţi trei sferturi cu 
logoul Under Armour” iţindu-se la bază şi e acoperită de la 
gât până la genunchi cu un tricou lălâu pe care e imprimat 
cuvântul ALPINIST, şi (3) nu-mi trebuie nici un babysitter, şi 
cu atât mai puţin unul ales de fratele meu. 

Domnul House stă aşezat în fotoliul lui mare din piele 
maro şi îi întinde Kiarei o foaie cu programa mea şcolară. 
Grozav, acum tipa ştie unde ar trebui să mă aflu în orice 
clipă. Dacă situaţia nu ar fi atât de umilitoare, mai că m-aş 
prăbuşi de râs. 

— Liceul nostru e mare, Carlos, zice House, de parcă n-aş 
fi în stare să-mi găsesc singur drumul. Kiara este o elevă 
eminentă. O să-ţi arate care e dulapul tău la vestiar şi în 
prima săptămână o să te conducă la toate sălile de clasă. 

— Eşti gata? mă întreabă tipa cu un zâmbet larg pe faţă. 
Clopoţelul a sunat deja a doua oară; începe prima oră. 

Pot să cer un alt ghid, unul care să nu rânjească aşa 


24 Marcă de echipament sportiv. 


fericit că vine la şcoală la şapte treizeci dimineaţa? 

Alex îmi face semn să ies şi îmi vine să-i arăt degetul, dar 
nu sunt deloc convins că directorul ar aprecia gestul. 

O urmez pe eleva eminentă afară, pe coridorul pustiu, şi 
am senzaţia că am intrat în iad. Holul e mărginit de 
dulapuri şi pe pereţi sunt lipite afişe. Pe unul scrie DA, 
PUTEM?! -  VOTEAZ-O PE MEGAN HAHN PREŞEDINTA A 
CONSILIULUI ELEVILOR!, iar pe un altul JASON TU — TIPUL 
PE CARE TU TE POŢI BAZA? - TREZORIER AL CONSILIULUI!, 
alături de alte afişe, concepute pentru cel care îndeamnă 
SĂ FACEM DIN PRÂNZURILE MAI SĂNĂTOASE O REGULĂ? - 
VOTAŢI-L PE NORM REDDING! 

Prânzuri mai sănătoase? 

La naiba, în Mexic mâncam ce ne aduceam de acasă sau 
porcăriile pe care ni le trânteau în faţă. Nu existau 
alternative. Acolo unde am locuit eu în Mexic, oamenii 
mâncau ca să supravieţuiască, fără să-şi facă griji în 
privinţa caloriilor sau a carbohidraţilor. Asta nu înseamnă 
că în Mexic nu există oameni care trăiesc ca nişte regi. La 
fel ca în America, şi acolo sunt zone de bogătani în fiecare 
din cele treizeci şi unu de state... numai că familia mea n-a 
avut şansa de a locui în niciuna din ele. 

Locul meu nu e la Liceul Flatiron şi mai mult ca sigur că 
nu intenţionez să mă ţin după fătuca asta toată săptămâna. 
Mă întreb cât o să reziste până ce renunţă la programul 
ăsta idiot de integrare. 

Mă îndreaptă spre un dulap în care îmi vâr boarfele. 

— Dulapul meu e la alte două distanţă de al tău, mă 
anunţă ea, ca şi cum asta ar fi o treabă nemaipomenită. 

Când termin cu aşezatul lucrurilor în dulap, îmi studiază 
foaia cu programa şcolară, în timp ce merge pe hol. 


25 În Ib. engleză Yes we Kahn: joc de cuvinte bazat pe similitudinea fonetică 
dintre numele Kahn şi verbul can (a putea) 

26 În Ib. Engleză Go-tu guy: joc de cuvinte; numele Tu şi conjuncţia to (go to 
guy) se pronunţă la fel. 

27 în Ib. Engleză Make healthier lunches the norm; joc de cuvinte între 
prenumele Norm şi substantivul norm (regulă, normă). 


— Sala de curs a domnului Hennesey e cu un etaj mai 
sus. 

— Donde está el servicio??? o întreb. 

— Ă? Nu învăţ spaniola. Je parle français — vorbesc 
franceza. 

— De ce? Sunt mulţi francezi în Colorado? 

— Nu, dar vreau să fac un semestru în străinătate, în 
Franţa, în anul doi de colegiu, aşa cum a făcut şi mama. 

Mama mea nici măcar n-a terminat liceul. A rămas 
însărcinată cu Alex şi s-a măritat cu tata. 

— Vrei să zici că-nveţi o limbă pe care o s-o foloseşti 
numai un semestru? Mi se pare o prostie. 

Mă opresc când ajungem în dreptul unei uşi pe care e 
lipit un abţibild care are desenat pe el un bărbat. Arăt cu 
degetul mare spre uşă. 

— Servicio înseamnă toaletă... Te-am întrebat unde e 
toaleta. 

— A! zice uşor confuză, de parcă nu ar şti cum să rezolve 
o deviaţie de la program. Bine. Atunci cred c-am să te 
aştept aici. 

E momentul să mă distrez niţel, bătându-mi joc de ghidul 
meu. 

— Asta dacă nu vrei să intri ca să-mi arăţi locul... Nu ştiu 
până unde ai de gând să mergi cu chestia asta cu ghidarea. 

— Nu atât de departe, zice făcându-şi gura pungă, de 
parcă tocmai a înghiţit o lămâie acră şi clătinând din cap. 
Du-te înăuntru. Te aştept aici. 

Intru şi îmi sprijin braţele de chiuvetă, trăgând aer adânc 
în piept. Tot ce văd în oglindă e un tip a cărui familie îl 
consideră un ratat. 

Poate c-ar fi trebuit să-i spun adevărul mamei: că 
fusesem dat afară de la fabrică pentru că o protejasem pe 
micuța Emilie Juarez, de numai cincisprezece ani, de 
hărţuielile unuia dintre supraveghetori. Era şi aşa destul de 
rău că fusese nevoită să abandoneze şcoala pentru a munci 


28 Unde e toaleta? (Ib. spaniolă). 


ca să-şi ajute familia. Atunci când tipul s-a gândit că-şi 
poate permite să-şi pună labele jegoase pe ea numai 
pentru că era el jefe”, mi-am ieşit din minţi. Da, mă 
costase slujba... da' meritase şi aş proceda oricând la fel, 
indiferent de consecinţe. 

Un ciocănit în uşă mă readuce la realitate, şi anume 
faptul că trebuie să fiu escortat la ore de o fată îmbrăcată 
ca şi cum ar fi gata să plece să escaladeze un munte. Nu 
mi-o pot imagina pe Kiara având vreodată nevoie de 
ajutorul unui băiat, care să se bată pentru ea; în caz c-ar fi 
ameninţată de vreun tip, probabil că l-ar strangula cu 
tricoul ăla lălâu al ei. 

Uşa se crapă niţel. 

— Eşti acolo? aud vocea Kiarei rezonând în baie. 

— Mda. 

— Ai terminat? 

Îmi dau ochii peste cap. Un minut mai târziu, când ies şi o 
iau spre scări, observ că escorta mea nu mă urmează. Stă 
pe holul pustiu, cu o privire acră încremenită pe faţă. 

— N-ai avut nevoie la toaletă, zice cu o voce iritată. Ai 
intrat acolo ca să tragi de timp. 

— Eşti un geniu, răspund pe un ton sec şi încep să urc 
scările două câte două. 

Unu la zero pentru Carlos Fuentes. 

O aud bocănind în urma mea, încercând să ţină pasul. O 
iau înainte pe holul de la etajul unu, cu gândul la diverse 
modalităţi de a scăpa de ea. 

— Mersi că m-ai făcut să întârzii degeaba la oră, zice 
Kiara grăbind pasul. 

— Nu da vina pe mine. N-a fost ideea mea să-mi iau un 
babysitter. Şi, ca să ştii, sunt în stare să-mi găsesc singur 
drumul. 

— Zău? Pentru că tocmai ai trecut de sala domnului 
Hennesey. 

Rahat. 

Eleva eminentă marchează şi ea un punct. 

Scorul e 1-1. Nu-mi plac meciurile egale. Îmi place să 
câştig... la diferenţă mare. 

Fără să vreau, mă enervez observând licărul de 
amuzament din ochii ghidului meu. 

Mă apropii de ea, mă apropii foarte tare. 

— Ai chiulit vreodată de la ore? o întreb pe un ton în care 
se amestecă răutatea şi flirtul. 

Incerc s-o dezechilibrez, ca să preiau din nou controlul. 

— Nu, răspunde ea încetişor, părând agitată. 

Bun. M-aplec şi mai tare spre ea. 

— Ar trebui să încercăm s-o facem împreună cândva, zic 
cu dulceaţă în glas, deschizând uşa clasei. 

O aud cum îşi trage răsuflarea. Uite ce-i, nu eu am cerut 
să am o faţă şi un corp după care fetele se dau în vânt. 
Insă, mulţumită amestecului ADN-urilor părinţilor mei, le 
am pe amândouă şi nu mi-e deloc ruşine să mă folosesc de 
ele. Faţa, demnă de invidia lui Adonis, e unul din puţinele 
avantaje care mi-au fost oferite în viaţă şi intenţionez să-l 
exploatez la maximum, în scopuri bune sau rele. 

Kiara mă prezintă rapid domnului Hennesey şi iese la fel 
de iute pe uşă. Sper că modul meu de a flirta a speriat-o 
de-a binelea. Dacă nu, va trebui ca data viitoare să mă 
străduiesc mai mult. Stau la ora de matematică şi mă uit 
prin clasă. Toţi copiii par să provină din familii de oameni 
avuţi. Şcoala asta nu seamănă deloc cu liceul din Fairfield, 
suburbia oraşului Chicago unde am locuit înainte de a ne 
muta în Mexic. La Liceul Fairfield, aveam copii bogaţi şi 
copii săraci. Liceul Platiron aduce mai degrabă cu una din 
şcolile alea particulare scumpe din Chicago, unde elevii 
poartă numai ţoale de firmă şi conduc maşini fiţoase. 

Obişnuiam să ne batem joc de elevi ca ăia. Şi acum am 
ajuns să fiu înconjurat de ei. 

Lecţia de matematică se termină şi Kiara mă aşteaptă în 
faţa uşii. Nu-mi vine să cred când o văd. 

— Cum a fost? mă întreabă cu voce tare, ca să acopere 


zgomotul elevilor care se grăbesc să ajungă la ora 
următoare. 

— Doar nu vrei să-ţi răspund cinstit, nu? 

— Probabil că nu. Haide, nu mai avem decât cinci 
minute. 

Îşi croieşte drum printre elevi şi eu o urmez, uitându-mă 
cum coada îi saltă la fiecare pas, de parc-ar fi un cal. 

— Alex m-a prevenit că eşti un rebel. 

O, şi încă n-ai văzut nimic. 

— Cum l-ai cunoscut pe fratele meu? 

— A fost studentul tatei. Şi mă ajută să-mi recondiţionez 
maşina. ` 

Chica asta e ceva de necrezut. lşi recondiţionează 
maşina? 

— Ce ştii tu despre maşini? 

— Mai multe decât tine, îmi aruncă peste umăr. 

Râd. 

— Vrei să pui pariu? 

— Poate, zice şi se opreşte în faţa unei clase. Aici e sala 
de biologie. 

O puicuţă tare de tot trece pe lângă noi şi intră în clasă. E 
îmbrăcată în blugi strâmţi şi o bluză încă şi mai mulată pe 
Corp. 

— Uau, cine-i tipa? 

— Madison Stone, mormăie Kiara. 

— Fă-mi cunoştinţă cu ea. 

— De ce? 

Pentru că ştiu că asta te-ar enerva la culme. 

— De ce nu? 

Îşi strânge cărţile la piept de parc-ar fi un scut armat. 

— Pe moment, îmi vin în minte vreo cinci motive pentru 
care n-aş face-o. 

Ridic din umeri. 

— OK. Hai să le auzim. 

— N-avem timp, o să sune clopoţelul. Crezi că poţi să te 
prezinţi şi singur doamnei Shevelenko? Tocmai mi-am 
aminit că mi-am uitat tema la franceză în dulap. 

— Atunci e cazul să o iei din loc, zic uitându-mă la 
încheietura mâinii, pe care nu am nici un ceas, deşi nu cred 
că tipa a observat. O să sune clopoţelu'. 

— Ne vedem aici, după oră, spune şi o ia la fugă pe 
coridor. 

Intru în clasă şi o aştept pe Shevelenko să-şi ridice ochii 
şi 
să mă bage în seamă. Stă la catedră şi lucrează la 
computer; se pare că e ocupată să trimită un e-mail 
personal. 

Îmi dreg glasul ca să-i atrag atenţia. Îmi aruncă o privire, 
apoi schimbă programul pe calculator. 

— Stai unde vrei. O să strig imediat catalogul. 

— Sunt nou-venit, o informez. 

Chestie de care ar fi trebuit să-şi dea singură seama, 
având în vedere că nu m-a văzut la faţă în cele două 
săptămâni de când a început şcoala, dar în fine... 

— Eşti elevul ăla venit la schimb din Mexic? 

Nu tocmai. Nu la schimb, ci transferat, dar am senzaţia 
că tipa asta nu se încurcă în detalii. 

— Mada. 

Nu pot să nu remarc picăturile de sudoare care îi atârnă 
de mustaţa pufoasă de culoarea piersicii. Din câte ştiu, 
există - cum se cheamă? — oameni care se ocupă de 
chestii dintr-astea. Mătuşă-mea Consuelo a avut aceeaşi 
problemă, asta până când mama a pus mâna pe ea şi pe 
nişte ceară fierbinte şi le-a vârât pe amândouă în aceeaşi 
cameră. 


— Vorbeşti engleza sau spaniola acasă? mă chestionează 
Shevelenko. 

Nu sunt foarte convins că are dreptul să mă întrebe aşa 
ceva, dar ce mai contează? 

— Ambele. 

Îşi întinde gâtul şi se uită peste clasă. 

— Ramiro, vino încoace. 

Văd un tip Latino apropiindu-se de catedră. E o versiune 
mai înaltă a lui Paco, prietenul cel mai bun al lui Alex. Când 
erau în ultimul an de liceu, Alex şi Paco au fost împuşcaţi, 
chestie care ne-a dat tuturor vieţile peste cap. Paco a 
murit. Nu ştiu dacă vom reuşi vreodată să trecem peste 
asta. Imediat ce fratele meu a ieşit din spital, ne-am mutat 
în Mexic, ca să stăm cu restul familiei. După aceea, lucrurile 
n-au mai fost niciodată la fel. 

— Ramiro, el este... zice Shevelenko, apoi se uită în sus 
la mine. Cum te cheamă? 

— Carlos. 

Îl măsoară pe Ramiro de sus până jos. 

— Tu eşti mexican, el e mexican. Voi doi o să staţi 
împreună, sunteţi amândoi vorbitori de spaniolă. 

Îl urmez pe Ramiro spre una din mesele de laborator. 

— Tipa-i pe bune? îl întreb. 

— Cam da. Anul trecut, Heavy Shevy*! i-a zis unui tip, 
Ivan, „rusul” vreo şase luni, înainte ca să-i înveţe numele. 

— Heavy Shevy? 

— Nu te uita la mine, zice Ramiro. Nu eu i-am dat 
porecla. | se zice aşa de pe puţin douăzeci de ani. 

Clopoţelul sună, dar toată lumea continuă să vorbească. 
Heavy Shevy se întoarce la computerul ei, ocupată cu 
mailul. 

— Me llamo”? Ramiro, dar sună prea mexican, aşa că 

toată lumea mă strigă Ram. 

Şi numele meu sună prea mexican, dar eu nu simt nevoia 
să-mi pun sub semnul îndoielii moştenirea şi să mi-l schimb 
în Carl, de dragul de a mă integra. O singură privire dacă 
îmi arunci, şi-ţi dai imediat seama că sunt Latino, aşa că ce 
rost ar avea să pretind că sunt altfel? Intotdeauna l-am 
acuzat pe 
Alex că vrea să pară alb pentru că refuză să se lase strigat 
pe numele din certificatul de naştere, Alejandro. 

— Me llamo Carlos. Poţi să-mi zici Carlos. 

Acum, că mă uit la el cu mai multă atenţie, observ că 
Ram poartă o cămaşă de golf cu un logo de marcă. S-o fi 
trăgând el din Mexic, dar pun pariu că su familia? nu 
locuieşte acolo în apropiere de a mea. 

— Deci ce poţi face pe aici ca să te distrezi? zic eu. 

— Întrebarea e ce nu poţi face, răspunde Ram. Poţi să te- 
ntâlneşti cu amicii la Pearl Street Mall, să mergi la film, să 
faci plimbări, să te dai cu snow-boardul, să faci rafting, 
alpinism, să te duci la petreceri cu gagici din Niwot şi 
Longmont. 

Niciuna din chestiile pe care le enumeră nu mi se par 
distractive, cu excepţia petrecerilor. 

Vizavi de masa noastră stă puicuţa aia supertare, 
Madison. Hainele strâmte se asortează de minune cu părul 
blond înspicat, cu zâmbetul mare de pe faţă şi cu o pereche 
de chi-chis* încă şi mai mari, care ar putea rivaliza cu ai lui 
Brittany. Nu că m-aş chiombi la iubita fratelui meu, da' 
adevărul e că nu prea îi poţi rata. 

Madison se apleacă peste masă. 

— Înţeleg că tu eşti elevul cel nou, spune ea. Eu sunt 
Madison. Şi tu... 

— Carlos, se bagă Ram în vorbă înainte ca s-apuc să zic 
ceva. 

— Sunt sigură că ştie să se prezinte şi singur, Ram, 

sâsâie ea, apoi îşi dă părul pe după ureche, dând la iveală 
nişte cercei cu diamante care ar putea orbi pe cineva dacă 
soarele i-ar lovi în unghiul potrivit. 

Se vâră şi mai tare în sufletul meu şi-şi muşcă buza de 
jos. 

— Eşti tipul cel nou din Menh-hee-co? 

E-ntotdeauna enervant când puştii albi îi imită pe 
mexicani. Mă-ntreb ce altceva a mai auzit despre mine. 

— Si. 

Îmi aruncă un zâmbet sexy şi se apleacă şi mai mult spre 
mine. 

— Estás muy caliente. 

Cred că tocmai a încercat să-mi spună că sunt un tip hot. 
Nu aşa se zice în Meh-hee-co, da' mi-a căzut oricum fisa. 

— Mi-ar prinde bine un prof particular de spaniolă. 
Ultimul pe care l-am avut a fost un dezastru. 

Ram îşi drege glasul. 

— Que tipa!” în caz că n-ai ghicit deja, eu am fost ultimul 
ei profesor. 

Rămân cu ochii fixaţi pe Madison. Îl are pe vino-ncoace şi 
n-are nici o problemă în a-şi etala activele. Deşi genul meu 
sunt chicas mexicane exotice, cu pielea de culoarea mierii, 
presupun că nici un tip nu e în stare să-i reziste lui Madison. 
lar ea o ştie. 

Când o fată de la o altă masă o strigă, mă întorc spre 
Ram. 

— l-ai fost prof sau ai ieşit cu ea? îl întreb. 

— Ambele. Câteodată simultan. Ne-am despărţit acum o 
lună. Ascultă-mi sfatul şi fereşte-te de ea. Muşcă. 

— La modul propriu? zic eu rânjind. 

— Pe bune, nu merită să te apropii ca să descoperi 
răspunsul. Află însă că spre sfârşitul relaţiei noastre, eu 
devenisem elevul şi ea profa. Şi nu mă refer aici la spaniolă. 

— Está sabrosa.” O să-mi încerc norocul. 

— N-ai decât, omule, zice Ram ridicând din umeri, chiar 
în clipa când Heavy Shevy se scoală de pe scaun şi începe 
să ne predea. Numai să nu zici că nu te-am prevenit. 

Deocamdată nu am de gând să fiu iubitul vreunei tipe, 
da' 
nu m-ar deranja dac-aş putea să aduc vreo câteva gagici de 
la liceul Flatiron acasă la Alex, doar ca să-i dovedesc că 
sunt exact opusul lui. Mă uit la Madison şi ea-mi zâmbeşte 
înapoi, de parcă mi-ar promite că mi-a rezervat ceva mai 
mult decât atât. Mda, ar fi candidata perfectă de dus acasă 
la Alex. Seamănă cu Brittany, numai că n-are aura aia de 
sfântă în jurul capului. 

După ce mă chinui să trec peste orele de curs de 
dimineaţă, sunt mai mult decât pregătit să iau prânzul. 
Când sună clopoţelul, mă bucur că n-o găsesc pe Kiara în 
uşă, aşteptându-mă, aşa cum mi-a promis. Mă duc la 
vestiar şi scot din dulap sandvişul pregătit cu ce-am luat de 
prin frigiderul lui Alex. 

Poate că ghidul meu m-a părăsit. Chestie care nu m-ar 
deranja câtuşi de puţin, atâta doar că-mi ia vreo zece 
minute ca să găsesc cantina. Intru şi dau să mă aşez singur 
la una din mesele rotunde, până ce-l văd pe Ram făcându- 
mi semne. 

— Mersi că m-ai lăsat baltă, aud o voce în spate. 

Mă întorc şi dau cu ochii de eleva eminentă. 

— Credeam că tu m-ai părăsit. 

Clatină din cap, ca şi cum ăsta ar fi lucrul cel mai ridicol 
pe care i-a fost dat să-l audă vreodată. 

— Sigur că nu. Numai că n-am putut să ies din clasă mai 
devreme. 

— Păcat, îi spun prefăcându-mă înţelegător. Dac-aş fi 
ştiut, te-aş fi aşteptat... 

— Da, vezi să nu, zice dând din cap în direcţia lui Ram. 
Du-te să te aşezi la masa lui Ram. Am văzut că ţi-a făcut 
semn. 

Îi arunc o privire şocată. 


— Vai de mine. Chiar îmi acorzi această permisiune? 

— La fel de bine poţi să stai şi lângă mine, spune, de 
parcă ar fi o opţiune la care aş sări în sus de bucurie. 

— Nu, mersi. 

— Mi-am închipuit eu. 

Kiara se aşază la coada cu mâncare caldă, iar eu mă- 
ndrept spre masa lui Ram. Încalec un scaun şi Ram mă 
prezintă prietenilor lui, cu toţii tipi albi care arată la fel. 
Vorbesc despre fete, despre sport şi echipa lor de fotbal de 
vis. Mă îndoiesc că vreunul din ei ar rezista unei zile de 
muncă la fabrica de zahăr din Mexic. Unii dintre amicii mei 
câştigau mai puţin de cincisprezece dolari pe săptămână. 
Ceasurile de mână ale tipilor ăstora costă probabil mai mult 
decât salariul pe un an al prietenilor mei. 

Madison îşi face apariţia lângă masa noastră în timp ce 
Ram se duce să se aşeze din nou la coadă. 

— Bună, băieţi, spune. Părinţii mei pleacă din oraş în 
weekend. Vineri seara dau o petrecere, dacă vreţi să veniţi 
şi voi. Numai să nu-i spuneţi lui Ram. 

Bagă mâna în poşetă şi scoate dinăuntru un ruj. Învârte 
tubul de mai multe ori, apoi îi extrage capacul şi se dă cu el 
pe buze. Când cred c-a terminat, îşi rotunjeşte buzele şi 
continuă să plimbe rujul circular. Mă uit să văd dacă mai e 
şi altcineva care urmăreşte showul erotico-glossy. ŞI 
bineînţeles, doi dintre amicii lui Ram s-au oprit din discuţie 
şi sunt complet captivaţi de talentele ei speciale. Ram se 
întoarce şi se concentrează pe bucata de pizza cu 
pepperoni.” 

Când Madison pocneşte din buzele rujate, îmi îndrept din 
nou atenţia spre ea. 

— Carlos, o să-ţi dau datele mele de contact, zice ea, 
apoi scoate un pix şi mă prinde de mână. 

Se apucă să-şi caligrafieze ca o artistă numărul de 
telefon şi adresa pe antebraţul meu, deasupra tatuajelor. 
Face semn când termină împreunându-şi degetele, după 

care pleacă spre masa unde stau prietenele ei. 

Mugşc din sandviş şi scanez din priviri cantina, în căutarea 
Kiarei, personajul anti-Madison. E aşezată la o masă cu un 
tip cu plete blonde zburlite care îi cad peste faţă. Gagiul e 
cam de înălţimea şi conformaţia mea. O fi iubitul ei? Dacă-i 
aşa, îi plâng de milă. Kiara e genul de fată care se aşteaptă 
ca iubitul să-i fie supus şi s-o pupe mereu în fund. 

Corpul şi mintea mea nu sunt făcute pentru supuşenie şi 
mai bine mor decât să pup pe cineva în fund. 


Capitolul 4 - Kiara 


Deci cum te-ai descurcat ca ghid? mă-ntreabă mama la 
cină. Ştiu că azi-dimineaţă de-abia aşteptai. 

— Nu prea grozav, îi răspund întinzându-i fratelui meu 
mai mic, mânjit tot pe faţă cu sos de spaghetti, un al treilea 
şerveţel. 

Îmi amintesc de ultima oră, a opta, la sfârşitul căreia m- 
am prezentat la uşa clasei lui Carlos, pentru a descoperi că- 
şi luase deja tălpăşiţa. 

— Carlos m-a lăsat baltă de două ori. 

Tata, în calitatea lui de psiholog care consideră oamenii 
nişte specimene numai bune pentru a fi analizate, îşi 
încreţeşte fruntea în timp ce se serveşte cu o a doua porţie 
de fasole verde. 

— Te-a lăsat baltă? De ce ar face aşa ceva? 

Hm... 

— Pentru că se crede prea cool pentru a fi escortat prin 
şcoală. 

Mama mă mângâie pe cap. 

— Nu e deloc cool să-ţi laşi baltă ghidul, dar ai răbdare cu 
el. Tocmai s-a mutat aici. Nu-i vine uşor. 

— Mama ta are dreptate. Nu-l judeca prea aspru, Kiara, 
spune tata. Probabil că băiatul încearcă acum să îşi 
găsească locul. După ore, Alex a trecut pe la mine şi am 
avut o conversaţie prelungită cu el. Sărmanul băiat. N-are 
decât douăzeci de ani şi şi-a luat pe cap răspunderea 
pentru un puşti de şaptesprezece. 

— De ce nu-l inviţi mâine pe la noi pe Carlos, după ore? 
propune mama. 

Tata arată aprobator cu furculiţa spre ea. 

— Excelentă idee. 

Sunt sigură că ultimul lucru pe care şi l-ar dori Carlos ar fi 
o invitaţie la mine acasă. Mi-a dat clar de înţeles că mă 


tolerează în săptămâna asta doar pentru că n-are încotro. 
Vineri, după ce îndatoririle mele de ghid vor lua sfârşit, va 
da probabil o petrecere ca să sărbătorească. 

— Nu ştiu ce să zic. 

— Fă-o, zice mama fără să-mi ia în seamă ezitarea. O să 
pregătesc nişte fursecuri cu marmeladă de portocale, după 
reţeta nouă a lui Joannie. 

Nu ştiu dacă lui Carlos îi plac fursecurile cu marmeladă 
de portocale, dar... 

— Bun, o să-l întreb. Dar să nu vă miraţi dacă va zice nu. 

— Să nu te miri dacă va zice da, spune tata, mereu 
optimist. 

În dimineaţa următoare, în timp ce-l escortez pe Carlos în 
pauza dintre orele a treia şi a patra, reuşesc în sfârşit să-mi 
adun tot curajul ca să-l întreb: 

— N-ai vrea să vii pe la mine după şcoală? 

Ridică din sprâncene. 

— Ce faci? Îmi dai întâlnire? 

Scrâşnesc din dinţi. 

— Nu te umfla în pene. 

— Bine. Pentru că nu eşti genu' meu. Mie-mi plac tipele 
sexy şi proaste. 

— Nici tu nu eşti genul meu, latru eu. Mie-mi plac tipii 
inteligenţi şi amuzanţi. 

— Sunt un tip amuzant. 

Ridic din umeri. 

— Poate că sunt eu prea inteligentă ca să-ţi înţeleg 
glumele. 

— Atunci de ce te-ai obosit să mă inviţi? 

— Mama... a făcut fursecuri. 

Dau înapoi imediat ce vorbele îmi ies din gură. Cine ar 
invita pe cineva acasă ca să mănânce fursecuri? Poate 
numai frăţiorul meu, dar el e la grădiniţă. 

— Nu e vorba de o întâlnire sau aşa ceva, mă reped să 
adaug, ca nu cumva să creadă că mă dau la el în secret. 
Doar...fursecuri şi-atât. 


Aş vrea să derulez banda cu toată conversaţia înapoi, dar 
asta nu se poate. 

Ajungem la uşa sălii lui de curs, şi tot nu mi-a răspuns. 

— O să mă mai gândesc, zice, şi mă lasă singură în 
mijlocul holului. 

O să se mai gândească? Ca şi cum a accepta invitaţia ar 
însemna că-mi face o mare favoare, în loc să fie taman 
invers? 

La sfârşitul orelor, în faţa dulapurilor din vestiar, când 
sper c-a şi uitat de invitaţie, îl văd că-şi lasă greutatea pe 
un picior şi îşi îndeasă mâinile în buzunarele din faţă ale 
pantalonilor. 

— Ce fel de fursecuri? 

Din toate întrebările de pe lume, de ce o fi ales-o tocmai 
pe-asta? 

— Cu portocale, zic. De fapt, cu marmeladă de portocale. 

Se apleacă spre mine, de parcă nu aş fi rostit cuvintele 
suficient de tare sau de clar. 

— Cu ce de portocale? 

— Cu marmeladă. 

— A? 

— Marmeladă. 

îmi pare rău, dar nu există un mod cool de a pronunţa 
cuvântul „marmeladă” şi când rostesc acele „m”-uri atât de 
apropiate arăt exact ca o toantă. Totuşi, măcar nu m-am 
bâlbâit. A 

Carlos dă din cap. Imi dau seama că încearcă să păstreze 
o mină serioasă. Dar nu reuşeşte şi izbucneşte în râs. 

— Poţi să mai repeţi o dată? 

— De ce? Ca să râzi de mine? 

— Si. E singurul lucru care mă mai ţine în viaţă. Şi 
întâmplător, tu eşti o ţintă foarte uşoară. 

Trântesc uşa de la dulap. 

— Atunci consideră că mi-am retras în mod oficial 
invitaţia. 

O iau din loc, după care îmi amintesc că mi-am uitat 


temele în dulap, aşa că mă întorc şi îl descui din nou. Înşfac 
în grabă cele trei cărţi de care am nevoie, le arunc în 
rucsac şi plec. 

— AŞ fi venit dacă erau cu glazură dublă de ciocolată, 
strigă Carlos în urma mea râzând. 

Tuck mă aşteaptă în parcarea rezervată elevilor din 
ultimul an. 

— De ce-ai întârziat? 

— M-am certat cu Carlos. 

— larăşi? Ascultă, Kiara, nu e decât marţi. Mai ai încă trei 
zile de stat cu el. De ce nu renunţi la chestia asta cu ghidul 
ca să scapi de toate porcăriile lui? 

— Pentru că asta urmăreşte şi el, răspund în timp ce 
urcăm în maşina mea şi ieşim din parcare. Nu vreau să îi 
ofer satisfacția de a fi mereu cu un pas înaintea mea. E 
nemaipomenit de încrezut. 

— Trebuie să existe o cale de a-l face să-i stea vorbele în 
gât. 

Fraza aprinde scânteia în mintea mea. 

— Asta e! Tuck, eşti un geniu, exclam încântată, 
întorcând brusc maşina. 

— Unde mergi? zice Tuck arătând în spate. Casa ta e în 
direcţia opusă. 

— Ne oprim mai întâi la băcănie şi la magazinul cu 
articole de menaj al lui McGuckin. Ca să cumpăr ce-mi 
trebuie pentru fursecuri cu glazură dublă de ciocolată. 

— De când te-ai apucat să faci prăjituri? mă întreabă 
Tuck. Şi de ce tocmai fursecuri cu glazură dublă de 
ciocolată? 

Îi arunc un zâmbet răutăcios. 

— Ca să-l fac pe Carlos să-şi înghită vorbele. 


Capitolul 5 - CARLOS 


Miercuri, după ce ies de la ore, mă-ndrept spre atelierul 
auto ca să mă întâlnesc cu Alex. Chiar când pornesc să 
traversez strada, văd un Mustang roşu că trage lângă mine. 
La volan e Madison Stone şi geamurile maşinii sunt 
deschise. 

Mă apropii şi ea mă-ntreabă unde mă duc. 

— La atelierul auto al lui McConnell, unde lucrează fratele 
meu, îi răspund. 

Alex îmi spusese să trec pe acolo ca să-l ajut cu o treabă. 

— Urcă. Te duc eu. 

Madison îi ordonă prietenei ei Lacey să treacă pe 
bancheta din spate şi îmi spune să mă aşez în faţă, lângă 
ea. N-am trăit niciodată într-un loc în care să nu fii judecat 
după culoarea pielii sau mărimea contului din bancă, aşa că 
reacţionez cu prudenţă la interesul subit al lui Madison 
pentru mine. La naiba, îmi pusesem la bătaie farmecul în 
faţa Kiarei, înaintea lui Heavy Shevy, şi tipa nici măcar nu 
clipise, şi nici nu renunţase să mai stea cu gura făcută 
pungă. Tot ce obţinusem din partea ei fusese un geamăt de 
dezgust. Cu toate că ieri mă invitase la ea acasă la nişte 
fursecuri. Fursecuri cu marmeladă de portocale. Cine 
Dumnezeu te invită acasă ca să mănânci fursecuri cu 
marmeladă de portocale? Şi mai amuzant mi s-a părut 
faptul că tipa chiar luase povestea asta în serios. Astăzi 
însă, m-a condus la sălile de curs fără să-mi adreseze vreun 
cuvânt. Am vrut s-o îmbrobodesc şi să o fac să zică ceva, 
doar ca să mă amuz niţel, da' n-a muşcat momeala. 

Madison introduce adresa atelierului auto în GPS. 

— Deci, Carlos, zice Lacey, aplecându-se în faţă, între 
cele două scaune, în timp ce Madison porneşte motorul. E 
adevărat ce se zice, că ai fost dat afară de la şcoală pentru 
că l-ai bătut măr pe un tip? mă întreabă bătându-mă pe 
umăr, de parcă n-aş fi auzit-o. 


Nu sunt la liceul ăsta decât de trei zile, şi deja mi-au ieşit 
vorbe. 

— De fapt, au fost trei tipi, plus un pitbull, glumesc eu, 
dar am impresia că tipa mă ia în serios: cască gura, şocată. 

— Uau! zice bătându-mă din nou pe umăr. În Mexic îţi 
dau voie să vii cu câini la şcoală? 

Lacey asta e mai proastă ca un burrito’? fără fasole în el. 

— Sigur. Da' numai cu pitbulli şi Chihuahua. 

— Ce grozav ar fi dac-aş putea să-l aduc pe Puddles la 
şcoală! zice tipa bătându-mă din nou pe umăr, şi-mi vine un 
chef nebun s-o bat şi eu pe spinare de vreo mie de ori, ca 
să se dezveţe de obiceiul ăsta tâmpit. Puddles e 
labradoodle*-ul meu. 

Ce naiba o mai însemna şi /abradoodle? Orice ar fi, pun 
pariu că pitbullul verişoarei mele Lana l-ar hali pe Puddles 
labradoodle-ul la micul dejun. 

— Înţeleg că fratele tău e tipul care te-a adus la şcoală 
luni, când te-ai înscris? mă-ntreabă Madison. 

— Înî, răspund, şi-n clipa următoare intrăm în parcarea 
atelierului auto. 

— Prietena mea Gina mi-a spus că v-a văzut în biroul 
directorului. De ce ai venit cu fratele tău? Părinţii erau 
plecaţi din oraş? 

— Locuiesc cu fratele meu. Restul familiei a rămas în 
Mexic. 

N-are rost să-i povestesc toată istoria, despre tata care a 
fost ucis în timpul unei tranzacţii cu droguri pe vremea 
când eu n-aveam decât patru ani şi despre mi'amă, care 
practic mă dăduse afară din casă şi mă trimisese pachet în 
State. 

Madison pare şocată. 

— Locuieşti cu fratele tău? Fără părinţi? 


38 Fel de mâncare Mexican constând dintr-o lipie din făină de grâu înfăşurată 
complet în jurul umpluturii formate din fasole şi carne, la care se adaugă uneori 
şi orez, Frunze de salată, avocado, brânză etc. 

39 Rasă de câine obţinută prin încrucişarea dintre labrador şi pudel. 


— Da. 

— Ce noroc pe tine, zice Lacey. Părinţii stau tot timpul pe 
capul meu şi soră-mea e-o psihopată. Da scap uşor de ei, 
mă duc la Madison aproape-n fiecare zi. Ea n-are fraţi şi ai 
ei sunt mai tot timpu' plecaţi. 

Madison se uită în oglinda retrovizoare. Când îşi aude 
amica aducând vorba despre părinţii ei, încremeneşte 
pentru o clipă, apoi zâmbeşte. 

— Călătoresc mult, îmi explică în timp ce-şi mai aplică 
gloss pe buze. Chestie care îmi place, pentru că pot să fac 
ce vreau şi cu cine vreau, fără să fiu îngrădită de reguli. 

Având în vedere că eu am fost mereu înconjurat de 
oameni care au încercat să-mi impună reguli, viaţa lui 
Madison mi se pare bueno”. 

— Dumnezeule, parcă sunteţi fraţi gemeni, zice Lacey 
când Alex se apropie de Mustang. 

— Nu văd asemănarea, îi răspund şi deschid portiera. 

Madison şi Lacey coboară şi ele din maşină. Se aşteaptă 
să le prezint lui Alex? Rămân în faţa mea, cu tenul lor palid 
desăvârşit şi machiajul sclipind în soare. 

— Mersi că m-ai adus, zic. 

Mă-mbrăţişează amândouă. Madison mă strânge ceva 
mai îndelung. E clar, e semn că e interesată. 

Văd că Alex e derutat, nu ştie ce am de gând cu 
puicuţele astea două. Le iau pe Madison şi Lacey pe după 
umeri. 

— Salut, Alex. Ele sunt Madison şi Lacey. Cele mai hot 
gagici de la liceul Flatiron. 

Ambele dau din cap spre Alex şi îi aruncă zâmbete 
strălucitoare. Le face plăcere complimentul, cu toate că 
sunt convins că ştiu c-arată de milioane şi n-au nevoie să li 
se amintească treaba asta mereu. 

— Mersi că l-aţi adus pe fratele meu cu maşina, zice Alex, 
apoi se întoarce şi intră-n atelier. 

După ce fetele pleacă, îl urmez şi eu înăuntru şi îl găsesc 


40 Bună (Ib. spaniolă). 


lucrând la bara de protecţie din faţă a unui SUV care a fost 
implicat în mod vizibil într-un accident. 

— Eşti singur aici? îl întreb. 

— Mda. Ajută-mă să scot chestia asta, zice aruncându-mi 
un set de chei. 

Am lucrat împreună cu Alex în atelierul auto al vărului 
nostru Enrique. Era unul dintre puţinele lucruri pe care le 
făceam ca să ne ferim de necazuri. Fratele şi vărul meu m- 
au învăţat tot ce ştiau ei despre maşini şi restul am învăţat 
singur când dezmembram rable în partea din spate a 
atelierului. 

Mă bag sub capota SUV-ului şi mă apuc să desfac 
şuruburile interioare. Sunetul metalului scrâşnind pe metal 
răsună în atelier şi pentru o clipă am senzaţia că m-am 
întors în timp la atelierul lui Enrique, în Chicago. 

— Drăguţe fete, spune fratele meu sarcastic în timp ce 
continuăm să muncim cot la cot. 

— Înî. Mă gândeam să le invit pe amândouă acasă, zic 
băgând cheile în buzunarul de la spate. A, şi ca să nu uit. 
Kiara m-a invitat ieri la nişte fursecuri. 

— Şi de ce nu te-ai dus? 

— În afară de faptul că n-am vrut, şi-a retras pe urmă 
invitaţia. 

Alex îşi mută atenţia de la bara de protecţia la mine. 

— Sper din inimă că nu te-ai purtat cu ea ca un pendejo” 
sadea. 

— Am făcut şi eu puţin mişto de ea, atâta tot. Data 
viitoare când vrei să-mi faci lipeala cu o escortă, asigură-te 
mai întâi că nu poartă tricouri lăbărţate cu inscripţii cretine. 
Kiara asta îmi aminteşte de un tip pe care l-am cunoscut 
când locuiam în Chicago. Nici măcar nu-s sigur că e gagică, 
Alex. 

— Vrei să ţi-o d-d-dovedesc? aud din uşă vocea fostului 
meu ghid. 

Uf, fir-ar să fie! 


+1 Tâmpit, ticălos (argou mexican) 


Capitolul 6 - Kiara 


— Da, zice Carlos, cu faţa numai zâmbet amuzat şi 
provocare. Da, dovedeşte-o. 

Alex ridică o mână. 

— Stai aşa, opreşte-te. 

ÎI împinge pe Carlos, lipindu-l de maşină, şi mormăie ceva 
în spaniolă. Carlos mormăie şi el un răspuns. Habar n-am ce 
vorbesc, dar niciunul din ei nu pare prea vesel. 

Nici eu nu sunt. Nu-mi vine să cred că m-am bâlbâit din 
nou. Sunt foc şi pară pentru că m-am enervat atât de tare 
pe 
Carlos încât am gângăvit. Fapt care înseamnă că are o 
anumită putere asupra mea, ceea ce mă irită şi mai tare. 
Nu mai am răbdare până vineri, când e prevăzută să aibă 
loc Operaţiunea Fursecul. Ca să obţin efectul scontat, 
trebuie să aştept ca fursecurile să râncezească. Dar Carlos 
n-are cum să prevadă ce se va întâmpla. 

Alex se îndepărtează de Carlos, călcând apăsat şi furios, 
şi scoate o cutie din spatele biroului unde se fac plăţile. 

— Am testat radioul şi am impresia că lipseşte un fir. Nu 
cred că va funcţiona, dar o să încerc totuşi. Dă-mi cheile ca 
să-ţi bag maşina înăuntru. Să nu te prind că scoţi vreo 
vorbă în lipsa mea, zice întorcându-se spre Carlos. 

Imediat ce Alex pleacă, Carlos spune: 

— Dacă mai vrei să-mi dovedeşti că nu eşti bărbat, dă-i 
înainte. 

— Te simţi mai bine când te porţi ca un ticălos? îl întreb. 

— Nu. Dar când îl scot din sărite pe frate-meu, da. ŞI 
când te scot pe tine din sărite, îl scot şi pe Alex. Scuze c-ai 
fost prinsă în focul încrucişat. 

— Nu mă băga pe mine la mijloc. 

— Nu prea cred că ai încotro, zice Carlos aşezându-se pe 
vine în faţa maşinii la care lucraseră amândoi şi trăgând de 
bara de protecţie. 


— Mai întâi trebuie să scoţi şuruburile, îi spun, bucuroasă 
că pot să-i demonstrez că mă pricep mai bine decât el la 
maşini. N-o să iasă dacă nu scoţi mai întâi şuruburile. 

Despre ce vorbeşti? Despre sutiene sau bare de 
protecţie? mă întreabă aruncându-mi un rânjet înfumurat. 
Pentru că sunt expert în scoaterea ambelor. 


N-ar fi trebuit să o fac. A fost total imatur din partea mea. 
Dar m-am lăsat provocată de comentariul ăla sexy şi stupid 
al lui Carlos. Comentariul şi faptul că făcuse mişto de mine 
atunci când rostisem cuvântul „marmeladă” au fost cele 
două motive care m-au împins să-l fac să-şi înghită vorbele. 

E vineri. Tuck şi cu mine am venit la şcoală devreme în 
dimineaţa asta pentru a umbla la dulapul lui Carlos. Marţi, 
după ore, am făcut împreună mai bine de o sută de 
fursecuri cu glazură dublă de ciocolată. După ce s-au răcit, 
am lipit de spatele fiecăruia un magnet mic, dar puternic. Şi 
astfel am obţinut magneţi din fursecuri râncede. Când 
Carlos îşi va deschide dulapul, va fi întâmpinat de o sută de 
mici magneti. 

lar când va încerca să scoată magneţii, fursecurile i se 
vor fărâmiţa în mână. Am cumpărat nişte magneţi super 
puternici de mărimea monedelor de zece cenți. O să iasă 
un dezastru, de asta sunt sigură. Carlos va avea la 
dispoziţie două variante: să ţină magneţii încuiaţi înăuntru 
sau să-i scoată unul câte unul şi să fie împroşcat cu 
bucățele de fursecuri râncede. 

— Neapărat să ţin minte să nu mă iau niciodată de tine, 
zice Tuck în timp ce stă de pază. 

Orele nu încep decât peste patruzeci şi cinci de minute, 
aşa încât pe hol nu trece multă lume. 

Descui dulapul lui Carlos folosind combinaţia notată în 
capul foii cu programa lui şcolară, primită de la domnul 
House. Mă simt vinovată, dar nu suficient de vinovată ca să 
renunţ la idee. Plasez câteva fursecuri înăuntru, apoi mă uit 
spre Tuck. Stă de pază, ca să nu apară Carlos sau oricine 


altcineva curios să vadă ce meşteresc eu acolo. De fiecare 
dată când vâr un fursec, clinchetul magnetului pe metal îl 
face pe Tuck să râdă. 

Clic. Clic. Clic. Clic. Clic. Clic. 

— O să se enerveze, zice Tuck. Va şti că tu ai făcut-o. 
Când vrei să joci o farsă, scopul e să rămâi anonim, nu să fii 
prins. 

— Prea târziu. 

Lipesc noi şi noi magneţi, întrebându-mă cum o să 
reuşesc să-i bag pe toţi o sută înăuntru. li pun sus, jos, pe 
uşă, în lateral... Nu prea mai am spaţiu, dar aproape că am 
terminat. Interiorul dulapului lui Carlos arată acum de parcă 
ar avea pojar maro. 

Vâr mâna în pungă. 

— Ultimul. 

Tuck îşi iţeşte capul înăuntru. 

— Asta ar putea fi una dintre cele mai reuşite farse ale 
liceului Flatiron, Kiara. Ai putea intra în istorie. Sunt mândru 
de tine. Lipeşte-l pe ultimul în exterior, chiar pe mijlocul 
uşii. 

— Bună idee. 

Încui dulapul fără ca nimeni să ne fi surprins, lipesc 
ultimul fursec, apoi mă uit la ceas. Ora de dirigenţie începe 
peste douăzeci de minute. 

— Acum va trebui să aşteptăm. 

Tuck se uită de-a lungul coridorului. 

— Vin nişte oameni. N-ar trebui să ne ascundem? 

— Ba da, dar vreau să-i văd reacţia. Hai să ne ascundem 
în sala doamnei Hadden. 

Cinci minute mai târziu, eu şi cu Tuck ne zgâim pe 
ferestruica pătrată din uşă şi îl zărim pe Carlos apropiindu- 
se. 

— Vite-l, şoptesc eu cu inima bătându-mi puternic în 
piept. 

Carlos se încruntă când ajunge în faţa dulapului şi vede 
fursecul mare şi maro lipit pe el. Se uită în stânga şi în 


dreapta, în căutarea autorului. Când trage de fursec, acesta 
se fărâmă, însă magnetul rămâne lipit de uşă. 

Ce face? îl întreb pe Tuck, care e mai înalt decât mine şi 
îl vede mai bine. 

Zâmbeşte. Şi clatină din cap. Acum aruncă fărâmăturile 
de fursec la coşul de gunoi. 

O să-i piară cheful să zâmbească atunci când va deschide 
uşa şi va găsi nouăzeci şi nouă de magneţi cu fursecuri. 

— Mă duc la el, îi spun lui Tuck şi părăsesc siguranţa sălii 
doamnei Hadden, îndreptându-mă spre propriul dulap, ca şi 
cum nimic neobişnuit nu s-ar fi întâmplat. Bună, îl salut pe 
Carlos, care se holbează acum la dulapul deschis pe care 
stau lipite toate fursecurile. 

— Ai un zece pentru originalitate şi execuţie, zice el. 

— Te deranjează că iau note bune la toate materiile, 
chiar şi la farse? 

— Da, răspunde ridicând dintr-o sprânceană. Recunosc 
că sunt impresionat. Enervat, dar impresionat. 

Inchide dulapul, lăsând cei nouăzeci şi nouă de magneţi 
ataşaţi înăuntru. Mergem umăr la umăr spre prima lui sală 
de clasă pe ziua aceea, ca şi cum fursecurile nici n-ar 
exista. 

Nu mă pot abţine şi zâmbesc în timp ce străbatem 
coridorul. Carlos clatină din cap de câteva ori, în semn de 
mare mirare. 

— Facem pace? îi propun. 

— Nici vorbă. Oi fi câştigat tu bătălia asta, dar războiul, 
chica, e departe de a se termina. 


Capitolul 7 - CARLOS 


Nu pot să scap de mirosul de fursecuri. Mi-a rămas 
impregnat în mâini, în cărţi... la naiba, până şi-n rucsac. Am 
încercat să scot magneţii din dulap, dar s-a făcut o 
asemenea mizerie, încât am renunţat. O să-i las acolo până 
se sfărâmă complet... şi pe urmă o să scot firimiturile şi o 
să le arunc în dulapul Kiarei. Sau, şi mai bine, o să le lipesc 
cu superglue. 

Trebuie să-mi scot din minte chestia asta cu fursecurile şi 
cu Kiara. Nimeni n-o întrece pe mi'amă la gătit, dar astăzi, 
imediat cum mă întorc de la şcoală, scot tot ce găsesc în 
frigiderul lui Alex şi încerc să încropesc o masă mexicană 
autentică. Ca să nu mă mai gândesc la fursecurile alea 
tâmpite, cu glazură dublă de ciocolată. Povestea asta, ca şi 
faptul că după o săptămână de stat aici n-am reuşit să 
mănânc nici un fel mexican adevărat, bine condimentat, 
mă scot din sărite. 

Alex se apleacă peste oala de tocană şi inhalează 
mirosul. Din expresia de pe faţa lui îmi dau seama că îi 
aminteşte de mâncărurile de acasă. 

— Se cheamă carne guisada“?. E specific mexicană, spun 
rostind cuvintele rar, de parcă Alex nu ar fi auzit termenul 
niciodată. 

— Ştiu ce e, deşteptule, zice el, după care pune capacul 
la loc, aşază masa şi se reapucă de învăţat. 

O oră mai târziu, stăm la masă. Îl urmăresc pe fratele 
meu cum adulmecă prima înghiţitură, apoi se serveşte din 
Nou. 

— ţi place? 

— E tot ce poate fi mai bun, zice lingându-şi furculiţa. 
Habar n-aveam că ştii să găteşti. 

— Multe lucruri nu ştii tu despre mine. 

— Înainte ştiam. 


42 Tocană de carne (lb. spaniolă). 


Mă joc cu mâncarea din farfurie; pofta mi-a pierit brusc. 

— Asta era cu multă vreme în urmă. 

Stau cu ochii fixaţi în farfurie. Nu-mi mai recunosc fratele. 
După ce a fost împuşcat, cred că mi-a fost teamă să-i 
vorbesc, ca nu cumva discuţia să facă lucrurile să pară şi 
mai reale. Alex nu ne-a povestit niciodată în amănunt ce s- 
a întâmplat atunci când a ieşit din Latino Blood, iar eu nu l- 
am întrebat. Dar ieri-dimineaţă mi-am făcut o idee. 

— Ţi-am văzut cicatricile ieri, când ai ieşit din duş. 

Alex se opreşte din mâncat şi pune jos furculita. 

— Credeam că dormi. 

— Mă sculasem. 

Imaginea spinării lui plină de cicatrici, ca nişte urme de 
bici, mi-a rămas întipărită în minte. Când am văzut pielea 
umflată dintre omoplaţi, cu literele LB însemnate acolo pe 
vecie, ca pe capul unei vaci arse cu fierul înroşit, am simţit 
cum pielea mă furnică de o ură cumplită şi o furie 
răzbunătoare. 

— Nu te mai gândi la asta. 

— N-am cum. 

Alex nu este singurul dintre fraţii Fuentes pentru care 
protejarea familiei e lege. Dacă vreodată o să mă întorc la 
Chicago şi o să aflu cine e nemernicul care mi-a ars fratele 
cu fierul roşu, tipu' e ca şi mort. Oi fi eu rebelul familiei, da 
sângele apă nu se face. 

Nu numai Alex are cicatrici. M-am bătut de mai multe ori 
decât un boxer profesionist. Dacă mi-ar vedea cicatricile, şi 
mai ales tatuajele de pe spate, care mă identifică drept 
membru al bandei Guerreros, fratele meu şi-ar ieşi din 
minţi. Oi fi eu acum în Colorado, dar legăturile cu banda nu 
s-au rupt. 

Brittany şi cu mine mergem diseară s-o vizităm pe sora 
ei, Shirley. Vrei să vii cu noi? 

Ştiu că sora lui Brittany e o persoană cu dizabilităţi şi că 
e internată într-un loc, pe lângă universitate, unde primeşte 
asistenţă permanentă. 


— Nu pot. les în oraş, îi răspund. 
— Cu cine? 

— Din câte ştiu, papă e mort de mult. N-am de ce să-ți 
dau ţie socoteală. 

Ne înfruntăm din priviri. Pe vremuri, mă bătea măr fără 
măcar să se străduiască prea tare. Dar nu şi acum. Suntem 
pe punctul să ne luăm la poceală, dar uşa se deschide şi 
intră Brittany. 

Îşi dă probabil seama de tensiunea care pluteşte în aer 
pentru că zâmbetul îi piere de pe chip pe măsură ce se 
apropie de masă. Îşi aşază o mână pe umărul lui Alex. 

— E totul OK? 

— Totul e perfecto. Nu-i aşa, Alex? Spun luându-mi 
farfuria şi ocolind masa ca să ajung în bucătărie. 

— Nu, nu e-n regulă. l-am pus o întrebare simplă şi n-a 
vrut să-mi răspundă, spune Alex. 

Pe naiba, o propoziţie ca asta n-ar trebui să iasă decât 
din gura unui părinte. Las să-mi scape un oftat de frustrare. 

— Mă duc la o petrecere, Alex, atâta tot. Doar n-am de 
gând să omor pe nimeni. 

— O petrecere? întreabă Brittany. 

— Înî. Cunoşti cumva conceptul? 

— Ba bine că nu. Şi ştiu şi ce se-ntâmplă la petreceri, zice 
ea aşezându-se lângă Alex. Am fost şi noi la petreceri în 
liceu şi aşa cum am învăţat noi din greşeli, aşa va învăţa şi 
el. N-ai cum să-l opreşti, îi zice fratelui meu. 

Alex arată spre mine acuzator. 

— Să le fi văzut pe tipele alea cu care era mai zilele 
trecute, 

Brittany. Bucăţică ruptă din psihopata aia de Darlene. O 
mai ţii minte din liceu? Gagica era în stare să reguleze 
toată echipa de fotbal numai ca să-i crească acţiunile. 

Încă o dată se dovedeşte că Alex nu-mi sprijină cauza. 
Mersi, frăţioare. 

— Bun, foarte drăguţ din partea voastră că discutaţi 
despre mine în prezenţa mea, da' acu' chiar trebuie s-o iau 


din loc. 

— Cum ajungi acolo? mă-ntreabă Alex. 

— Pe jos. Dacă nu cumva... zic holbându-mă la cheile pe 
care Brittany le ţine aşezate peste geantă. 

— Poate să ia maşina mea, îi spune ea lui Alex. 

Nu mi se adresează direct, pentru că — Doamne fereşte! 
niciunul din ei n-ar lua pentru nimic în lume vreo decizie 
fără a se consulta mai întâi cu celălalt. 

— Cu condiţia să nu bei. Sau să te droghezi. 

— OK, mami, spun eu sarcastic. 

Alex clatină din cap. 

— Nu-i o idee bună. 

Brittany îşi împleteşte degetele cu ale lui. 

— E-n regulă, Alex. Pe bune. Oricum aveam de gând să 
luăm autobuzul ca să mergem la Shirley. 

Preţ de o nanosecundă, chiar îmi place de iubita fratelui 
meu, dar apoi îmi amintesc cum îi controlează viaţa şi 
sentimentul acela cald şi vag dispare la fel de iute ca un 
fulger. 

lau cheile lui Brittany şi le învârt între degete. 

— Haide, Alex. Nu-mi face viaţa mai de rahat decât e 
deja. 

— Bine, zice el. Dar să aduci maşina înapoi în perfectă 
stare, că dacă nu... 

— Da, domnule, îi dau eu onorul. 

Îşi scoate telefonul mobil din buzunarul de la spate şi mi-l 
azvârle. 

— la şi ăsta cu tine. 

Mă grăbesc să ies pe uşă înainte ca vreunul din ei să se 
răzgândească. Am uitat s-o întreb pe Brittany unde şi-a 
parcat maşina, dar nu mi-e greu s-o reperez. Bemveul 
străluceşte ca un înger în faţa blocului, făcându-mi cu 
ochiul. 

întind mâna şi scot din buzunarul de la spate al 
pantalonilor o foaie de hârtie cu adresa lui Madison. Am 


notat-o înainte să mă spăl pe mâini. Studiez GPS-ul până 
mă prind cum funcţionează, apoi introduc adresa, dau jos 
capota şi ies scrâşnind din roţi din parcare. Sunt, în sfârşit... 
liber. 

Parchez pe stradă şi străbat pe jos aleea lungă care duce 
la 
casa lui Madison. Îmi dau seama imediat c-am nimerit bine 
pentru că de la etaj se aude urlând muzica şi peluza din 
faţa casei e plină de puşti. Casa e uriaşă. La început nu 
sunt sigur dacă-i o singură clădire sau un bloc de 
apartamente, apoi mă apropii şi văd că e o vilă imensă. 
Păşesc în interiorul monstruozităţii ăsteia şi recunosc câţiva 
copii de la şcoală. 

— A venit Carlos! strigă o fată. 

Mă prefac că nu aud ecoul ţipetelor care urmează. 

Madison, îmbrăcată într-o rochie neagră foarte mulată pe 
corp şi ţinând în mână o cutie de bere Bud Light, îşi face loc 
prin mulţime şi mă îmbrăţişează. Am impresia că mi-a 
vărsat ceva bere pe spinare. 

— Dumnezeule, ai ajuns. 

— Înî. 

— Hai să te conduc. Urmează-mă. 

Mă iau după ea până în bucătărie, care arată ca într-o 
poză de revistă. E toată numai aparatură din inox. Blaturile 
sunt acoperite cu plăci solide de granit. Lângă chiuvetă văd 
o ladă imensă plină până la refuz cu cutii de bere. Mă-ntind 
şi înşfac una. 

— E şi Kiara pe-aici? întreb. 

Madison pufneşte. 

— Mă laşi? 

Presupun că trebuie să mă mulţumesc cu răspunsul ăsta. 

Madison îşi înfăşoară mâna în jurul cotului meu şi mă 
conduce pe un hol şi mai departe în sus, pe scări. 

— Trebuie neapărat să-ţi prezint pe cineva. 

Se opreşte în clipa când ajungem în faţa unei camere 
laterale înţesată cu aparate vechi de jocuri mecanice cu 


fise, o masă de biliard şi o alta de air hockey“. 

E visul oricărui adolescent. 

Pute a marijuana de te trăsneşte. Am senzaţia c-o să 
ameţesc doar inhalând mirosul. 

— Asta-i camera de rec, îmi explică Madison. 

Sunt convins că în casa asta expresia „cameră de 
recreere” 

a fost ridicată la un nivel nemaiîntâlnit. 

Un tip alb stă pe o canapea din piele maro, tolănit de 
parcă n-ar mai vrea să se dezlipească niciodată de acolo. 
Poartă un tricou alb uni, blugi negri şi cizme. E clar, se 
crede mare şi tare. În faţa lui, pe o măsuţă, e un bong“. 

— Carlos, el e Nick, zice Madison. 

Nick dă din cap spre mine. 

Dau şi eu din cap. 

— Super. 

Madison se aşază lângă Nick, ia bongul şi o brichetă de 
pe masă şi trage un fum zdravăn în piept. Mamă-mamă, 
fata asta chiar ştie să inhaleze. 

— Nick a ţinut morţiş să te cunoască, îmi spune Madison. 

Observ că are ochii injectaţi. Mă-ntreb câte prize a tras 
până la sosirea mea. 

Lacey îşi bagă capul pe uşă. 

— Madison, am nevoie de tine! strigă ea. Vino-ncoace. 

Madison ne asigură că se-ntoarce repede, după care iese 
împleticit din cameră. 

Nick îmi face semn să mă aşez lângă el pe canapea. 

— la loc. 

Tipu' pare un şmecheraş şi radarul meu intră imediat în 
alertă. Ştiu ce vrea de la mine, pentru c-am cunoscut sute 
de gagii ca el la viaţa mea. La naiba, şi eu am fost un 
„Nick” când locuiam în Mexic. 


43 joc care are drept scop înscrierea de puncte în plasa adversarului. Se 
joacă la o masă mare dreptunghiulară, cu două piese în formă de sombrero şi 
două pucuri. 

4 instrument de filtrare a fumului de marijuana, un fel de pipă cu apă. 


— Te eşti dealerul? îl întreb. 

Chicoteşte. 

— Dacă te interesează, atunci da. 

Îmi întinde bongul. 

— Vrei să tragi un fum? 

Ridic cutia de bere şi i-o arăt. 

— Mai încolo. 

Îşi mijeşte ochii spre mine. 

— Nu eşti consumator, nu? 

— Arăt a consumator? 

Ridică din umeri. 

— Nu se ştie niciodată. În zilele noastre, consumatorii 
sunt de toate felurile. 

În clipa aia îmi amintesc de Kiara. Tipa a devenit sursa 
mea zilnică de amuzament. Încerc să-mi imaginez ce 
reacţie va avea de fiecare dată când mă străduiesc s-o scot 
din sărite. Buzele ei rozalii se strâng într-o linie subţire ori 
de câte ori fac câte un comentariu scandalos sau flirtez cu 
o fată. Indiferent ce răutăţi i-am servit şi indiferent câte 
firimituri zac împrăştiate în dulapul meu de la vestiar, o să-i 
duc dorul de-acum încolo, când nu va mai fi ghidul meu. 

Nu m-am hotărât încă în ce fel să mă răzbun pe ea 
pentru farsa aceea cu fursecurile. Dar orice idee mi-ar veni, 
sunt sigur că o s-o ia total prin surprindere. 

— Am înţeles că Madison vrea să se bage în nădragii tăi, 
zice Nick scoțând o pungă cu pastile din buzunarul din faţă, 
pe care le varsă pe măsuţă. 

— Zău? zic eu. De unde ai auzit? 

— De la Madison. Şi vrei să ştii ceva? 

— Ce? 

Îşi aruncă o pastiluţă albastră în gură şi-şi dă capul pe 
spate ca s-o înghită. 

— Când Madison îşi pune ceva în cap, nu se lasă până 
nu-l obţine. 


Capitolul 8 - Kiara 


Dar eu sunt daltonist, se plânge domnul Whittaker cu o 
voce nervoasă şi scârţăită, înmuind pensula într-o cană cu 
vopsea maro pe care o întinde pe pânză. Asta e verdele? 
Cum să pictez când tuburile de vopsea nu sunt etichetate? 

La Unitatea de Asistenţă Medicală a Bolnavilor Cronici 
„The Highlands”, altfel cunoscută sub denumirea generică 
de sanatoriu privat, n-ai cum să te plictiseşti la orele de 
arte plastice. Profesorul titular şi-a dat demisia, dar de când 
mă oferisem să ajut la oră, preluasem practic controlul. 
Administraţia pune la dispoziţie vopselele, iar eu vin cu 
temele pentru cei dornici să picteze după cină, în serile de 
vineri. 

Mă grăbesc spre domnul Whittaker şi o bătrânică mică de 
statură şi cu părul alb complet pe nume Sylvia se apropie 
de noi târşâindu-şi picioarele. 

Nu e daltonist, croncăne Sylvia, imediat ce găseşte un 
şevalet liber şi se aşază. E pur şi simplu orb. 

Domnul Whittaker îşi ridică spre mine faţa slabă şi ridată, 
iar eu îngenunchez lângă el şi mă apuc să notez culorile pe 
tuburi cu un marker negru şi gros. 

— E supărată pe mine pentru că n-am vrut să dansez cu 
ea la serată, săptămâna trecută, zice el. 

— Sunt supărată pentru că ieri, la cină, ai uitat să-ţi puli 
dantura, spune Sylvia fluturându-şi mâna în aer. Ţi se 
vedeau gingiile. Ce mai Casanova! adaugă ţâfnoasă. 

— Ce mai obrăznicătură! bombăne domnul Whittaker. 

— La următoarea serată, poate c-ar trebui s-o inviţi la 
dans. Ca să o faci să se simtă tânără din nou, îl sfătuiesc 
eu. 

Domnul Whittaker întinde spre mine o mână cu degete 
îngroşate, artritice, şi mă trage spre el. 

— Am două picioare stângi. Dar să nu-i spui Sylviei, că o 
să-mi facă zile fripte. 


— Nu luaţi lecţii de dans aici? îi şoptesc eu la ureche 
suficient de tare ca să mă audă el, dar nu şi restul 
cursanților. 

— Eu abia dacă mă țin pe picioare. N-o să fiu niciodată 
un Fred Astaire. Dar dacă tu ai fi profesoara noastră de 
dans, şi nu babalâca aia slută de Frieda Fitzgibbons, sigur 
că aş veni şi eu la lecții, zice săltându-şi sprâncenele albe 
stufoase şi dându-mi o pălmuță peste fund. 

li fac semn mustrător cu degetul. 

— Nu ţi-a spus nimeni până acum că asta-i hărțuire 
sexuală? îl tachinez. 

— lubito, eu nu-s decât un boşorog libidinos. Pe vremea 
mea, nu se pomenea aşa ceva ca hărţuirea sexuală şi 
femeile le permiteau bărbaţilor să le facă cinste cu câte un 
suc, să le ţină uşa deschisă... şi să le ciupească de fund. 

— Şi eu îi las pe bărbaţi să-mi deschidă uşa, atâta timp 
cât nu se aşteaptă să primească favoruri la schimb. Dar mă 
lipsesc de mângă,ierile şi ciupiturile de fund. 

Domnul Whittaker face un gest a lehamite. 

— A, voi, tinerele din ziua de azi, vreţi totul... şi încă ceva 
pe deasupra. 

— Nu-l asculta, Kiara, zice Sylvia făcându-mi semn să mă 
apropii. Ceea ce-ţi trebuie ţie e un băiat drăguţ... un 
adevărat gentleman. 

— Nu există aşa ceva, zice Mildred aşezându-se lângă ea. 

Un băiat drăguţ. Crezusem că Michael era băiat drăguţ, şi 
el nici măcar nu fusese în stare să-mi dea papucii ca un 
gentleman. 

— Poate că n-o să mă căsătoresc niciodată. 

Atât Mildred cât şi Sylvia clatină viguros din cap şi părul 
alb şi rar le flutură dintr-o parte în alta. 

— Nu! declară la unison. 

— Nu-ţi doreşti asta, spune Sylvia. 

— Nu? 

— Nţ, zice uitându-se spre domnul Whittaker. Pentru c- 
avem nevoie de ei... chiar dacă sunt diavolul întruchipat. 


Nu m-ar deranja dacă m-ar mângâia şi pe mine pe fund, 
zice trăgându-mă mai aproape. 

— Amin, surioară, spune Mildred trecându-şi pensula 
peste pânză — pictează o siluetă care seamănă suspect de 
mult cu un nud. De ce nu-l rogi pe amicul ăla simpatic al 
tău, Tuck, să vină încoace şi să ne pozeze? Ne-ai spus că 
putem picta şi personaje. 

— Mă gândeam mai degrabă la câini, ripostez eu. 

— Nu. Fă-ne rost de un model masculin. 

— Nu vreau să desenez bărbaţi, strigă domnul Whittaker 
din colţul celălalt al camerei. Trebuie să ne pozeze şi Kiara. 

— Nu vă promit nimic, le spun eu. 

Abia aştept să-l sun mai încolo pe Tuck şi să-i propun să 
le pozeze. Şi am aşa, o presimţire, că o să accepte. 


Capitolul 9 - CARLOS 


— Heeei, strigă Madison. M-am întors. 

Şi a adus cu ea vreo zece oameni. Care se strâng cu toţii 
în jurul bongului, pe care-l trec din mână în mână, trăgând 
din el. Mă-ntreb ce-or fi făcând în seara asta Kiara şi amicii 
ei. Pun pariu că studiază pentru examenele de admitere 
sau aşa ceva, ca să intre la un colegiu cumsecade, în timp 
ce eu mă aflu la o petrecere-cu-bong-şi-pastiluţe-albastre. 

Nick aliniază pastilele pe o tavă. Arată acum ca platoul 
ăla pu-pu al lui Alex. 

Când Madison îmi întinde bongul cu un zâmbet larg, 
vreau să uit de Kiara, de examene şi colegii şi de 
promisiunea de a mă purta cum trebuie. Sunt un golan, aşa 
că de ce nu m-aş purta ca atare? 

Trag din bong, inhalând fumul dulce în plămâni. E un 
amestec puternic, din moment ce îi simt efectul încă de 
dinainte de a da bongul mai departe persoanei de lângă 
mine. Când îmi vine din nou rândul, trag încet şi prelung. La 
al patrulea tur, sunt suficient de ameţit ca să nu-mi mai 
pese de Kiara şi fursecurile ei sau de Alex, care se ia tot 
timpu’ de mine, sau de faptul că o minţisem pe Brittany 
când îi promisesem că n-o să beau şi n-o să mă droghez. 

In clipa asta, tot ce-mi doresc e să meditez la cele mai 
atzătoare probleme ale vieţii, ca de pildă... 

— De ce nu-şi rade Heavy Shevy mustata? 

— Poate că e bărbat deghizat, zice Nick. 

— Da’ de ce şi-ar alege ca deghizare o femeie nasoală? 
Întreb eu. 

Chiar aşa. 

— Poate că-i un tip nasol, şi deci nu are încotro. 

— Mda, asta are sens. 

O urmăresc pe Madison trăgând un fum. Mă vede, îmi 
iubeşte, îşi croieşte drum spre mine, mi se aşază în poală şi 
îşi linge buzele. judecând după lungimea şi ascuţimea 


limbii, presupun că are iguane în arborele ei genealogic. Se 
apleacă înainte, cu chichis la numai câţiva centimetri de 
faţa mea. 

— Nick are marfa cea mai mişto, gângureşte, dându-se 
acum pe spate şi întinzându-se ca o pisică pe un covor. 

Evident, covorul sunt eu. Se răsuceşte, mă încalecă şi îşi 
înfăşoară ambele braţe în jurul gâtului meu. Işi ţine ochii pe 
jumătate închişi, 

— Eşti sexy. 

— Şi tu eşti. 

— Suntem cuplul perfect. 

Îşi trece un deget peste bărbia mea şi se apleacă în faţă. 
Limba aia de iguană se strecoară afară şi corpul începe să-i 
freamăte, lipit de al meu. Îmi linge bărbia, chestie pe care, 
trebuie să recunosc, nu mi-a făcut-o nici o altă fată. Da’ nici 
că vreau să repete mişcarea. 

Ne giugiulim în prezenţa tuturor. Am impresia că lui 
Madison îi place să se afle în lumina reflectoarelor, pentru 
că-n clipa când o fată îi zice unui tip să nu se mai 
chiombească la noi, Madison se dă pe spate şi începe să-şi 
tragă bluza peste cap, de parcă ar fi o stripteuză dintr-un 
club care execută un dans lasciv în poală. E limpede, 
Madison vrea să fie urmărită şi admirată de toţi tipii şi 
invidiată de toate fetele. 

Gagica e în mod cert o exhibiţionistă, da când mă uit în 
stânga şi-l văd pe Nick giugiulindu-se cu Lacey, care s-a 
dezbrăcat de bluză, încep să mă întreb dacă se presupune 
c-ar trebui să ne arătăm cu toţii talentele sexuale în public. 

Nu e stilu' meu. 

— Hai să mergem într-un loc mai intim, îi spun lui 
Madison în momentul când îşi furişează mâna şi dă să mă 
pipăie peste blugi. 

Se bosumflă pentru o clipă, apoi se dă jos din poala mea 
clătinându-se şi îmi întinde mâna. 

— Vino după mine. 

Lucrurile se mişcă prea repede pentru mine. Aş prefera 


să mă opresc niţel şi, undeva, într-un colţ al minţii, îmi 
apare imaginea lui Ram, prevenindu-mă în privinţa lui 
Madison. 

Numai că ea mă înşfacă de mână şi mă trage în sus. 

— Hei, voi doi, distracţie plăcută, ne urează Nick. 

Zece minute mai târziu, intrăm într-o încăpere uriaşă, cu 
un pat matrimonial lipit de perete. 

— E dormitorul tău? o întreb. 

Clatină din cap. 

— E al părinţilor, da’ ei abia dacă trec pe casă. Acum sunt 
în Phoenix. 

Simt urme de amărăciune în glasul ei şi sunt convins că 
le foloseşte patul ca să se răzbune. 

Să-i spun c-aş prefera s-o facem pe podea, şi nu în patul 
părinţilor? 

— Hai mai bine la tine în cameră, zic. 

Scutură din cap şi mă împinge spre pat. 

— Ce ţi-a povestit Ram despre mine? mă întreabă. 

— Nu prea mă pot gândi acum la asta, răspund. Sunt 
cam la fel de dus cu pluta ca şi tine. 

— Încearcă totuşi să-ţi aminteşti. Ţi-a povestit cum ne- 
am despărţit? Pentru că n-a fost numai din vina mea. Ce 
vreau să zic e că n-am ştiut ce ştia el şi nici nu ştiam ce fac. 
Şi chiar dacă aş fi ştiut, asta nu pentru că ştiam că ştia şi el. 
Şi că maică-sa avea să ne găsească acolo şi să pună să fim 
arestaţi. 

Mă doare capu' de atâta vorbărie. 

— OK, îi spun. 

Habar n-am despre ce trăncăne, da’ presupun că un 
răspuns de genul „OK” e îndeajuns ca să o facă să tacă. 
Sau cel puţin aşa sper. 

— Pe bune? zice ea zâmbind. 

Hm? N-am nici cea mai vagă idee despre ce vorbeşte. ŞI 
nici despre ce-i răspund eu. 

Mă strânge tare, cu chichis lipite de pieptul meu. Sper să 
nu se spargă din cauza presiunii. 


Gândul la nişte chichis care explodează mă sperie. lar 
mintea îmi zboară acum la Kiara, întrebându-se cum ar 
putea fătuca asta să arate pe sub tricourile alea largi pe 
care le poartă. Pentru o clipă, am chiar impresia că ceea ce 
ascunde Kiara pe sub haine e mai sexy decât ceea ce 
Madison flutură zilnic în faţa tuturor. 

Îmi strâng pleoapele şi mă forţez să-mi închid ochii. Ce 
de prostii îmi trec prin cap. Kiara nu-i sexy. Prezenţa ei e 
mai frustrantă şi mai provocatoare decât cea a familiei 
mele. 

— Ţi-am povestit ce mi-a pus Kiara în dulap? întreb. 

Madison mă-mpinge spre pat. 

— Nu mă interesează deloc ce face Kiara. Nu mai vorbi 
de alte fete când eşti cu mine aici. 

Are dreptate. Trebuie să nu mai vorbesc despre Kiara. 
Mie îmi plac lucrurile care îmi sunt oferite pe tavă, şi Kiara 
nu se numără printre ele. În timp ce Madison, da. 

Fără să-mi dau prea bine seama, mă pomenesc 
giugiulindu-mă cu ea pe patul părinţilor. Ne înfierbântăm 
tot mai tare. Madison s-a urcat pe mine şi părul îi cade 
peste faţa mea. Cred că avem amândoi nişte fire de păr în 
gură când ne sărutăm, însă ea nu pare să observe. Spre 
deosebire de mine. 

Madison se dă acum pe spate. 

— Vrei s-o facem? bolboroseşte. 

Sigur că vreau. Dar când mă uit în lături şi văd o 
fotografie cu părinţii ei care ne zâmbesc de pe o noptieră, 
îmi pică brusc fisa. Fata asta nu mă vrea pentru ceea ce 
sunt — mă vrea pentru că sunt un golan drogat, exact 
opusul a ceea ce părinţii îşi doresc pentru ea. 

A-mi spune mie însumi că sunt un golan e un lucru. Dara 
mă purta ca atare, cu totul altceva. 

— Trebuie să plec. 

— Stai aşa. O, nu. Nu mă simt bine. Cred c-o să vomit. 

Se ridică, aleargă la baie şi se încuie înăuntru. După o 
clipă, o aud cum râgâie şi vomită. 


Bat la uşă. 

— Ai nevoie de ajutor? 

— Nu. 

— Deschide uşa, Madison. 

— Nu. Du-te şi cheam-o pe Lacey. 

Mă execut şi Lacey, însoţită de alte câteva fete, dă buzna 
în cameră şi-i sare în ajutor. Rămân în prag şi le urmăresc 
cum o tratează pe Madison de parc-ar fi realmente bolnavă, 
şi nu că i s-ar fi făcut rău din cauza băuturii şi drogurilor. 

După douăzeci de minute de pierdut vremea pe-acolo, 
fără să mă bage nimeni în seamă, şi convins de acum că 
Madison îşi primeşte sprijinul de care are întotdeauna 
nevoie, îmi spun că m-am săturat de petrecere. 

les din casă şi scot din buzunar brelocul în formă de 
inimioară al lui Brittany. Apăs pe ambreiaj şi dau să pornesc 
maşina, dar când mă uit prin parbriz şi văd marcajul de pe 
stradă ca prin ceaţă, îmi dau seama că nu-s în stare să 
conduc. Sunt prea drogat sau prea beat sau un amestec 
între astea două. 

Rahat. Am două opţiuni. Fie să mă întorc acasă la 
Madison şi să găsesc un loc în care să mă prăbuşesc, fie să 
dorm în maşină. 

Adevărul e că n-am de ales. 

Apăs butonul ca să înclin scaunul pe spate şi închid ochii, 
sperând că mâine voi pricepe mai bine ce s-a întâmplat în 
noaptea asta. 


Lumină. Prea multă lumină. Deschid ochii şi razele 
soarelui de dimineaţă mă pocnesc drept în faţă. Sunt tot în 
bemveul lui Brittany. Cu capota dată jos. Ajung acasă şi îl 
găsesc pe Alex aşezat la masă, cu o cană de cafea în mână. 

Se ridică în picioare în clipa când arunc cheile maşinii pe 
masă. 

— Mi-ai spus că n-o să stai decât vreo două ore. Ai idee 
cât e ceasul? E nouă. De la mañana.” 


5 Dimineaţa (Ib. spaniolă) 


Mă frec la ochi. 

— Te rog, Alex, scot eu un geamăt. Nu poţi s-aştepţi 
măcar până la prânz ca să urli la mine? 

— N-am de gând să urlu la tine. Dar n-o să-ţi mai dau 
voie să iei maşina lui Brittany. 

— Bine. 

Observ că salteaua gonflabilă n-a fost strânsă. Mă 
prăbuşesc pe ea şi închid ochii. 

Alex îmi trage perna de sub cap. 

— Te-ai drogat? 

— Efectul a trecut, din păcate, răspund smulgându-i 
perna din braţe. 

Il aud cum se aşază pe patul lui şi scoate un oftat adânc. 
Bietul de el, i-ar prinde bine nişte iarbă, ca să se mai 
relaxeze şi el puţin. Jur că îi simt ochii sfredelindu-mi 
scalpul ca două raze laser. 

— Ce vrei? mormăi cu gura vârâtă în pernă. 

— Nu-ţi pasă de nimeni decât de tine? 

— Cam aşa ceva. 

— Nu te-ai gândit c-o să-mi fac griji din pricina ta? 

— Nţ. Nici prin cap nu mi-a trecut. 

Din fericire, un ciocănit în uşă îi întrerupe şirul 
întrebărilor. 

Il aud cum zice: 

— Bună, chica. 

Stai să ghicesc — e Brittany. 

— Carlos a uitat să închidă capota, îi spune ea lui Alex. Şi 
a început să plouă. A lăsat mobilul pe scaunul pasagerului. 
Sper că mai funcţionează. 

Dacă o fi ca ăştia doi să se căsătorească, deja mi-e milă 
de copiii lor. Sper că ninos‘? n-or s-o dea niciodată în bară... 
pentru că acum şi Brittany şi Alex se uită la mine de parc-ar 
vrea să mă pedepsească pe viaţă. 

Din păcate pentru ei, nu sunt părinţii mei. 


46 Copiii (Ib. spaniolă). 


Capitolul 10 - Kiara 


Luni, toată şcoala vuieşte de zvonuri despre petrecerea 
dată de Madison Stone. Majoritatea se învârt în jurul 
faptului că Madison a făcut sex cu Carlos în patul părinţilor 
ei. 

Marţi şi miercuri, o văd pe Madison stând cu Carlos la 
masă în pauza de prânz. 

Joi, Carlos nu-şi face apariţia la cantină. Şi nici Madison. 
Fericitul cuplu s-a strecurat precis undeva şi stau împreună. 

Vineri dimineaţa, Carlos e în faţa dulapului său de la 
vestiare, în care fursecurile au rămas lipite înăuntru. 

— Bună, zice. 

— Bună, răspund. 

Formez combinaţia de cifre, dar uşa dulapului meu nu se 
descuie. 

Încerc din nou. Ştiu combinaţia, dar când trag de mâner 
nu întâmplă nimic. 

Încă o dată. 

Carlos se uită peste umărul meu. 

— Ai probleme? 

— Nu. 

Încerc din nou. De data asta, trag cu forţă de mâner şi-l 
zgâlţâi zdravăn. Şi, din nou, nu se întâmplă nimic. 

Carlos bate darabana pe uşa metalică. 

— Poate c-ai uitat combinaţia. 

— Ştiu combinaţia. Doar nu-s proastă, îi răspund. 

Mintea îmi zboară la zvonurile despre el şi Madison. Nu 
ştiu de ce, dar ideea că cei doi s-au cuplat îmi sporeşte 
furia. 

— Pleacă de aici. 

Ridică din umeri. 

— Dacă aşa vrei, zice în timp ce se aude primul clopotel. 
Hei, îţi urez noroc. Dacă mă-ntrebi pe mine, cineva ţi-a 
umblat la dulap. 


Îşi ia cărţile de la el din dulap şi o porneşte ţanţoş pe 
coridor. 

Alerg după el şi-l prind de braţ. 

— Ce-ai făcut? 

Se opreşte din mers. 

— S-ar putea să-ţi fi schimbat combinaţia. 

— Cum? 

Chicoteşte. 

— Dacă îţi spun, va trebui să te ucid după aia. 

— Foarte amuzant. Spune-mi noua combinaţie. 

— O să ţi-o spun, zice apăsându-şi vârful degetului 
arătător pe nasul meu... când ultimul fursec o să dispară 
din dulapu' meu. Cu tot cu firimituri. Pa. 

Intră în clasă şi mă lasă singură pe hol, să-mi bat capul 
cu deschiderea dulapului... şi să pun la cale următoarea 
mişcare. 

Sunt la ora de engleză şi domnul Furie ne dă înapoi 
eseurile predate data trecută. Ne strigă numele şi mergem 
pe rând la catedră ca să le luăm. 

— Kiara, zice. 

Mă ridic şi mă duc să-mi iau lucrarea. Când îmi întinde 
foile, îl văd pe domnul Furie că nu zâmbeşte. 

— Data viitoare sper să te descurci mai bine, Kiara. Ştiu 
că poţi mai mult. Analizează lucrurile mai profund şi nu 
încerca să îmi oferi răspunsurile pe care îţi închipui că le 
aştept eu de la tine. 

Mă-ntorc în bancă şi în drum trec pe lângă Madison. 

— Ce mai face Carlos? mă întreabă ea. 

— Bine. 

— Să ştii că-ţi dă atenţie numai pentru că-i pare rău 
pentru tine. Ceea ce-i cam trist, dacă stai să te gândeşti. 

N-o bag în seamă şi mă aşez în bancă. În partea de sus a 
primei pagini a lucrării tocmai primite din mâna domnului 
furi tronează un şapte roşu şi mare cât roata carului. Nu e 
deloc bine, mai ales că intenţionez să aplic pentru o bursă 
de merit. 


— În următoarele cincisprezece minute, veţi scrie un 
eseu persuasiv*, zice domnul Furie. 

Pe ce temă? întreabă Nick Glass. 

Tema este... spune domnul Furie săltându-se pe 
marginea catedrei şi făcând o pauză, fără îndoială pentru a 
spori suspansul şi a capta atenţia întregii clase. „Ar trebui 
participanţii la reality show-uri să fie considerați 
celebrităţi”? 

Se porneşte rumoarea. 

— Şi vreau să păstraţi zgomotul la un nivel minim. 

— Cum să scriem un eseu persuasiv când nu ne daţi timp 
să ne documentăm? întreabă cineva din fundul clasei. 

— Vreau să vă cunosc opiniile proprii, nu să vă verific 
capacitatea de documentare. Atunci când discutaţi cu un 
prieten şi vreţi să-l convingeţi să facă un anumit lucru sau 
să-şi schimbe o opinie, nu-i spuneţi: „Stai aşa puţin. Mă duc 
să mă documentez şi să-mi notez nişte statistici.” Trebuie 
să veniţi cu argumente proprii. Exact asta vă cer. 

Domnul Furie se plimbă prin sala de clasă în timp ce 
scriem. 

— Dacă vreţi puncte suplimentare, puteţi citi eseul în faţa 
clasei. 

Asta e foarte bine. Am nevoie de puncte suplimentare la 
notă şi ştiu că sunt în stare să-mi citesc lucrarea cu voce 
tare fără să mă bâlbăâi. Pur şi simplu ştiu că sunt în stare. 

— Puneţi pixurile jos, ne cere domnul Furie după 
cincisprezece minute, apoi îşi împreunează palmele. OK, 
cine se oferă primul să-şi citească lucrarea? 

Ridic mâna. 

— Pofteşte, domnişoară Westford, împărtăşeşte-ne ideile 
tale. 

— O, nu. Nu ea, o aud pe Madison oftând lângă mine, în 
timp ce Lacey şi cu alte fete izbucnesc în râs. 


7 Tip de lucrare scrisă (denumit şi „eseu argumentativ”) în care autorul 
încercă, pe baza unor argumente solide, să-şi convingă cititorii de justeţea 
punctelor sale de vedere. 


— E vreo problemă, Madison? 

— Nu, domnule Furie. Doar că aproape că mi-am rupt o 
unghie, zice Madison fluturându-şi mâna manichiurată. 

— Rogu-te, rezolvă-ţi problemele cu unghiile după ore. 
Vino încoace, Kiara. 

Îmi iau lucrarea şi mă duc în faţa clasei. Îmi spun să 
respir adânc şi să mă gândesc la cuvinte înainte de a le 
scoate din gură. Ajung lângă catedră şi mă uit la profesor. 
El îmi zâmbeşte cu căldură. 

— Dă-i drumul, Kiara. 

Îmi dreg glasul. Şi înghit în sec, dar îmi simt limba 
îngroşată chiar dinainte de a începe să vorbesc, totul din 
cauza lui Madison. Intervenţia ei m-a dezechilibrat, dar pot 
să trec peste asta. Nu trebuie s-o las să preia controlul. Nu 
trebuie să mă bâlbâi. Linișteşte-te. Gândeşte-te la cuvintele 
pe care le rosteşti. Nu uita să respiri. 

— C-c-cred că... 

Mă holbez la foaia pe care o ţin în mână. Simt toţi ochii 
aţintiţi asupra mea. Unii mă privesc probabil cu milă. Alţii, 
precum Madison şi Lacey, cu amuzament. 

— C-c-cred că p-p-participanţii la r-r-reality show-uri... 

Un hohot de râs al unei fete izbucneşte în clasă. Nu e 
nevoie să-mi ridic privirea ca să ştiu al cui este. 

— Madison, nu cred că e nimic de râs aici. Poartă-te 
respectuos cu colega, zice domnul Furie, apoi adaugă: Nu e 
o rugăminte. E un ordin. 

Madison îşi acoperă gura cu palma. 

— Nu mai fac, zice printre degete. 

— Sper, spune domnul Furie pe un ton aspru. Continuă, 
Kiara. 

OK, pot să o fac. Dacă sunt în stare să vorbesc cu Tuck 
fără să mă bâlbâi, atunci poate c-ar fi mai bine să-mi 
închipui că discut cu el. Îmi caut din priviri prietenul cel mai 
bun. Imi face un mic semn de încurajare din banca lui din 
spatele clasei. 

— ... participanţii la reality show-uri sunt celebrităţi...mă 


opresc eu ca să trag aer adânc în piept. „Pot să o fac. Pot 
să o fac”. Pentru că noi permitem m-m-mass m-m-media 
să... 

Un alt hohot de râs răsună în clasă, de data asta dinspre 
Lacey şi Madison. 

— Domnişoară Stone, domnişoară Goebbert! zice domnul 
Furie arătând cu degetul spre uşă. Afară de la mine din 
clasă! 

— Doar nu vorbiţi serios, ripostează Madison. 

— Ba cât se poate de serios. Şi în plus, tu şi cu 
domnişoara Goebbert primiţi trei zile de detenţie după 
orele de curs, începând de astăzi. 

— Nu faceţi asta, îi şoptesc eu domnului Furie, sperând 
ca nimeni altcineva să nu mă audă. Vă rog eu, nu faceţi 
asta. 

Madison îl priveşte cu o expresie şocată. 

— Ne daţi detenţie pentru că am râs? Zău aşa, domnule 
Furie. Nu e deloc corect. 

— Dacă ai vreo obiecţie faţă de pedeapsă, n-ai decât să 
te adresezi domnului director House. 

Domnul Furie scoate din sertarul de sus al catedrei două 
bilete de detenţie. Le completează şi le face semn lui 
Madison şi Lacey să vină să le ia. Ambele îmi aruncă priviri 
furioase. Nu-mi miroase deloc a bine. Acum Madison m-a 
trecut pe lista ei neagră şi nu ştiu dacă voi găsi o cale dea 
o convinge să mă taie de pe ea. 

Când le înmânează cele două bilete albăstrui, Madison îl 
vâră pe al ei în poşetă. 

— Nu pot să stau după ore. Trebuie să lucrez la buticul 
mamei. 

— Ar fi trebuit să te gândeşti la asta înainte de a 
întrerupe ora. Acum, amândouă, cereţi-i scuze Kiarei, le 
ordonă profesorul. 

— E în regulă, bolborosesc eu. Nu e n-n-nevoie. 

— O, ba da, insist. Ne p-p-are f-f-foarte r-r-rău, zice Madi- 
son, şi dintr-odată ea şi cu Lacey se pornesc din nou pe râs. 


Chiar şi după ce ies valvârtej din clasă, le aud chicotelile 
răsunând pe coridor. 

— Îmi cer scuze în numele lor pentru comportamentul 
total nepotrivit, spune domnul Furie. Vrei să continui să 
citeşti lucrarea, Kiara? 

Scutur din cap şi el oftează, dar fără să obiecteze când 
mă întorc în bancă. Aş vrea să sune clopoţelul, ca să mă 
duc la toaleta fetelor şi să mă ascund înăuntru. Sunt 
supărată rău pe mine însămi pentru că m-am lăsat 
afectată. 

În următoarele douăzeci de minute, domnul Furie cere 
altor elevi să-şi citească eseurile. Mă zgâiesc la ceasul de 
pe perete, rugându-mă în gând ca minutele să treacă mai 
repede. E tare greu să-ţi stăpâneşti lacrimile atunci când 
sunt gata îţi ţâşnească din ochi în orice clipă. 

Imediat ce sună clopoţelul, îmi iau lucrurile şi practic dau 
buzna pe uşă. Domnul Furie strigă după mine, dar mă 
prefac că nu-l aud. 

— Kiara, zice Tuck prinzându-mă de cot şi răsucindu-mă 
spre el. 

O lacrimă tâmpită mi se prelinge pe obraz. 

— Vreau să rămân singură, îngaim eu şi o iau la goană pe 
hol. 

În capătul scărilor sunt nişte trepte care duc spre un 
vestiar gol, folosit numai de echipele de sport vizitatoare. 
Acum nu-i nimeni înăuntru şi simplul gând de a sta singură 
într-un loc unde nu sunt obligată să afişez un zâmbet fals 
mi se pare adevărată mană cerească. Sunt conştientă că 
voi întârzia la ora de studiu, însă doamna Hadden nu face 
de obicei prezenţa, şi chiar dacă o va face astăzi, nu 
contează. Nu vreau ca toată lumea să mă vadă în halul în 
care sunt. 

Împing uşa vestiarului şi mă prăbuşesc pe una din bănci. 
Toată energia de care m-am cramponat la cursul de 
engleză în ultima jumătate de oră pentru a nu-mi pierde 
complet cumpătul mă părăseşte brusc. Aş vrea să fiu mai 


puternică şi să nu-mi pese de ceea ce cred alţii despre 
mine, dar nu sunt. N-am atâta forţă în mine ca Tuck. N-am 
atâta forţă în mine ca Madison. 

Aş vrea să fiu mulţumită de mine aşa cum sunt, eu, Kiara 
Westford, cu toate defectele mele de vorbire. 

Trec cincisprezece minute înainte să mă duc la chiuvetă 
şi să mă uit în oglindă. Arăt de parcă aş fi plâns. Sau de 
parcă aş fi răcită cobză. Umezesc nişte prosoape de hârtie 
şi îmi tamponez cu ele ochii, încercând să înlătur 
umflăturile. După câteva minute, consider că arăt suficient 
de decent. Nimeni nu va afla vreodată că am plâns. Cel 
puţin aşa sper. 

Uşa vestiarului se deschide şi eu tresar. 

— E cineva aici? se aude vocea unuia dintre oamenii de 
serviciu. 

— Mda. 

— Atunci grăbeşte-te să ajungi la ore. A venit poliţia. 
Caută droguri în şcoală. 


Capitolul 11 - CARLOS 


La ora de bio, Shevelenko ne ţine o prelegere despre 
genele dominante şi regresive. Ne pune să desenăm 
pătrăţele şi să înscriem în ele diverse scenarii referitoare la 
culoarea ochilor progeniturilor umane. 

— Am invitat nişte amici la mine diseară, îmi spune Ram 
în timp ce lucrăm. Vrei să vii şi tu? 

Chiar dacă Ram e un copil de bogătaş, e destul de cool. 
Zilele astea mi-a dat notițele luate în primele două 
săptămâni de şcoală, iar poveştile lui despre vacanţa la schi 
din iarna trecută m-au făcut să râd. 

— A que hora?% îl întreb. 

— În jur de şase, zice rupând o bucăţică de hârtie din 
caiet şi începând să scrie pe ea. Uite, asta-i adresa. 

— N-am maşină. E departe? 

Ram întoarce foaia pe verso şi mi-o întinde. 

— Nici o problemă. Vin eu să te iau. Unde locuieşti? 

Nolez adresa lui Alex şi-o văd pe Shevelenko că se 
apropie de banca noastră. 

— Carlos, ai luat notițele de săptămânile trecute de la 
Ramiro? 

— Mda. 

— Bine. Pentru că săptămâna viitoare veţi da un test. 

Se apucă să ne strângă lucrările, când din difuzor răsună 
cinci bipuri. 

— Ce-i asta? întreb. 

Ram mă priveşte şocat. 

— Fir-ar să fie de treabă. Suntem consemnați. 

— Cum adică? 

— Dacă apare vreun psihopat înarmat, o să sar pe 
fereastră, zice un alt elev, pe nume John. Voi ce ziceţi, 
băieţi? 


48 La ce oră? (Ib. spaniolă). 


Ram îşi dă ochii peste cap. 

— Nu e nimeni înarmat, omule. Semnalul pentru asta ar fi 
fost trei bipuri lungi, nu cinci scurte. E o razie de droguri. ŞI 
nu-i un control de rutină, pentru c-aş fi aflat dinainte. 

John pare amuzat. 

— Sun-o pe maică-ta, Ram. Şi întreab-o dacă ştie despre 
ce-i vorba. 

Razie de droguri? Sper că Nick Glass nu-şi aduce platoul 
pu-pu cu droguri la şcoală. Mă uit spre Madison, care a 
întârziat astăzi la oră. O văd că-şi scoate mobilul din geantă 
şi scrie un mesaj pe sub masa de laborator. 

— Linişte, ne cere Shevelenko. Majoritatea dintre voi aţi 
mai trecut prin aşa ceva. În caz că nu v-aţi dat încă seama, 
suntem consemnați. N-avem voie să părăsim clădirea. 

Madison ridică mâna. 

— Pot să mă duc la toaletă? 

— Nu, Madison, îmi pare rău. 

— Dar am nevoie! Promit că mă întorc repede. 

— Regulile de consemnare nu permit plimbările pe 
coridoare. Folosiţi timpul să studiaţi pentru ora de miercuri, 
zice profa aruncând o privire spre computerul ei. 

După cincisprezece minute, un poliţist bate la uşă. 

— Pe cine credeţi c-o să strige? şopteşte un tip pe nume 
Frank, în timp ce Shevelenko iese să discute cu agentul. 

Ram îşi ridică braţele în aer. 

— Nu pe mine, omule. Nu vreau să risc să fiu dat afară 
din echipa de fotbal. În plus, mama ar cere chiar ea să fiu 
arestat dacă m-ar prinde că fac chestii ilegale. 

Profa intră înapoi în clasă. 

— Carlos Fuentes, spune ea cu voce tare şi clară. 

Carajo!* Pe mine m-a strigat. 

— Da? 

— Vino încoace. 

— Ai încurcat-o, tipule, zice Frank. 

Mă îndrept spre Shevelenko, fără a mă putea concentra 


^ La dracu! (Ib. spaniolă) 


pe altceva decât firele de păr din mustaţa ei, care saltă în 
sus şi-n jos în timp ce zice: 

— Vor să-ţi pună nişte întrebări. Urmează-mă. 

Sunt convins că toată lumea din clasa de biologie îşi 
închipuie că ştie de ce am fost chemat. Da’ adevărul e că n- 
am droguri nici în buzunare, şi nici în dulap. Poate că au 
aflat că am venit din Mexic şi vor să mă deporteze, cu toate 
că sunt născut în Illinois şi am cetăţenie americană. 

Pe hol, doi poliţai fac un pas spre mine. 

— Eşti Carlos Fuentes? mă întreabă unul din ei. 

— Înî. 

— Vrei să ne arăţi care-i dulapul tău? 

Dulapul meu? Ridic din umeri. 

— Sigur. 

Pornesc spre vestiare, cu policia atât de aproape pe 
urmele mele încât le simt răsuflarea în ceafă. Dau colţul 
spre holul ] 
şi văd un câine poliţist lătrând spre dulapul meu. Ce naiba 
se petrece? 

Instructorul îi ordonă să şadă. 

Domnul House stă proţăpit lângă dulap. 

— Carlos, ăsta-i dulapul tău? mă întreabă. 

— Da. 

Face o pauză dramatică, apoi zice: 

— Te-ntreb o singură dată: ai cumva droguri înăuntru? 

— Nu. 

— Atunci sper că nu te deranjează dacă te rog să-l 
deschizi? 

— Nt, zic formând combinaţia şi descuindu-l. 

— Ce-s chestiile astea? spune unul dintre agenţi arătând 
spre fursecurile cu magneţi ale Kiarei. 

Păşeşte în faţă pentru a se uita mai îndeaproape şi 
câinele poliţist se zbate cu furie în lesă. Tipul împunge cu 
degetul o prăjitură. 

— Sunt fursecuri, zice ca prostu’. 

— Câinelui i s-a făcut probabil foame, spun eu. 


Al doilea poliţai îmi aruncă o privire calmă. 

— Gura. Fursecurile sunt probabil umplute cu droguri şi 
tu le vinzi. 

Fursecuri umplute cu droguri? Face mişto de mine? Sunt 
fursecuri râncede prinse în magneti. lzbucnesc în râs. 

— Ji se pare amuzant, puştiule? 

Imi dreg glasul şi încerc să-mi păstrez o mină serioasă. 

— Nu, domnule. 

— Tu ai făcut fursecurile? 

— Da, domnule, îl mint, pentru că nu e treaba lui. Dar 
poate c-ar fi mai bine să nu-ncercaţi să le scoateţi din 
dulap. 

— De ce nu? Te temi să nu descoperim ce au înăuntru? 

Clatin din cap. 

— Nu, nu e asta. Credeţi-mă, nu sunt umplute cu droguri. 

— Bună încercare, zice poliţaiul. 

Directorul nu-mi ia avertismentul în seamă şi trage de 
unul din fursecurile cu magneti. Fursecul i se sfărâmă în 
mână. Tuşesc, încercând să-mi maschez hohotul de râs, în 
timp ce el adulmecă firimiturile ţinute în palmă. Mă întreb 
ce-ar zice Kiara dacă ar afla că fursecurile ei au devenit 
obiectul unei anchete. 

Unul dintre poliţai rupe un fursec şi îl gustă, ca să vadă 
dacă poate depista vreo substanţă ilegală. Ridică din umeri. 

— Nu simt nimic în neregulă, zice vârând fursecul sub 
nasul câinelui, care rămâne nemişcat. Fursecurile nu conţin 
droguri. Dar cred că e altceva necurat în dulap. Scoate totul 
afară, îmi ordonă, apoi îşi încrucişează braţele la piept. 

Din raftul de sus scot nişte cărţi şi le aşez pe podea. Pe 
alte cărţi din raftul de jos. În clipa când pun mâna pe 
rucsac, câinele începe din nou să se agite. 

Câinele ăsta e nebun de legat. Dacă o să stăm să ne 
uităm mult timp la el, o să-l vedem, sunt sigur, că îşi 
roteşte capul la o sută optzeci de grade şi ochii îi ajung în 
ceafă. 

— Scoate ce ai în rucsac şi aşază toate obiectele pe 


podea, îmi cere House. 

— Uite ce-i, îi zic. Habar n-am de ce câinele ăsta vrea să- 
mi atace rucsacul. N-am nici un fel de droguri înăuntru. 
Poate că animalu' aluat-o razna. 

— Nu-i nimic în neregulă cu câinele, fiule, zice 
instructorul. 

Simt cum pulsul mi se accelerează când îl aud pe tip 
spunându-mi „fiule”. Îmi vine să mă reped la el, numai că 
are un câine psihopat pe care-l poate asmuţi pe mine. M-oi 
fi considerând eu un dur, da' ştiu că un câine poliţist bine 
antrenat îmi poate face fundu’ arşice. 

Scot unul câte unul obiectele din rucsac. Şi le aliniez pe 
podea. 

Un creion. 

Două pixuri. 

Un caiet. 

O carte în spaniolă. 

O cutie de coca-cola. 

Câinele începe din nou să latre. Stai aşa, n-am pus nici o 
cutie de suc în dulap. Directorul ia cutia şi se apucă s-o 
desfacă şi... of, la dracu’. Nu-i o cutie de coca-cola. E o 
imitație, şi înăuntru e... 

O pungă cu canabis. Una mare. Şi... 

O pungă cu câteva pilule albe şi albastre. 

— Nu e cutia mea, zic. 

— Dar a cui? întrebă directorul. Dă-ne numele. 

Sunt aproape sigur că îi aparţine lui Nick, da' n-am de 
gând să-l torn. Dacă e să fi învăţat un singur lucru în Mexic, 
atunci acela e să-mi ţin gura. Întotdeauna. Chiar dacă nu-mi 
pasă nici cât negru sub unghie de Nick, sunt dispus să 
încasez eu lovitura în locul lui, oricât de tare mi-ar displace. 

— N-am nume. Nu sunt aici decât de-o săptămână, aşa 
că mai scutiţi-mă. 

— Noi nu scutim pe nimeni. Te afli pe proprietatea şcolii, 
ceea ce înseamnă că ai comis un delict, zice unul dintre 
poliţişti cercetându-mi din ochi tatuajele. 


la pungile din mâna directorului şi o deschide pe cea cu 
pilule. 

— Ăsta-i oxycontin5. Şi aici, zice deschizând punga cu 
iarbă, e destulă marijuana ca să ne fie clar că nu foloseşti 
drogul pentru uz personal, ci îl vinzi. 

— înţelegi ce înseamnă asta, Carlos? mă întreabă 
directorul. 

Mda, înţeleg foarte bine ce înseamnă. Înseamnă că Alex 
o să mă omoare. 

Capitolul 12 - Kiara 


Imediat ce am aflat de arestarea lui Carlos, l-am sunat, 
din instinct, pe tata. Mi-a zis că o să-l sune pe Alex ca să se 
intereseze ce s-a întâmplat şi unde fusese dus Carlos. 

Acasă, mama mă aşteaptă în prag. 

— Tata a zis că o să ajungă curând, cu veşti despre 
Carlos. 

— Deci ai aflat şi tu? 

Incuviinţează din cap. 

— Alex i-a spus tatălui tău că fratele lui insistă că 
drogurile nu îi aparţin. 

— Şi el îl crede? 

Mama oftează şi ştiu c-ar prefera să-mi poată da veşti 
mai bune. 

— E destul de sceptic. 

Tata ajunge acasă şi are părul vâlvoi, de parcă astăzi şi- 
ar fi trecut mâna prin el de prea multe ori. 

— Întrunire de familie, ne anunţă. 

După ce ne strângem cu toţii în camera de zi, tata îşi 
drege glasul. 

— Ce-aţi zice dacă l-am invita pe Carlos să stea cu noi 
pentru restul anului şcolar? 

— Cine e Carlos? întreabă Brandon total nedumerit. 

— E fratele unuia dintre foştii mei elevi. Şi un prieten de- 
al Kiarei, spune tata uitându-se de la mine la mama. Se 
pare că locuieşte într-un apartament pentru studenţi, cu 
chirie subvenţionată. Cum Carlos nu e la facultate, 
judecătorul a decis că nu are dreptul să stea acolo. 

— O să capăt un frate? Cool! strigă Brandon. O să 
doarmă cu mine în cameră? Puteţi să ne cumpăraţi paturi 
suprapuse şi tot ce ne mai trebuie. 

— Nu te ambala prea tare, Bran. O să stea în camera 
galbenă, îi spune tata frăţiorului meu. 

— Cum rezistă Carlos? întreabă mama. 


— Nu ştiu ce să zic. Am totuşi impresia că în fond e un 
copil bun, care va face progrese mari într-un mediu 
favorabil şi stabil, ferit de droguri. Aş vrea să-l ajut, dacă 
sunteţi şi voi de acord. Nu prea are practic de ales: fie 
rămâne la noi, fie ajunge înapoi în Mexic. Alex mi-a spus că 
e dispus să facă orice să-l ţină aici. 

— Eu sunt de acord, spun realizând abia după ce rostesc 
cuvintele cât de serios vorbesc. Oricine merită o a doua 
şansă. 

Tata se uită la mama, care îşi apropie capul de al lui. 

— Aşadar, soţul meu e pornit să salveze lumea, copil cu 
copil. 

El îi zâmbeşte. 

— Dacă altfel nu se poate... 

Mama îl sărută. 

— O să aştern cearşafuri curate în camera de oaspeţi. 

— Am cea mai bună soţie de pe lume, spune tata. Mă 
duc să-l sun pe Alex ca să-i spun ce am hotărât, adaugă 
emoţionat. Luni ne întâlnim din nou cu judecătorul. O să 
încercăm să-l convingem că e mai bine să-l înscriem pe 
Carlos în pro gramul REACH de la Flatiron, în loc să fie 
exmatriculat. 

Îl urmăresc pe tata cum iese din living şi se îndreaptă 
spre biroul lui. 

— S-a îmbarcat într-o misiune, spune mama. Îi recunosc 
sclipirea aia din ochi când trebuie să facă faţă unei 
provocări. 

Nu pot decât să sper că sclipirea asta îl va ţine cât mai 
mult, pentru că am aşa, o presimţire, că răbdarea tatălui 
meu - o răbdare de sfânt, sau cel puţin aşa aş descrie-o eu 
- va fi pusă curând la încercare la modul cel mai serios. 


Capitolul 13 - CARLOS 


Trimite-mă înapoi la Chicago şi să terminăm odată, îi 
spun lui Alex duminică dimineaţa, după ce închid telefonul. 

Alex m-a obligat s-o sun pe mi'amă şi să-i povestesc ce s- 
a întâmplat. Când poliţiştii m-au scos din şcoală în cătuşe, 
nu m-a deranjat. Nu m-am neliniştit nici când l-am văzut pe 
Alex sosind la secţia de poliţie cu o expresie de frustrare şi 
dezamăgire întipărită pe chip. Da’ când am auzit-o pe 
mama cum plânge la telefon şi-ntreabă ce s-a petrecut cu 
nifiito”! al ei, asta chiar că a pus capac la toate. 

Mama mi-a spus să nu mă întorc în Mexic. 

— Nu e un loc sigur pentru tine, a zis. Ausentese, Carlos. 
Stai departe. 

N-am fost deloc surprins. Toată viaţa mea am avut de-a 
face cu oameni care m-au părăsit sau care mi-au spus să 
staudeparte de ei — mi papă, Alex, Destiny, şi acum 
mi'amă. 

Alex stă culcat pe pat, cu antebraţul acoperindu-şi ochii. 

— Nu te întorci la Chicago. Profesorul Westford şi soţia lui 
au acceptat să te primească la ei în casă. Vei locui acolo. E 
totul aranjat. 

Dacă voi locui cu profu', înseamnă că o să stau sub 
acelaşi acoperiş cu Kiara. Din punctul meu de vedere, asta-i 
o greşeală. 

— Eu n-am nici un cuvânt de spus în treaba asta? 

— Nu. 

— Vete a la mierda”? 

— Dacă aşa zici tu. Numai că nu uita: te-ai băgat singur 
în rahat, zice fratele meu. 

— Ţi-am mai spus de nu ştiu câte ori: drogurile alea nu 
erau ale mele. 

Alex se ridică în capul oaselor. 

— Carlos, de când ai venit aici nu ai făcut altceva decât 
să vorbeşti despre droguri. Au găsit chora? la tine în dulap, 
plus o cantitate imensă de OC*. Chiar dacă nu ti-ar 
aparţine, ai ajuns să fii luat drept ţap ispăşitor. 

— Aiurea! Mănânci rahat! 

O jumătate de oră mai târziu, când ies de la duş, dau cu 
ochii de Brittany. Stă la masă, îmbrăcată într-un trening roz 
de velur foarte mişto, care îi scoate formele în evidenţă. La 
naiba, nu ştiu de ce chica asta nu se mută aici... oricum, e 
tot timpu’ prin preajmă. 

Mă duc spre patul meu, brusc enervat că locuiesc într-o 
garsonieră. Sunt nervos şi însetat de răzbunare. Şi n-o să- 
mi găsesc liniştea până n-o să aflu cine mi-a vârât drogurile 
în dulap. Şi să-l fac să plătească. 

— Sper să nu fii exmatriculat, spune Brittany pe un ton 
trist. Sunt convinsă că Alex şi profesorul Westford vor face 
tot ce pot ca să te ajute. 

— Nu mai fi aşa de deprimată, îi spun. Acu’, că mă mut, 
poţi să vii pe aici oricând ai chef. Ce noroc pe capu’ tău. 

— Carlos, retroceda, zice Alex cu o voce aspră. 

De ce s-o las moartă? E adevărul gol-goluţ. 

— Mă crezi sau nu, să ştii că dorinţa mea e ca tu să fii 
fericit aici, Carlos, spune Brittany împingând un celular nou- 
nouţ spre mine. Uite, ţi-am luat asta. 

— Pentru ce? Pentru ca tu şi Alex să mă puteţi verifica tot 
timpul? 

Clatină din cap. 

— Nu. M-am gândit că-ţi va fi de folos dacă vei avea 
nevoie vreodată să ne suni. 

lau telefonul în mână. 

— Şi cine va plăti convorbirile? 

— Ce contează? întreabă ea. 

Alex şi cu mine nu ne putem permite aşa ceva. Mă-ntorc 
cu spatele la Brittany şi la telefon. 

Marijuana (argou mexican). 
Oxycontin. 


— Nu-mi trebuie, îi zic. Păstrează-ţi banii. 

După câteva ore, ne urcăm toţi trei în bemveul lui Britain. 
Ar fi trebuit să mă gândesc că tipa va veni cu noi în această 
mică aventură, probabil ca să se asigure c-o să rămân în 
casa profului şi că n-o să le mai stau în cale, ei şi lui Alex. 

Alex intră pe unul din drumurile în curbe care urcă spre 
munţi. Mă uit pe geam la casele mari de pe ambele părţi 
ale şoselei şi ştiu că ne aflăm în zona bogată a oraşului. 
Oamenii săraci n-am de ce să afişeze anunţuri cu 
TRECEREA INTERZISA , DRUM PRIVAT, PROPRIETATE 
PARTICULARĂ, SPAȚIU MONITORIZAT DE CAMERE DE 
SUPRAVEGHERE. Ar trebui să ştiu lucrurile astea foarte 
bine, din moment ce toată viaţa mea am fost sărac şi 
singura persoană pe care o ştiu care a afişat un asemenea 
anunţ a fost amicu' meu Pedro, numai că îl furase din 
curtea unui bogătan. 

Intrăm pe o alee pietruită care duce spre o casă cu etaj 
construită chiar la poalele muntelui. Mă ridic în scaun şi 
privesc cu interes împrejurimile. N-am stat niciodată într-un 
loc de unde să nu poţi arunca fără efort o piatră în fereastra 
vecinului. 

Ai crede că sunt încântat de perspectiva de a locui într-o 
casă atât de fiţoasă, da chestia asta îmi spune de fapt că 
nu-s decât un outsider. Nu sunt idiot; sunt conştient că în 
clipa în care voi pleca de aici, voi fi la fel de sărac ca 
întotdeauna - sau voi ajunge la închisoare. Toată povestea 
asta e o glumă, şi-abia aştept să mă car naibii de-aici. 

Imediat ce parcăm maşina, Westford iese din casă. E un 
tip înalt, cu păr grizonant şi o mulţime de riduri în jurul 
ochilor, de parcă ar fi râs prea mult la viaţa lui şi pielea i s-a 
încreţit în semn de protest. 

N-apuc să ies din maşină, că alţi trei oameni se bulucesc 
spre noi. E o paradă dată dracului; numai albi, unu' mai 
palid decât altu'. 

Când o zăresc pe Kiara, faţa ei familiară e deopotrivă o 
uşurare pentru mine, şi un motiv de iritare. Într-o singură 


dimineaţă, am trecut de la umblatul la dulapul ei la 
încătuşarea şi aruncarea în puşcărie. În numai câteva ore, 
am ajuns de la distracţie la o viaţă distrusă. 

Kiara şi-a strâns părul castaniu la spate şi poartă un şort 
de blugi şi un tricou mare, într-o nuanţă scârboasă de 
verde. Nu s-a gătit pentru sosirea mea, asta-i limpede. Are 
chiar şi nişte pete maronii de murdărie sau grăsime pe 
obraji şi mâini. 

Lângă Kiara stă fratele ei. E probabil rezultatul unei erori 
în aplicarea măsurilor de contracepţie sau poate al unui 
gând întârziat, pentru că pare de vârsta grădiniţei. Şi faţa 
lui e un dezastru, e mânjit pe bărbie de resturi de ciocolată. 

— Ea e soţia mea, Colleen, spune profesorul gesticulând 
spre femeia subţirică de lângă el. lar el, fiul nostru, 
Brandon. Pe fiica noastră Kiara ai cunoscut-o deja. 

Profu' şi nevastă-sa poartă cămăşi de golf asortate. Sunt 
convins că în weekend joacă golf la cine ştie de club de fiţe 
de la ţară. Cât despre Brandon, presupun că apare în filme 
şi reclame - e atât de enervant de energic încât aproape că 
îţi vine să-i dai Zanex”, doar ca să se potolească. 

În timp ce Brittany şi Alex îndeplinesc ritualul strângerii 
de mână cu soţia şi copiii profesorului, Kiara face un pas 
spre mine. 

— Eşti bine? mă întreabă aşa de încet încât abia o pot 
auzi. 

— Da, n-am nimic, mormăi; n-am nici un chef să-i 
povestesc despre reținerea mea şi transportul pe bancheta 
din spate a maşinii de poliţie la arestul pentru delincvenţi 
juvenili. 

La naiba, totul e atât de jenant. Piciul, Brandon, mă trage 
de craul pantalonilor. Are mâinile pline de ciocolată topită. 

— Joci fotbal european? 

— Nu, zic uitându-mă spre Alex, care pare să nu bage în 
seamă sau să nu-i pese că piticu' îmi distruge blugii. 

Doamna Westford zâmbeşte şi-l trage pe Brandon la o 
parte. 

— Carlos, du-te şi instalează-te şi coboară peste câteva 
minute în curtea din spate, să luăm prânzul. Dick, condu-l 
tu, te rog, la etaj şi arată-i casa. 

Dick? Clatin din cap. Profesorul nu se sinchiseşte că i se 
spune Dick? Dacă m-ar chema Richard, aş prefera să mi 
se spună Richard sau Rich... în nici un caz Dick. La naiba, 
m-aş mulţumi şi cu Chard. 

Îmi înşfac sacul. 

— Haide, Carlos, zice Westford. Hai să vedem dacă îţi 
place casa. Kiara, de ce nu le arăţi lui Alex şi Brittany 
maşina ta? 

Restul echipei se ia după Kiara, în timp ce eu mă ţin de 
coada profesorului Dick. 

— Asta e căminul nostru, spune Westford. 

Exact aşa cum am bănuit, interiorul e la fel de impozant 
ca şi exteriorul. Casa n-o depăşeşte în mărime pe cea alui 
Madison, dar e oricum mai încăpătoare decât oricare alt loc 
în care am stat. Pe hol se înşiră tablouri mari. Au un 
televizor drăguţ, cu ecran plat, fixat pe perete, deasupra 
şemineului. 

— Simte-te ca acasă. 

Mda, ce să zic. Ori aici, ori la Casa Albă, mă simt la fel de 
acasă. 

— Uite, asta-i bucătăria, spune profu’ conducându-mă 
într-o încăpere imensă, cu un frigider supradimensionat din 
inox şi aparate electrocasnice pe măsură; blaturile sunt 
albe, cu nişte stropi pe ele care sclipesc ca diamantele. 
Dacă ai nevoie de ceva din frigider sau cămară, n-ai decât 
să te serveşti. Nu trebuie să ne ceri permisiunea. 

Il urmez apoi pe scară, care e mochetată. 

— Vreo întrebare până acum? zice. 

— Aveţi vreo hartă a casei? îl întreb. 

Chicoteşte. 

— În câteva zile o să te obişnuieşti cu locul. 

Pui pariu? 

Simt că mă paşte o durere de cap îngrozitoare şi tânjesc 
să fiu în cu totul altă parte, undeva unde să nu fiu nevoit să 
mă 
dau drept un copil pocăit care locuieşte într-un miniconac 
alături de o fată care i-a pus fursecuri cu magneti în dulapul 
de la şcoală şi de un pici care-şi închipuie că toţi mexicanii 
joacă fotbal european. 

La etaj, în capătul coridorului, e dormitorul matrimonial. 
Dăm colţul şi Westford îmi arată o cameră. 

— Aia e camera Kiarei. Uşa de vizavi, de lângă dormitorul 
lui Brandon, e de la baia pe care o vei împărţi cu copiii. 

Arunc o privire înăuntru şi văd două chiuvete alăturate. 

Westford deschide uşa de lângă camera Kiarei şi-mi face 
semn să intru. 

— Uite, aici vei sta. 

Îmi plimb ochii peste viitorul meu dormitor. Pereţii sunt 
vopsiți în galben şi la ferestre atârnă perdele cu buline. 
Seamănă al naibii de tare cu o cameră de fată. Mă-ntreb 
dacă, în cazul când voi sta aici mai mult, va trebui să-mi 
predau legitimaţia de bărbat. Pe o latură se află un birou, 
lângă care e un scrin, vizavi un şifonier, iar în apropierea 
ferestrei un pat acoperit de o cuvertură galbenă. 

— Ştiu că nu e cea mai masculină dintre camere. Soţia 
mea s-a ocupat de amenajarea ei, cu ceva vreme în urmă, 
se scuză Westford. Urma să fie folosită pentru păstrarea 
colecţiei ei de păpuşi de porțelan. 

Glumeşte? O cameră pentru păpuşi de porțelan? Ce-s 
alea păpuşi de porțelan şi la ce i-ar trebui unui adult o 
încăpere plină cu aşa ceva? O fi o chestie de-aia, de 
oameni-albi-şi-bogaţi, fiindcă n-am auzit de vreo familie 
mexicană care să aibă o cameră numai pentru păpuşi. 

— Cred că putem să cumpărăm nişte vopsea ca să 
transformăm camera asta într-o treabă ceva mai 


masculină, zice profu'. 

Îmi aţintesc privirea pe perdelele cu buline. 

— Vopseaua n-o să fie de ajuns, mormăi eu. Da' nu 
contează; oricum, nu plănuiesc să fac mulţi purici pe aici. 

— Bine, cred că acum e momentul potrivit ca să trecem 
în revistă regulile casei, spune paznicul meu temporar 
aşezându-se pe scaunul din faţa biroului. 

— Reguli? întreb cuprins de un val de panică. 

— Nu-ţi face griji, sunt doar câteva. Dar mă aştept să fie 
respectate. În primul rând, fără droguri şi alcool. După cum 
ai aflat deja, marijuana nu e greu de procurat în oraşul 
asta, numai că tu trebuie să te fereşti de orice droguri — 
aşa a decis judecătorul. In al doilea rând, fără obscenităţi. 
Am un băiat de şase ani care e foarte impresionabil şi nu 
vreau să audă cuvinte vulgare în casă. In al treilea rând, 
stingerea se dă în timpul săptămânii la miezul nopţii, iar în 
weekend la ora două. Patru, îţi vei face singur curat în 
cameră şi vei ajuta la treburile gospodăreşti ori de câte ori 
vei fi rugat, la fel ca şi copiii noştri. Cinci, ai voie să te uiţi la 
televizor numai după ce-ţi termini temele. Şase, dacă inviţi 
vreo fată la tine în cameră, vei sta cu uşa deschisă... din 
motive evidente. 

Îşi freacă bărbia, aparent în căutarea altor reguli de 
declamat. 

— Cred că asta ar fi cam tot. Ai vreo nelămurire? 

— Mda, zic vârându-mi mâinile adânc în buzunare şi 
întrebându-mă cât timp îi va lua profesorului Dick ca să-şi 
dea seama că sunt genu' care nu-nghite regulile. Ce se 
întâmplă dacă încalc vreuna din regulile astea tâmpite ale 
tale? 


Capitolul 14 - Kiara 


Nu ştiu dacă restul familiei a sesizat, dar Carlos s-a uitat 
la noi de parcă eram nişte extratereştri trimişi pe Pământ 
special ca să-i distrugem lui viaţa. Nu e deloc încântat că va 
locui cu noi. 

Nu ştiu ce reacţie va avea când i se va spune că fie va fi 
exmatriculat, fie va fi înscris în programul REACH, după 
orele de clasă. REACH se adresează adolescenților cu 
potenţial mare de risc şi care au dat de necazuri. Ei pot 
frecventa şcoala, dar în regim de probă. Din câte mi-a spus 
tata, Carlos habar nu are că REACH este singura lui 
opţiune. Nu vreau să fiu de faţă în momentul când tata şi 
cu Alex îi vor da vestea. 

Alex se uită acum la noua oglindă retrovizoare pe care 
tocmai am instalat-o. Nu rezistă tentaţiei şi saltă capota 
pentru a inspecta motorul. 

— E un motor V8 standard, îi explic eu lui Brittany, care 
stă lângă prietenul ei. 

Alex izbucneşte în râs. 

— Pentru prietena mea, asta nu-nseamnă nimic. Lui 
Brittany nu-i place nici măcar să alimenteze cu benzină. 

Bittany îi dă în joacă un pumn în braţ. 

— Glumeşti? De fiecare dată când vreau să repar ceva la 
maşină, Alex nu mă lasă să mă apropii de ea. Hai, 
recunoaşte, Alex. 

— Nu te supăra, mamacita”, da' nu eşti în stare să 
deosebeşti o garnitură de un alternator. 

— Şi tu acrilicul de gel, zice Brittany sigură pe sine, cu 
mâinile în şolduri. 

— Tot despre maşini e vorba? întreabă el. 

Brittany clatină din cap. 

— Nu, despre unghii. 

— Aşa mă gândeam şi eu. Fiecare cu treburile lui - tu cu 

unghiile, eu cu maşinile. 

Colţurile gurii lui Alex se ridică şi-şi trage iubita spre el. 

— Masa de prânz e aproape gata, strigă tata din uşă. 

Mama îi face semn fratelui meu. 

— Brandon, iubitule, condu-i tu, te rog, pe Brittany şi pe 
Alex în curtea interioară. 

Brandon o ia la fugă, iar eu intru în casă ca s-o ajut pe 
mama în bucătărie. 

— Ai grăsime pe bărbie, zice mama. 

Mă frec pe bărbie, apoi îmi dau seama că nu e grăsime, 
ci răşină epoxidică neagră. 

— Vezi c-o întinzi pe toată faţa. Poftim, spune ea 
aruncându-mi un prosop de bucătărie. 

— Mersi. 

Mă şterg, apoi mă spăl pe mâini şi mă apuc de salata 
mea specială cu nuci. 

Mama a aranjat pe masa din curte suporţi roz ţesuţi cu 
motive florale şi setul ei favorit de farfurii din ceramică 
pictate cu fluturi colorați, care se asortează cu ceştile de 
ceai. În urmă cu câţiva ani, a deschis un magazin de ceaiuri 
organice numit Hospitali-Teas5. Dacă locuieşti în Boulder, ai 
toate şansele să adopţi un stil de viaţă activ. Şi să preferi 
ceaiul în locul cafelei. _ 

Magazinul mamei e foarte popular printre localnici. In 
weekend, lucrez şi eu acolo — ambalez ceaiul livrat vrac, 
introduc în calculator produsele noi şi afişez preţurile la 
ceainicele din ceramică. Ba chiar ajut şi la contabilitate, mai 
ales atunci când mamei nu-i ies calculele şi are nevoie de 
cineva care să-i arate unde a greşit. În familia noastră, eu 
sunt însărcinată cu găsirea greşelilor, cel puţin în registrele 
contabile. 

Duc salata la masă. Reţeta am născocit-o singură şi am 
păstrat secretul dressingului, ca nici măcar părinţii să n-o 
poată copia. Salata se face cu frunze de spanac, nuci, 

brânză albastră, coacăze... şi „sosul special şi secret al 
Kiarei”, aşa cum îi spune mama. Întind castronul spre 
Carlos. 

Se uită înăuntru. 

— Ce-i asta? 

— Salată. 

Se chiombeşte din nou. 

— Nu văd lăptuca. 

— E cu spanac, spun, apoi tac pentru că-mi simt limba 
îngroşată. 

— Gustă, îl îndeamnă Alex. 

— Nu e cazu' să-mi spui tu ce să fac, ripostează Carlos. 

— Carlos, avem lăptucă în frigider, intervine mama. Dacă 
vrei, pot să-ţi prepar repede o salată. 

— Nu, mulţumesc, mormăie Carlos. 

— Eu aş vrea nişte salată, spune Brittany făcându-mi 
semn să-i dau castronul. 

Nu ştiu dacă vrea cu adevărat să guste salata mea de 
spanac, dar e clar că-ncearcă să ne distragă atenţia de la 
schimbul de replici dintre Alex şi Carlos. 

Mă uit la tata. Stă cu ochii pe Carlos. Se întreabă probabil 
cât timp îi va lua pentru a-l convinge pe Carlos să se 
destindă şi să ne acorde încredere. Problema e că nu mi-l 
închipui pe Carlos vreodată lăsând garda jos, mai ales 
acum, după ce a fost arestat. 

— Ştiu că te afli aici din cauza unor circumstanţe 
speciale, îi spune mama lui Carlos în timp ce ne întinde 
platoul cu burgeri de somon. Dar suntem gata să-ţi oferim 
ospitalitatea şi prietenia noastră. 

Tata înţeapă un burger cu furculita. 

— Kiara îţi poate arăta oraşul în weekend. Şi te poate 
prezenta prietenilor ei. Nu-i aşa, scumpo? 

— Sigur, răspund eu, deşi „prietenii” mei se reduc la unul 
singur — Tuck. 

Nu-mi place să mă amestec cu mulțimile. Tuck e băiat, 
dar mi-e prietenul cel mai bun încă din primul an de liceu, 


când Heather Harte şi Madison Stone au făcut mişto de 
mine la ora de engleză, atunci când mi s-a cerut să citesc 
Poveste despre două oraşe în faţa întregii clase. Nu numai 
că m-am făcut de râs cu bâlbâiala mea, dar cred că Dickens 
s-a răsucit în mormânt auzind în ce hal îi maltratez 
cuvintele. Imediat ce le auzisem hohotind, mă oprisem din 
citit şi fugisem acasă, unde mă închisesem la mine în 
cameră, asta până să vină Tuck şi să mă convingă să dau 
piept cu lumea. Poveste mai veche, de care mi-am amintit 
însă vineri, la ora domnului Furie. 

— Cred că burgerul ăsta nu e bine făcut. E roz, zice 
Carlos holbându-se în interiorul preparatului mamei. 

— E peşte, îi explic. Somon. 

— Are oase? 

Clatin din cap. 

la o chiflă din coşuleţul de pâine, o examinează, apoi 
ridică din umeri. Presupun că nu e obişnuit cu chiflele din 
cereale integrale. 

— Eu trebuie să fiu mâine la serviciu, dar Kiara poate 
merge cu tine la băcănie, la cumpărături, îi propune mama. 
În felul ăsta, poţi să-ţi alegi ce-ţi place. 

— Îţi place sportul, Carlos? îl întreabă Brandon. 

— Depinde. 

— Depinde de ce? 

— De cine joacă. Nu-mi place să mă uit la tenis sau la 
golf, dacă asta vrei să spui. 

— Nu la uitat mă refer eu, prostule, zice Brandon râzând. 
Eu te întreb ce sporturi practici. De pildă Max, prietenul 
meu cel mai bun, joacă tackle football”, şi e de vârsta mea. 

— Bravo lui, spune Carlos muşcând din burgerul de 
somon. 

— Tu joci fotbal? întreabă Brandon. 

— Nu. 


5% Una din cele două versiuni de bază ale fotbalului american, care, spre 
deosebire de „flag football", presupune contactul fizic între jucători în 
încercarea de a-l deposeda pe adversar de minge sau de a-1 opri din înaintare. 


— Baseball? 

— N$. 

Brandon s-a pornit şi ştiu că nu se va opri până nu va 
căpăta un răspuns. 

— Tenis? 

— Asta ar fi nada“. 

— Atunci ce sport practici? 

Carlos îşi pune furculita jos. O, nu. Are o sclipire 
batjocoritoare în ochi. 

— Tangoul la orizontală, zice. 

Mama şi cu Brittany se îneacă amândouă cu mâncarea. 
Tata rosteşte „Carlos...”, pe tonul acela de avertisment 
rezervat situaţiilor extreme. 

— Dansul nu e tocmai un sport, zice Brandon, care nu a 
observat şocul care străbate masa. 

— Ba este, dacă-l practic eu, spune Carlos. 

Alex se ridică în picioare şi spune printre dinţii încleştaţi: 

— Carlos, trebuie să discutăm. In particular. Ahora.” 

Intră în casă. Nu sunt sigură că fratele lui o să-l urmeze. 
Carlos ezită, apoi împinge scaunul în spate, care zgârie 
plăcile de gresie din curte, şi-l văd cum o ia spre casă. Of, 
prevăd o scenă deloc plăcută. 

Brittany îşi ia capul în mâini. 

— Să-mi spuneţi când termină cu cearta. 

Brandon îşi întoarce spre tata ochii mari şi nevinovaţi. 

— Tati, tu ştii să dansezi tango la orizontală? 

Capitolul 15 - CARLOS 


Ai de gând să te porţi ca un pendejo? mă-ntreabă frate-le 
meu după ce intrăm în bucătărie şi gringos nu pot să ne 
mai audă. 

— Hm... stai să mă gândesc. Da. Doar am avut cel mai 
bun profesor de pe lume. Nu-i aşa, Alex? 

Tata a fost ucis când aveam patru ani şi Alex a devenit 
atunci, la şase ani, bărbatul casei. E mai mare decât mine 
şi n-am avut pe cine altcineva să iau drept model în viaţă. 

Se reazemă de blatul de masă şi îşi încrucişează braţele 
la piept. 

— Uite care-i treaba. Ai fost prins cu droguri. Nu-mi pasă 
dacă erau ale tale sau nu; tu ai fost prins cu ele şi cu asta, 
basta. Aşa că nu-ţi rămâne decât să-nghiţi găluşca şi să 
accepţi să locuieşti aici, fără să faci probleme familiei 
Westford, sau dacă nu, vei fi trimis pachet la o casă de 
corecție în care gardienii nu te vor scăpa o clipă din ochi. 
Deci, ce alegi? 

— De ce nu pot să mă întorc la Chicago? Avem rude 
acolo. Şi îi am şi pe vechii mei prieteni. 

— Nu se poate, zice Alex, apoi se grăbeşte să adauge, 
fără să-mi dea timp să răspund: Nu vreau să te înhăitezi cu 
cei din Latino Blood. În plus, să ştii că Destiny n-o să te- 
aştepte, dacă-i închipui cumva aşa ceva. 

Destiny şi cu mine ne-am despărţit în ziua când familia 
mea şi-a strâns boarfele şi s-a mutat în Mexic. Mi-a spus că 
n-avea nici un rost să începem o relaţie la distanţă din 
moment ce n-aveam să ne mai vedem probabil niciodată. 
Adevărul e că am plecat din Chicago din cauza lui Alex. Și 
dacă n-am fi plecat din Chicago, Destiny şi cu mine am fi 
fost şi acum împreună, în loc să fiu obligat să locuiesc într-o 
nenorocită de cameră cu perdele galbene cu bulinuţe. 

Mă aştept ca, la un moment sau altul, toată lumea să mă 
părăsească. După faza cu Destiny, nu mi-am mai permis să 


mă implic emoţional. Dacă încep să ţin la cineva, voi sfârşi 
prin a fi părăsit sau dat deoparte, dacă nu cumva persoana 
va muri. Aşa a fost până acum şi aşa va fi şi de acum 
încolo. 

— Deocamdată o să rămân aici, dar într-o bună zi, cât 
mai curând cu putinţă, o să mă-ntorc la Chicago, cu sau 
fără ajutorul tău. Du-te la tine acasă şi lasă-mă naibii în 
pace, spun împingându-l pe Alex şi dând buzna afară. 

Urc şi intru în camera mea, trântind uşa în urmă. Dar 
cuvertura galbenă de pe pat îmi aminteşte că asta nu-i de 
fapt camera mea. Mierda! 

Mă bucur că Alex n-a venit după mine. Simt nevoia să fiu 
singur şi să analizez cele întâmplate vineri. Cine mi-a vârât 
drogurile în dulap? Nick? Madison, care a întârziat la ora de 
bio? Sau să fie un semnal de la Guerreros că oriunde m-aş 
afla, unit pe urmele mele? 

Zăresc sacul pe care l-am aruncat pe jos, îl deschid şi-mi 
scot dinăuntru boarfele. După care le îndes în sertare, fără 
să mă obosesc să le atârn în dulap. Oricum, nu port toale 
care să necesite umeraşe. Îmi iau periuta de dinţi şi 
aparatul de ras şi traversez holul spre baie. Presupun că 
chiuveta care are în faţă un taburet pe post de treaptă ea 
lui Brandon şi mă decid s-o împart cu el. Ultimul lucru pe 
care mi-l doresc e să dau într-un sertar peste tampoane, 
farduri sau alte nimicuri muiereşti. 

Vâr aparatul de ras şi periuţa de dinţi într-un sertar gol, 
cel care n-are lipit pe el un abţibild cu un personaj de 
desene animate. Intre cele două chiuvete, prinsă pe oglinda 
mare dintre ele, văd o bucată de hârtie. 


PROGRAM DE DUŞ DE DIMINEAŢĂ 
DIN TIMPUL SĂPTĂMÂNII 
Luni, miercuri, vineri: Kiara 6.25-6.35 
Luni, miercuri, vineri: Carlos 6.40-6.50 
Marţi, joi: Kiara 6.40-6.50 
Marţi, joi: Carlos 6.25-6.35 


Când să îi dau vestea Kiarei că nu accept să mi se spună 
cât pot să stau la duş? Se ştie despre mine că-mi place să 
mă duşez cu orele atunci când mi-e prea cald, sunt 
transpirat sau nervos, cum e cazul acum. 

De parcă n-ar fi suficient de rău că mi s-a pus în cârcă o 
faptă pe care n-am comis-o, mai sunt şi obligat să locuiesc 
într-o casă cu nişte străini care fac salate de spanac. 

Dau să mă-ntorc la mine-n cameră, dar văd uşa de la 
dormitorul Kiarei crăpată şi devin curios. Ştiu că e încă la 
masă, aşa că păşesc înăuntru. Pe birou zace un morman de 
cărţi şi de foi. Deasupra biroului are fixat un panou pe care 
a prins tot felul de zicători şi proverbe desprinse din 
manualele de autoajutorare. 

Nu te teme să fii unic. 

lubeşte-te pe tine însuți înainte de a iubi pe altul. 

Mă laşi? Ce naiba? Doar nu citeşte tâmpeniile astea de 
cum se dă jos din pat? 

Pe panou sunt prinse şi câteva poze cu Kiara şi prietenul 
cu care stă în toate pauzele de prânz de la şcoală. Într-una, 
cei doi escaladează un munte sau aşa ceva, într-alta sunt 
pe snow-boarduri. In ambele, Kiara râde. 

lau un caiet de pe birou şi-l răsfoiesc. Mă opresc când 
dau, în capul unei pagini, peste titlul LEGILE ATRACŢIEI. 
Ochii îmi cad imediat pe „chestii intime obraznice”, în lista 
cu trăsăturile ei fizice. Ilzbucnesc în râs, apoi mă uit la 
cealaltă coloană... îşi doreşte un tip în care să aibă 
încredere, drăguţ, care să ştie să repare maşini şi căruia să- 
i placă sportul. Cine Dumnezeu se apucă să noteze aşa 
ceva? Mă mir că nu a scris Vreau un tip care să mă scarpine 
pe spinare şi să mă pupe-n fund. Pe paginile următoare 
sunt desene cu maşina ei. Aud în spate uşa scârţâind. La 
naiba, nu sunt singur. 

Kiara a rămas în prag, şocată. În spatele ei stă tipul din 
fotografii. Kiara pare uluită că m-a prins la ea în cameră, cu 
labele pe carneţelul ei. 


— Aveam nevoie de nişte foi de scris, spun pe un ton 
lejer lăsând carnetul să cadă pe birou. 

Tipul face un pas în faţă. 

— Hei, ce mai faci, amice? zice. 

Mă-ntreb cum ar reacţiona profesorul Dick dacă l-aş lua 
la poceală, chiar din prima mea zi aici, pe amicul lui fii-sa. 
Nu a enumerat bătăile printre lucrurile interzise. 

Îmi mijesc ochii spre el, în timp ce individul continuă să 
înainteze. 

Kiara cotrobăie rapid prin sertar şi scoate dinăuntru lui 
alt caiet. Mi-l îndeasă în mână. 

— Poftim, ia-l, spune pe un ton alarmat. 

Mă uit în jos la caietul de care n-am nevoie, enervat că 
mă simt ca un ardei iute într-un borcan cu amestec de nuci, 
seminţe şi alune..., un loc unde n-am ce căuta şi o 
combinaţie în mod cert nereușită. 

Rostesc încet un „Ne vedem mai încolo... amice” şi mă- 
ntorc în camera mea zugrăvită într-un galben în nuanţa 
canarilor şi pe care am porecilit-o în mod oficial inferno, 
iadul. 

Mă uit pe fereastră ca să măsor din ochi distanţa până la 
pământ pentru când voi vrea să evadez, aşa, din când în 
când, doar cât să simt un pic gustul libertăţii. Poate că-ntr-o 
bună zi o să evadez şi n-o să mă mai întorc niciodată. 

— Carlos, pot să intru? aud glasul lui Brittany prin uşă. 

O deschid şi dau cu ochii de iubita fratelui meu, de data 
asta singură. 

— Dac-ai venit ca să-mi ţii o predică, mai bine lasă-te 
păgubaşă, îi zic. 

— Nu de-asta am venit, îmi spune cu ochii ei albastru pal 
strălucind de compasiune. 

Se strecoară pe lângă mine înăuntru. 

— Presupun că prietenii tăi de acasă ar aprecia 
amănuntele despre performanţele tale sexuale, dar a te făli 
cu ele în faţa unui copil de şase ani şi a părinţilor lui nu e 
probabil cea mai deşteaptă idee. 


Îmi ridic mâna în aer, făcându-i semn să se oprească. 

— Înainte să te las să continui, trebuie să te anunţ, cu 
toată sinceritatea, că ceea ce spui seamănă suspect de 
mult cu o predică. 

Râde. 

— Ai dreptate. Scuze. Adevărul e că am urcat ca să-ţi dau 
mobilul. Ştiu că tu şi cu Alex sunteţi uneori precum uleiul şi 
apa, aşa că dacă ai nevoie să discuţi cu cineva mai puţin 
căpos, să ştii că-ţi stau la dispoziţie. Am introdus şi numărul 
meu, şi al lui Alex, în lista de contacte, spune aşezând 
telefonul pe birou. 

O, nu. Simt că tipa vrea să se apropie de mine, să joace 
rolul surorii pe care n-am avut-o niciodată, numai că n-o s-o 
las. Nu vreau să mă apropii de nimeni, aşa că aleg să joc 
rolul nemernicului. 

— Ce faci? Flirtezi cu mine? Credeam că eşti iubita frate- 
lui meu. Uite ce-i, Brittany. Eu nu ies cu chicas, mai ales cu 
blonde cu pielea de culoare lipiciului. N-ai auzit de 
saloanele de bronzare? 

OK, recunosc, chestia cu lipiciul a fost cam exagerată. 
Brittany are pielea aurie, dar bănuiesc că insulta o s-o facă 
să mă lase naibii în pace. Am aplicat reţeta asta cu mi'amă. 
Cu Luis. Şi cu Alex. Şi n-am dat greş niciodată. 

Îndes cu gesturi teatrale telefonul în fundul sertarului. 

— O să ai nevoie de el într-o bună zi, zice tipa. Sunt 
convinsă c-o să ajungi să mă suni. 

Scot un hohot scurt. 

— N-ai nici cea mai vagă idee cine sunt eu şi ce 
intenţionez să fac. 

— Punem pariu? 

Fac un pas în faţă, invadându-i spaţiul personal, ca să o 
fac să se retragă şi să-nţeleagă, o dată pentru totdeauna, 
că vorbesc serios. ` 

— Nu mă mai pisa la cap, cățea ce eşti. In Mexic am fost 
un membru al unei bande. 

Nu dă înapoi. In schimb, spune: 


— Prietenul meu a fost şi el într-o bandă. Şi nu mi-e frică 
nici de el, nici de tine. 

— Ţi-a spus cineva că ai fi dovada perfectă a teoriei ăleia 
cu blondele proaste? 

Nu îşi acoperă faţa de ruşine, şi nici nu se enervează; 
înaintează şi-mi plantează un pupic pe obraz. 

— Te iert, zice, apoi face un pas în spate şi iese din 
cameră, lăsându-mă singur. 

— Nu te-am rugat aşa ceva. Şi n-am de gând să-ţi cer 
iertare, strig după ea, dar s-a făcut deja nevăzută. 


Capitolul 16 - Kiara 


Nu cred c-avea nevoie de foi de scris, zice Tuck urcându- 
se călare pe scaunul din faţa biroului meu. Era curios să-ţi 
vadă camera. Crede-mă, îmi dau imediat seama când 
cineva vrea să tragă cu ochiul. 

Oftez şi mă aşez pe pat. 

Chiar trebuia să-ncerci să îl prosteşti pe Carlos cu chestia 
aia cu „Hei, ce mai faci, amice?” 

Uneori, Tuck trăncăne doar aşa, ca să se amuze. Dar nu 
cred că lui Carlos i-a plăcut umorul lui. 

— Scuze, nu m-am putut abţine. Se crede aşa un dur, C- 
am vrut să-l pun niţel cu botul pe labe. Ascultă, mi-a venit o 
idee grozavă. Hai să-l spionăm şi noi, zice Tuck luminându- 
se la faţă. 

Clatin din cap. 

— Nici prin cap nu-mi trece. Oricum, probabil că e la el în 
cameră. 

— Poate c-a coborât şi stă cu restul familiei. N-avem cum 
să ştim până nu verificăm. 

— E o idee proastă. 

— Te rog, se linguşeşte Tuck pe lângă mine, ca Brandon 
atunci când nu i se face pe plac. Hai să ne distrăm şi noi 
puţin. M-am plictisit şi în curând va trebui să plec acasă. 

Nu-mi lasă timp să-i digerez intenţiile şi dispare pe hol. Îi 
aud paşii bocânind spre dormitorul lui Carlos. O, nu. Nu-i a 
bună. Nu-i deloc a bună. Il prind de braţ şi încerc să-l trag 
înapoi, dar Tuck nu se clinteşte. Ar fi trebuit să ştiu. Când îşi 
pune el ceva în cap, nu se lasă. În privinţa asta, seamănă 
cu tata. 

Uşa camerei lui Carlos este întredeschisă. Tuck aruncă o 
privire înăuntru. 

— Nu-l văd, zice. 

— Asta pentru că mă pişam la baie, se aude vocea lui 


Carlos din spatele meu. 

Uf, nu se poate. Suntem terminati. Complet terminaţi. 

Icnesc de supărare că am fost prinşi cu mâţa-n sac şi îl 
ciupesc pe Tuck. Cascadoria asta n-a fost cea mai strălucită 
idee a lui. Mă-ntreb ce va face Carlos: îmi va plăti cu 
aceeaşi monedă, cu un truc cu care să se răzbune pe mine 
pentru povestea cu fursecurile? 

— Voiam să vedem cum te descurci cu carnetul ăla de la 
Kiara şi dacă mai ai nevoie şi de altceva, trânteşte Tuck 
prima chestie care îi vine în minte, deloc jenat că a fost 
prins. Să ne spui dacă-ţi trebuie coli de scris separate. 
Pentru că putem face rost şi de alea. 

— Ahă, face Carlos. 

Tuck îi întinde mâna. 

— Apropo, nu cred c-am fost prezentaţi oficial. Eu sunt 
Tuck. Rimează cu „noroc”. 

— Şi cu „futut*?”, adaugă Carlos. 

— Mda, şi cu asta, aprobă Tuck fără să se lase 
impresionat, împungându-l cu degetul şi aruncându-i un 
zâmbet larg, obraznic. Văd că ai replică, amigo“. 

Carlos îi îndepărtează degetul. 

— Nu sunt amigo pentru tine, tâmpitule. 

Mobilul lui Tuck sună. Îl scoate din buzunar şi zice: 

— Vin imediat, apoi ridică din umeri şi se-ntoarce spre 
mine. Trebuie să plec. Tatăl meu vitreg, Rick, vrea să ne 
ducă pe mine şi pe mama ta nu ştiu ce cretinătate de curs 
de împletit frânghii. Ne vedem mâine la şcoală, Kiara. Şi pe 
tine, amigo, adaugă răsucindu-se către Carlos. 

Se face nevăzut în clipa următoare, lăsându-mă în 
mijlocul holului împreună cu Carlos. Care păşeşte spre 
mine. Atunci când îşi fixează atenţia asupra mea, mă 
intimidează foarte tare, fie c-o face dinadins sau nu. E ca o 
panteră pregătită de atac sau ca un vampir gata să sugă 
sângele oricui i-ar sta în cale. 


62 Luck — noroc; fuck — futut. 
63 Prieten (lb. spaniolă). 


— Apropo, n-am avut nevoie de hârtie. Amicu’ tău, Tuck, 
a avut dreptate. Te spionam, zice Carlos, apoi se îndreaptă 
către camera lui, oprindu-se însă în prag şi întorcându-se 
spre mine. Pereţii ăştia sunt subţiri ca hârtia. Poate c-ar 
trebui să ţii minte chestia asta data viitoare când mai 
discuţi cu prietenul tău despre mine, spune, după care 
trânteşte uşa în urma lui. 


Capitolul 17 - CARLOS 


Seara, sunt chemat în biroul de acasă al profesorului. Mă 
aştept să fie furios pe mine. Adevărul e că îmi doresc să fie 
furios. Dacă el sau judecătoru' ăla de la tribunalul pentru 
minori şi-au închipuit că aducându-mă aici or să mă 
reformeze sau să mă schimbe, atunci mai bine şi-ar muta 
gându'. De fiecare dată când cineva încearcă să îmi 
controleze viaţa sau să-mi impună reguli, eu mă revolt din 
instinct. 

Profesorul Westford îşi împreunează degetele şi se 
apleacă înainte în fotoliul lui, aşezat vizavi de canapeaua 
mică pe care stau eu. 

— Ce vrei tu, Carlos? mă întreabă. 

Hm? întrebarea mă ia prin surprindere. Nu mă aşteptam 
la asta, trebuie să recunosc. Dacă e să vreau ceva, atunci 
vreau să mă întorc în Mexic şi să continui să-mi trăiesc 
viaţa aşa cum cred eu. Sau să mă duc la Chicago, acolo 
unde îi am pe verii şi pe prietenii cu care am crescut... Doar 
n-am să-i spun profului că ceea ce-mi doresc e să-l învii pe 
mi papă din morţi. 

Westford vede că tac şi scoate un oftat. 

— Ştiu că eşti un puşti dur, zice. Alex mi-a povestit că te- 
ai amestecat în Mexic în nişte afaceri încurcate. 

— Şi ce-i cu asta? 

— Ei bine, vreau doar să-şi spun că-ţi poţi construi o viaţă 
nouă aici, Carlos. E adevărat, ai pornit cu stângul, dar poţi 
să laşi trecutul în urmă şi să o iei de la capăt. Alex şi cu 
mama ta nu îţi doresc decât binele. 

— Uite care-i treaba, Dick. Alex nu mă cunoaşte. 

— Fratele tău te cunoaşte mai bine decât îţi închipui tu. 
Voi doi semănaţi mai mult decât crezi. 

— Da' tu de-abia m-ai cunoscut. Nici tu nu ştii nimic 
despre mine. Şi sincer să fiu, n-am prea mare respect faţă 
de tine. Ai primit în casă un tip care a fost arestat pentru 


posesie de droguri. Nu înţeleg; nu ţi-e teamă să mă ai prin 
preajmă? 

— Nu eşti primul puşti pe care încerc să-l ajut, şi nici 
ultimul, mă asigură profu’. Şi poate că nu ţi-ar strica să afli 
că înainte de a-mi lua doctoratul în psihologie, am lucrat în 
armată. Am avut de-a face cu mai mulţi morţi, mai multe 
arme şi mai mulţi tipi răi decât vei avea tu ocazia să vezi 
toată viaţa. Oi fi având eu părul cărunt, dar dacă e cazul, 
pot fi la fel de dur ca şi tine. Noi doi cred că ne putem 
înţelege. Acum să revenim la motivul pentru care te-am 
chemat aici. Aşadar, ce vrei, Carlos? 

Aş face bine să-i răspund ceva, ca să mă lase odată în 
pace. 

— Să mă întorc în Chicago. 

Westford se dă pe spate în fotoliu. 

— OK. 

— Cum adică OK? 

Işi ridică braţele în aer. 

— Uite aşa bine. OK. Respecţi regulile casei şi în vacanţa 
de iarnă te duc la Chicago, în vizită. Promit. 

— Nu cred în promisiuni. 

— Asta-i treaba ta. Eu, unul, cred. Şi îmi ţin cuvântul. 
Întotdeauna. Bun, destul cu discuţiile serioase. Acum 
relaxează-te. Simte-te ca acasă. Uită-te la televizor, dacă 
vrei. 

Nu îl ascult şi mă îndrept direct spre infernul cu bulinuţe 
galbene. Trec pe lângă dormitorul lui Brandon şi-l văd 
aşezat pe jos, îmbrăcat în pijama şi înconjurat de mingi, 
mănuşi şi bâte de baseball. Piciul se joacă cu nişte soldăţei 
din plastic. Pare complet nevinovat în fericirea lui. E uşor 
pentru el - deocamdată nu a dat piept cu lumea reală. 

Lumea reală e o porcărie. 

Mă vede şi îmi zâmbeşte larg. 

— Hei, Carlos, nu vrei să te joci cu soldăţeii mei? 

— Nu-n astă-seară. 

— Atunci mâine? mă-ntreabă plin de speranţă. 


— Nu ştiu. 

— Cum adică nu ştii? 

— Intreabă-mă mâine şi-o să văd, poate că-ţi răspund alt 
ceva. Mai bine roag-o pe sora ta să se joace cu tine, îmi 
vine mie o idee. 

— S-a jucat. Acum e rândul tău. 

Rândul meu? Puştiul se-nşală amarnic dacă-şi închipuie c- 
abia aştept să-mi vină rându'. 

— Uite ce-ţi propun. Mâine, după ore, o să joc fotbal cu 
tine. Dacă eşti în stare să-mi marchezi vreun gol, accept şi 
mă joc cu soldăţeii. 

Brandon pare derutat. 

— Credeam că nu joci fotbal european. 

— Te-am minţit. 

— Nu e frumos să minţi. 

— Hm, când o să fii şi tu adolescent, o să minţi tot 
timpu’. 

Scutură din cap. 

— Nu prea cred. 

Chicotesc. 

— Mai vorbim după ce împlineşti şaisprezece ani. lţi 
garantez că până atunci o să-ţi schimbi părerea, spun, după 
care mă-ndrept spre camera mea. 

Kiara e pe hol. Coada de cal i s-a desfăcut şi părul îi 
atârnă în cea mai mare parte peste faţă. In viaţa mea n-am 
cunoscut o fată căreia să-i pese mai puţin de felul cum 
arată. 

— Unde te duci aşa gătită? glumesc eu. 

Işi drege glasul, de parc-ar vrea să tragă de timp. 

— Să fac jogging, zice. 

— De ce? 

— Fac mişcare. Poţi să vii şi tu cu mine... 

— Nt. 

Am eu o teorie, cum că oamenii care fac mişcare sunt în 
general idioții ăia de gulere albe, care stau mai toată ziua 
cu fundu’ lipit de scaune. Kiara dă să plece, dar o strig. 


— Stai, aşteaptă. 

Se întoarce spre mine. 

— Să-i spui lui Tuck să se ţină departe de mine. Cât 
despre programul de duş... 

O să-i spun eu ce cred despre tâmpenia asta, o să-i arăt 
eu cine-i şefu'. O fi încercând taică-său să îmi impună reguli 
pe care nu intenţionez să le respect, da’ n-am de gând să 
las pe nimeni, şi mai ales o gringa, să-mi dicteze mie când 
şi cât timp să mă duşez. Imi încrucişez braţele la piept şi 
mă uit fix 
în ochii ei. 

Nu-mi plac programele. 

— Dar m-m-mie îmi plac, aşa că va t-t-rebui să te 
obişnuieşti cu asta, zice ea, apoi îmi întoarce spatele şi o ia 
în jos pe scări. 


Rămân la mine în cameră până dimineaţa, când 
profesorul zbiară prin uşă. 

— Carlos, dacă nu te-ai sculat încă, ai face bine să te dai 
urgent jos din pat. Plecăm în jumătate de oră. 

Când îi aud paşii retrăgându-se, mă târăsc afară din pat 
şi mă duc la baie. Deschid uşa şi îl găsesc pe Brandon 
spălându-se pe dinţi. A întins pasta de dinţi prin toată 
chiuveta noastră şi pe faţă şi arată de parcă ar avea rabie. 

— Grăbeşte-te, cachorro. Trebuie să fac pipi. 

— Ce înseamnă cha-cha-cho-ro? 

Piciul nu e fluent în spaniolă, asta-i sigur. 

— Nu contează, îi răspund. Nici nu trebuie să ştii. 

Brandon termină cu spălatul, în timp ce eu îl aştept 
rezemat în prag. Aud uşa de la dormitorul Kiarei 
deschizându-se. lese din cameră, deja îmbrăcată. Bun, 
îmbrăcată e un fel de-a zice. Şi-a strâns părul în coada aia 
de cal tipică pentru ea, poartă un tricou galben inscripţionat 
cu textul ADVENTURELAND, pantaloni scurţi maro lălâi şi în 
picioare o pereche de bocanci de munte. 


o4 Puştiule (Ib. spaniolă). 


O singură privire spre mine şi cască ochii mari, înroşindu- 
se toată la faţă. Apoi îşi fereşte ochii. 

— Ha, ha, ha! râde Brandon arătând spre boxerii mei. 

Mă uit în jos, ca să m-asigur că nu mi se văd prin ei 
chestiile intime obraznice. 

— Kiara ţi-a văzut chiloţii! Kiara ţi-a văzut chiloţii! Strigă 
puştiul. 

Kiara coboară scara şi dispare în câteva secunde. 

Îmi mijesc ochii spre Brandon. 

— Ţi-a spus cineva până acum că eşti un rahat mic şi 
enervant? 

Îşi duce iute mâna la gură şi icneşte şocat. 

— Ai spus un cuvânt urât. 

Îmi dau ochii peste cap, da” doar în sinea mea. De-acum 
încolo o să m-apuc să vorbesc în spaniolă în prezenţa lui, ca 
să n-aibă idee ce zic. Sau ce-ar fi să încerc să-l bat cu 
propriile arme? 

— Ba nu. Am spus că eşti un scuipat mic şi enervant. 

— Ba nu. Ai zis rahat”. 

E rândul meu să-mi duc mâna la gură şi să icnesc. ÎI arăt 
cu degetul, de parc-aş fi un copilaş de doi ani, şi zic: 

— Tocmai ai rostit un cuvânt urât. 

— Tu l-ai spus primul, Carlos, mă contrazice el. Eu n-am 
făcut decât să-l repet. 

— Eu am spus scuipat. În timp ce tu ai zis un cuvânt care 
rimează cu asta. O să te spun, continui eu să trăncănesc. 

N-am de gând să-l pârăsc, dar micul diablo? n-are de 
unde să ştie. 

— Nu mă spune. Te rog. 

— Bine. O să trec chestia asta cu vederea. Deocamdată. 
Uite, vezi, acu' am devenit complici în rele. 

Îşi încruntă feţişoara. 

— Nu înţeleg ce vrei să spui. 


6 joc de cuvinte, bazat pe apropierea fonetică dintre shit (rahat) şi spit 
(scuipat). 
66 Diavol (Ib. spaniolă). 


— Spun că n-o să ne pârâm unul pe altul. 

— Dar dacă faci un lucru rău? 

— Atunci tu o să-ţi ţii gura. 

— Şi dacă fac eu un lucru rău? 

— Atunci eu n-o să te spun. 

Brandon pare să mediteze niţel la propunerea mea. 

— Deci ce-o să faci dacă mă vezi mâncând toate 
fursecurile din cămară? 

— N-o să zic o vorbă. 

— Şi dacă într-o zi n-o să am chef să mă spăl pe dinţi? 

Ridic din umeri. 

— Din partea mea, n-ai decât să te duci la grădiniţă 
puţind şi cu gura plină de carii. 

Brandon rânjeşte şi îmi întinde mâna. 

— În cazul ăsta, batem palma, omule. 

Omule? îl urmăresc pe Brandon cum tropăie înapoi la el 
în cameră şi mă gândesc dacă eu l-am păcălit pe el, sau el 
pe mine. 


Capitolul 18 - Kiara 


Deci de acuma nu mai e nici un secret ce-şi pune Carlos 
pe el când se duce la culcare. Doarme în boxeri. Şi atât. 
Când ne-am întâlnit pe holul de la etaj, am fost nevoită să- 
mi 
feresc privirea, conştientă că mă holbam la el. Are mai 
multe tatuaje, nu doar cele de pe biceps şi antebraţ. Are 
unul mic pe piept, în formă de şarpe, şi când mi-am coborât 
ochii am zărit nişte litere scrise cu roşu şi cu negru iţindu-se 
din şort. Sunt foarte curioasă să aflu ce înseamnă şi de ce şi 
le-a tatuat, dar evident că n-am de gând să-l întreb. 

Mama a plecat acum o jumătate de oră ca să deschidă 
magazinul. E rândul meu să pregătesc micul dejun pentru 
toată lumea. Tata înfulecă ouăle cu pâinea prăjită pe care 
tocmai i le-am aşezat în faţă. Ştiu că-l aşteaptă din clipă în 
clipă pe Alex şi presupun că îşi repetă în gând discursul pe 
care el şi cu Alex i-l vor servi lui Carlos în dimineaţa asta. 

N-am nici un chef să fiu de faţă la discuţii şi mă simt un 
pic vinovată pentru că l-am provocat aseară pe Carlos. 
Ultimul lucru de care are nevoie în acest moment este 
prezenţa încă unei persoane pe care o consideră duşmanul 
lui personal. 

— Tată, spun când mă aşez lângă el la masă. Ce ai de 
gând să-i spui? 

— Adevărul. Că după ce judecătorul va confirma custodia 
temporară, sper că i se va permite să se înscrie în 
programul REACH, în loc să fie dus la casa de corecție. 

— N-o să-i convină. 

— Nu are de ales, spune tata bătându-mă uşurel pe 
mână în semn de încurajare. Nu-ţi face griji, o să vezi, totul 
va fi bine. 

— De ce crezi asta? îl întreb. 

— Pentru că bănuiesc că în sinea lui Carlos îşi doreşte să 
îşi rezolve problemele şi, pe de altă parte, judecătorul nu 


vrea să exmatriculeze copiii din şcoală. Mai mult, Carlos nu- 
şi dă probabil încă seama cât de mult îşi doreşte să 
izbutească. 

— Nu ştiu ce să zic. E cam golan de felul lui. 

— Nu, asta-i o mască sub care ascunde ceva cu mult mai 
profund. De un lucru sunt însă convins: va fi o mare 
provocare pentru mine. Eşti sigură că nu te deranjează 
prezenţa lui în casă? mă priveşte el gânditor, înclinându-şi 
capul pe un umăr. 

Încerc să mă pun în locul lui Carlos şi mă întreb dacă aş 
găsi şi pe cineva dispus să mă ajute. Dar nu de asta ne 
aflăm, în primul şi în primul rând, pe lume? Ca să o 
transformăm într-un loc mai bun? Nu e o misiune de natură 
religioasă, ci umanitară. 

Dacă nu poate rămâne aici, cine ştie ce se va întâmpla 
cu el. 

— Nu, nu mă deranjează, răspund. 

Tata o să-l ajute pe Carlos, doar e psiholog de meserie şi 
are o răbdare de fier. Cât despre mama... ei bine, dacă îi 
treci cu vederea micile izbucniri, e şi ea un om minunat. 

— Brandon, unde e Carlos? îl întreabă tata pe fratele meu 
care coboară ţopăind scara. 

— Nu ştiu. Presupun că la duş. 

— Bine. Mănâncă ceva înainte să pleci la şcoală. 
Autobuzul va ajunge în zece minute. 

Trec câteva minute şi auzim robinetul din baia de la etaj 
închizându-se, semn că oaspetele nostru a ieşit de la duş. 
Tata zice: 

— Bran, ia-ţi ghiozdanul. Autobuzul trebuie să sosească. 

Îl zoreşte pe Brandon ca să prindă autobuzul, iar eu îi 
pregătesc lui Carlos două ouă jumări. 

Îl aud cum coboară scările. Când îşi face apariţia, văd că 
e îmbrăcat într-o pereche de blugi închişi la culoare şi 
sfâşiaţi în genunchi şi un tricou negru care pare uzat şi 
spălat de prea multe ori... dar pe care mi-l imaginez moale 
la pipăit şi comod la purtat. 


— Poftim, spun încet aranjând frumos pe masă farfuria cu 
ouăle şi pâinea prăjită, lângă un pahar cu suc proaspăt 
stors. 

— Gracias. 

Se aşază pe scaun fără să se grăbească, în mod evident 
surprins că i-am preparat micul dejun. 

În timp ce Carlos mănâncă, pun farfuriile în maşina de 
spălat şi-mi fac de lucru scoțând din frigider pachetele cu 
masa de prânz pregătite de mama. Tata se întoarce după 
câteva minute, însoţit de Alex. 

— Neaţa, frăţioare, spune Alex aşezându-se lângă Carlos. 
Eşti gata să mergem la tribunal? 

— Nu. 

Mă grăbesc să înşfac cheile de la maşină şi rucsacul, ca 
să-i las singuri. In drum spre şcoală, mă întreb dacă nu ar fi 
fost mai bine să rămân, ca să servesc drept tampon. Pentru 
că între trei bărbaţi, dintre care doi sunt fraţii Fuentes, atât 
de încăpăţânaţi, pot să iasă scântei. Mai ales atunci când 
unul din ei urmează să fie obligat să se înscrie într-un 
program de după orele de curs destinat delincvenţilor 
juvenili. Sunt absolut convinsă că în clipa când îi vor spune 
ce-l aşteaptă, Carlos îşi va ieşi din minţi. 

Şi săracul de tata n-are nici o şansă în faţa lui. 


Capitolul 19 - CARLOS 


— Deci ce cauţi aici? îl întreb din nou pe Alex. 

Mă uit la Westford; stă cu o cană de cafea în mână. E 
limpede - ei doi au pus ceva la cale. 

— Alex a vrut să fie de faţă când vom discuta ce vom 
face astăzi. Îl vom ruga pe judecător să te elibereze în 
custodia mea în schimbul cooperării tale şi al participării la 
un program special de după orele de curs. 

Mă uit în jos, spre farfuria cu mâncarea pe jumătate 
neatinsă, şi pun furculiţa deoparte. 

— Am crezut c-o să mergem la tribunal şi voi fi eliberat în 
custodia ta, şi atât. Acu' mă simt de parc-aş fi în faţa 
plutonului de execuţie şi aştept să fiu legat la ochi şi să mi 
se permită să fumez ultima ţigară. 

— Nu e cine ştie ce chestie complicată, zice Alex. 
Programul se numeşte REACH. 

Westford se aşază la masă, pe scaunul de vizavi de mine. 

—E un program special, destinat adolescenților cu 
potenţial mare de risc. 

Îi cer din ochi lui Alex să-mi traducă în engleză. 

Alex îşi drege glasul. 

— E pentru copiii care au avut necazuri cu legea, Carlos. 
Vei fi înscris şi vei participa la program după orele de 
şcoală. Zilnic, adaugă el. 

Ce naiba? Doar nu vorbesc serios? 

— Da’ v-am spus că nu erau drogurile mele. 

Westford îşi pune cana de cafea pe masă. 

— Atunci spune-mi ale cui sunt. 

— Nu ştiu. 

— Nu e răspunsul pe care-l aşteptam, zice Westford. 

— Există un cod al tăcerii, intervine Alex. 

Westford îl priveşte nedumerit. 

— Un cod al tăcerii? 

Alex îşi ridică ochii spre el. 


— Carlos a fost în banda Guerreros del barrio, explică el. 
Codul tăcerii îi protejează pe toţi membrii bandei. Carlos nu 
va vorbi, chiar dacă ştie cine e de vină. 

Westford oftează. 

— Codul tăcerii nu-l va ajuta deloc pe fratele tău, dar 
înţeleg ce vrei să spui. Nu-mi place, dar înţeleg. Prin 
urmare, nu avem de ales şi va trebui să îl rugăm pe 
judecător să-l lase pe Carlos să se înscrie în programul 
REACH. E un program bun, Carlos, şi o alternativă 
preferabilă exmatriculării sau închiderii într-o şcoală de 
corecție. O să-ţi obţii diploma de absolvire a liceului şi vei 
putea să te înscrii la colegiu. 

— Nu vreau să merg la colegiu. 

— Atunci ce ai de gând să faci după ce termini liceul? Mă 
întreabă Westford. Şi să nu-mi spui că o să te apuci de 
afaceri cu droguri, pentru că asta nici nu intră în discuţie. 

— Ce ştii tu, Dick? E uşor pentru tine: stai în casa asta 
mare şi cretină şi bagi în tine porcăria aia de mâncare 
organică. Când vei fi măcar o zi în pielea mea, atunci o să-ţi 
permit să-mi ţii predici. Da' până atunci, nici nu vreau să 
aud. 

— Mi'amă îşi doreşte ca noi să trăim mai bine decât ea, 
spune Alex. De dragul ei, fă ce îţi cerem. 

— Bine, zic aşezând farfuria în chiuvetă — mi-am pierdut 
complet pofta de mâncare. În regulă, hai să terminam 
odată cu rahatu' ăsta. 

Westford îşi ia servieta şi scoate un oftat de uşurare. 

— Gata, băieţi? 

Închid ochii şi îmi trec palmele peste ei. Când o să-i 
deschid, o să mă trezesc în Chicago — sau o fi un soi de 
vrabia mălai visează? 

— Doar nu te aştepţi să-ţi răspund la întrebarea asta, nu? 

Zâmbeşte cu jumătate de gură. 

— Presupun că nu. Şi ai dreptate. N-am fost niciodată pus 
în pielea ta. Dar nici tu în a mea. 

— Pe bune, profule? Pun pariu pe boaşa mea stângă că 


cea mai gravă problemă cu care te-ai confruntat vreodată a 
fost alegerea clubului în care să te înscrii. 

— Eu n-aş face pariul ăsta dacă aş fi în locul tău, zice el 
în timp ce iese din casă. Pentru că nu suntem înscrişi în nici 
un club. 

Ajungem la maşina lui, sau mai curând la ceea ce-şi 
închipuie el că-i o maşină, şi fac un pas în spate. 

— Ce-i asta? 

— Un Smart Car. 

Parcă un SUV ar fi râgâit şi ar fi scos pe gură Smart Carul. 
N-aş fi deloc surprins dacă Westford mi-ar spune că e una 
din maşinuţele alea de jucărie pe care le conduc copiii. 

— Are un consum mic de combustibil. Soţia mea conduce 
un SUV, dar cum eu nu mă deplasez decât de acasă la 
serviciu şi înapoi, asta era alegerea perfectă. Dacă vrei, 
poţi s-o conduci tu. 

— Sau poţi să mergi cu mine în maşină, zice Alex. 

— Nu, mersi, îi răspund în timp ce deschid portiera 
Smartului şi mă caţăr în spaţiul mic destinat şoferului. 

Înăuntru nu mai pare atât de înghesuit, da” tot mă simt 
de parc-aş fi într-o navă spaţială în miniatură. 

Durează mai puţin de o oră până ce judecătorul îi acordă 
profesorului custodia temporară şi aprobă participarea mea 
la REACH, în loc să mă trimită la o şcoală de corecție sau să 
mă oblige să prestez servicii în folosul comunităţii. Alex 
pleacă, are un test de dat, aşa că noul meu tutore este cel 
căruia îi revine sarcina de-a mă înscrie în program şi a mă 
duce apoi la şcoală. 

Programul REACH se desfăşoară într-o clădire din 
cărămidă situată la câteva cvartale distanţă de liceu. 
Aşteptăm în anticameră, apoi suntem conduşi în biroul 
directorului. 

Un tip alb, înalt şi solid, care cântăreşte probabil aproape 
o sută patruzeci de kilograme, ne întâmpină. 

— Sunt Ted Morrisey, directorul programului REACH. lar 
tu trebuie să fii Carlos, zice frunzărind un dosar. Spune-mi 


de ce te afli aici. 

— Aşa a decis judecătorul. 

— În dosar scrie că ai fost arestat vineri pentru posesie 
de droguri în şcoală, spune ridicându-şi privirea. E un delict 
grav. 

Şi toate astea numai pentru c-am fost prins. Problema 
mea e că sunt mexican şi afiliat la o bandă. Individu' n-o să 
mă creadă-n veci că treaba cu drogurile a fost o înscenare. 
Sunt sigur că majoritatea copiilor cu care a avut de-a face i- 
au pus placa cu „Nu eu am fost de vină”. Trebuie să pun 
neapărat mâna pe cel care mi-a copt-o... şi să mă răzbun 
pe el. 

În următoarea jumătate de oră, Morrisey îşi recită 
Predica. Pe scurt, mă informează că eu deţin controlul 
asupra destinului şi viitorului meu. Şi că asta e ultima mea 
şansă. Dacă vreau să izbutesc în viaţă, programul REACH 
mă va ajuta oferindu-mi posibilitatea de „a-mi ATINGE“ 
potenţialul”, bla-bla-bla, bla-bla-bla. După ce voi termina 
programul, voi fi dat pe mâna consilierilor vocaţionali, care 
îi sprijină pe toţi absolvenţii REACH să-şi găsească o slujbă 
sau să acceadă într-o instituţie de învăţământ superior. De 
câteva ori mi-am înăbuşit căscatul şi n-am putut să nu mă- 
ntreb cum de Westford suporta să stea acolo şi să asculte 
toată porcăria aia păstrând o mină serioasă. 

— Şi mai trebuie să ştii, zice Morrisey scoțând un carnet 
de student şi parcurgând fiecare pagină în parte, că pe 
parcursul anului efectuăm teste de droguri aleatorii pe toţi 
cei înscrişi în program. Dacă îţi vom găsi vreo substanţă 
ilegală fie în corp, fie asupra ta, îţi vom informa tutorele şi 
vei fi dat afară din programul REACH şi exmatriculat din 
liceu. Definitiv. Majoritatea adolescenților sfârşesc în 
închisori pentru că nu respectă regulile stabilite de 
societate. 

Ne dă mie şi lui Westford câte o copie cu prevederile 
programului REACH. Apoi îşi împreunează mâinile peste 


67 To reach — a atinge, a ajunge la. 


burdihan şi ne zâmbeşte, însă nu mă duce el pe mine de 
nas cu rânjetu' ăla al lui. E un ticălos dur, care nu 
obişnuieşte să ia prizonieri. 

— Aveţi nelămuriri? zice pe un ton plat... dar n-am nici o 
îndoială că e în stare, cu acelaşi glas, să urle comenzi mai 
tare decât un sergent care face instrucţie cu recruţii. 

Profu' îmi aruncă o privire întrebătoare, apoi răspunde. 

— Nu, cred că nu. 

— Minunat. Atunci mai avem încă o trebuşoară de făcut 
înainte să vă întoarceţi la şcoală, zice Morrisey împingând o 
foaie de hârtie spre noi. Acesta este un contract de 
preluare de responsabilitate care arată că v-am prezentat 
regulile programului REACH, că le-aţi înţeles şi că acceptaţi 
să le respectaţi. 

Mă aplec în faţă şi văd trei linii punctate pentru 
semnătură. Una pentru mine, una pentru părinte sau tutore 
şi ultima pentru membrul personalului REACH. M-apuc să 
citesc textul. 


Eu, „certific prin semnătură de mai 
jos că sunt de acord cu regulile rezumate în 
manualul REACH. Îmi însuşesc regulile, care mi-au 
fost aduse la cunoştinţă în mod corespunzător de 
către un membru al personalului REACH. 
Adeveresc de asemenea prin prezenta că sunt de 
acord ca, în cazul în care, indiferent de motive, nu 
voi respecta aceste reguli, să fiu supus unor 
măsuri disciplinare care pot include consemnarea 
la domiciliu, consilierea suplimentară şi/sau 
eliminarea din programul REACH. 


Ceea ce se traduce astfel: 

Eu, „îmi încredințez libertatea în 
mâinile personalului REACH. Prin semnătura mea, 
certific că viaţa îmi va fi dictată de alții şi că voi 
duce o existență mizerabilă pe tot parcursul 


şederii mele în Colorado. 


Nu stau prea mult pe gânduri şi-mi mâăzgălesc numele pe 
foaie, apoi i-o împing lui Westford, ca să semneze şi el. Nu 
vreau decât să termin odată cu treaba asta şi să plec. N-are 
nici un rost să-ncerc să mă opun. După ce hârtia e semnaţă 
şi mi-e băgată pe gât pe viaţă, suntem conduşi afară şi mi 
se ordonă să mă prezint la program nu mai târziu de ora 
trei p. m. de luni până vineri, sau dacă nu, absenţa sau 
întârzierea mea va fi considerată o încălcare a regulilor. 

Mă gândesc că deja s-au adunat prea multe reguli pe 
capu' 
meu şi că nerespectarea uneia sau alteia din ele nu este 
pentru mine decât o chestiune de timp. 


Capitolul 20 - Kiara 


Astăzi nu l-am zărit pe Carlos de când au început orele. 
Toată lumea din şcoală comentează afacerea de vineri, a 
fost prins cu droguri, şi se întreabă ce s-a întâmplat cu cel 
mai nou venit dintre elevii din ultimul an de la liceul 
Flatiron. Am auzit în hol pe cineva povestind cum Carlos şi- 
a petrecut weekendul în închisoare, fără a fi scos pe 
cauţiune; un altul susţinea c-a fost deportat, fiind emigrant 
ilegal. Nu suflu o vorbă despre faptul că îl găzduim pe 
Carlos la noi acasă, cu toate că îmi vine să le spun tuturor 
să tacă şi să nu mai răspândească zvonuri false. 

La prânz, mă aşez împreună cu Tuck la masa noastră 
obişnuită din cantină. 

— Nu pot să pozez vineri, zice el. 

— De ce? 

— Mama vrea să-i dau o mână de ajutor în weekend cu 
un grup de turism de aventură pe care îl conduce. N-au 
suficienţi instructori. 

— Doamnele de la Highlands vor fi distruse, spun. 

Atunci când le informasem că vor avea la dispoziţie două 
modele la ora de pictură, se entuziasmaseră peste măsură. 
Chiar şi atunci când le explicasem că cele două modele 
aveau să fie Tuck, amicul meu, şi cu mine, şi că sub nici o 
formă nu vom poza nud, ci îmbrăcaţi. 

— Caută pe altcineva, zice Tuck. 

— Pe cine? 

— Mi-a venit o idee! exclamă el. Roagă-l pe Carlos să 
vină cu tine. 

Clatin din cap. 

— Nici vorbă. E foarte supărat c-a fost prins vineri şi nu 
cred c-are chef de făcut favoruri. De fiecare dată când mă 
provoacă, am sentimentul c-o să încep din nou să mă 


bâlbâi. 

Tuck râde pe înfundate. 

— Dacă nu reuşeşti să scoţi o vorbă pe gură, îi poţi arăta 
degetul. Tipii de genul lui Carlos reacţionează bine la 
gesturi. 

In clipa aia, Carlos intră în sală. Toţi ochii se întorc spre 
el. 

Dacă aş fi în locul lui, nu aş călca în cantină cel puţin o 
lună. Dar eu nu-s Carlos. Se poartă de parcă nu ar observa 
cum toată lumea se holbează la el şi îl bârfeşte în şoaptă. 
Se duce direct spre masa unde stă de obicei, fără să-şi 
ceară scuze nimănui. Îi admir încrederea în sine. 

Niciunul dintre băieţi nu-i dă atenţie, până ce Ram se 
strecoară spre el şi îl invită să se aşeze la masa lui. După 
care expoziţia de curiozităţi pare să ia sfârşit. Ram e un tip 
popular în şcoală şi dacă el îi acordă credit, dintr-odată 
prinderea lui Carlos cu droguri în vestiar nu-l mai 
transformă într-un paria. 

După prânz, îl găsesc pe Carlos în faţa dulapului său din 
vestiar şi-l bat uşor pe umăr. 

— Mersi că mi-ai schimbat la loc combinaţia. 

— N-am făcut-o ca să fiu drăguţ cu tine, zice. Ci ca să nu 
fiu prins şi cu chestia asta şi să fiu dat afară din şcoală. 

Acum o săptămână, când a aterizat aici, lui Carlos nu-i 
păsa dacă vine la şcoală sau e eliminat. Acum, că 
posibilitatea exmatriculării a devenit cât se poate de reală, 
se luptă să rămână aici. Mă întreb dacă ameninţarea cu 
eliminarea e cea care îl face să-şi dorească să vină la ore. 


Capitolul 21 - CARLOS 


Domnul Kinney, lucrătorul social care mi-a fost repartizat, 
mă întâmpină în holul de intrare de la REACH după ce 
semnez în registru. Mă conduce la el în birou şi-mi aşază în 
faţă o coală galbenă de hârtie. În capul foii e trecut numele 
meu şi sub el sunt trasate patru linii punctate lăsate 
necompletate. 

— Ce-i asta? întreb. 

Deja mi-am încredinţat viaţa în mâinile lor, ce naiba mai 
vor de la mine? 

— O fişă a obiectivelor. 

— O ce? 

— O fişă a obiectivelor, zice Kinney întinzându-mi un 
creion. Vreau să notezi cinci țeluri pe care le ai. Nu trebuie 
s-o faci acum. Gândeşte-te la asta diseară şi dă-mi lista 
mâine. 

Îi înapoiez foaia. 

— Eu n-am țeluri. 

— Toată lumea are, spune el. Şi dacă n-ai, atunci ar 
trebui să-ţi propui. Ţelurile te ajută să-ţi stabileşti direcţiile 
de urmat în viaţă. 

— Şi dac-aş avea, tot nu ţi le-aş împărtăşi. 

— Atitudinea asta n-o să te ducă nicăieri, zice Kinney. 

— Foarte bine, pentru că oricum n-aveam de gând s-o iau 
din loc. 

— De ce nu? 

— Omule, eu nu trăiesc decât clipa. 

— Şi trăitul clipei, aşa cum îi zici tu, include cumva şi 
mersul la închisoare sub acuza de posesie de droguri? 

Scutur din cap. 

— Nu. 

— Ascultă, Carlos. Toţi copiii înscrişi în programul REACH 


sunt persoane cu risc crescut, spune Kinney în timp ce îl 
urmez pe un coridor zugrăvit complet în alb. 

— Ce fel de risc? 

— Risc de comportament autodistructiv. 

— Şi ce te face să crezi că mă puteţi rezolva? 

Kinney îmi aruncă o privire foarte serioasă. 

— Scopul nostru nu este să te rezolvăm, Carlos. Noi îţi 
vom oferi mijloacele care te vor ajuta să-ţi atingi potenţialul 
maxim, însă restul depinde numai de tine. Nouăzeci la sută 
dintre elevii înscrişi în programul nostru îl absolvă fără a fi 
încălcat vreo regulă. Suntem foarte mândri de asta. 

— Termină programul pentru că nu au încotro. 

— Nu. Mă crezi sau nu, dorinţa de a izbuti este în natura 
umană. Unii dintre adolescenţii pe care îi avem aici sunt la 
fel ca tine. S-au băgat în tot felul de bande de cartier şi în 
afaceri cu droguri şi au nevoie de un mediu mai sigur 
pentru orele de după şcoală. Şi uneori, dar numai uneori, 
asta se întâmplă pentru că adolescenţii nu au mijloacele 
necesare pentru a face faţă stresului specific vârstei. Noi le 
oferim un loc în care pot avea succes, pentru a continua 
mai apoi în viaţă şi a-şi atinge potenţialul maxim. 

Nu-i de mirare că Alex a fost aşa de încântat de 
perspectiva de a mă înscrie la REACH. Alex vrea să mă 
conformez... să absolv liceul, să merg la facultate, să-mi iau 
o slujbă respectabilă şi apoi să mă însor şi să am copii. 
Numai că eu nu sunt ca el. Aş vrea să nu mai fiu tratat de 
parcă unicul meu ţel în viaţă ar fi să fiu copia fidelă a lui 
Alex. 

Kinney mă conduce într-o sală în care şase nefericiţi stau 
aşezaţi într-un mic cerc intim. O femeie îmbrăcată într-o 
fustă lungă şi largă, care îmi aminteşte de doamna 
Westford, şst1 în faţa lor, cu un carnet în poală. 

— Asta-i un fel de terapie de grup? îl întreb încet pe 
Kinney. 

— Doamnă Berger, el e Carlos, spune Kinney. S-a înscris 
în program azi-dimineaţă. 


Berger îmi aruncă acelaşi tip de zâmbet pe care l-am 
zărit de dimineaţă pe faţa lui Morrisey. 

— la un loc, Carlos, zice. In cursul terapiei de grup, poţi 
discuta orice problemă care te frământă. Aşază-te, te rog. 

Of, minunat, abia aştept. 

Pe bune, cred că-mi vine să vomit. 

După ce Kinney pleacă, Berger le cere tuturor celorlalţi 
să se prezinte, de parcă aş muri de curiozitate să le aflu 
numele. 

— Sunt Justin, zice băiatul din stânga mea. 

Justin are părul lung, cu şuviţe vopsite în verde în partea 
din faţă, care îi atârnă atât de tare de parc-ar avea ochii 
acoperiţi de-o draperie. 

— Bună, omule, zic eu. Care-i treaba cu tine? Cum ai 
ajuns aici? Droguri? Furturi mărunte? Jafuri? Crime? enumăr 
eu, de parcă toate astea ar figura pe un meniu de 
restaurant. 

Berger îşi ridică o mână în aer. 

— Carlos, politica noastră aici, la REACH, este aceea de a 
nu pune astfel de întrebări. 

Ups, probabil că visam cu ochii deschişi în momentul 
când Morrisey a ajuns la pasajul ăsta din PREDICA. 

— De ce nu? întreb. Eu zic că cel mai bine e să joci cu 
cărţile pe masă. 

— Furturi din maşini, izbucneşte Justin, spre surprinderea 
noastră. 

Am chiar senzaţia că până şi el e mirat că ne-a împărtăşit 
micul lui secret. 

După ce toată lumea se prezintă, ajung la concluzia că 
am fost desemnat să fac parte din Grupul din infern. În 
dreapta am o puicuţă albă pe nume Zana care ar avea 
toate şansele să fie distribuită într-un reality show cu titlul 
Târfe din Colorado. Urmează Quinn — nu-mi dau seama 
dacă e un el sau o ea. Din grup mai fac parte doi Latino — 
un tip pe nume Keno şi o chica mexicană supertare, 
Carmela, cu ochi căprui de culoarea ciocolatei şi o piele 


maronie în nuanţa mierii. Îmi 
aminteşte de fosta mea iubită, Destiny, deşi, spre 
deosebire de ea, Carmela are o sclipire obraznică în ochi. 

Berger îşi pune jos pixul şi îmi zice: 

— Înainte să vii tu, Justin ne povestea că uneori loveşte 
cu pumnul în zid atunci când e frustrat, ca să simtă 
durerea. Discutam despre alte modalităţi, mai puţin 
distructive, de a-ţi elibera frustrarea. 

Mi se pare niţel ironic faptul că Justin loveşte cu pumnul 
în zid pentru a simţi ceva, orice, chiar şi durere... Eu sunt 
exact opusul. Eu fac tot ce-mi stă în putinţă pentru a nu 
simţi nimic. În majoritatea timpului, tot ce-mi doresc este 
să fiu amorţit. 

Hm. Poate c-ar trebui să notez asta pe fişa mea cu 
obiective. Obiectivul #1 al lui Carlos Fuentes: Să amorțesc 
şi să rămân amortit. Nu cred c-ar face impresie prea bună, 
dar e purul adevăr. 


— Ei, cum a fost prima zi? 

Alex m-a luat cu maşina din clădirea REACH la cinci şi 
jumătate şi m-a condus în ceea ce presupun a fi centrul 
Boulderului — un loc pe nume Pearl Street Mall. Spre 
încântarea doamnei Westford, ne oprim la 
magazinul/cafeneaua ei Hospitali-Tea ca să bem ceva la 
una din mesele aşezate pe terasă. Ceaiul nu e tocmai 
băutura mea preferată, dar, ca de obicei, nu prea mi se dă 
de ales. 

Doamna Westford ne aşază în faţă două pahare de ceai 
special, „din partea casei, numai pentru voi”, apoi se 
întoarce înăuntru pentru a prelua comenzile de la ceilalţi 
clienţi. 

Mă uit la fratele meu, aşezat vizavi de mine şi complet 
destins. 

— La REACH e plin de ciudaţi, Alex, îi spun cu voce joasă, 
pentru ca doamna W. să nu ne audă. Unul mai rău ca altul. 

— Fii serios, nu poate fi aşa de rău. 


— N-ai mai zice asta dacă i-ai vedea. Şi m-au obligat să 
semnez un nenorocit de contract cum că accept să mă 
conformez regulilor lor. Mai ţii minte cum era în Fairfield, 
Alex? N-aveam nici un fel de reguli. După şcoală, eram doar 
noi trei: tu, eu şi cu Luis. 

— Ba aveam reguli, zice Alex luând paharul de ceai. 
Numai că nu le respectam. Mi'amă muncea atât de mult, 
încât nu era prin preajmă ca să ne controleze. 

Sigur, nu trăiam ca nişte regi nici în Illinois, dar măcar 
aveam acolo familia şi prietenii... aveam o viaţă. 

— Vreau să mă-ntorc la Chicago. 

Clatină din cap. 

— N-avem de ce să ne-ntoarcem acolo. 

— Elena şi Jorge locuiesc acolo, cu micul JJ. Nu l-ai văzut 
niciodată pe puşti, Alex. Şi am prieteni acolo. Aici am mai 
puţin decât nimic. 

— Nu zic că nu-mi doresc să mă întorc acolo, zice fratele 
meu. Numai că nu acum. Nu am fi în siguranţă. 

— De ce ţi-e aşa de teamă? Omule, ce mult te-ai 
schimbat. Îmi amintesc că pe vremuri te durea în cot de ce 
ziceau ceilalţi şi făceai ce-ţi trăsnea prin cap, fără a sta 
prea mult pe gânduri. 

— Nu mi-e teamă. Dar vreau să rămân aici, cu Brittany. 
La un moment dat, ajungi într-un punct în care trebuie să 
încetezi să te lupţi cu toată lumea. Eu am ajuns acolo în 
urmă cu doi ani. Uită-te în jurul tău, Carlos. Pe lumea asta 
mai sunt şi alte fete în afară de Destiny. 

— N-o vreau pe Destiny. Am renunţat la ea. Şi dacă te 
referi cumva la Kiara, mai bine las-o moartă. N-o să mă ţin 
după o tipă care vrea cu tot dinadinsul să-mi controleze 
viaţa şi care e îngrijorată să nu intru într-o bandă, sau că 
mă ocup de droguri. Uite unde am ajuns, Alex. Stăm lao 
ceainărie nenorocită, înconjurați de albi bogaţi care n-au 
nici cea mai vagă idee ce se află dincolo de realitatea falsă 
pe care ei o numesc viaţă. Şi tu ai devenit chido$. 


68 în argoul mexican, echivalentul lui cool; aici însă, cu sensul de molâu, 


Alex se apleacă în faţă. 

— Uite care-i treaba, frăţioare. Îmi place să nu trebuiască 
să mă uit peste umăr de fiecare dată când ies pe stradă. 
Îmi place să am o novia“ care mă consideră cel mai 
minunat om de pe pământ. ŞI fii al naibii de convins că nu 
regret nici o clipă c-am renunţat la droguri şi la Latino Blood 
pentru şansa unui viitor mai bun. 

— Şi ai de gând să-ţi albeşti pielea ca să arăţi ca un 
adevărat gringo? îl întreb. Omule, sper să faci copii la fel de 
palizi ca Brittany, ca nu cumva să fii forţat să-i vinzi pe 
piaţa neagră. _ 

Alex începe să se enerveze. Imi dau seama după felul 
cum îi zvâcnesc muşchii maxilarului. 

— A fi mexican nu înseamnă să fii sărac, zice. Şi faptul că 
merg la facultate nu înseamnă că îmi reneg poporul. Poate 
că tu eşti cel care-i întoarce spatele perpetuând acest 
stereotip. 

Gem şi îmi arunc capul pe spate. 

— Perpetuând? Perpetuând? La naiba, Alex, mexicanii 
nici măcar nu cunosc sensul cuvântului. 

— Mai du-te dracului, mârâie el, îşi împinge scaunul în 
spate, se ridică şi pleacă. 

— Ei, uite, vezi, ăsta-i Alex pe care-l ştiu! Şi limbajul pe 
care-l înţeleg foarte bine! ţip eu după el. 

Alex îşi aruncă paharul într-un coş de gunoi şi continuă să 
meargă. Recunosc, deocamdată nu păşeşte ca un gringo şi 
încă pare că e-n stare să mai tăbăcească nişte funduri dacă 
cineva i se pune în cale. Da' chestia asta n-o să mai dureze 
mult. Şi cât de curând o să arate de parc-ar avea un băț 
înfipt în cur. 

Doamna Westford se întoarce şi se holbează la paharul 
meu de ceai, lăsat neatins. 

— Nu ţi-a plăcut ceaiul? 

— Ba da, răspund. 


slab. 

Observă acum că scaunul de vizavi de mine este gol. 

— Ce s-a întâmplat cu Alex? 

— A plecat. 

— O, zice, apoi trage scaunul gol mai aproape şi se aşază 
lângă mine. Vrei să-mi povesteşti? 

— Nu. 

— Vrei să-mi asculţi sfatul? 

— N$. 

Ce aş putea să-i spun? Că mâine mi-am propus să 
cotrobăi prin dulapul lui Nick, ca să caut dovezi că el e cel 
care mi a înscenat chestia cu drogurile? Şi că, dacă tot o s-o 
fac, o să arunc un ochi şi în dulapul lui Madison? Cum tipa a 
insistat să-l cunosc pe Nick, poate c-o fi ştiind ceva. Da’ n- 
am de gând să-mi împărtăşesc bănuielile nimănui. 

— OK, dar dacă te răzgândeşti, să-mi spui. Aşteaptă-mă 
puţin, zice luându-mi paharul neatins şi dispărând înăuntrul 
magazinului. 

Chestie care mă lasă cu gura căscată. Miamă nu 
seamănă deloc cu doamna Westford. Dacă îşi pune ea în 
cap să-ţi dea un sfat, poţi să fii sigur că n-o să se lase până 
nu-l scoate pe gură, fie că vrei sau nu să-l auzi. 

Doamna Westford revine după un minut şi aşază pe 
masă un alt pahar de ceai. 

— Gustă, mă îndeamnă. E din plante cu efect calmant: 
muşeţel, fructe de măceş, boabe de soc, roiniţă şi ginseng 
siberian. 

— Aş prefera să fumez nişte iarbă, glumesc eu. 

Doamna Westford nu pare deloc amuzată. 

— Ştiu că pentru unii oameni a fuma marijuana nu e cine 
ştie ce, dar cel puţin deocamdată este o chestie ilegală. [ţi 
garantez că ceaiul ăsta o să te calmeze, spune împingând 
paharul spre mine. Şi n-o să te bage până-n gât în necazuri, 
adaugă în timp ce intră-n magazin ca să se ocupe de ceilalţi 
clienţi. 

Mă uit în jos spre paharul plin cu un lichid verde-deschis. 
Nu pare să conţină ierburi, arată ca un ceai la pliculeţ, ieftin 


şi obişnuit. Mă uit în stânga şi în dreapta ca să m-asigur că 
nu mă urmăreşte nimeni, apoi apropii paharul de nas, 
inhalând mirosul. 

OK, nu-i un ceai la pliculeţ, ieftin şi obişnuit. Miroase a 
fructe şi flori şi a încă ceva ce nu pot identifica. Şi deşi 
parfumul nu-mi este familiar, simt cum îmi lasă gura apă. 

Îmi ridic ochii şi îl văd pe Tuck îndreptându-se spre mine. 
Kiara e lângă el, însă atenţia îi este distrasă de un tip care 
stă în mijlocul zonei descoperite a mallului şi cântă la 
acordeon. Scoate un dolar din poşetă, se aşază pe vine şi 
pune bancnota în cutia instrumentului. 

În timp ce ea se opreşte ca să-l asculte pe artist, Tuck 
trage un scaun de la o altă masă şi se trânteşte vizavi de 
mine. 

— N-aş fi crezut că eşti amator de ceai, zice. Te-aş fi 
considerat mai degrabă genul care se dă în vânt după 
tequilla şi rom. 

— N-ai găsit pe nimeni altcineva pe care să-l baţi la cap? 
îl întreb. 

— Nu. 

Tipu', care cred că nu şi-a mai tăiat păru' de cel puţin 
nouă luni, se întinde şi îmi atinge tatuajul de pe antebraţ. 

— Ce semnifică ăsta? 

li îndepărtez braţul. 

— Că dacă mai pui mâna pe mine, o să te bat măr, asta 
semnifică. 

Kiara stă acum în spatele lui. Şi n-arată deloc fericită. 

— Apropo de bătut măr, cum a fost prima zi la REACH? 
întreabă Tuck cu un rânjet pe faţă care mă face să-mi vină 
cheful să-l răstorn de pe scaun. 

Kiara îl prinde de mânecă şi-l trage în lături. Tuck cade de 
pe scaun. 

— Kiara vrea să te roage ceva, Carlos. 

— Ba nu. Nu vreau să-l rog nimic, bolboroseşte ea, apoi îl 
prinde iar de haină şi-l trage spre magazin. 

— Ba da, vrei. Hai, întreabă-l, mai apucă el să zică, apoi 


intră amândoi în ceainărie, împleticindu-se şi ieşind din raza 
mea vizuală. 


Capitolul 22 - Kiara 


II trag pe Tuck după mine, înăuntru. 

— Termină, îi şoptesc. 

Suntem în partea din spate a magazinului, acolo unde 
nimeni nu ne poate auzi. 

— De ce? întreabă Tuck. Tu ai nevoie de un tip care să 
stea cu tine în faţa unor bătrânei, iar lui nu i-ar strica să 
aibă şi altceva de făcut, în afară de număratul tatuajelor cât 
e ziua de lungă. E o idee nemaipomenită. 

— Banu. 

Mama se strecoară lângă noi şi îl îmbrăţişează pe Tuck. 

— Ce faceţi aici? 

— Nu pot să o ajut pe Kiara la lecţia de pictură de vineri 
seara, aşa că ea s-a gândit să-l roage pe Carlos să vină cu 
ea, în locul meu, zice Tuck. 

Pe faţa mamei se lăţeşte un zâmbet. 

— Scumpo, e aşa de drăguţ din partea ta că te-ai gândit 
să îl incluzi pe Carlos în activităţile tale. Eşti o persoană 
minunată, spune mama strângându-mă puternic în braţe, 
ca un urs. Nu-i aşa că fiica mea e ce/ mai bun om de pe 
pământ? 

— Absolut, doamnă Westford. Ce/ mai bun. 

Tuck se poartă mereu ca un linguşitor cu părinţii mei. 

— Kiara, după ce terminaţi ce aveţi de făcut pe aici, ia-l şi 
pe Carlos cu tine şi du-l acasă. A venit cu Alex, dar am 
impresia că s-au certat sau aşa ceva. O să plec şi eu cam 
într-o oră, însă trebuie să trec mai întâi să-l iau pe Brandon 
de acasă de la prietenul lui, iar tatăl tău e ocupat să 
pregătească cina. A, şi după ce ajungi acasă, poate că n-ar 
fi rău să-l supervizezi pe tata, ca să avem ceva comestibil 
la masă. 

După ce mama ne prepară ceaiul, îl găsesc pe Carlos pe 


terasă, sorbind din ceea ce pare a fi unul dintre 
amestecurile speciale ale mamei. Pare să-i placă, deşi n-am 
cum să fiu sigură, din moment ce îşi ascunde întotdeauna 
emoţiile în spatele expresiei goale de pe faţă. 

— Ne vedem mâine, mă salută Tuck gesticulând cu 
paharul de hârtie. 

— Ce-ai vrut să mă rogi? mă întreabă Carlos pe un ton 
plictisit. 

N-ai vrea să te îmbraci în cowboy şi să pozezi vineri seara 
în 
fața unor bătrânei? 

— Nimic, zic fără a reuşi să-mi adun curajul de-a scoate 
vorbele din mine. 

Mama iese pe terasă ca să stea la taclale cu clienţii. O 
urmăresc cum face conversaţie cu fiecare persoană în 
parte, tratându-i pe toţi ca pe nişte prieteni. Când ajunge la 
masa noastră, se apleacă pentru a se uita în pahare. 

— Văd că ţi-a plăcut ceaiul, îi spune ea lui Carlos. 

Mama se mândreşte în asemenea măsură cu ceaiurile ei, 
încât atunci când găseşte o combinaţie specială pentru un 
client greu de satisfăcut se simte de parcă ar fi câştigat la 
loterie. 

— Am înţeles că fiica mea vrea să te roage să pozezi 
vineri pentru ora de pictură pe care o predă la Highlands. 
Sunt convinsă c-o să te distrezi de minune. 

Carlos îmi aruncă o privire care spune cât se poate de 
limpede ce mama naibii trăncăne femeia asta? 

— Mai vrei ceai? întreabă mama. 

— Nu, mersi. 

— Kiara te poate duce cu maşina acasă. Nu-i aşa, 
scumpo? 

— Înî. Hai să mergem, mă grăbesc să spun înainte ca 
mama să mai adauge ceva. 

Ajungem la maşină şi Carlos încearcă să tragă de mâner 
ca să deschidă portiera. 

— Va trebui să te caţeri pe geam, îi spun. 


— Faci mişto de mine, sau ce? 

Scutur din cap. 

— Nu, nu glumesc. Chestia cu repararea portierei e 
următoarea pe listă, după ce rezolv problemele cu ceasul şi 
radioul de la bord. 

Carlos se caţără cu uşurinţă în maşină, cu picioarele 
înainte, după care tot corpul i se strecoară în scaunul din 
vinil cu marginile curbate. Îmi pare rău că nici radioul şi nici 
vechiul casetofon nu funcţionează. Carlos se va plictisi 
probabil după cinci minute de condus în tăcere. 

II văd cum se foieşte în scaun. 

— Ce-i cu povestea asta cu pozatu'? 

— E vorba de un curs de pictură pe care îl predau vineri 
seara la un azil de bătrâni. Nu eşti obligat să vii. Oricum, 
nici nu aveam de gând să te rog. 

— De ce nu? 

Am ajuns la un semafor, aşa că mă întorc spre el şi-i spun 
adevărul în faţă. 

— Pentru că ar urma să pozezi alături de mine şi ştiu că 
n-ai fi de acord cu aşa ceva. 


Capitolul 23 - CARLOS 


Pricep. Nu vrea să pozeze alături de un tip care a fost 
prins şi arestat pentru posesie de droguri. 

— Aş putea s-o aduc cu mine pe Madison, îi spun pe tonul 
acela obraznic care ştiu că o enervează la culme. Ea ar 
accepta să pozeze cu mine. Deşi nu, tocmai mi-am amintit 
că m-a invitat la ea vineri seara, aşa că n-o să pot ajunge la 
mica ta petrecere cu pensule. 

— Nu ştiu ce vezi la ea. 

— Cu mult mai multe decât văd la tine. 

Mint ca s-o îndepărtez de mine. Adevărul e că nu văd 
nimic la Madison. De când cu vomatul la petrecerea aia de 
la ea de acasă, am încercat să o evit, dar cum se află pe 
lista mea cu persoane care ar fi putut să-mi însceneze 
chestia cu drogurile, va trebui să mă apropii iar de ea. 
Totuşi Kiara nu are de ce să afle treaba asta. La naiba, n-ar 
trebui să afle nici că mă gândesc la ea şi la fursecurile ei 
mai mult decât ar trebui. 

Imediat ce ajungem acasă, Kiara iese în trombă din 
maşină. 

Puțin mai încolo, mă duc în bucătărie ca să iau o gustare 
şi o găsesc pe Kiara tăind legume. Mă-ntreb dacă i-ar face 
plăcere să-mi vadă capul pe tocător, alături de morcovi. 

— Bună, Carlos, zice profesorul când intră. Cum a fost la 
REACH? 

— Groaznic. 

— N-ai vrea să fii mai explicit? îmi cere tutorele meu. 

— Mai groaznic de atât nici că se poate, elaborez eu, 
picurând câte o doză de sarcasm în fiecare vorbă. 

— Mă uimeşte vocabularul tău, zice el. Ascultaţi, am 
nevoie de voi doi, după cină, să-mi daţi o mână de ajutor. 

— La ce? întreb eu. 


— La smuls buruieni. 

— Voi, bogătaşii, n-aveţi grădinari care să se ocupe de 
chestiile astea? mă interesez eu. 

Răspunsul e nu, din moment ce imediat după cină 
Westford, înarmat cu saci mari din hârtie, ne conduce spre 
curtea din spatele casei. 

Ne aruncă, şi mie şi Kiarei, nişte mănuşi de pânză. 

— Eu o să mă duc în grădina laterală. Kiara, tu şi cu 
Carlos ocupaţi-vă de partea din spate. 

— Tati! strigă Brandon din uşa care dă în curte. Carlos 
mi-a promis că o să joace fotbal cu mine astăzi. 

— Îmi pare rău, Brand. Carlos are de smuls buruienile din 
curte, îi spune Westford puştiului. 

— Ai putea să vii şi tu să ne ajuţi, zice Kiara, iar Brandon 
pare mai mult decât încântat să fie de folos. 

Îmi amintesc că atunci când eram mic, Alex mă ruga să-l 
ajut cu diverse treburi în curte. Întotdeauna mă făcea să 
mă simt util. 

— Hei, Brandon, şi mie mi-ar prinde bine puţin ajutor 
spun eu. Şi după aia, putem să jucăm fotbal. 

— Serios? mă-ntreabă puştiul. 

— Mda. [ine sacul ăsta bine deschis, ca să arunc ca 
lumea buruienile în el. 

Se repede şi deschide sacul larg. 

— Aşa e bine? 

— Înî. 

Kiara stă în genunchi şi smulge buruienile, aruncându-le 
în sacul ei. Nu mi-o pot imagina pe Madison îngenunchind 
în noroi şi prestând munci fizice. Şi nu mi-o pot închipui nici 
conducând o maşină de epocă în care portiera dinspre 
scaunul pasagerului nu e utilizabilă. 

— Te mişti prea încet, îmi face observaţie Brandon. Kiara 
a strâns mai multe buruieni în sac decât tine, pot să pun 
pariu, spune dând fuga să inspecteze interiorul sacului ei. 
Aşa e cum ţi-am spus, ţi-a luat-o înainte. 

— Nu pentru multă vreme. 


Înşfac un mănunchi de buruieni şi le smulg din pământ. 
Câteva din ele au cozile pline de spini care îmi trec prin 
mănuşi, da’ nu-mi pasă. 

Arunc o privire în direcţia Kiarei, care munceşte cu şi mai 
mare zel. E clar, acu' se vede latura ei competitivă. 

— Am terminat! strigă ridicându-se în picioare în partea 
stângă a curţii şi scoţându-şi cu emfază mănuşile de 
grădinărit. 

Îl ia în braţe pe Brandon şi-l învârte până ce cad amândoi 
pe iarbă, hohotind de râs. 

— Ai grijă, Kiara, o avertizez eu, că personalitatea ta 
începe să iasă la iveală. 

În momentul când Brandon se întoarce cu spatele, Kiara 
îmi arată degetul şi se îndepărtează, luând-o spre maşină. 

E limpede, scot tot ce-i mai rău din ea. 

— Acum putem să jucăm fotbal! Du-te în poartă, zice 
Brandon arătând spre plasa mică din curte. Ţii minte, mi-ai 
promis că dacă îţi bag un gol, o să joci G.I. Joe” cu mine. 

Mă aşez în poartă şi Brandon încearcă să tragă pe lângă 
mine. Trebuie să recunosc, puştiul e tenace. Încearcă până 
ce începe să asude şi să gâfâie, fără să se dea bătut, cu 
toate că-i o cauză pierdută. 

— De data asta o să reuşesc, zice când ajunge la a 
cincizecea tentativă. Uită-te acolo! strigă arătând undeva în 
spatele meu. 

— Ăsta e cel mai vechi truc din lume, piciule. 

Apreciez încercarea lui de a mă păcăli, numai că şi-a ales 
greşit omul. 

— Nu, pe bune, uită-te! insistă Brandon. 

Are un ton convingător, da tot nu-mi mut ochii de pe 
mingea de fotbal. Prefer să blochez şuturi toată ziua decât 
să mă joc cu păpuşile. 

Brandon loveşte mingea, dar apăr din nou. 

— Îmi pare rău, ai ratat iar. 

— Brandon, e vremea să faci baie, strigă doamna 
Westford din curte. 

— Mai lasă-mă câteva şuturi, mami. Te rog. 

Doamna Westford se uită la ceasul de la mână. 

— Două şuturi, atât, după care mergi la baie. Carlos are 
teme de făcut, sunt sigură. 

După alte două încercări nereuşite, îl sfătuiesc pe 
Brandon să renunţe. Dispare în casă în mare goană. E un 
puşti bine făcut, însă mă-ntreb la ce vârstă încep băieţii să- 
şi dea seama că n-ar trebui să se deplaseze tot timpul în 
fugă. Pe drum spre camera mea de la etaj, trec pe lângă 
sufragerie. Kiara stă aşezată la masa cea mare, cu capul 
vârât într-un teanc de manuale groase. 

Şuviţe de păr i-au scăpat din coada de cal şi-i cad peste 
faţă. Ceea ce mă face să mă-ntreb cum ar arăta dacă nu și- 
ar mai ţine părul strâns. 

Îşi ridică ochii spre mine, apoi îi coboară iute. i 

— Ar trebui să-ți laşi părul liber pe umeri, o sfătuiesc. In 
felul ăsta, ai putea să semeni mai mult cu Madison. 

Răspunde arătându-mi iarăşi degetul. 

Izbucnesc în râs. 

— Am auzit că-n unele ţări îţi taie degetul când faci un 
asemenea gest. 


Aştept două zile înainte de a sparge dulapurile lui Nick şi 
Madison, cu ajutorul unuia dintre magneţii cu fursecuri ai 
Kiarei (minus fursecul) şi al unei şurubelniţe mici pe care 
am luat o din maşina Kiarei. La mijlocul celei de-a treia ore, 
cer să mă duc la baie, dar sfârşesc prin a cerceta dulapul 
lui Madison. Găsesc în rucsac cărţi, farduri şi o mână de 
bileţele de la Lacey şi alte fete. Am însă noroc şi dau peste 
telefonul celular, lăsat într-un buzunar lateral al 
ghiozdanului. Îl înşfac şi mă duc cu el la baie, unde verific 
schimburile de mesaje, calendarul şi contactele. Nimic 
deosebit, însă vineri, după oreele de curs, l-a sunat pe Nick 


de mai multe ori decât poţi număra pe degetele de la 
ambele mâini. 

Pun telefonul înapoi şi mă întorc la oră. 

Mai rămâne Nick. Îl zăresc în trecere pe coridoarele şcolii 
şi îi filez dulapul, însă eu şi cu tipu' nu suntem în aceleaşi 
clase. În timpul pauzei de prânz holurile sunt prea 
aglomerate, dar imediat după aceea mă furişez spre dulap 
şi-mi pun din nou la treabă magnetul şi şurubelniţa. 

Dulapul lui Nick e un adevărat haos. În ghiozdan găseai 
nişte nume mâzgălite pe bucățele de hârtie, cu nişte coduri 
pe ele. Bănuiesc că sunt clienţi şi furnizori, numai că sunt 
scrise în codu' ăla tâmpit. 

Deja am întârziat prea mult cu scotocitul dulapului. Deja 
simt că sunt pe-aproape, de parcă Paco sau papă m-ar 
îndemna să continui. Sap mai adânc în rucsac, în speranţa 
de a găsi telefonul sau vreo dovadă că e amestecat cumva 
în înscenarea cu drogurile. Dar nu dau decât peste un 
maldăr de foiţe. 

Cineva urcă scările. Aud paşii apropiindu-se. Dacă e 
directorul, am încurcat-o. Dacă e Nick, aş face bine să mă 
pre gătesc de o confruntare. Frunzăresc rapid printre foile 
cu notițe, până ce... ura! 

E singura bucăţică de hârtie necodificată. Pe ea stă scris 
un nume cu care sunt mult prea familiarizat... Wes Devlin, 
un lord al drogurilor cu legături puternice cu Guerreros del 
barrio, plus un număr de telefon mâzgălit imediat 
dedesubt. 

Vâr iute foita în buzunar, apoi încui dulapul chiar înainte 
ca persoana care urcă scările să-şi facă apariţia. 

Păzea, Nick. Cât de curând o să-ţi fac o vizită... o vizită 
pe care n-o s-o uiţi mult timp de-acu' încolo. 


Capitolul 24 - Kiara 


Miercuri, după şcoală, în timp ce-mi spăl maşina pe aleea 
din faţa casei, Alex îl aduce pe Carlos după terminarea 
programului REACH. Alex vine spre mine şi ia un burete de 
rezervă. 

— Tatăl tău mi-a spus că ai probleme cu radioul chiar şi 
după ce am montat firul lipsă. 

— Mda. 

Îmi iubesc maşina, dar... 

— E perfectă în imperfecţiunea ei. 

— E şi ăsta un fel de-a zice. Seamănă cu nişte cunoscuţi 
de-ai mei, spune Alex holbându-se în interior. Maşina lui 
Brittany e foarte rapidă, dar a ta are ceva special, adaugă 
aşezându-se pe unul dintre scaunele cu marginile curbate. 
Aş putea să mă obişnuiesc cu aşa ceva. Unul dintre clienţii 
noştri de la atelier are un Chevrolet Monte Carlo din '73 de 
vânzare şi mă gândesc să-l cumpăr. Carlos ţi-a povestit că 
a lucrat la atelierul vărului meu pe vremea când locuiam în 
Chicago? 

— Nu. 

— Mă mir. Stătea mai tot timpul pe lângă Enrique. Cred 
că îi place să meşterească la maşini chiar mai mult decât 
mie. 

— N-ar trebui să-ţi vezi de treburile tale? Întreabă Carlos. 

A stat rezemat de uşa garajului în tot acest timp. Ştiu 
pentru că, ei bine, atunci când Carlos se află undeva prin 
preajmă, simt imediat. 

Începând de luni, l-am evitat deliberat, lucru care cred că 
e mai bine pentru amândoi. 

După ceva vreme, Alex pleacă şi Carlos face un pas în 
faţă. 

— Ai nevoie de ajutor? 

Clatin din cap. 


— Ai de gând să nu-mi mai vorbeşti niciodată? Fir-ar să 
fie, Kiara, m-am săturat să fiu tratat cu tăcere. Prefer să te 
aud rostind propoziţiile alea ale tale, formate din două 
cuvinte, decât să te văd că nu zici nimic. Hai, te rog, măcar 
arată-mi degetu'. 

Imi arunc rucsacul pe bancheta din spate şi pornesc 
motorul. 

— Unde te duci? întreabă Carlos plantându-se în faţa 
maşinii. 

Claxonez. 

— Nu mă mişc de aici, mă avertizează. 

Răspund cu un alt claxon. Unul deloc intimidant, care nu 
seamănă cu sunetul acela profund pe care îl scot 
majoritatea maşinilor, însă aşa sună claxonul meu. 

Işi aşază ambele mâini pe capotă. 

— Mişcă-te de acolo, îi spun. 

Şi se mişcă. Cu o agilitate de panteră, sare înăuntru, cu 
picioarele înainte, pe geamul deschis din dreptul scaunului 
pasagerului. 

— Ar trebui să repari odată portiera asta, zice. 

Bun, presupun că vrea să meargă cu mine la plimbare. 
les de pe alee şi pornesc spre canionul Boulder. Vântul 
suflă prin geamurile coborâte şi mă loveşte în faţă, 
smucindu-mi coada de cal şi făcând-o să fluture pe ceafă. 

— Aş putea să-ţi repar eu uşa, zice Carlos, care îşi scoate 
acum mâna pe geam şi lasă vântul să sufle printre degetele 
răsfirate. 

Conduc în tăcere pe Boulder Canyon Road, admirând 
peisajul. Ai crede că am devenit imună la frumuseţea din 
jur după atâţia ani de stat aici, dar nu-i aşa. Dintotdeauna 
am fost în chip straniu fascinată de munţi şi de sentimentul 
de pace pe care mi-l provoacă. 

Opresc maşina în apropierea Domului. Uneori fac căţărări 
în zona asta, în tovărăşia lui Tuck. Întind mâna şi-mi iau 
rucsacul de pe bancheta din spate, apoi ies din maşină. 

Carlos scoate capul pe geam. 


— Presupun că nu asta e destinaţia ta finală. 

Recunosc, simt o mică satisfacţie când îi răspund: 

— Mai ai dreptul să ghiceşti o dată. 

Îmi trag rucsacul pe spate şi pornesc spre podul 
suspendat peste pârâul Boulder. 

— Hei, chica, strigă el după mine. 

Continui să merg spre sanctuarul meu din munţi. 

— Carajo! 

Nu mă întorc, dar după sunetele pe care le scoate şi 
înjurătura în spaniolă care lasă să-i scape, îmi dau seama 
că Încearcă să deschidă portiera din dreptul scaunului 
pasagerului ca să iasă. Evident, nu reuşeşte. Când sare pe 
geam şi aterizează pe prundişul locului de parcare 
improvizat, îl aud înjurând din nou. 

— La naiba, Kiara, stai, aşteaptă-mă! 

Am ajuns la poalele muntelui, în locul de unde începe 
ruta mea obişnuită. 

— Unde Dumnezeu suntem? întreabă el. 

Îl aud cum alunecă pe pietre încercând să ţină pasul cu 
mine. Deocamdată mergem pe cărare, dar în curând o voi 
părăsi şi voi porni pe poteca mea personală. E limpede, 
Carlos nu poartă încălțări adecvate. 

— Chica, ai nişte probleme al naibii de serioase, 
bombăne el. 

Continui să merg. După ce parcurg jumătate din traseu, 
mă opresc şi scot din rucsac o sticlă de apă. Nu e foarte 
cald şi sunt obişnuită cu altitudinea, dar am văzut pe aici 
oameni deshidrataţi şi nu era o privelişte prea plăcută. 

— Poftim, zic întinzându-i sticla. 

— Glumeşti? Probabil c-ai turnat otravă în ea. 

Sorb îndelung din sticlă şi pe urmă i-o ofer din nou. Face 
mare caz, ştergând gura sticlei cu poalele tricoului, de 
parcă aş avea păduchi, apoi trage o înghiţitură zdravănă. 

Când îmi înapoiază sticla, e rândul meu să-i îndepărtez 
microbii, frecând gura sticlei cu poalele tricoului. Mi se pare 
că-l aud chicotind. Fie asta, fie încearcă să-şi mascheze 


gâfâitul de după urcuş. 

Când pornesc iar la drum, pufneşte şi se vaită. 

— Inţeleg că te amuzi, nu? Deşi, după părerea mea, 
chestia asta n-are nimic de-a face cu distracţia. 

Păstrez ritmul. De fiecare dată când alunecă, înjură. 
Normal ar fi să se concentreze pe căţărat, ca să evite 
alunecările dar nu, continuă să trăncănească. 

— Ti-am spus ce mult mă deranjează că nu-mi mai 
vorbeşti? De parc-ai fi mută, numai că nu te exprimi prin 
gesturi. Pe bune, treaba asta mă scoate din sărite. Nu crezi 
ca am şi aşa destule pe cap, cu înscenarea cu drogurile, 
arestarea şi programu’ ăla stupid în care m-aţi băgat? 

— Ba da. 

Ajung la locul unde trebuie să trec de o mică ieşitură, 
ţinându-mă de stâncile care atârnă deasupra râpei. Mă 
sprijin bine şi chiar dac-aş cădea, nu e decât un metru şi 
ceva până jos, unde terenul este plat. 

— Ce-i asta? Glumeşti? mă întreabă Carlos luându-se 
după mine, probabil pentru că a ajuns la concluzia că nu 
are de ales. Mergem undeva sau doar te fâţâi pe-aici fără 
nici un rost, aşteptând să alunec şi să mă prăbuşesc în gol? 

Mă caţăr pe stânca mare care îmi ascunde locul preferat 
de ochii curioşilor şi mă opresc în clipa când ajung în spaţiul 
deschis în care tronează un singur copac înalt. Am dat din 
întâmplare peste el în urmă cu câţiva ani, când căutam un 
loc în care să vin... ca să meditez în linişte. Acum vin des 
aici. Imi fac temele aici, desenez, ascult ciripitul păsărilor şi 
trag în piept aerul curat al munţilor. 

Mă aşez pe stânca plată, deschid rucsacul şi pun sticla de 
apă lângă mine. Scot manualul de analiză matematică şi 
mă apuc de lecţii. 

— Ce faci? Chiar înveţi? 

— Înî. 

— Şi eu ce-ar trebui să fac între timp? 

Ridic din umeri. 

— Admiră peisajul. 


Se uită iute în stânga şi în dreapta. 

— Nu-s decât stânci şi copaci în jur. 

— Ca să vezi! 

— Dă-mi cheile maşinii, porunceşte el. Acum! 

Mă fac că nu-l aud. 

Pufneşte supărat. E mai puternic decât mine, i-ar fi uşor 
să-mi ia rucsacul şi să scoată singur cheile dinăuntru. Da n- 
o face. 

Stau cu capul aplecat peste carte, verificând ecuaţii şi 
luând notițe pe foi de hârtie. 

Carlos răsuflă adânc. 

— OK, uite ce-i, îmi pare rău. Perdón.” Între mine şi 
Madison nu mai e nimic şi-aş prefera să pozez împreuna cu 
tine decât să stau cu ea. Uau, ieşirea asta în natură mi-a 
redat credinţa în omenire şi m-a făcut un om mai bun. Ei, 
ce zici, acu' eşti mulţumită? 

Capitolul 25 - CARLOS 


O urmăresc pe Kiara cum îşi închide cartea, se uită la 
mine, apoi cotrobăie prin rucsac. Îmi azvârle cheile de la 
maşină. Le prind cu o singură mână. 

— Ai de gând să rămâi aici? 

— Înî, răspunde. 

— Să ştii că plec, o avertizez eu. 

— N-ai decât, zice făcându-mi cu mâna. 

Aşa o să fac. Doar n-o s-o aştept aici până când termină 
cu studiatu'. Mi-e cald, am transpirat şi sunt nervos la 
culme. Şi prin cap îmi trec tot felul de gânduri de 
răzbunare, primu' din ele fiind să-i iau maşina şi să mă 
plimb cu ea până ce-i golesc rezervoru'. 

Vâr cheile în buzunarul de la spate şi o iau înapoi la vale. 
Alunec de câteva ori şi cad în fund. Mulțumită Kiarei, 
mâine-dimineaţă o să mă trezesc c-o groază de vânătăi. 

Pentru o clipă, chiar îmi pare rău pentru iubitu' ei, Tuck, 
fiindcă-i nevoit să o suporte, dar după aia îmi zic că sunt 
făcuţi unu' pentru celălalt. Pe urmă, mă gândesc la Destiny. 
Dacă ea s-ar fi căţărat singură pe un munte, n-aş fi scăpat- 
o o secundă din ochi. Aş fi jucat bucuros rolul cavalerului ei 
în armură strălucitoare. La naiba, aş fi fost dispus s-o car în 
spinare sus, pe munte, dacă mi-ar fi cerut-o. 

Şi deşi Kiara nu e iubita mea, şi nici n-are să fie vreodată, 
simt că n-o pot lăsa singură aici. Ştiu că sunt urşi prin 
munţii ăştia. Dacă e atacată de vreunul? Se aştepta cu 
adevărat să plec sau doar mă pune la încercare, ca să vadă 
dacă sunt băiat bun? 

Dacă-i aşa, ei bine, şi-a greşit omu' — eu nu-s băiat bun. 

Continui să cobor, alunecând la tot pasul. Chiar când îmi 
zic că am găsit poteca, dau de o fundătură şi mă proptesc 
într-o nenorocită de stâncă. 

lau o piatră şi o arunc. Apoi o alta. Şi-ncă una. Ecoul pe 


care-l scot lovindu-se de stâncile de dedesubt îmi mai alină 
frustrarea. 

Îmi scot cămaşa de pe mine, mă şterg cu ea pe frunte şi 
o îndes în buzunarul de la spate al blugilor. 

Nu mă mai aflu în Mexic, de asta sunt al naibii de sigur. 
Nimeni de acolo nu s-ar căţăra pe o tâmpenie de munte 
doar pentru a studia în linişte. A, dacă scopul ar fi să te 
droghezi sau să te îmbeţi, atunci aş mai înţelege. 

O iau înapoi, urcând ca o furtună, blestemând lipsa de 
aderenţă a pantofilor mei şi înjurându-i pe Alex, pe mi'amă, 
pe Kiara şi cam pe toată lumea pe care-am cunoscut-o la 
viaţa mea. 

— Eşti /oco”, chica, strig spre ea în clipa când escaladez 
stânca aia mare care îi ascunde locul preferat. Acu', pe 
bune, asta ai vrut de la mine? Să mă iau după tine până aici 
şi pe urmă să-mi arunci cheile maşinii şi să mă laşi să plec 
de unu' singur? 

— Nu eu ţi-am spus să vii după mine, zice ea. 

— De parc-aş fi avut de ales. 

— Amândoi avem 1-1-liber arbitru. 

— Mda, liberul meu arbitru mi-a fost luat din clipa când 
m-am urcat în avion spre Colorado. 

M-aşez pe pământ, cu faţa la ea. Kiara continuă să ia 
notite. Am venit aici împreună, şi împreună vom pleca. Nu- 
mi place chestia asta, dar pe moment nu văd altă opţiune. 
Din când în când, îşi ridică ochii şi mă vede cum mă holbez 
la ea. Da, mă holbez la ea ca să o fac să se simtă prost. 
Poate că dacă o enervez suficient de tare, îşi va strânge 
mai repede boarfele şi o va lua din loc. 

Însă după cinci minute îmi dau seama că strategia mea 
nu dă roade. 

E momentul să schimb tactica. 

— Vrei să te giugiuleşti? 

— Cu cine? mă întreabă fără să se obosească să-şi scoată 
nasu' din carte. 

— Cu mine. 

Îşi saltă capu' atât cât să-mi arunce o privire. 

— Nu, mersi, zice, apoi se apucă iar de temă. 

Vrea să mă scoată din sărite. 

Da, asta e, vrea să mă scoată din sărite, altceva nu poate 
fi la mijloc. 

— Din cauza lui Tuck, pendejo ăla? 

— Nu. Din cauză că nu-mi doresc resturile de la Madison. 

Stai aşa. Un. Momento. De-a lungul timpului, mi s-a spus 
în fel şi chip, da’... 

— Vrei să zici că eu sunt resturi? 

— Mda. In plus, Tuck sărută grozav. Şi nu vreau să te fac 
să te simţi prost când o să-ţi dai seama că n-ai nici o şansă 
în faţa lui. 

Tipu' abia dacă are buze. 

— Vrei să pui pariu? 

Orice, numai resturi nu sunt. După ce ne-am mutat în 
Mexic şi Destiny a rupt-o cu mine, n-am făcut altceva decât 
să ies cu fete. La naiba, dacă mi-aş pune în cap, aş putea 
să scriu o carte întreagă despre cum să săruţi chicas. 

Mă aplec spre Kiara şi am o doză de satisfacţie când aud 
cum respiraţia i se accelerează şi observ cum creionul 
rămâne suspendat deasupra hârtiei. Nu se clinteşte cât îmi 
apropii buzele de locul acela, puţin mai jos de lobul urechii 
ei drepte. Ridic mâna şi ating cu degetul mare locul sensibil 
de sub urechea stângă în timp ce buzele mele plutesc pe 
deasupra gâtului ei. Nu are cum să nu-mi simtă răsuflarea 
caldă pe pielea dezgolită. 

Îşi înclină capul aproape insesizabil, oferindu-mi mai mult 
acces. Nici măcar nu sunt sigur că a făcut-o în mod 
conştient. Rămân acolo unde sunt. Geme, mai mult în sinea 
ei, dar nu cedez. Sunt convins că este excitată. Şi vrea mai 
mult. Dar mă abtin... auzi la ea, resturi! 

Problema mea e că nu-s pregătit pentru parfumul ei. De 
obicei, fetele miros puternic a flori sau a vanilie, însă Kiara 
are un parfum distinct, dulceag, de zmeură, care mă excită 


la culme. Şi-n timp ce mintea îmi zice că nu flirtez cu ea 
decât ca să-i demonstrez cine-i şefu', corpului meu îi vine 
să se joace de-a „tu-mi arăţi chestiile tale intime obraznice, 
şi eu ţi le arăt pe ale mele”. 

— V-v-vrei s-s-să te dai la o p-p-parte? zice. 

O fi încercând ea să-şi mascheze reacţia la apropierea 
mea, dar vorbele o trădează. 

— Lucrez şi tu-mi blochezi soarele, şopteşte. 

Trag concluzia că nu se bâlbâie atunci când şopteşte. 

— Da' suntem la umbră, sub un copac, spun, însă mă 
trag deoparte, pentru că am nevoie să mă liniştesc şi să-mi 
păstrez controlul. 

Mă reazem de o stâncă şi marginile aspre se freacă de 
spinarea mea goală. Îmi îndoi un genunchi ca să-mi găsesc 
o poziţie confortabilă, deşi în clipa asta numai calm nu sunt. 
În timp ce eu mă străduiesc să stau cât mai comod, Kiara 
continuă să-şi facă tema. Nu a transpirat deloc şi pare 
complet relaxată. Nu ştiu dacă fierbinţeala pe care o simt e 
din cauza a ceea ce s-a întâmplat, sau mai bine zis, ce nu s- 
a întâmplat între noi. Sau din cauza vremii. Normal ar fi să 
mă fi obişnuit cu vremea caldă din Mexic, dar sunt născut 
în Chicago şi acolo mi-am petrecut cea mai mare parte a 
vieţii. Verile în Chi-Town” sunt umede şi călduroase, dar nu 
durează decât câteva luni pe an. 

Măruntaiele mele au luat-o razna. Inima îmi bate cu 
putere în piept şi în aer stăruie o energie care n-a existat 
înainte de a mă apropia de corpul Kiarei. 

Ce se întâmplă? Probabil că altitudinea îmi joacă feste. 
Trebuie să schimb rapid subiectul şi să îndrept conversaţia 
spre orice altceva în afară de sex. 

— Deci, care-i treaba cu bâlbâiala ta? întreb. 

Capitolul 26 - Kiara 


Creionul meu se opreşte brusc deasupra foii. Încerc să 
mă concentrez pe ecuaţii, dar nu văd nimic din ceea ce stă 
scris pe pagină. Până acum, nimeni în afară de terapeuţi n- 
a îndrăznit să mă întrebe despre problema mea cu 
bâlbâiala. Nu sunt pregătită să răspund, mai ales că nici nu 
ştiu de ce mă bâlbâi. Pur şi simplu asta sunt eu, aşa m-am 
născut şi aşa mai departe. 

Înainte ca el să-mi fi pus întrebarea, nu mă putusem 
gândi decât la momentul în care aproape că ne 
sărutaserăm. Simţisem răsuflarea lui fierbinte arzându-mi 
pielea şi fluturi în stomac. Dar Carlos n-o făcuse decât ca să 
mă stârnească. O ştiusem şi eu, şi el. Aşa încât, deşi îmi 
doream cu disperare să întorc capul ca să-i simt atingerea 
buzelor, mă stăpânisem, pentru că nu voiam să mă umilesc 
în faţa lui. 

Îndes toate lucrurile în rucsac, îl arunc pe spate şi 
pornesc să cobor. 

Merg repede, în speranţa că dacă va rămâne mult în 
urmă va fi nevoit să se concentreze mai mult pentru a ţine 
pasul cu mine şi va renunţa să mai îmi pună întrebări. Am 
făcut o greşeală uriaşă luându-l cu mine pe munte. Fusese 
un gest impulsiv şi stupid. Şi cel mai rău din toate, nu mă 
aşteptasem să vreau să-l sărut mai mult decât orice pe 
lume, chiar Înainte ca să mă ia la întrebări în legătură cu 
bâlbâiala mea. 

Trec podul peste râpa Boulder şi mă îndrept spre maşină. 
Cotrobăi după chei în rucsac, apoi îmi dau seama că au 
rămas la Carlos. Întind mâna spre el. 

Nu-mi dă cheile. În schimb, se reazemă de maşină. 

— Hai să facem o înţelegere. 

— Eu nu fac înţelegeri. 


— Toată lumea face înţelegeri, Kiara. Până şi fetele 
inteligente şi bâlbâite. 

Nu-mi vine să cred că a adus chestia asta din nou în 
discuţie. Mă răsucesc pe călcâie şi pornesc spre casă pe 
jos. Sper să ia maşina de aici, altfel, dacă o lasă toată 
noaptea în parcare, va fi tractată. 

Carlos înjură din nou. 

— Întoarce-te. 

Continui să merg. 

Aud cauciucurile scrâşnind pe prundiş, în spatele meu. 
Carlos opreşte maşina lângă mine. Şi-a pus tricoul pe el, 
lucru bun, pentru că îmi distrage atenţia atunci când îl văd 
pe jumătate dezbrăcat. 

— Haide, Kiara, urcă. 

Continui să înaintez şi maşina zvâcneşte în faţă. 

— O să îneci motorul dacă mai mergi aşa cu ea, Îi zic. 

— Şi crezi că-mi pasă? 

Arunc o privire în direcţia lui. 

— Nu. Dar mie, da. Îmi iubesc maşina. 

Cineva îl claxonează din spate. Nu-l ia în seamă şi 
conduce maşina încet, rulând în paralel cu mine. La prima 
curbă,apasă brusc pe accelerator, o ia înainte şi îmi taie 
calea. 

— Nu mă pune la încercare, mă previne el. Dacă nu te 
urci în maşină în clipa asta, mă dau eu jos şi vin după tine. 

Ne înfruntăm din priviri şi-i văd muşchii maxilarului 
încordându-se de atâta hotărâre. 

— Dacă te urci, îţi spăl maşina. 

— De-abia am spălat-o. 

— Săptămâna asta, o să fac toate treburile grele 
gospodăreşti în locul tău, zice. 

— Nu... nu mă deranjează să le fac singură, răspund. 

— ÎI las pe fratele tău să îmi marcheze un gol şi mă joc cu 
soldăţeii lui. 

În fiecare zi, Brandon a încercat, fără succes, să-i smulgă 
un gol lui Carlos. Frăţiorului meu i-ar plăcea la nebunie să-l 


învingă, măcar o dată. 

— Bine. Dar eu conduc. 

Se strecoară pe deasupra consolei centrale şi alunecă în 
scaunul pasagerului, în timp ce eu urc în spatele volanului. 
Mă uit la el şi nu pot să nu-i zăresc expresia de triumf 
întipărită pe faţă. 

— Ştii care-i problema ta? mă-ntreabă, apoi, deloc 
surprinzător, nu aşteaptă răspunsul şi-i dă înainte cu 
judecăţile de valoare. Prea iei totul în serios. Uite, de pildă, 
sărutu'. Probabil că-ţi închipui că dacă săruţi pe cineva, e 
cine ştie ce scofală. 

— Nu-mi place să mă sărut cu toată lumea, doar aşa, de 
dragul distracţiei, ca tine. 

— De ce nu? Kiara, nu ţi-a spus nimeni că viaţa e făcută 
ca să te distrezi? 

— Mă distrez în alte moduri. 

— Mă laşi? zice pe un ton care arată clar că nu mă crede. 
Ce faci? Fumezi iarbă? 

Scutur din cap. 

— lei Ecstasy? 

Imi strâmb buza de sus, dezgustată. 

— Faci sex sălbatic sus, pe munte? continuă el 
chestionarul. 

— Ai un fel dement de a privi distracţia, Carlos. 

Clatină din cap. 

— OK, chica. Hai s-o luăm altfel. Ce anume consideri tu 
că e distractiv? Să te caţeri pe munte? Să-ţi faci lecţiile? Să 
vezi cum Madison face mişto de tine în faţa întregii clase? 
Să ştii c-am auzit ce ţi-a făcut. 

Opresc pe marginea şoselei şi sărmanele mele cauciucuri 
scrâşnesc în chip de protest. 

— Faptul că te porţi ca... un m-m-mojic nu te f-f-face să f- 
f-ii... 

Aproape că am rămas fără cuvinte. Înghit, apoi respir 
adânc. Sper ca panica şi frustrarea să nu răzbată din felul în 
care mă bâlbâi. Sunt conştientă că bolborosesc, dar n-am 


ce face. 

— ... Mai dur. 

— Da’ nici nu vreau să par dur, Kiara. Vezi, m-ai înţeles 
complet greşit. Scopul meu e să mă port ca un ticălos, zice 
Carlos aruncându-mi un zâmbet larg, obraznic. 

Clatin din cap, neputincioasă, şi revin cu maşina pe 
şosea. 

Acasă, îl găsesc pe tata în curtea din spate, jucându-se cu 
Brandon. 

— Pe unde aţi umblat? întreabă tata. 

— Kiara m-a luat cu ea pe munte. Nu-i aşa, K.? zice 
Carlos. 

— Un mic antrenament? mă întreabă tata, apoi îi explică 
lui Carlos: Am programat să mergem într-o excursie cu 
cortul, toată familia. 

— Dick, mie nu-mi plac excursiile cu cortu'. 

— Dar îi place să joace fotbal, spun eu înclinând capul pe 
umăr şi zâmbind. Nu mi-ai zis că arzi de nerăbdare să te 
joci cu Brandon? 

— A, da, era să uit, zice Carlos şi rânjetul acela obraznic i 
se şterge de pe faţă. 

— Asta-i frumos din partea ta, spune tata bătându-l pe 
Carlos pe spate. Şi-nseamnă foarte mult pentru Brandon. 
Hei, Bran, eşti gata să joci fotbal cu Carlos? 

Ne uităm cu toţii la fratele meu, care se grăbeşte să 
instaleze poarta. 

— Grozav! Carlos, ai să vezi, azi o să te bat! 

— Nu fi aşa convins, muchacho”! 

Carlos ridică mingea şi începe să o salte în sus şi în jos pe 
genunchi, ca un adevărat profesionist. Indiferent ce a 
pretins mai înainte, e clar că a jucat mult fotbal. 

— M-am antrenat cu tati, strigă Brandon. Şi-acum sunt 
pregătit. 

O fi exersat el, dar n-are nici o şansă în faţa lui Carlos, 
decât dacă îl lasă el să câştige. De-abia aştept să-i văd 


74 Băiete (spaniolă, limbaj familiar). 


bucuria de pe faţă atunci când va trimite mingea pe lângă 
Carlos şi va înscrie un gol. Mă aşez pe verandă şi îi 
urmăresc pe amândoi făcându-şi încălzirea. 

— N-ai de făcut lecţii sau altceva? mă întreabă Carlos. 

Neg dând din cap. 

E clar, vrea să mă provoace să intru în micul lui joc de-a 
cine-i şeful. 

— Cred c-am văzut în curte nişte buruieni care ţi-au 
scăpat data trecută, zice. 

— Kiara, vino să joci cu noi, strigă Brandon. 

— E ocupată, spune Carlos. 

Brandon îmi aruncă o privire nedumerită. 

— Dar văd că stă şi se uită la noi. Cum să fie ocupată? 

Carlos a luat mingea şi o ţine acum sub braţ. 

— O să stau aici şi-o să mă uit la voi, spun eu. 

— Haide, zice Brandon, apoi fuge spre mine şi mă trage 
de mână până ce n-am încotro şi mă ridic. Haide, joacă-te 
cu noi. 

— Poate că nu ştie să joace fotbal, intervine Carlos. 

— Ba ştie. Dă-i mingea ca să-ţi arate. 

Carlos loveşte mingea spre mine, în aer. O prind pe 
genunchi, apoi i-o arunc înapoi cu piciorul. Pare uimit. Şi 
impresionat. Şi, făcând pe diva, ceea ce mi se întâmplă 
foarte rar, eu îmi scutur de pe umăr nişte fire de praf 
inexistente. 

— Surprize-surprize, Kiara ştie să dribleze, spune Carlos 
aşezându-se în faţa porţii. Nu mi-ai spus asta. Hai să te 
vedem cum tragi la poartă. 

Îmi aruncă mingea, eu i-o pasez lui Brandon, care mi-o 
pasează înapoi, şi atunci trag la poartă. 

OK, nu sunt tocmai surprinsă când îl văd pe Carlos 
apărând fără prea mare efort. Dar după aceea îşi scutură 
de pe umăr praful invizibil, exact aşa cum am făcut şi eu, şi 
atunci îmi pare rău că n-am marcat. 

— Mai vrei să-ncerci o dată? mă întreabă el. 

— Poate cu altă ocazie, răspund, şi nu ştiu sigur dacă mă 


refer la sărut sau la fotbal. 

Carlos ridică din sprâncene şi cred că s-a prins că am 
vorbit cu dublu înţeles. 

— Abia aştept. 

— Acum e rândul meu, strigă Brandon. 

Carlos se poziţionează în faţa porţii şi se apleacă în faţă, 
concentrat. 

— Ai dreptul la trei încercări, dar trebuie să recunoşti şi 
tu, Brandon, n-ai nici o şansă. 

Fratele meu scoate limba în colţul gurii. E adâncit într-o 
stare de concentrare şi latura competitivă din caracterul 
său iese acum la suprafaţă. Sunt sigură că atunci când va 
creşte, îi va face zile fripte lui Carlos. 

Pune mingea la pământ şi face cinci paşi în spate, 
numărându-i rând pe rând. Apoi se aşază pe vine, ca un 
jucător de golf care ia gaura la ţintă. II va lăsa Carlos să 
câştige? Nu mi-a transmis nici un semnal şi nici n-am 
sesizat vreun indiciu că mica noastră înţelegere e încă în 
vigoare şi pare cât se poate de hotărât să pareze şutul 
fratelui meu. 

— Renunţă de pe-acu'”, cachorro. N-o să reuşeşti 
niciodată să înscrii. Pentru că eu sunt Marele Maestru al 
Fotbalului, unicul şi formidabilul... Carlos Fuentes! 

Glumele lui nu fac decât să-l înverşuneze pe fratele meu; 
îşi strânge şi mai tare buzele şi-şi ţine pumnii încleştaţi pe 
lângă corp. Loveşte cu toată puterea de care e în stare un 
băiat de şase ani, scoțând un geamăt când piciorul intră în 
contact cu mingea. Care zboară în aer. 

Carlos se aruncă după ea... 

Şi ratează intercepţia cu câţiva milimetri. Mai mult, cade 
la pământ şi se rostogoleşte pe spate. 

În viaţa mea nu am văzut expresie mai triumfătoare pe 
chipul lui Brandon. 

— Am reuşit! Şi de la prima încercare! zice alergând spre 
mine şi bătând palma, apoi sărind în spinarea lui Carlos. Am 
marcat! Am marcat! 


Carlos mormăie. 

— N-ai auzit expresia „a câştiga cu eleganţă”? 

— Nu, zice Brandon, aplecându-se după aceea pentru a-i 
şopti lui Carlos la ureche: înseamnă că-n seara asta o să te 
joci de-a soldăţeii cu mine. 

— Ce-ar fi să-mi acorzi revanşa? întreabă Carlos. Două 
din trei? Sau trei din cinci? 

— Nici vorbă, Jose.” 

— Mă cheamă Carlos, nu Jose, zice Carlos, însă Brandon 
nu-l aude; aleargă în casă, pentru a le da părinţilor vestea 
victoriei. 

Carlos e încă la pământ când mă aplec spre el. 

— Ce vrei? mă întreabă. 

— Să-ţi mulţumesc. 

— Pentru ce? 

— Pentru că te-ai ţinut de cuvânt şi l-ai lăsat pe Brandon 
sa marcheze. In general, reuşeşti să faci ce ţi-ai propus, 
adică sa te porţi ca un ticălos, dar cred că ai potenţial. 

— Potenţial pentru ce? 

Ridic din umeri. 

— Să devii o persoană cumsecade. 


75 Expresie familiară folosită pentru a accentua un refuz (în original, No way, 
José). 


Capitolul 27 - CARLOS 


După cină, scot din fundul sertarului telefonul mobil şi îl 
sun pe Luis şi mi'amă. 

— Te estás ocupando de Mamá? îl întreb pe fratele meu 
mai mic. 

— Si. Am grijă de ea. 

Bătăi puternice în uşă îmi amintesc că am pierdut 
întrecerea din după-amiaza asta. 

— E timpul pentru G.I. Joe, Carlos! zbiară Brandon de 
dincolo de uşă. 

— Quién es 6se?7? 

— Puştiul care locuieşte aici. Uneori îmi aminteşte de 
tine. 

— Aşa e de grozav, nu? zice Luis, apoi izbucneşte în râs. 
Ce mai face Alex? 

— Alex es buena gente.” A rămas acelaşi. 

— Mama mi-a zis c-ai dat de necazuri. 

— Si, dar totul va fi bine. 

— Sper. Pentru că mama face economii ca să vină acolo 
la iarnă. Şi dacă o să fiu cuminte, o să mă ia şi pe mine. 
Podemos volver a ser familia, Carlos. N-ar fi grozav? 

Mda, ar fi grozav dac-am putea fi din nou o familie. 
Pentru Luis, familia însemnăm noi patru - eu, Mamă, Alex şi 
el. Papă a murit înainte ca Luis să înceapă să vorbească. Nu 
vreau să am niciodată copii, pentru că nu vreau să-mi las 
nevasta zbătându-se să pună mâncare pe masă, şi nici 
copiii să creadă că familia e întreagă şi în lipsa mea. 

Cioc, cioc, cioc. Cioc, cioc, Cioc. 

— Eşti acolo? strigă din nou Brandon, de data asta vocea 
lui răzbind pe sub uşa de la dormitorul meu. 


76 Cine e? (Ib. spaniolă). 
77 Alex e un tip la locul lui (Ib. spaniolă). 


Îi zăresc buzele prin mica deschizătură dintre uşă şi 
covor. Ar trebui să deschid brusc uşa, fără nici un 
avertisment, ca să-l fac pe micul diablo să se scoale 
împleticindu-se în picioare. 

— Ar fi grozav dac-aţi putea veni încoace amândoi. Déja- 
me hablar con Mamă.” 

— Nu e acasă. Está trabajando” - e la serviciu. 

Mi se rupe inima. Nu vreau ca mama să lucreze, să 
slugăreacască pentru nişte amărât de mărunţiş. Cât am 
stat în Mexic, eu am întreţinut familia. Şi acum, eu merg la 
şcoală şi ea munceşte ca un câine. Nu e corect. 

— Spune-i c-am sunat. Que no se te olvide!% îi zic. 

Ştiu că fratele meu e atât de ocupat să se distreze cu 
prietenii, încât e posibil să uite c-am sunat. 

— N-o să uit. Promit. 

Închid telefonul şi Brandon ciocăne din nou. 

— Nu mai bate la uşă că-mi dai dureri de cap, spun 
deschizând-o. 

Brandon se saltă în picioare mai rapid decât am văzut pe 
cineva mişcându-se în viaţa mea. Din felul în care se 
clatină, deduc că a ameţit stând cu capul în jos. Aşa îi 
trebuie! 

— Brandon! strigă Westford urcând scările. Ţi-am spus să 
nu-l mai baţi la cap pe Carlos. De ce nu te duci în pat ca să 
citeşti? 

— Dar nu-l bat la cap, răspunde puştiul pe un ton 
nevinovat. Mi-a promis că o să se joace de-a G.I. Joe cu 
mine. Nu i aşa, Carlos? spune ridicându-şi ochii verzi- 
deschis spre mine şi practic implorându-mă din priviri. 

— Aşa e, îi spun eu lui Westford. Cinci minute de G.I. Joe, 
după care gata, am terminat cu joaca de-a fratele mai 
mare. 

— Zece minute, ripostează Brandon. 


78 Dă-mi-o pe mama la telefon (lb. spaniolă). 
19 Munceşte (Ib. spaniolă). 
80 să nu uiţi (Ib. spaniolă). 


— Trei, îi arunc eu. Nu uita, puştiule, jocu’ ăsta se joacă 
în doi. 

— Bine, bine. Rămâne aşa. Cinci minute. 

Intrăm în dormitorul lui şi îmi îndeasă o păpuşă în mâini. 

— Poftim! 

— Drăguţule, nu-mi face nici o plăcere să te informez, da’ 
să ştii că eu nu mă joc cu păpuşile. 

Pare jignit şi pufneşte tare. 

— G.I. Joe nu-i o păpuşă. E puşcaş marin, aşa cum a fost 
şi tati. 

Scoate nişte soldăţei din plastic dintr-o găletuşă şi începe 
să-i împrăştie prin cameră. Ai crede că îi trânteşte la 
nimereală, însă am senzaţia că în toată nebunia asta a lui 
există un soi de metodă. 

— Tu nu te-ai jucat niciodată de-a G.I. Joe când erai mic? 

Clatin din cap. Nu-mi amintesc să fi avut prea multe 
jucării... obişnuiam să ne jucăm cu bete, pietre şi mingi de 
fotbal. Din când în când, Alex cotrobăia prin şifonierul 
mamei şi inventam tot felul de jocuri trăsnite băgând 
pietricele în ciorapii ei. De câteva ori le-am tăiat cracii şi le- 
am transformat în praştii. În alte dăţi, le umpleam cu 
baloane cu apă cu care ne pocneam unul pe altul în cap. 
Alex şi cu mine am căpătat nişte vânătăi în fund de mai 
multe ori, de la mi'amă, pentru incidentele alea, da’ nu 
conta. Distracţia merita pedepsele încasate. 

— Bun, uite cum se joacă, zice puştiul pe un ton sfătos. 
Cobrele sunt tipii cei răi care vor să pună stăpânire pe 
lume. Şi soldaţii G.I. Joe trebuie să-i prindă. Ai înţeles? 

— Mada. Hai să începem odată. 

Brandon mă opreşte ridicând o mână în aer. 

— Stai aşa, nu te grăbi. Wu poţi să fii G.I. Joe dacă nu ai 
un nume de cod. Tu ce nume de cod vrei să-ţi alegi? Eu 
sunt Racer. 

— Atunci eu o să fiu Guerrero. 

— Ce-nseamnă asta? 

— Războinic. 


Încuviinţează din cap. 

— OK, Guerrero, misiunea noastră e să-l capturăm pe Dr. 
Winky, zice uitându-se la mine cu ochii lui mari şi rotunzi. 
Dr. Winky e cel mai mare, cel mai rău şi cel mai dur tip de 
pe pământ. Mai rău şi decât comandantul Cobrelor. 

N-am putea să-i schimbăm numele într-unui mai 
înfricoşător? Scuze, dar Dr. Winky nu-mi sună a nume de 
om râu. 

A, nu, nu putem să-i schimbăm numele. Nici nu încape 
vorbă. 

— De ce nu? 

— Fiindcă mie îmi place. Dr. Winky face tot timpul cu 
ochiult!. 

Ce să mai zic? Puştiu' ăsta chiar mă amuză. 

— Bine. Deci ce lucru atât de rău a făcut Dr. W.? 

— Dr. Winky, mă corectează Brandon. Nu Dr. W. 

— Mă rog. 

II ridic pe G.I. Joe şi mă adresez soldăţelului de plastic: 

— Joe, eşti gata să-i tăbăceşti fundu’ lui Dr. W? Joe zice 
cl e gata, spun apoi întorcându-mă spre Brandon. 

Brandon se înviorează brusc, de parc-ar fi pornit într-o 
misiune secretă. 

— Urmează-mă, zice târându-se prin cameră. Haide 
odată! şopteşte ceva mai tare când observă că nu mă iau 
după el. 

Mă târăsc în spatele lui, pretinzând că am şase ani şi 
răbdarea necesară pentru a juca acest joc. 

Brandon îşi strânge palma căuş şi îmi şuşoteşte la 
ureche; 

— Cred că Dr. Winky s-a ascuns în dulap. Cheamă 
trupele. 

Mă uit la soldăţeii din plastic împrăştiaţi prin toată 
camera şi le ordon: 

— Soldaţi, înconjurați dulapul. 

— Nu poţi să fii un G.I. Joe şi să vorbeşti cu vocea ta. 


81 joc de cuvinte: to wink - a face cu ochiul. 


Trebuie să pari că eşti puşcaş marin, zice Brandon, în mod 
evident neimpresionat de abilităţile mele de a juca rolul 
unul erou de acţiune. 

— Nu întrece măsura, sau dispar de-aici cât ai zice peşte, 

— OK, OK. Nu pleca, te rog. Poţi să fii G.I. Joe şi vorbeşti 
cu vocea ta. 

Brandon şi cu mine aşezăm soldaţii în miniatură de jur 
împrejurul dulapului. Dacă tot m-am lăsat prins de joc, mă 
gândesc că n-ar fi rău să-i adaug nişte sare şi piper. 

— Joe mi-a spus că a primit nişte informaţii cu privire la 
Dr. Winky. 

— Ce informaţii? întreabă Brandon complet captivat de 
joc. 

Acu' trebuie musai să vin cu ceva, şi încă rapid de tot. 

— Dr. Winky are o armă nouă. Dacă clipeşte spre tine, 
eşti mort. Aşa că fereşte-te să te uiţi direct în ochii lui. 

— OK! zice Brandon plin de entuziasm, ceea ce-mi 
aminteşte de fratele meu, Luis, care se înflăcărează şi el la 
cel mai mărunt lucru. 

Şi amintindu-mi de Luis, mă gândesc la mama şi la cât de 
rar am văzut-o zâmbind în ultimii ani. Oi fi eu rebelu' 
familiei, dar aş da orice s-o văd zâmbind din nou. 


Capitolul 28 - Kiara 


Stau în prag şi îi urmăresc pe Carlos şi Brandon jucându- 
se cu soldăţeii. Carlos a amenajat un decor complicat, cu 
tricouri de-ale lui Brandon pe post de tunele prinse cu aţe. 
Un capăt porneşte de pe pervazul ferestrei şi străbate tot 
dormitorul. Celălalt capăt este legat de mânerul dulapului. 

judecând după expresia relaxată de pe faţa lui, Carlos se 
distrează probabil la fel de tare ca Brandon. 

Mama se strecoară în spatele meu şi îmi freacă umărul. 

— Eşti bine? murmură. 

Dau din cap în chip de încuviinţare. 

— Îmi fac griji pentru tine. 

— Sunt bine. 

Mă gândesc la jocul de fotbal din după-amiaza asta, cu 
Carlos şi Brandon. Recunosc, şi eu m-am simţit bine. O 
strâng puternic în braţe. 

— Sunt mai mult decât bine. 

— Se pare că se distrează, zice mama arătând spre 
scena de război din camera lui Brandon. Să se fi înmuiat 
Carlos? Poate că a început să-i placă să stea cu noi. 

— Poate. 

— Cele cinci minute au trecut de mult, îl aud pe Carlos 
spunând. 

Mama intră valvârtej în cameră şi-l ia pe Brandon pe sus 
pentru a preîntâmpina o iminentă tentativă de tactică de 
negociere tipică pentru fratele meu. 

— Hai la culcare, Bran. Mâine te duci la grădiniţă. Te-ai 
spălat pe dinţi, da? zice după ce îl bagă în pat. 

— Ihî, dă Brandon din cap. 

Observ că face gestul cu gura complet închisă. Bănuiesc 
că fratele meu n-a spus tocmai adevărul. 

— Noapte bună, Racer, îi urează Carlos ieşind după 
mama din cameră. 

— Noapte bună, Guerrero. Kiara, Carlos n-a vrut să-mi 


spună o poveste. Poate vrei tu să-mi cânţi un cântec? Sau 
să jucăm jocul cu litere? Te rog, miorlăie Brandon. 

— Care joc? îl întreb. 

— Jocul cu litere, spune aşezându-se pe pat cu spatele la 
mine şi ridicându-şi poalele bluzei. 

E un joc pe care îl jucăm împreună de când avea trei ani. 
Trasez cu degetul pe spinarea lui o literă. lar el trebuie s-o 
ghicească. 

— A, spune mândru. 

Trasez altă literă. 

H! 

Alta. 

D... ba nu. B! Am dreptate? 

Mda, îi răspund. OK, încă una. Şi după aia, culcarea, 
adaug trasând o literă. 

— Z! 

Bravo! spun sărutându-l pe frunte şi învelindu-l. Te 
iubesc, îi şoptesc. 

— Şi eu te iubesc, Kiara. 

— Zău? 

— Spune-i lui Carlos că şi pe el îl iubesc. Eu am uitat să-i 
spun. 

— Bine, bine. Acum culcă-te. 

Îl găsesc pe Carlos pe hol, rezemat de perete. Mama s-a 
făcut nevăzută, a coborât probabil în living ca să se uite la 
televizor cu tata. 

— Am auzit ce a spus, nu e nevoie să repeţi, zice el. 

Aerul obraznic a dispărut de pe faţa lui. Pare vulnerabil, 
ca şi cum faptul că îl auzise pe Brandon rostind Te iubesc 
dărâmase înăuntrul său o barieră emoţională. Şi scosese la 
iveală o fărâmă din adevăratul Carlos. 

— OK. 

Mă uit în jos, spre pantofii din picioare, pentru că, sinceră 
să fiu, nu am curaj să-l privesc în ochi. Care în clipa asta 
sclipesc prea pătrunzători şi fascinanţi. 


> > 


— Mulţumesc încă o dată, ăăă... pentru că te-ai jucat cu 


fratele meu. Să ştii că te place mult. 
— Asta pentru că nu mă cunoaşte cu adevărat. 


Capitolul 29 - CARLOS 


Înaintea orelor, mă duc în spatele tribunei terenului de 
fotbal, unde îl găsesc pe Nick. Evident, fumează un joint. Un 
licăr de panică îi traversează faţa, dar îl maschează, o clipă 
mai târziu, cu un surâs. 

— Hei, care-i treaba, omule? Am auzit că ai fost prins 
săptămâna trecută. Ce porcărie, zice ridicând jointul spre 
mine. Vrei să tragi un fum? 

ÎI prind de guler şi îl împing într-o bară de metal. 

— De ce mi-ai înscenat chestia cu drogurile? 

— Eşti nebun! Habar n-am despre ce vorbeşti. De ce să-ţi 
fi inscenat aşa ceva? 

Il pocnesc peste faţă şi cade la pământ. 

— Acum ţi-ai adus aminte? 

— Rahat, strigă Nick în timp ce eu mă aplec peste el. 

O să-l bat de-o să scot untu' din el, până ce-o să 
ciripească tot. Dacă e implicat, într-un fel sau altul, în 
afaceri cu Guerreros del barrio şi Wes Devlin, înseamnă că 
i-am pus în pericol pe Kiara şi toată familia Westford, 
pentru că locuiesc la ei. Chestie inacceptabilă. 

Il înşfac de partea din faţă a tricoului şi-l salt de la 
pământ. 

— Spune-mi de ce ai pus drogurile la mine în dulap. Şi ai 
face bine să scuipi totu' cât mai rapid, fiindcă mi-am cam 
pierdut răbdarea de când am fost încătuşat de poliţişti. 

Ridică braţele în semn de capitulare. 

— Eu nu-s decât un pion, Carlos, la fel ca tine. Furnizorul 
meu, un tip pe nume Devlin, e cel care mi-a spus să-ţi 
plantez ţie drogurile. Nu ştiu de ce. Tipu’ era înarmat. El mi- 
a dat cutia de suc şi mi-a zis s-o bag la tine în rucsac, că 
dacă nu. Habar n-am de ce. Jur, n-a fost ideea mea. 

Deci nu-mi rămâne decât să-l descopăr eu pe autorul 


ideii. Problema e că va trebui să iau legătura cu Devlin şi 
să-mi feresc de-acu' încolo spatele. 

— Carlos, e rândul tău să ne vorbeşti. 

Sunt după ore, la REACH, cu toţi ochii aţintiţi spre mine. 
Berger mă aşteaptă să-mi spun toate păsurile în faţa 
celorlalţi. De parcă n-ar fi de ajuns că trebuie să le ascult 
toate poveştile alea tâmpite, ca de pildă despre faptul că 
tatăl lul Justin îi zice mereu că-i un idiot sau despre cât de 
erou e Ken, fiindcă amicii lui s-au îmbătat criţă cu bere în 
weekend, în timp ce el nu a cedat tentaţiei. 

Ce-mai-gaşcă-de-cretini-sadea! 

Doamna Berger se uită la mine pe deasupra ochelarilor. 

— Carlos? 

— Da? 

— N-ai vrea să ne împărtăşeşti o întâmplare din 
săptămâna trecută care a avut un anumit impact asupra 
ta? 

— Nu prea. 

Zana pufneşte, încreţindu-şi buzele date cu gloss. 

— Carlos se consideră prea cool ca să ne împărtăşească 
problemele lui. 

— Mda, se bagă în vorbă şi Carmela. Te crezi mai bun 
decât noi, nu-i aşa? 

Keno îmi aruncă o privire cruntă, încercând, în mod 
clar,să mă intimideze. Mă-ntreb dacă ştie ceva despre 
Devlin. 

E limpede, în clipa asta nu mă pot aştepta la nici un 
sprijin din partea Puterii Mexicane, aşa că mă întorc spre 
Justin. 

— Din partea mea, n-ai decât să faci ce vrei, zice Justin, 
puştiul cu părul verde. Atâta timp cât nu mă bagi pe mine 
la mijloc. 

Ce naiba vrea să zică? 

Quinn stă cu ochii în podea. 

Berger se apleacă în față. 

— Carlos, vii aici de o săptămână deja şi încă nu te-ai 


deschis în faţa noastră. Toţi ceilalţi membri ai grupului ţi-au 
împărtăşit câte ceva din ceea ce îi preocupă. De ce nu vrei 
să ne povesteşti măcar o parte din ceea ce ţi se întâmplă, 
pentru ca cei de faţă să se simtă conectaţi cu tine? 

Chiar presupune că ard de nerăbdare să mă simt 
conectat cu oamenii ăştia? E nebună sau ce? 

— Spune şi tu ceva, mă-ndeamnă Zana. 

— Da da, o secondează Keno. 

Berger îmi aruncă o privire de-aia miloasă, gen suntem- 
aici-pentru-tine. 

Grupul nostru îşi păstrează unitatea atâta timp cât 
fiecare contribuie cu câte ceva. Gândeşte-te la aceste 
mărturisiri ca la un liant care ne ţine laolaltă pentru a ne 
ajuta între noi şi a nu lăsa pe nimeni pe dinafară. 

Vrea un liant. O să-i dau eu liant. Nu vreau să le vând 
gogoşi despre Nick sau Devlin, altceva nu-mi dă mie pace. 
Imi arunc braţele în aer, în semn că cedez. 

— Bine. Miercuri, aproape că am sărutat o fată, Kiara. 
Eram în vârful muntelui ăluia cretin pe care m-a forţat să 
mă caţăr. 

Clatin din cap, plin de frustrare la simpla aducere aminte. 
Chestia e că de două zile nu-mi pot scoate din cap gândul 
la ceea ce ar fi putut fi sărutul ăla. 

Keno se apleacă în faţă pe scaunul său. 

— Îți place de ea? 

— Nu. 

— Atunci de ce ai vrut s-o săruţi? mă-ntreabă Zana. 

Ridic din umeri. 

— Ca să-i demonstrez ceva. 

Stau cu toţii tăcuţi şi mă urmăresc atent. 

— Ce anume ai vrut să-i demonstrezi? zice Berger. 

— Că sărut mai bine decât iubitul ei. 

Justin îşi duce mâna la gură, şocat. Dacă treaba asta i se 
pare scandaloasă, atunci pun pariu că pot număra fetele pe 
care le-a sărutat pe mai; puțin de degetele de la o mână. 

— Şi ţi-a răspuns la sărut? întreabă Carmela. 


Keno ridică din sprâncene. 

— E mexicano? 

— Nu ne-am sărutat. Aproape că ne-am sărutat. N-a fost 
cine ştie ce. 

— Îţi place de ea, zice Zana. Mă laşi, adaugă când mă 
vede strâmbând din nas. Când lumea zice că nu-i mare 
lucru, atunci chiar că e mare lucru. 

— Ce contează asta, Zana? intervine şi Justin. Carlos nu a 
sărutat-o şi, în plus, fata are un prieten. Fie că-i place de ea 
sau nu, ea are pe altcineva. 

— Va trebui să te ocupi mai întâi de tine, dacă vrei să 
stabileşti o relaţie sănătoasă cu o fată, spune Zana, de 
parc-ar fi cine ştie ce expertă. 

Mda, aşa o fi. Nu-mi place Kiara. Ultimul lucru de pe lume 
pe care mi-l doresc e o relaţie sănătoasă... şi nici măcar nu 
sunt convins că există aşa ceva. 

Mă dau pe spate în scaun şi îmi încrucişez mâinile la 
piept. 

— Ca să ştiţi, doamnă B., asta e tot ce am avut de spus. 

Berger dă din cap spre mine. 

— Mulţumim că ne-ai împărtăşit o parte din problemele 
tale, Carlos. Fii convins că apreciem cu toţii dorinţa ta de a 
ne oferi informaţii cu privire la viaţa ta personală. Mă crezi 
sau nu, grupul nostru e acum şi mai unit datorită ţie. 

Aş vrea să fac un gest cu mâna, ca să-i arăt ce cred eu 
despre teoria ei, însă mă tem c-ar fi o încălcare a regulilor 
lor tâmpite. 

Continui să îndur tot restul şedinţei de terapie cu 
amărâţii ăia, cu toate că aş putea să jur că se poartă acu’ 
cu toţii de parc-ar fi prieteni la cataramă. Când se termină, 
ies din clădire şi Alex mă aşteaptă în parcare în maşina lui 
Brittany. 

La un semafor, zăresc un cuplu mergând mână în mână. 
Pe Tuck şi Kiara nu i-am văzut niciodată ţinându-se de 
mână, de unde deduc că unuia din ei îi e probabil frică să 
nu ia microbi. 


— Kiara are un iubit care-i un adevărat pendejo, 
izbucnesc 
în cele din urmă. Ei doi formează un cuplu ridicol. 

Alex începe să clatine din cap. 

— Ce-i? îl întreb. 

— Nu te băga în viaţa ei. 

— Nu mă bag. 

Râde. 

— Exact aşa i-am răspuns şi eu lui Paco atunci când m-a 
avertizat în privinţa lui Brittany. 

— Uite ce-i, hai să punem lucrurile la punct o dată pentru 
totdeauna. Eu nu semăn cu tine şi niciodată n-o să fiu ca 
tine. Şi când îţi zic că nu e nimic între Kiara şi mine, să ştii 
că vorbesc serios. 

— Bine. 

— Oricum, tipa mă scoate mai tot timpul din sărite. 

Fratele meu răspunde printr-un alt hohot de râs. 

Ajungem la vila familiei Westford şi nu găsim pe nimeni 
acasă. Maşina Kiarei e pe alee, cu geamul dinspre scaunul 
pasagerului deschis, aşa cum îl lasă de obicei. 

— Maşina asta trebuie neapărat reparată, îi spun lui Alex 
în timp ce ne îndreptăm spre ea. 

Se pare că niciunul din noi nu poate rezista tentaţiei de 
a-şi imagina cum va arăta maşina când totul va fi pus la 
punct. 

— Portiera dinspre scaunul pasagerului nu se deschide. 

Alex trage de clanţă, încercând-o. 

— Ar trebui să o desfaci bucăţi, ca să vezi dacă n-o poţi 
aranja. 

Ridic din umeri. 

— Poate c-o s-o fac. 

— Reparată sau nu, tot e o maşinuţă pe cinste. 

— Ştiu. Am condus-o, îi spun vârându-mi capul pe geam 
şi strecurându-mă înăuntru. 

— Ce-ai zice dacă ţi-aş spune că tocmai mi-am cumpărat 
şi eu una exact la fel? mă-ntreabă Alex. 


— Pe bune? Ai reuşit, în fine, să-ţi cumperi o maşină? 

— Înî. Trebuie însă să lucrez la ea, aşa că deocamdată o 
ţin în atelier, până mă apuc să refac motorul. 

— Apropo de motoare, cred că ăsta se îneacă, spun, 
după 
care ridic capota. 

— Eşti sigur că e-n regulă să ne uităm la motor aici? Mă- 
ntreabă Alex. 

— N-o să se supere, răspund, sperând să nu mă înşel. 

Inspectăm motorul şi trăncănim despre maşini şi-mi zic 
că e un moment propice ca să-i povestesc ce am aflat. 

— Cred că Devlin e-n spatele înscenării cu drogurile. 

Alex îşi saltă atât de iute capul, încât se loveşte de capotă. 

— Devlin? Wes Devlin? mă întreabă. 

Confirm cu o clătinare din cap. 

— Ce treabă are Devlin cu tine? zice trecându-şi mâna 
peste faţă, de parcă nu i-ar veni să creadă că m-am vârât 
într-un asemenea bucluc. Devlin se ocupă cu recrutarea 
membrilor, îi ia de la orice fel de bande, nu contează. Cum 
de te-ai băgat în mizeria asta? 

— Nu m-am băgat. Aşa s-a întâmplat. 

Fratele meu mă priveşte drept în ochi. 

— M-ai minţit cumva, Carlos? l-ai contactat pe cei din 
Guerreros cât ai stat în Mexic şi-ai pus la cale toată 
tărăşenia cu drogurile? Devlin nu e omu' care să se joace 
cu aşa ceva. La naiba, avea legături până şi cu Latino Blood 
din Chicago. 

— Crezi că nu ştiu? 

Scot din buzunar hârtiuţa cu numărul de telefon al lui 
Devlin, găsită în dulapul lui Nick, şi i-o întind lui Alex. 


— O să-l sun. 
Se uită la număr, apoi scutură din cap. 
— Nu. 


— N-am încotro. Trebuie să aflu ce vrea de la mine. 
Alex scoate un hohot scurt. 
— Ce vrea de la tine? Vrea să devină stăpânul tău, asta 


vrea. Cei din Guerreros i-au povestit, mai mult ca sigur, 
despre tine. 

Îmi fixez privirea asupra lui. 

— Nu mi-e frică de el. 

Fratele meu a ieşit din Latino Blood şi asta aproape că l-a 
costat viaţa. Ştie prea bine ce înseamnă să-i înfrunţi pe şefii 
unei bande. 

— Să nu cumva să îndrăzneşti să faci ceva fără ştirea 
mea. Suntem fraţi, Carlos. Dacă va fi nevoie, voi lupta cot la 
cot cu tine, orice s-ar întâmpla. 

De asta mi-era şi mie teamă. 


Capitolul 30 - Kiara 


După şcoală, Tuck şi cu mine decidem să facem jogging 
înaintea antrenamentului său de Ultimate Frisbee?. În 
prima jumătate de milă am conversat, dar după aceea 
alergăm în linişte perfectă. Singurul zgomot este al 
picioarelor noastre care lovesc trotuarul. Arşiţa zilei s-a mai 
domolit şi-n după-amiaza asta este chiar răcoare. 

Imi place să alerg cu Tuck. Joggingul este un sport care 
se practică de unul singur, însă e cu atât mai plăcut atunci 
când ai companie. 

— Ce mai face Mexicanul? mă întreabă Tuck şi vocea lui 
răsună până jos pe munte. 

— Nu-i spune aşa, răspund eu. E o chestie rasistă. 

— Cum adică chestie rasistă? Doar Carlos e mexican. 

— Mă deranjează felul în care ai spus-o, nu ce ai spus. 

— Parcă ai fi taică-tău, sensibil şi mereu corect din punct 
de vedere politic. 

— Şi ce e rău în a fi sensibil? îl întreb. Cum ar fi dacă şi 
Carlos ţi-ar spune ţie Homosexualul? 

— Nu l-aş acuza de rasism, de asta poţi fi sigură. 

— Răspunde la întrebare. 

Tuck chicoteşte. 

— Deci, chiar mi-a zis Homosexualul? 

— Nu. Crede că noi doi suntem împreună. 

— Pariez că nici nu cunoaşte vreun homo. Tipul are în 
jurul lui un scut de testosteron mare cât o zi de post. 

Când ajungem la intrarea pe traseul de jogging care 
străbate parcul Canyon, mă opresc. 

— Nu mi-ai răspuns la întrebare, spun cu răsuflarea 
tăiată. 

jucători. Scopul este marcarea de puncte prin pasarea discului unui jucător aflat 
în terenul de ţintă al adversarului. 


Practic joggingul de multă vreme, însă astăzi inima îmi 
bate în piept mai tare decât de obicei şi, dintr-odată şi fără 
nici un motiv, mă simt încordată. 

Tuck îşi aruncă braţele în aer. 

— Nu m-ar deranja dacă mi-ar spune Homosexualul, 
pentru că sunt gay. El e mexican, aşa că ce mare scofală 
dacă spun că-i mexican? 

— Nu-i mare scofală. Ar fi însă deranjant dacă l-ai striga 
Mexicanul. 

Tuck îşi mijeşte ochii spre mine. Se încruntă, ca şi cum, 
ar încerca să desluşească, dincolo de vorbele mele, 
motivele pentru care am provocat discuţia. 

— Dumnezeule! 

— Ce-i? 

— Îţi place Mexicanul. Ar fi trebuit să-mi dau seama. De 
aia ai început să te bâlbâi din nou... e din cauza lui. 

Îmi dau ochii peste cap şi mă strâmb la el. 

— Nu-mi place de el, spun şi pornesc pe traseu, fără sa 
mă obosesc să-i comentez teoria. 

— Nu-mi vine să cred că-l placi, murmură Tuck 
împungându-mă cu degetul în coaste. 

Accelerez. 

— Nu alerga aşa de repede, îl aud pe Tuck gâfâind în 
spatele meu. OK, OK. N-o să-l strig Mexicanul. Şi n-o să-i 
spun că-l placi. 

Încetinesc şi îl aştept să mă ajungă din urmă. 

— Carlos crede că noi doi suntem împreună, ceea ce îmi 
convine. Lasă-l să creadă asta în continuare, ne-am înţeles? 

— Dacă aşa vrei tu. 

— Aşa vreau. 

Pe culmea muntelui, ne oprim şi admirăm de sus 
priveliştea oraşului Boulder, apoi alergăm înapoi. 

Alex şi Carlos sunt pe alee, lângă maşina mea. 

Carlos ne aruncă o privire şi-şi dă capul pe spate. 

— Văd că purtaţi echipamente asortate. Îmi vine să vărs, 
zice arătând spre noi. Vezi, Alex, ce-ţi spuneam? Pe lângă 


toate celelalte, trebuie să-i suport şi pe albii ăştia doi, 
îmbrăcaţi la fel. 

— Nu suntem îmbrăcaţi la fel, spune Tuck pe un ton 
defensiv, după care se uită la tricoul meu, realizează care e 
situaţia şi ridică din umeri. OK, suntem. 

Nu observasem. Şi, evident, nici Tuck. Amândoi purtăm 
tricouri negre inscripţionate cu un text scris cu litere mari, 
albe: FII ÎN FRUNTE, URCĂ UN MUNTE! Le-am cumpărat 
anul trecut, după ce am escaladat Mount Princeton. Inainte 
de asta, nu urcaserăm niciodată un munte de peste o mie 
patru sute de metri înălţime. 

Carlos se holbează la mine. 

— Ce cauţi la maşina mea? îl întreb, schimbând subiectul. 

Îşi mută privirea spre Alex. 

— Ne uitam şi noi, atâta tot, zice Alex. Nu-i aşa, Carlos? 

Carlos se îndepărtează puţin de Monte Carlo-ul meu. 

— Ihî. 

Pare aproape stânjenit; îşi drege glasul şi-şi îndeasă 
mâinile în buzunare. 

— Mama a zis să te duc la cumpărături. Mă duc să-mi iau 
geanta şi cheile şi pe urmă, dacă eşti gata, putem să 
mergem. 

Urc spre camera mea şi între timp mă întreb dacă am 
procedat bine lăsându-i pe Carlos şi Tuck împreună. Ei doi 
nu par să se înţeleagă prea grozav. Inşfac iute geanta de pe 
pat şi mă întorc, gata s-o iau la goană în jos pe scări, dar 
dau cu ochii de Carlos, proptit în pragul uşii. 

Îşi trece o mână peste frunte şi oftează. 

— E totul în regulă? îl întreb făcând un pas spre el. 

— Da, dar n-am putea să mergem numai noi doi? Fără 
Tuck? zice mutându-şi greutatea de pe un picior pe celălalt 
şi părând agitat. 

— Ba da. 

Nu se clinteşte din loc. Dă impresia că vrea să mai spună 
ceva, aşa că rămân şi eu unde mă aflu. Cu cât tăcerea se 
prelungeşte, cu atât devin mai încordată. Nu pentru că m- 


ar intimida, dar când se află prin preajmă aerul pare mai 
încărcat de electricitate ca oricând. Şi acum, în starea de 
vulnerabilitate în care se află, neînconjurat de zidul lui de 
protecţie, zăresc încă un crâmpei din adevăratul Carlos. 

Miercuri, la Dom, m-am stăpânit cu mare greutate atunci 
când a ameninţat că mă sărută, iar acum, deşi Tuck şi Alex 
sunt afară, sunt atrasă de Carlos cu o forţă pe care n-am 
mai simţit-o faţă de nimeni. 

— Nu-ţi schimbi hainele? mă întreabă uitându-se la 
tricoul inscripţionat cu textul FII ÎN FRUNTE, URCĂ UN 
MUNTE!, plin de pete de transpiraţie după alergare. Trebuie 
să-ţi pui altceva pe tine. 

— Dai prea mare atenţie înfăţişării. 

— Mai bine aşa, decât deloc. 

Îmi arunc geanta pe umăr şi-i fac semn să se dea din 
calea mea. 

Face un pas în lateral. 

— Apropo de înfăţişare, n-ai de gând să-ţi scoţi niciodată 
bentiţa aia din păr? 

— Nu. 

— Arată ca o coadă de căţel. 

— Foarte bine. 

Trec pe lângă el şi smucesc din cap ca să-l lovesc cu 
coada mea de cal. O prinde chiar în clipa când e gata să-l 
pocnească peste faţă. In loc să tragă de ea, îşi lasă 
degetele să se plimbe prin părul meu. Mă întorc spre el şi-l 
văd zâmbind. 

— Ce-i? 

— Ai părul moale. Nu mă aşteptam la asta. 

Faptul în sine că a fost atent la atingere mă face să 
icnesc de surpriză. Şi când întinde mâna şi-şi trece din nou 
degetele prin părul meu, înghit cu greu. E un gest atât de 
intim. 

Clatină din cap. 

— Într-una din zilele astea, Kiara, o să dai de belele. Cred 
că ştii deja asta, nu? 


Vreau să-i cer să îmi explice ce înţelege prin belele, dar 
n-o fac. În schimb, îi spun: 

— Eu nu dau niciodată de belele. 

După care mă strecor pe lângă el şi ies. 

Afară, ne aşteaptă Alex şi Tuck. 

— De ce-aţi întârziat atâta înăuntru? întreabă Tuck. 

— Ai vrea tu să ştii, ripostează Carlos, apoi îşi mută 
privirea spre mine. Haide, spune-i că nu vine cu noi. 

Tuck îmi înfăşoară umerii cu braţul. 

— Ce tot zice ăsta, scumpete? Am crezut c-o să mergem 
la mine acasă, ca să... ştii tu ce... adaugă mişcându-şi 
sprâncenele în sus şi-n jos şi dându-mi o pălmuţă peste 
fund. 

Prietenul meu cel mai bun exagerează cu 
comportamentul lui de iubit posesiv, care nu mi se pare 
deloc convingător, însă Carlos se lasă păcălit, dacă ar fi să 
mă iau după expresia dezgustată de pe faţa lui. 

Îi şoptesc lui Tuck la ureche: 

— la-o mai moale, scumpete. 

Se apleacă spre mine. 

— OK, iubiţico. 

ÎI împing deoparte, abţinându-mă să nu izbucnesc în râs. 

— Am plecat, zice Tuck, apoi o ia din loc. 

Alex pleacă şi el imediat după, aşa că eu şi cu Carlos 
rămânem singuri pe alee. 

— Nu pot să cred că mi-a luat atâta timp ca să-mi cadă 
fisa, zice Carlos. Voi doi nu sunteţi decât amici. Nu cred că 
e ceva între voi. 

— Asta e ridicol, spun urcând în maşină şi evitând să-l 
privesc în ochi. 

Carlos se strecoară înăuntru pe geam. 

— Dacă susţii că e atât de priceput la sărutat, cum se 
face că nu v-am văzut niciodată giugiulindu-vă? 

— Ba ne sărutăm tot timpul. Numai că... îmi dreg eu 
glasul, ne place să o facem în particular. 

Un rânjet îngâmfat i se lăţeşte pe faţă. 


— Aiurea! Nu te cred. Dacă ai fi iubita mea şi-ai locui în 
casă cu un armăsar, aşa ca mine, aş profita de fiecare 
ocazie ca să te sărut în faţa lui, ca nu cumva să uiţi. 

— Să nu uit ce? 

— Că eşti a mea. 


Capitolul 31 - CARLOS 


Suntem la supermarket şi împing un cărucior, bucuros că 
am şansa să cumpăr mâncare pe care chiar pot s-o 
identific. Ajung la raionul de legume, îmi croiesc drum 
printre ceilalţi clienţi, iau un avocado şi îl arunc spre Kiara. 

— Pun pariu că n-ai mâncat în viaţa ta mâncare 
mexicană adevărată. 

— Ba cum să nu, zice ea prinzând fructul din zbor şi 
aşezându-l la ea în cărucior. Mama ne face taco foarte des. 

— Ce fel de carne bagă înăuntru? o întreb, punând-o la 
încercare, convins că doamna W. n-are nici cea mai vagă 
idee despre cum se prepară un taco veritabil. 

Kiara mormăie ceva nedesluşit. 

— Poftim? Ce-ai zis? 

— Tofu. Recunosc, taco cu tofu nu e probabil cea mai 
autentică mâncare mexicană, dar... 

— Taco cu tofu nu e câtuşi de puţin o chestie mexicană. 
Cred că a pune tofu în mâncare şi a pretinde apoi că-i 
mexicană e o insultă la adresa poporului meu. 

— Mă îndoiesc c-ar fi aşa. 

Kiara continuă  să-mpingă  căruciorul pe culoar, 
urmărindu-mă cum aleg roşii, cepe, coriandru, limete, 
poblano*? şi jalaperio*. Mirosul lor proaspăt îmi aminteşte 
de mâncărurile făcute de mama. lau de pe raft un articol ce 
nu lipseşte niciodată din bucătăria noastră de acasă. 

— Uite, ăsta-i tomati/lo&,. 

— Ce se face cu el? 

— Pot prepara cu el o salsa verde. 


83 specie de ardei, nu foarte iute, originară din statul mexican Pueblo, de 
unde şi numele. 

84 Ardei gras de dimensiuni medii, originar din Mexic, care se consumă de 
obicei verde. 

85 Plantă înrudită cu roşia (cu care se şi aseamănă), însă cu gust acrişor. Se 
foloseşte crudă, în salate, sau gătită, pentru prepararea sosurilor şi supelor. 


— Mie îmi place salsa roşie. 

— Asta pentru că n-ai gustat ceva gătit de mine. 

— O să vedem, zice neconvinsă. 

S-ar putea să fiu nevoit să prepar o porţie extra picantă, 
special pentru ea, ca să ţină minte pe viitor să nu mă mai 
contrazică. 

Se ţine după mine în timp ce fac turul magazinului. 
Cumpăr toate lucrurile de care am nevoie — fasole, orez şi 
făină de grâu, dar şi diverse tipuri de carne (Kiara a insistat 
să nu luăm decât carne organică, deşi costă dublu faţă de 
cea neorganică). Pe urmă ne întoarcem acasă. 

Intru în bucătăria familiei Westford, pun cumpărăturile pe 
masă şi mă ofer să gătesc. Doamna W. E recunoscătoare, 
pentru că Brandon are un proiect de pregătit pentru 
grădiniţă. Se pare că a încercat să-şi deseneze pe corp o 
hartă folosind markere permanente, care nu vor să se 
şteargă. 

— Te ajut eu, zice Kiara în timp ce aşez castroanele pe 
blatul de bucătărie şi tigăile pe aragaz. 

De data asta îmi pare bine că poartă un tricou, ca să nu 
fiu nevoit să îi atrag atenţia să-şi suflece mânecile. 

— O să se facă mizerie, o previn după ce ne spălăm pe 
mâini. 

Ridică din umeri. 

— Nu mă deranjează. 

Torn făină într-un castron, apoi adaug apă. 

— Eşti gata? o întreb. 

Dă din cap. 

Îmi bag mâinile în castron şi încep să frământ făina cu 
apa. 

— Hai odată, ai zis că m-ajuţi. 

Stă lângă mine şi apasă şi amestecă aluatul, devenit 
acum umed şi lipicios. Mâinile ni se ating de câteva ori şi 
am impresia că o dată i-am confundat un deget cu aluatul. 

Mai adaug apă şi fac un pas în spate, urmărind-o. 

— Ce consistenţă îţi trebuie? mă întreabă în timp ce 


mâinile îi sunt ocupate cu aluatul. 

— O să-ţi spun eu când e cazu’ să te opreşti. 

Nu ştiu de ce stau acolo ca un idiot, rezemat de blatul de 
bucătărie şi uitându-mă la ea. Poate pentru că fata asta nu 
se plânge niciodată de nimic. Nu îi e teamă să se caţere pe 
munte, să repare maşini, să-i ia la întrebări pe tipii 
nesimţiţi, aşa ca mine, sau să se murdărească pe mâini în 
bucătărie. O exista pe lumea asta vreun lucru pe care să nu 
poată — sau să nu vrea — să îl facă? 

Mă chiombesc în castron. Amestecul de făină şi apă a 
luat în mod cert aspect de aluat. 

Gata, cred că-i de ajuns. Acum rulează aluatul şi împarte- 
| în bile şi eu o să le aplatizez cu castronul. Nu cred c-aveţi 
prin casă un aparat de făcut tortilla, aşa că va trebui să 
improvizez. Şi ai grijă să nu-ţi murdăreşti tricoul ăla 
caraghios pe care-l porţi. 

Caut în dulapuri folie de plastic pe care să o pun între bile 
şi castron pentru a da formă de tortilla aluatului, când simt 
că ceva mă loveşte în spinare. Privesc în jos. Una dintre 
turtiţe se rostogoleşte pe podea. 

Mă uit la Kiara. Ţine în mână altă turtită, ţintită drept 
spre mine. 

— Doar n-ai aruncat cu aia în mine? o întreb amuzat. 

la o turtă de aluat şi în cealaltă mână. 

— Ba da. In chip de pedeapsă pentru c-ai zis că port un 
tricou caraghios. 

Zâmbeşte triumfătoare, apoi aruncă bila spre mine, 
numai că de data asta o prind din zbor. Şi dintr-o singură 
mişcare, mă aplec şi ridic cealaltă turtă de pe jos. Acum am 
două în mâini. 

— Pedeapsă, zici? întreb aruncând în aer turta pe care 
am prins-o şi prinzând-o din nou. Uită-te la asta, are numele 
tău scris pe ea. Răzbunarea e o prostie, chica. 

— Nu zău? zice. 

— Zău. 

— Mai întâi va trebui să mă prinzi. 


Scoate limba la mine, ca un copil, apoi se repede spre 
curtea din spatele casei. Îi dau avans un cap, apoi înşfac 
castronul şi o iau la goană după ea. Arsenalul de care 
dispun s-a multiplicat acum în mod semnificativ. 

— Să nu-mi strici biluţele! 

Râde în timp ce cuvintele îi ies din gură. O urmăresc 
zâmbind cum ia o măsuţă de pe verandă şi o ridică în aer 
pentru a o folosi pe post de scut. 

— Mai bine pe ale tale decât pe ale melet, chica, zic şi 
arunc cu turtele spre ea, una după alta, până ce nu mai 
rămân cu niciuna. 

Lupta continuă şi în final toată curtea din spate e plină cu 
bile. 

Westford iese din casă cu o expresie nedumerită pe faţă. 

— Credeam că pregătiţi masa. 

— Asta am şi făcut, îi răspunde Kiara. 

— În timp ce voi vă jucaţi, noi murim de foame. Unde-i 
mâncarea? 

Kiara şi cu mine ne uităm la el, apoi unul la celălalt. Fără 
un cuvânt, începem să-l bombardăm cu turte până ce intră 
şi el în război. Într-un final, doamna W. Şi Brandon se 
alătură şi ei luptelor. 

Îmi vine să-i sun pe Alex şi pe Brittany şi să-i invit să vină 
încoace, ca să-i bombardez şi pe ei niţel. Poate c-ar trebui 
să îi propun doamnei Berger să ne batem cu turte de aluat 
la REACH. Pariez că e mai eficient decât orice program de 
terapie în grup. 


86 joc de cuvinte intraductibil: ba// înseamnă şi bilă, turtă, minge, dar şi 
boaşe. 


Capitolul 32 - Kiara 


Vino diseară la mine, îi zice Madison lui Carlos în faţa 
dulapului lui, vineri dimineaţa. Părinţii mei nu s-au întors 
încă şi putem să petrecem tot weekendul împreună. 

Sunt în apropiere, umblu la mine în dulap, aşa că o aud. 
Carlos mi-a promis că vine cu mine la Highlands diseară, ca 
să mă ajute la ora de pictat. O să mă lase cu ochii-n soare 
pentru ea? 

— Nu pot, răspunde Carlos. 

— De ce? 

— Am alte planuri. 

Madison face un pas în spate, şocată. Nu cred că a mai 
fost refuzată vreodată. 

— leşi cu vreo fată? 

— Înî. 

— Cu cine? întreabă pe un ton tăios ca briciul. 

N-apuc să mă dezmeticesc, că-l simt pe Carlos cum mă 
trage spre el. 

— Cu Kiara. 

Sunt încă uluită, iar Madison rânjeşte batjocoritor spre 
noi. 

— Glumeşti, nu-i aşa? 

— De fapt... dau eu să spun, gata să-l pun la punct, însă 
Carlos mă strânge şi mai tare şi aproape că-mi întrerupe 
circulaţia sângelui în braţ. 

— Ne întâlnim în secret de săptămâna trecută. 

Îmi aruncă un zâmbet şi o privire care ar vrea să spună 
că-s marea lui iubire. Poate că rânjetul lui o păcăleşte pe 
Madison, însă eu ştiu că e complet fals. 

— Nu-i aşa, K.? 

Mă strânge din nou. 

— Îhî, chiţăi eu. 

Madison clatină iute din cap, în semn că nu crede o 
boabă. 


— Nimeni sănătos la cap nu ar alege-o pe Kiara Westford 
în locul meu. 

Are dreptate. Ne-a prins cu minciuna. 

— Vrei să pui pariu? 

Mă uit cu ochii măriţi de uimire la Carlos, care îşi apleacă 
acum capul spre mine. 

— Sărută-mă, carifio”. 

Să-l sărut? Pe hol, în faţa tuturor? Nu sunt în stare nici 
măcar să vorbesc în prezenţa lui Madison, darămite să-l 
sărut pe băiatul de care e interesată? 

— N-n-nu v-v-vreau... 

Incerc că înjgheb o scuză, însă mă bâlbâi. Carlos pare că 
nu bagă în seamă bâiguiala mea şi degetele lui îmi cuprind 
obrazul, apoi trasează cu blândeţe o linie în jos, spre buze. 
E ceva ce un băiat i-ar face prietenei de care e îndrăgostit 
nebuneşte şi... şi... şi Carlos mănâncă rahat. O ştiu. Şi o ştie 
şi el. Dar nu şi Madison. 

li simt răsuflarea caldă pe faţă şi aud un „mulţumesc” 
aproape mut înainte de a-şi înclina capul şi a-şi lipi buzele 
de ale mele. Închid ochii şi încerc să ignor tot restul lumii, 
concentrându-mă pe savurarea momentului. Chiar dacă 
sărutul e fals, nu pare. E incitant şi dulce. Ştiu că ar trebui 
să-l împing pe Carlos la o parte, dar nu mă simt în stare. 

Mă întind şi-mi înfăşor braţele în jurul gâtului lui. În 
acelaşi timp, Carlos mă trage spre el şi, fără nici un 
avertisment, îmi deschide buzele cu uşoare mişcări erotice 
ale limbii. Nu ştiu de unde a învăţat să facă asta, dar îmi e 
greu să nu gem şi să nu simt ceva trezindu-se la viaţă 
adânc înăuntrul meu atunci când limbile noastre se ating. 

Carlos se retrage şi-mi dă în lături braţele, oftând. 

— A plecat, zice. 

— C-c-e-a f-f-fost c-c-chestia asta? îl întreb. 

Se uită în jur, ca să se asigure că nu ne aude nimeni. 

— Vreau să fii iubita mea. Gata, am spus-o. 

Nu răspund şi el mă prinde de cot şi mă trage mai 


87 lubito (lb. spaniolă). 


departe pe hol, până la laboratorul de informatică. E gol, cu 
excepţia celor treizeci de computere care stau frumos 
aliniate. 

Tipul mă derutează şi faptul că buzele încă îmi freamătă 
după sărutul lui erotic nu mi-e de nici un ajutor. Încerc să 
mă adun şi să gândesc înainte de-a scoate vorbele din 
gură. Nu vreau să mă mai bâlbâi. 

— Şi ce-ai de gând cu Madison? Ai făcut sex cu ea în 
patul părinţilor ei. 

— N-am făcut sex cu ea, Kiara. E o bârfă pe care a lansat- 
o ea, nu eu. N-o cunoşteam decât de cinci zile când m-am 
dus la petrecerea aia idioată. Ce naiba, ai încredere în 
mine. 

— De ce-aş avea? Spui prostii tot timpul. 

li întorc spatele şi mă îndrept spre uşă. Cred că m-am 
enervat pentru că sărutul a părut aşa de real, când de fapt 
Carlos m-a folosit ca să-i dea papucii lui Madison. 

— OK, recunosc, spun prostii. Dar n-am făcut sex cu ea şi 
singurul motiv pentru care umblă ea după mine e ca să-l 
facă gelos pe Ram. Vreau să nu se mai ţină după mine, deci 
eşti de acord să pretindem că suntem împreună sau nu? Zi, 
care-i preţul tău? mă întreabă vârându-şi mâinile în 
buzunare. 

— De ce eu? 

— Pentru că eşti prea deşteaptă ca să te laşi fraierită şi 
pentru că nu-mi doresc o iubită adevărată. Am avut una 
cândva şi a ieşit un dezastru. Haide, spune-mi preţul. 

Nu mă pasionează ideea dea mă găti în fiecare zi pentru 
el, dar mi-ar plăcea să merg şi eu, măcar o dată, la un bal 
cu un băiat. E ultimul an de liceu şi s-ar putea să nu mai am 
ocazia. 

— Vino cu mine la balul de Homecoming. 

— Nu dansez, zice clătinând din cap. Chestia asta iese 
din discuţie. Şi nici să nu te gândeşti la balul de absolvire. 

— Atunci uită şi tu de orice înţelegere. 

Mă întorc şi dau să pornesc spre uşă, însă mă prinde de 


cot şi mă răsuceşte cu faţa spre el. 

— Nu cunosc pe nimeni altcineva care să m-ajute. 

— Homecoming sau nimic, rămân eu tare pe poziţie. 

Scrâşneşte din dinţi. 

— Bine. Fie. Dar va trebui să porţi rochie... şi pantofi cu 
tocuri. Şi nu din ăia ca ai bunicii. 

— N-am pantofi cu tocuri. 

— Atunci du-te şi cumpără-ţi. Batem palma? zice întinând 
mâna. 

Stau o clipă pe gânduri, apoi întind şi eu mâna şi o strâng 
pe-a lui cu fermitate. 

— Batem palma. 

Încerc să-mi maschez emoția, dar nu reuşesc să mă 
mulţumesc cu a-i scutura mâna. Îmi deschid larg braţele şi 
îl îmbrăţişez cu putere. Pare surprins de gestul meu, dar nu 
îmi pasă. O să merg la balul de Homecoming! Şi nu cu un 
băiat oarecare... ci cu Carlos, care se anunţă deja a fi 
iubitul fals perfect. Acum, dac-aş putea să scap de partea 
asta cu falsitatea... 


La ora cinci îl iau pe Carlos cu maşina din clădirea REACH 
şi mergem împreună la Highlands. Tot grupul ne aşteaptă 
cu nerăbdare în faţa şevaletelor, gata să se apuce de 
pictat. 

l-I prezint lui Betty Friedman, unul dintre administratorii 
care se ocupă cu programarea cursurilor. 

— Betty, el e Carlos, spun. A venit ca să mă ajute azi la 
ora de pictură. 

Betty îşi ridică ochii de pe foile împrăştiate pe birou. 

— Mersi, Carlos. Mă bucur că ai venit. Toată lumea e 
încântată de ideea de a picta după modele. Unul dintre 
artiştii noştri rezidenţi va fi de faţă ca să vă supervizeze şi 
să vă acorde ajutor, dacă aveţi nevoie. 

O urmăm spre intrarea în zona de recreere, unde un tip 
într-o helancă neagră şi pantaloni strâmţi de aceeaşi 
culoare aşază diverse vopsele în borcane. 


— Ei sunt modelele noastre, îi spune Betty. Kiara şi 
Carlos, faceţi cunoştinţă cu Antoine Soleil. 

— Am adus nişte costume, îi explic lui Antoine scoțând 
dintr-o sacoşă o cămaşă roşie în carouri şi o curea de 
cowboy pentru Carlos şi un costum de cowgirl pentru mine, 
toate împrumutate de la echipa de teatru a şcolii. 

Carlos aruncă o privire costumelor şi face doi paşi în 
spate. 

— Nu mi-ai spus nimic despre costume. 

— Nu? 

— Nu. 

— Scuze, am uitat. Vom poza în costume. 

Betty arată spre o cameră laterală. 

— Puteţi să vă schimbaţi în sala de conferinţe, dacă vreţi. 
Sau să aşteptaţi până se eliberează una dintre toaletele 
pentru vizitatori, deşi tocmai ce-am văzut-o intrând pe 
doamna Heller şi s-ar putea să dureze niţel până ce-o să 
iasă. 

Carlos îmi smulge cămaşa şi cureaua din mâini şi intră în 
sala de conferinţe. Il urmez, cu costumul de cowgirl în 
braţe. 

— Adu-mi aminte de ce-am fost de acord să fac chestia 
asta. 

— Pentru c-ai vrut să fii drăguţ cu mine, îi răspund în 
timp ce încui uşa, pentru ca nimeni să nu dea peste noi din 
întâmplare. 

— Aşa e, uitasem. 

Işi trage tricoul peste cap, dând la iveală un abdomen 
tare ca piatra care ar face să crape de invidie orice băiat şi 
să saliveze orice fată. 

— Data viitoare când o să vreau să fiu drăguţ cu tine, fă- 
mi o favoare şi pocneşte-mă, zice uitându-se la mine şi 
ridicându-şi colţurile gurii. Nu te supăra, glumeam. 

— Mi-am dat seama. 

Trag rochia de denim şi dantelă peste cap, bucuroasă să 
mă pot ascunde, măcar parţial, în spatele mesei. Apoi îmi 


scot pe dedesubt tricoul şi mă strecor afară din pantaloni. 
Uau! Rochia asta e a naibii de scurtă. Scurtă de nu se mai 
poate. Îmi expune aproape complet picioarele. Încerc să 
trag de ea în jos, însă dantela e cusută în straturi suprapuse 
şi volănaşele ies în afară ca nişte petale. 

— Spune-mi, te rog, că nu trebuie de fapt să port 
cureaua asta ridicolă, zice Carlos din colţul celălalt al 
camerei în timp ce închide catarama argintie 
supradimensionată a curelei. 

— Prefă-te că eşti un supercampion la rodeo, îi răspund. 

— Mai degrabă un supercampion la wrestling, judecând 
după mărimea cataramei. Tu cu ce eşti îmbrăcată? Sper că 
arăţi la fel de caraghios ca mine. 

Mă uit în jos la rochia scurtă cu volane şi cu o vestă falsă 
din material de blugi cusută pe deasupra. 

— Chiar mai rău. 

— leşi de după masa aia şi arată-mi. 

— Nu. 

— Haide, zău. Doar suntem un cuplu, ai uitat? 

— Un pretins cuplu, Carlos. 

Se aşază pe marginea mesei de conferinţe. 

— Ştii, mă gândeam că... Dacă tot n-o să ducă nicăieri 
relaţia asta, ce-ar fi să... ştii tu, să ne distrăm împreună? 

— Cum adică să ne distrăm împreună? 

— Adică să petrecem mai mult timp unul cu celălalt. Tu 
mă faci să râd, Kiara, şi-n clipa asta chiar am nevoie de 
cineva care să mă facă să râd. 

Ocoleşte masa şi vine spre mine, se uită la costumaţia 
mea şi scoate un fluierat admirativ. 

— Frumoase picioare. Ar trebui să le arăţi mai des. 

Ridic din umeri. 

— O să mă mai gândesc. 

— La ce, la arătatul picioarelor sau la statul cu mine? 

— La ambele. 

Deşi ideea de a sta mai mult cu Carlos este incitantă, nu 
vreau să-l las să-mi frângă inima. A petrece mult timp cu el 


ar însemna ridicarea unui zid emoţional între noi, care să 
ne împiedice să ne implicăm prea mult. Şi nu ştiu dacă zidul 
meu ar fi suficient de solid. 

Intrăm în sala de recreere şi îl prezint pe Carlos Sylviei, 
lui Mildred, domnului Whittaker şi celorlalţi. Sylvia mă trage 
de mânecă. 

— E tare drăguţ băiatul. 

— Ştiu. Dar din păcate şi el ştie. 

Mildred îi face semn lui Carlos să se apropie. 

— Lasă-mă să te privesc mai bine, spune măsurându-l 
din cap până-n picioare. Te-am zărit când aţi intrat amândoi 
în clădire. Ce-i cu toate tatuajele astea? Te fac să arăţi ca 
un huligan. 

— Presupun că asta şi sunt, îi răspunde Carlos. Indiferent 
ce-o mai fi însemnând şi asta. 

— Inseamnă că eşti o pacoste, asta înseamnă, zice Mil- 
dred agitându-şi pensula pe sub nasul lui. O adevărată 
pacoste. Soţul meu era şi el un huligan. Mereu dădea de 
necazuri. Umbla tot timpul pe motocicletă, ca James 
Dean’. 

— Ce s-a întâmplat cu el? întreabă Carlos. 

— Prostul ăla bătrân a murit acum zece ani, într-un 
accident rutier, spune Mildred bătându-l uşurel pe obraz. 
Vino mai aproape. 

Carlos se apropie şi ea întinde mâna pentru a-i atinge 
faţa, urmărindu-i cu degetele trăsăturile. El rămâne 
nemişcat, lăsând-o să fantazeze despre vremuri trecute şi 
mai fericite şi să-şi închipuie pentru o clipă că mângâie faţa 
soţului ei, şi nu pe a lui. Mildred oftează, apoi deschide 
ochii. 

— Mulţumesc, şopteşte cu lacrimile umezindu-i ochii. 

Carlos dă din cap în tăcere, perfect conştient de darul pe 
care i l-a făcut. Mă uit la el şocată. Pe dinafară, Carlos e un 


88 Actor american de cinema (1931-1955), considerat un simbol al generaţiei 
sale şi devenit celebru în urma rolurilor interpretate în filmele Rebel fără cauză, 
La est de Eden şi Uriaşul. A murit prematur într-un accident de maşină. 


ticălos şi un dur care nu lasă pe nimeni să se apropie de el. 
Însă atunci când zăresc crâmpeie din ceea ce se află în 
interior, din căldura şi compasiunea de care poate da 
dovadă, zidul acela pe care l-am clădit în mine începe să se 
sfărâme. 

— Bun, haideţi să începem ora, spune Antoine. 

A aranjat o mică estradă în partea din faţă a sălii. 

— Voi doi, zice arătând spre noi. Veniţi aici şi pozaţi. 

Carlos e primul care se urcă pe estradă, apoi îmi ia mâna 
şi mă ajută şi pe mine. 

— Şi acum ce facem? întreabă el. 

— Trebuie să pozăm, îi şoptesc. 

— Cum? 

Antoine bate cu palma în estradă ca să ne atragă atenţia. 

— O să vă explic eu cum. Kiara, prinde-l de umeri. Carlos, 
tine-o pe după mijloc. 

Ne conformăm. 

— Aşa e bine? întreb, încercând să nu iau în seamă 
atingerea mâinilor lui Carlos. 

— Păreţi că vă e teamă să vă apropiaţi prea mult unul de 
celălalt, spune Antoine. Staţi prea ţepeni. Kiara, apleacă-te 
spre Carlos cu partea de sus a corpului. Da, aşa. Acum 
îndoaie un genunchi... Carlos, ţine-o bine, să nu cadă. 
Kiara, uită-te în sus spre el de parcă ai fi îndrăgostită şi ţi-a 
promis o sărutare... şi Carlos, tu uită-te în jos la ea de parcă 
ar fi minunata cowgirl pe care ai aşteptat-o toată viaţa. 
Perfect! Acum, rămâneţi în poziţia asta o jumătate de oră. 

Se întoarce spre rezidenții de la Highlands şi le 
povesteşte despre siluete şi corpul omenesc... dar tot ce 
pot să faceue să mă pierd în ochii lui Carlos. 

— Te-ai purtat foarte drăguţ cu oamenii de aici, îi spun. 
Îţi mulţumesc că ai venit cu mine. 

— Şi eu îţi mulţumesc că porţi rochia asta. 

În următoarea jumătate de oră, cât încercăm să nu ne 
mişcăm, mă uit în ochii întunecaţi şi adânci ai lui Carlos, iar 
el în ochii mei. Deşi corpul meu dă semne că începe să 


amorţească, mă simt în siguranţă şi fericită. Nu am nimic 
altceva de făcut decât să-i spun: 

— Am luat o hotărâre. 

— Ce hotărâre? 

— M-am hotărât c-aş vrea să petrecem mai mult timp 
împreună. 

Ridică o sprânceană. 

— Pe bune? 

— Mda. 

— Vrei să perfectăm înţelegerea cu o strângere de 
mână? 

— Am mâinile cam ocupate în clipa asta, îi răspund. 

Zâmbeşte, cu zâmbetul acela obraznic care îi e atât de 
tipic, încât nici n-ar fi Carlos fără el. 

— Oi fi având tu mâinile ocupate, dar nu şi buzele. 


Capitolul 33 - CARLOS 


În zori, Brandon e cel care mă trezeşte de obicei, 
interpretând unul din cântecele lui favorite, pe care nu mai 
reuşesc să mi-l scot din cap - Bună dimineața ție, bună 
dimineaţa şi ție, E dis-de-dimineaţă şi-avem un zâmbet pe 
față, Aşa ar trebui să-ncepi o nouă zi!% Chestie care ar 
putea înnebuni de cap pe oricine. 

Numai că astăzi nu frăţiorul Kiarei mă trezeşte din somn. 
Ci vocea lui Tuck, care zbiară pe hol: Gândăcelul, 
gândăcelul, nu se mai ține pe picioare, fiindcă nu are, 
fiindcă pierdutu-le-a, şi la-la-la şi la-la-la!” 

Şi deşi Brandon nu cântă special ca să mă enerveze, 
bănuiesc că singurul scop care îl ţine pe Tuck în viaţă e 
acela de a mă scoate pe mine din sărite. 

— Nu vrei să taci naibii din gură? strig, în speranţa că mă 
va auzi de pe coridor. 

— Salut, amigo, spune Tuck deschizând uşa. Hai, scoală- 
te din pat, puturosule. 

Îmi salt capul de pe pernă. 

— Am uitat cumva să încui uşa, ca să-i ţin pe băgăreţii ca 
tine la distanţă? 

Îmi arată o agrafă de hârtie îndoită, fluturând-o în aer. 

— Nu. Din fericire pentru mine, ştiu să folosesc 
deschizătorul magic. 

— leşi afară. 

— Am nevoie de ajutorul tău, amigo. 


8 Good morning to you, good morning to you, We're all in our places with 
bright shining faces, And this is the way, we start a new day! - cunoscut cântec 
pentru copii. 

% La cucaracha, la cucaracha, ya no puede caminar, porque no tiene, 
porque le falta! — cântec popular spaniol devenit cunoscut în timpul Revoluţiei 
Mexicane, începute în 1910, când i-au fost adăugate atâtea versuri noi cu 
substrat politic, încât astăzi este perceput mai degrabă ca având origine 
mexicană. 


— Nu. leşi odată. 

— Mă urăşti atât de tare din cauza Kiarei, care mă place 
mai mult decât pe tine. 

— Nu pentru mult timp. Acu’ ieşi naibii afară când îţi zic. 

Tipu' nu se clinteşte din loc. 

— Pe bune, uite ce-i, acum vorbesc serios. Am auzit că 
oamenii care înjură des o fac ca să-şi mascheze, cum să 
Zic... lipsa de mărime. 

Dau iute cearşafurile la o parte şi sar din pat, pornind în 
urmărirea lui, dar s-a făcut nevăzut pe hol. 

Zăresc uşa întredeschisă la dormitorul Kiarei şi devin 
suspicios. 

— Unde-i? 

— Ăăă... zice ea. 

Cercetez din ochi camera, apoi mă reped la şifonier şi îl 
deschid. După cum era de aşteptat, Tuck se ascunde 
înăuntru. 

— Glumeam. Ce, nu ştii de glumă, omule? zice el. 

— Nu la şapte dimineaţa. 

Râde. 

— Pune-ţi nişte haine pe tine ca să n-o sperii pe biata 
Kiara cu erecţia ta matinală. 

Mă uit în jos spre şortul de pe mine. Şi, evident, văd că 
îmi etalez /a tengo dura chiar în faţa Kiarei şi a lui Tuck. 
Rahat! Înşfac primul lucru care îmi cade în mână şi-l aşez în 
dreptul şortului. Din întâmplare, e un animal de pluş de-al 
Kiarei, numai că-n clipa asta nu prea am de ales. 

— E ursuleţul Mojo, zice Tuck cu gura până la urechi. Te- 
ai prins? Mojo.” 

Fără un cuvânt, dau buzna înapoi la mine în cameră şi-l 
azvârl pe Mojo pe podea. După cum o cunosc eu pe Kiara, 
probabil că îmi va cere să-i cumpăr alt animal de pluş. 

Mă aşez pe pat, gândindu-mă ce şanse am să mă apropii 
de Kiara atâta timp cât Tuck stă prin preajmă şi întrebându- 


91 Aluzie probabil la cuvântul spaniol mojón — ridicătură de pământ, 
morman, grămadă, rahat. 


mă de ce Dumnezeu îmi doresc acest lucru. Îmi place s-o 
sărut, atâta tot. Sunt întrerupt din meditaţie de un ciocănit 


în uşă. 
— Ce vrei? mârâi eu. 
— E Kiara. 
— ... Şi cu Tuck, se aude o altă voce. 
Deschid uşa. 


— Tuck vrea să-şi ceară scuze, spune Kiara. 

— Îmi pare rău că am intrat la tine în cameră fără să-ți 
cer voie, zice Tuck, purtându-se ca un copilaş trimis de 
mamă să îşi ceară scuze. Promit să nu se mai repete. Te 
rog, iartă-mă. 

— Bine, zic dând să-i trântesc uşa în nas, însă Kiara îşi 
aşază mâna pe ea. 

— Stai puţin, Carlos. Tuck chiar are nevoie de ajutorul 
tău. 

— Pentru ce? 

— N-avem decât şase oameni în echipa de Ultimate 
Frisbee, şi ne trebuie şapte. Trei dintre membri s-au 
îmbolnăvit de gripă şi doi s-au accidentat în sferturile de 
finală şi nu mai pot juca. Kiara crede că eşti în stare să joci 
aproape decent. 

Aproape decent? 

— De ce nu te duci tu? îi spun Kiarei. Eşti genul sportiv. 

— Nu e o echipă mixtă. E masculină, îmi explică ea. 

Tuck îşi împreunează palmele, luând poziţia de 
rugăciune, şi am aşa, ca o presimţire, c-o să înceapă să 
îndruge prostii. 

— Te rog, amigo. Avem nevoie de tine, Kimosabe”, o, tu, 
Atotputernicule. Avem nevoie de tine mai mult decât are 


9% Cuvânt inventat, folosit ca apelativ pentru Călărețul Singuratic, eroul unor 
seriale TV şi radio de mare audienţă, un cowboy care cutreiera America 
împărțind dreptatea. Provine, din câte se pare, de la denumirea unei tabere 
pentru cercetaşi de lângă Lacul Mullett, înfiinţată în 1911 (Kee-Mo Sah-Bee), şi 
se traduce cu aproximaţie ca „omul pe care te poţi baza” sau „prietenul loial”. 
Termenul a devenit atât de popular, încât a fost inclus în ediţia din 2002 a 
Webster's New Milennium Dictionary. 


nevoie Pământul ca soarele să răsară la vest. 

— Soarele răsare la est, tâmpitule. 

— Numai văzut de pe Pământ. Dacă eşti pe Lună, răsare 
de la vest, zice Tuck trăgând aer adânc în piept. Bun, gata 
cu vrăjeala. Vrei să vii sau nu? Jocul începe în mai puţin de 
o jumătate de oră şi trebuie să ştiu dacă vom fi nevoiţi să 
declarăm forfait ori nu. Din nefericire, eşti probabil unica 
noastră speranţă. 

Mă uit spre Kiara. 

— Chiar are nevoie de ajutorul tău, zice ea. O să vin şi 
eu, să urmăresc jocul. 

— OK. O fac de dragul tău, îi spun. 

— la stai aşa niţel... Cum adică o fac de dragul tău? zice 
Tuck uitându-se de la unul la altul. Vreţi să îmi explicaţi şi 
mie ce se întâmplă aici? 

— Nt. Cobor în cinci minute, spun eu. 

Pe drumul spre terenul de joc, Kiara insistă să-l sun pe 
Alex şi să-l rog să vină să asiste la meci. 

— Sună-l. Că dacă nu, îl sun eu. 

— Poate că nu am chef să-l văd. 

Ea îmi întinde celularul. 

— Poate că vrei să-l vezi, şi încă foarte tare, numai că 
eşti prea încăpățânat ca să recunoşti. Hai să te văd. 

Acu’, spune-ţi şi voi, ce i-o fi venit? _ 

lau telefonul din mâna ei şi-mi sun fratele. li spun despre 
meci şi, fără să stea pe gânduri, acceptă să vină să mă 
vadă. 

După ce închid telefonul şi i-l dau înapoi Kiarei, Tuck îmi 
explică regulile jocului. Mă concentrez asupra celor mai 
importante: după ce prind discul, trebuie să mă opresc şi în 
următoarele zece secunde să i-l arunc unui coechipier. 

— Ţine minte, Carlos, ăsta nu-i un sport de contact, 
repetă Tuck cam pentru a zecea oară. Aşa că dacă-ţi vine 
cheful să te împungi, să te împingi sau să te baţi cu careva, 
amână pentru după meci. 

Ajungem pe teren şi Tuck mă prezintă echipei. Un gând 


nu îmi dă pace: dacă-i ajut să câştige, mă va considera 
Kiara un erou? 

În minutele de dinaintea începerii jocului, mă antrenez cu 
băieţii. Cu toate că nu am mai aruncat de câţiva ani buni 
discul, n-am nici o problemă în a-l face să zboare spre 
coechipieri. 

Unul dintre băieţii din echipă trece în fugă pe lângă mine, 
îmi face cu ochiu’ şi apoi îmi dă o pălmuţă peste fund. 

Ce naiba o mai fi şi asta, un soi de ritual specific la 
Ultimate Frisbee? Nu-mi plac ritualurile care implică pipăitul 
de către alţi tipi. 

Mă-ndrept spre Tuck, care se încălzeşte pe tuşă. 

— Am eu vedenii sau tipu' ăla chiar s-a dat la mine? 

— Îl cheamă Larry. Nu mă-ntreba de ce, dar i se pare că 
eşti hot. Îi curg balele după tine de când te-a văzut. Să nu-l 
induci în eroare, atâta te rog. 

— Nu-ţi face griji. 3 

— Poftim, zice Tuck scoțând din sac un tricou. Asta e 
echipamentul nostru. 

Ţin tricoul în faţa ochilor. 

— E roz. 

— Şi ai ceva împotrivă? 

— Înî. E o chestie gay. 

Tuck plescăie din buze. 

— Hm, Carlos, uite care-i treaba. Cred că a sosit 
momentul să-ţi spun ceva. Deşi probabil că n-o să-ţi placă. 

În timp ce Tuck vorbeşte, fac un inventar mai amănunţit 
al coechipierilor mei. Dennis arată foarte efeminat. lar tipu' 
care m-a mângâiat pe fund îşi linge acum buza de jos de 
parc ar vrea să ne-o punem. Şi dacă mai adaug şi tricourile 
roz... 

— Asta-i o echipă de homosexuali, este? 

— Ce ne-a dat de gol? Tricourile roz sau faptul că 
jumătate din băieţi salivează după tine? 

Îi îndes tricoul înapoi în mâini. 

— Nu mai vreau să joc. 


— Linişteşte-te, Carlos. Faptul că joci într-o echipă alături 
de gay nu înseamnă automat că şi tu eşti homosexual. Nu fi 
homofob. Nu e corect din punct de vedere politic. 

— Nu dau doi bani pe corectitudinea politică. 

— Gândeşte-te la fanii pe care-i vei dezamăgi. Kiara... şi 
fratele tău. 

Nu îmi dau seama dacă Alex se amuză sau se simte 
umilit: 
tot ce ştiu e că stă în tribune şi-mi face un semn de 
încurajare, cu degetul mare ridicat în sus. Brittany a apărut 
şi ea. E cu fundată într-o discuţie, cu capul lipit de-al Kiarei. 

Ştiu că n-ar trebui să-ntreb, dar nu mă pot abţine. 

— Cum se numeşte echipa noastră? 

— Ultimate Queers”, răspunde Tuck izbucnind în râs. 

Mie însă nu-mi vine să râd. 

— Ce-i, nu-ţi convine numele? Acum eşti unul de-al 
nostru, Carlos. 

— Nu e deloc amuzant. 

Prinde discul aruncat la încălzire de un coechipier şi îl 
aruncă înapoi. 

— A, şi ca să ştii, înainte de a intra pe teren, ne strângem 
toţi grămadă, ne-mbrăţişăm şi urlăm cât putem de tare 
„Haide Queers!”. 

Ei, asta chiar a pus capac la toate. 

— Gata, plec. 

Dau să ies de pe teren. Dacă m-ar vedea cineva de 
acasă, mi-ar merge buhul din Atencingo până-n Acapulco 
şi-napoi. 

— Omule, glumesc, ce naiba, strigă Tuck după mine. 

Mă opresc din mers. 

— Numele echipei nu e Ultimate Queers, zice ridicând 
braţele în sus, în semn că renunţă la bancuri. OK, OK, 
recunosc, nu ţipăm „Haide Queers”, deşi Joe, tipul ăla cu 
părul şuviţe, a propus să facem asta la începutul sezonului. 
Numele echipei este The Ultimates. N-am reuşit să găsim 


93 Pederaştii supremi. 


un nume mai ca lumea, aşa că Larry a venit cu ideea asta şi 
de atunci ne zicem The Ultimates. Eşti mulţumit acum? 

Scutur din cap şi înşfac din nou tricoul. 

— Imi rămâi dator, să ştii, zic scoţându-mi tricoul peste 
cap şi schimbându-l cu cel roz. 

— Ştiu. Să-mi zici cât mă costă. 

— Aşa o să fac, da' mai încolo, zic uitându-mă spre Kiara. 
Kiara a avut până acum vreun iubit? 

Se bate gânditor peste bărbie cu degetul arătător. 

— Nu ţi-a povestit despre Michael? 

— Cine mai e şi ăsta? 

— Tipul cu care a ieşit în vacanţa de vară. 

Nu mi-a spus nici un cuvânt despre el. 

— A fost o chestie serioasă între ei? 

Tuck îmi aruncă un rânjet larg. 

— Măi să fie, dar curios mai eşti. 

— Răspunde la întrebare. 

— l-a spus că o iubeşte şi pe urmă a părăsit-o trimiţându- 
i un mesaj pe telefon. 

— Ce măgar! 

— Aşa i-am spus şi eu, spune Tuck arătând spre partea 
cealaltă a terenului, unde se încălzeşte echipa adversă. 
Uite-l. E tipul ăla înalt care îşi ia acum sticla cu apă. Are 
numele de familie, Barra, scris pe tricou. 

— Individul cu bandana verde? 

— Inî, el e. Michael Barra, tipul care dă papucii fetelor 
prin telefon. 

— E chel sau ce? 

— Nu. Barra îşi protejează părul preţios ca nu cumva să 
se ciufulească în timpul jocului, zice Tuck punându-şi mâna 
pe pieptul meu pentru a-mi atrage atenţia. Nu uita ce ţi-am 
spus pe drum, când ţi-am explicat regulile jocului. E un 
sport non-contact. Suntem penalizaţi pentru intrări dure 
inutile. 

— Ăhă. 

În celălalt teren de ţintă îl urmăresc pe fostul iubit al 


Kiarei cum aruncă sticla de apă, după ce soarbe o 
înghiţitură, spre tuşă, fără să-i pese că a lovit câinele unuia 
dintre spectatori. Il urăsc, cu toate că nici măcar nu am 
făcut cunoştinţă. 

Meciul începe şi Dennis îşi ia avânt şi aruncă discul spre 
terenul de ţintă al adversarilor. Totul decurge bine până în 
clipa când un membru al celeilalte echipe face un 
comentariu despre homosexuali când îi interceptez 
aruncarea. Mi se urcă sângele la cap, la fel ca atunci când 
mi se spune mexican jegos. 

Sunt un tip competitiv şi dur şi am un chef nebun să 
tăbăcesc nişte funduri dintr-astea, Ultimate. 

Mă-ntreb dacă-i momentu' potrivit să-l informez pe Tuck 
să se aştepte la intrări dure inutile din partea unui 
mexicano înfuriat la culme. 


Capitolul 34 - Kiara 


Am o senzaţie ciudată revăzându-l pe Michael. Ştiam că 
va fi prezent la meci, dar nu ştiam ce sentiment voi avea 
când îl voi reîntâlni după ce ne-am despărţit. Imi închipuiam 
că o scânteie se va aprinde din nou în mine, sau că măcar 
îmi voi aminti motivele pentru care ieşisem cu el, dar 
adevărul e că mă uit la el şi nu simt absolut nimic. E 
limpede, am trecut peste durerea despărțirii. Problema e că 
persoana de care am început să mă îndrăgostesc, atât de 
tare şi de iute, nu îşi doreşte decât un flirt, iar eu nu vreau 
să flirtez cu Carlos. Sunt dispusă să pretind în continuare că 
ceea ce se întâmplă între noi nu-i decât o chestie 
temporară şi lipsită de importanţă, însă de fiecare dată 
când mă aflu lângă Carlos ceea ce simt e prea real pentru a 
fi temporar şi lipsit de importanţă. 

Visez la el cu ochii deschişi de cum mă scol din pat, la 
şcoală atunci când ceva îmi aminteşte de el, şi noaptea, 
înainte de a adormi. Pe vremea când ieşeam cu Michael, 
gândul la el nu îmi lumina ziua aşa cum mi se întâmplă 
acum cu Carlos. 

Deşi se străduie din răsputeri să se poarte ca un 
nemernic, în fiecare zi zăresc câte un crâmpei din 
adevăratul Carlos. Atunci când se distrează cu fratele meu, 
văd în el o blândeţe pe care se fereşte s-o arate restului 
lumii. Când face glume cu mine, latura jucăuşă din el iese 
la iveală. lar când mă sărută, îi simt nevoia disperată de 
afecţiune. Când găteşte mâncăruri mexicane sau amestecă 
în vorbire spaniola cu engleza, loialitatea faţă de 
moştenirea şi cultura ţării sale radiază din el ca o undă de 
lumină. 

Cunosc laturile pozitive ale caracterului lui Carlos şi ştiu 
de ce mă simt atrasă de el mai mult decât am fost vreodată 
de cineva. Numai că nu m-a lăsat să-i văd şi latura 


întunecată, cea care îl face să fie atât de furios, de gelos şi 
de posomorât. Şi ştiu că tocmai această latură îl va 
împiedica să se implice emoţional în relaţia cu mine. 

Urmăresc cele două echipe aliniindu-se în terenurile lor 
de ţintă. Echipa lui Tuck aruncă prima discul, iar Michael 
aleargă să-l prindă, apoi îl pasează iute unui coechipier. 
Numai că discul e interceptat de Carlos imediat ce 
părăseşte mâna lui Michael. 

Trec primele două minute şi The Ultimates marchează. 
Tuck bate palma, victorios, cu Carlos. Trebuie să recunosc, 
e plăcut să-i văd sărbătorind, în loc să se certe. 

— Carlos e foarte bun, ne zice Brittany lui Alex şi mie. 

— E un Fuentes, sigur că e bun, răspunde Alex mândru 
de fratele lui. 

Şi eu am bănuit că ştie să joace bine, altfel nu ar fi 
acceptat să intre în echipa lui Tuck. 

Data următoare când Carlos prinde discul, Michael i se 
aşază în faţă şi-l văd că-i spune ceva. N-am idee la ce se 
referă schimbul lor de replici, dar am impresia că amândoi 
sunt gata să sară la bătaie. Şi aşa şi e, din moment ce 
imediat după ce aruncă discul, Carlos îl îmbrânceşte pe 
Michael, care aterizează în fund şi se loveşte rău. 

— Fault! strigă cineva din echipa lui Michael. 

— Fault pe naiba, îl contrazice Carlos. S-a aşezat în calea 
mea. 

— L-am auzit înjurându-l pe jucătorul nostru, intervine şi 
Tuck, arătând cu degetul spre Michael. Tipul ăsta ar trebui 
penalizat. 

Michael se ridică şi arată către Carlos. 

— M-a urmărit pe tot terenul de când a început meciul. 

— Jucăm în sistem unu-la-unu. Se apăra, zice Tuck. 

— M-a împins. Ai văzut şi tu. Şi toată lumea. Ar trebui 
eliminat de pe teren. 

Dacă e eliminat, meciul se termină, pentru că The 
Ultimates vor fi nevoiţi să declare forfait. Carlos îmi aruncă 
o privire care îmi frânge inima. Acum îmi dau seama că n-a 


intrat în joc la rugămintea lui Tuck, ci de dragul meu... şi 
am o bănuială că s-a comportat agresiv faţă de Michael tot 
din cauza mea. 

Din fericire, incidentul ia sfârşit înainte de a scăpa de sub 
control şi meciul se reia. În ora următoare urmăresc 
confruntarea celor două echipe. Care se termină cu victoria 
celor de la The Ultimates, scor 13 la 9. 

Cobor din tribune şi îl văd pe Michael venind spre mine. 
Arată la fel ca întotdeauna, doar mai transpirat ca de 
obicei. Şi-a scos bandana şi părul castaniu-deschis e 
pieptănat perfect, cu cărare într-o parte. Pe vremuri, 
admiram faptul că fiecare fir de păr părea să stea la locul 
lui, însă acum chestia asta mă irită. 

Michael îşi şterge sudoarea de pe faţă cu un prosop. 

— Nu ştiam dacă o să apari la meci sau nu. 

— Juca Tuck, răspund eu, ca şi cum asta ar explica totul. 
Şi Carlos. 

Se încruntă. 

— Cine e Carlos? Tipul ăla gay cu care aproape că m-am 
luat la bătaie? 

— Mada. Numai că nu e gay. 

— Nu-mi spune că te-ai încurcat cu el. 

— Încurcat nu-i tocmai termenul potrivit. Aş zice mai 
degrabă că... 

Carlos apare brusc în faţa noastră. E gol până la brâu şi 
se strecoară între Michael şi mine, iar picături de sudoare 
cad de pe el, trasând dâre umede pe antebraţul lui Michael. 
Care se uită dezgustat în jos şi le şterge cu prosopul. De 
parcă scena asta n-ar fi fost de ajuns, Carlos se propteşte 
lângă mine şi-mi cuprinde umărul cu braţul. 

— Noi doi... ne distrăm împreună, îi spun eu lui Michael. 

Michael se face că nu-l vede pe Carlos şi mă întreabă: 

— Cum adică? 

— Adică se distrează în fiecare noapte cu un Latino hot 
de tot, gagiule, intervine Carlos, apoi mă trage spre el şi se 
apleacă să mă sărute. 


În loc să-l sărut, îl împing la o parte şi mă îndepărtez de 
el. A făcut aluzie cum că aş fi o tipă oarecare, pe care o 
regulează, cum că am fi amici şi parteneri de sex... poate 
chiar doar parteneri de sex, fără „amici”. 

— Termină, îi spun. 

— Ce să termin? 

— Teatrul ăsta ieftin. Poartă-te normal, îi spun încercând 
să scap basma curată în faţa lui Michael şi totodată să-mi 
ascund umilinţa. 

— Normal? Nu sunt destul de normal pentru tine? zice 
Carlos. Îl vrei în schimb pe tipu’ ăsta? Ai observat că nu i se 
clinteşte nici un fir de păr în cap? Spune şi tu dacă asta e 
normal. Dacă vrei să ieşi din nou cu el, n-ai decât. La naiba, 
dacă vrei să te măriţi cu el şi să te cheme Kiara Barra 
pentru tot restu' vieţii, eşti invitata mea. 

— Nu asta am vrut să... 

— Nu vreau să mai aud nimic. Hasta”, spune Carlos şi, 
fără să-mi mai arunce o privire, pleacă. 

Simt cum obrajii îmi iau foc de jenă şi mă uit spre 
Michael. 

— Scuze. Carlos e uneori cam necioplit. 

— N-ai de ce să-ţi ceri scuze. Tipul are un car de 
probleme, asta-i sigur, şi ca să ştii, părul meu se mişcă... 
atunci când vreau eu. Ascultă, zice schimbând vorba, 
mergem cu echipa la restaurantul Old Chicago din Pearl 
Street Mail ca să luăm prânzul. Hai cu mine, Kiara. Avem de 
discutat. 

— Nu pot, răspund uitându-mă spre Tuck, Brittany şi 
Alex. Sunt aşteptată... 

Michael îi face semn cu mâna unui coechipier. 

— Trebuie să plec. Dacă te răzgândeşti cumva, ştii unde 
să mă găseşti. 

Brittany şi Alex stau de vorbă cu Tuck lângă maşina mea. 
Niciun semn de Carlos. 

— Eşti bine? mă întreabă Brittany. 


%4 Ajunge (Ib. spaniolă). 


Dau din cap. 

— Da. 

— Ştiu că nu-i treaba mea să mă bag, zice ea, dar l-am 
văzut pe Carlos cu braţul petrecut pe după umărul tău. Tu 
Şi 
cu Carlos...? 

— Nu. Nu e nimic între noi. 

— Au căzut de acord să pretindă că sunt iubiţi, însă Kiara 
nu se preface, le explică Tuck. 

— Mă duc să-l caut, spune Alex clătinând din cap, plin de 
frustrare. Şi să-l pun la punct. 

— Nu, nu te duce, zic eu panicată. Te rog. 

— De ce? Nu pot să-l las să-şi facă de cap, să se dea 
drept iubitul unei fete şi să se poarte cu ea ca un... 

— Alex, îl întrerupe Brittany. Lasă-i pe Kiara şi Carlos să- 
şi rezolve singuri problemele. 

— Da’ se poartă ca un cre... mai apucă Alex să spună 
înainte ca Brittany să-l strângă tare de braţ. 

— Lasă-i să se descurce singuri, repetă ea, apoi 
zâmbeşte. Deocamdată stai deoparte. 

— Cum poţi să fii atât de raţională? o întreabă el. 

— Pentru că prietenul meu e un căpos oricând gata să 
sară la bătaie, răspunde ea, după care se întoarce spre 
mine şi Tuck. Asta-i o trăsătură caracteristică neamului 
Fuentes. Dar o să vezi, Kiara, până la urmă totul va fi bine, 
mă asigură. 

Aşa o fi, însă nu sunt deloc convinsă că până atunci inima 
mea nu va fi zdrobită. 


Capitolul 35 - CARLOS 


— Carlos, poţi să vii puţin să mă ajuţi cu maşina soţiei? 
mă roagă Westford mai târziu în după-amiaza aceea. 

Stau pe verandă şi sorb dintr-o ceaşcă unul din ceaiurile 
speciale ale doamnei W. 

— Sigur, îi răspund. Care-i treaba? 

— Poţi să m-ajuţi să schimb uleiul? Şi vreau să mă asigur 
că bara de protecţie este prinsă bine. Colleen s-a tot plâns 
că aude un zdrâăngănit. 

Peste câteva clipe, îl ajut pe prof să salte maşina pe nişte 
cărămizi pe care le-a depozitat în garaj. Clătinăm maşina şi 
adunăm uleiul vechi într-o găletuşă. 

— Te-ai distrat la meci azi-dimineaţă? mă întreabă. 

— Mda, numai că n-am ştiut că o să joc cu o echipă de 
gay. 

— Te-a deranjat? 

Cam da, la început. Deşi mai spre sfârşit am înţeles că nu 
eram decât un grup de băieţi strânşi într-o echipă. 

— Nu. Ştiai că Tuck e gay? 

— Da, ne-a lăsat să înţelegem asta foarte clar acum 
câţiva ani, când a venit să locuiască la noi. Părinţii lui erau 
în toiul unui divorţ urât şi el avea nevoie de un loc unde să 
stea. La fel ca tine, adaugă punând lanterna jos şi uitându- 
se la mine. 

— Apropo de asta: s-ar putea să-ţi regreţi decizia după 
ce-o să-ţi spun că eu şi cu Kiara am petrecut mult timp 
împreună în ultima vreme. 

— Foarte bine. Şi de ce aş regreta? 

Mi-ar plăcea să nu mă aflu în clipa asta sub maşină. 

— Ce-ai zice dacă ţi-aş spune că am sărutat-o? 

— A, zice el. Acum înţeleg. 

Mă-ntreb dacă nu-i vine să mă lege pe sub maşină şi să o 
lase să cadă peste mine ca să îmi vărs maţele pe aleea din 


faţa casei. Sau să mă facă să dau pe gât uleiul murdar până 
ce-i promit să nu-mi mai pun labele de mexican pe fiica lui. 

— Probabil că mai devreme sau mai târziu ai fi aflat 
oricum de la altcineva, îi zic. 

— Îţi apreciez sinceritatea, Carlos. Asta dovedeşte că eşti 
un om integru şi sunt mândru de tine. Presupun că nu ţi-a 
fost uşor să-mi faci mărturisirea asta. 

— Deci, ce-o să faci acu'? Mă dai afară din casă? îl întreb, 
pentru că trebuie să aflu dac-o să-mi petrec noaptea pe 
străzi sau nu. 

Westford clatină din cap. 

— Nu, n-o să te dau afară. Amândoi suntem suficient de 
maturi pentru a ne comporta ca nişte oameni responsabili. 
Am avut şi eu vârsta ta şi nu sunt chiar atât de naiv ca să- 
mi închipui că în zilele noastre copiii sunt altfel decât eram 
eu. Dar mă aştept din partea ta să n-o faci să sufere sau s-o 
forţezi să facă ceva ce nu-şi doreşte, pentru că altfel, nu 
numai c-o să te dau afară din casă, dar am să te şi sfâşii în 
bucăţi. Ai priceput? 

— Am priceput. 

— Bine. Acum ia lanterna şi uită-te la radiator ca să vezi 
dacă nu trebuie curăţat. 

lau lanterna din mâna lui, dar înainte de a ieşi de sub 
maşină îi spun: 

— Mulţumesc. 

— Pentru ce? 

— Pentru că nu m-ai tratat ca pe un membru al unei 
bande de cartier. 

Zâmbeşte. 

— Cu plăcere. 

După ce termin cu maşina, îi sun pe Mamă şi pe Luis. Le 
povestesc despre meciul de frisbee, despre Kiara şi familia 
Westford şi toate celelalte lucruri. Mă simt bine discutând 
cu mi familia. Când le spun că n-am fost exmatriculat, 
reacţionează ca nişte suporteri care îşi aclamă echipa 
favorită din tribune. De multă vreme nu m-am mai simţit 


atât de bine. Evident, omit să le povestesc despre Devlin, 
pentru că n-am de gând să o supun pe mi'amă stresului 
acestei veşti. 

După ce închid telefonul, mă duc în bucătărie, unde nu 
dau peste nici un membru al familiei Westford. 

— Suntem aici, în ascunzătoare, strigă doamna W. Vino 
să stai cu noi. 

S-au strâns cu toţii în faţa televizorului din camera mică 
şi retrasă din fundul casei. Profesorul şi soţia lui stau în 
fotolii, iar Kiara şi cu Brandon împart canapeaua. Pe măsuţa 
dintre ei sunt felii de lasagna. 

— la-ţi o farfurie, serveşte-te cu lasagna şi stai jos, mă 
dădăceşte doamna W. 

— E Seara de Distracţie în Familie! ţipă Brandon sărind în 
sus şi-n jos pe canapea. 

— Seara de Distracţie în Familie? întreb eu. Ce-nseamnă 
asta? 

Doamna W. ia o farfurie de pe măsuţă şi mi-o întinde. 

— E atunci când alegem o activitate pe care s-o facem cu 
toţii, împreună, în familie. E un obicei de-al nostru. Se- 
ntâmplă o dată pe lună. 

— Glumiti, nu-i aşa? 

Mă uit de la unul la altul şi-mi dau seama că nu glumesc 
deloc. Chiar dacă-i sâmbătă, e Seara de Distracţie în 
Familie şi vor cu adevărat să o petreacă împreună. 

Când îi arunc o privire Kiarei, îmi zic că poate n-ar fi rău, 
la urma urmei, să mă relaxez şi eu niţel în faţa televizorului, 
îmi umplu farfuria cu mâncare şi mă îndrept spre canapea. 

— Dă-te mai încolo, cachorro. 

Brandon se înghesuie între mine şi Kiara. 

După ce terminăm cina, duc farfuriile murdare la 
bucătărie, în timp ce Kiara prepară floricele de porumb. 

— Nu eşti obligat să stai cu noi, dacă nu vrei. E o seară în 
familie, spune Kiara. 

Ridic din umeri. 

— Oricum n-aveam de gând să ies în oraş, răspund 


aruncând o boabă de floricele de porumb în aer şi prinzând- 
o în gură. 

Revin în living, cu mintea tot la Kiara. Chiar şi în timp ce 
ne uităm la desenul animat ales de Brandon, îmi furişez 
mereu privirea către ea. 

— Bran, e ora de culcare, zice doamna W. După ce se 
termină filmul. 

— Vreau să mai stau, se smiorcăie el şi se agaţă de 
braţul Kiarei. 

— Nici să nu te gândeşti. Te culci oricum prea târziu, 
spune doamna W. Acum, dă-le un pupic Kiarei şi lui Carlos 
şi vino cu mine. 

Brandon se ridică în picioare pe canapea şi se aruncă în 
braţele Kiarei. Ea îl strânge tare la piept şi îl sărută pe 
obraz. 

— Te iubesc mai mult decât mă iubeşti tu, se răsfaţă 
Brandon. 

— Imposibil, zice ea. 

Brandon se desprinde clătinându-se din îmbrăţişare şi 
sare pe canapea până la mine. Îşi deschide larg braţele şi le 
aruncă în jurul gâtului meu. 

— Te iubesc, amigo. 

— Ai început să înveţi espanol, cachorro? 

— Înî. Am învăţat cuvântul săptămâna asta, la grădiniţă. 
Amigo înseamnă „prieten”. 

ÎI bat pe spate. 

— Eşti micul meu aspirant la titlul de Mexicano, nu-i aşa? 

— Ce-i aia aspirant? 

— O să-ţi explice mâine-dimineaţă. E ora de culcare, 
Bran, spune doamna W. Haide odată. Nu mai trage de timp. 

— Voi, copii, alegeţi filmul următor, spune Westford 
aruncându-ne telecomanda. Eu mă duc să mai fac nişte 
floricele de porumb. Bran, o să urc să-ţi spun noapte bună 
după ce te îmbraci în pijama şi te speli pe dinţi. 

Doamna W. îl conduce pe Brandon sus pe scări, iar 
profesorul iese din cameră cu castroanele goale în mâini. 


Am rămas singur cu Kiara. În sfârşit. 

Stau cu un braţ odihnindu-se pe rezemătoarea canapelei 
şi cu celălalt pe un genunchi. Sunt foarte conştient de 
prezenţa Kiarei lângă mine. Ea se ridică şi se duce spre un 
dulap pe care stau înşirate filmele - este, în mod evident, 
colecţia privată a familiei Westford. Nu am mai fost într-o 
casă cu o colecţie atât de vastă de filme. 

— Nu pot să fiu normal cu tine, îi spun. 

Se răsuceşte către mine, surprinsă. 

— Despre ce vorbeşti? 

— Azi-dimineaţă, de faţă cu Michael, mi-ai cerut să mă 
port normal. 

Trag aer adânc în piept şi-i spun ceea ce ar fi trebuit să-i 
spun imediat după meci. În loc s-o las să mă ignore după ce 
ajunsesem acasă, ar fi trebuit să-i mărturisesc adevărul. 

— Nu pot, pur şi simplu. Când Tuck mi-a spus c-ai fost 
iubita lui Michael, imaginile care mi-au trecut prin minte, cu 
tine cu un alt băiat, m-au scos din minţi. Nu vreau să ieşi cu 
altcineva. 

— Nu vreau să fiu cu altcineva. Vreau să fiu cu tine. 
Acum alege un film, înainte să-mi scape ceva ce n-ai vrea 
să auzi, zice făcându-mi semn să mă duc la dulap. Haide 
odată, la ce vrei să te uiţi? 

— Orice vrei tu să alegi e-n regulă pentru mine, răspund, 
lăsând pe moment deoparte comentariul ei cum că nu vrea 
să-i scape ceva ce n-aş vrea eu să aud. 

Am auzit şi-aşa destul. Kiara vrea să fie cu mine. lar eu 
vreau să fiu cu ea. De ce să complicăm lucrurile cu vorbe în 
plus? 

Scoate de pe raft Poveste din cartierul de vest şi 
izbucnesc în râs. 

— Îţi place filmul ăsta? 

— Mada. Imi plac dansurile. Şi cântecele. 


3 west Side Story — celebru film muzical (1961), răsplătit cu zece Premii 
Oscar. 


Mă-ntreb dacă se mişcă la fel de bine cum repară maşini. 
Sau dacă e de părere că un cuplu interrasial nu are nici o 
şansă pentru că partenerii sunt prea diferiţi. 

— Ştii să dansezi? 

— Un pic. Dar tu? Mai ştii şi altceva în afară de, hm... 
tangoul la orizontală? 

Kiara mă ia câteodată prin surprindere. Mă şochează 
mereu cu atitudinea ei sarcastică. 

— Da. Când trăiam în Mexic, ieşeam cu prietenii la club în 
fiecare weekend. Dansam, ne întâlneam cu fete, ne 
drogam... mă rog, făceam tot felul de chestii tari. Şi uite-mă 
acu' aici, la Seara de Distracţie în familia Westford. E o 
schimbare, ce mai! 

— N-ar trebui să te droghezi. 

— Tu nu faci niciodată lucruri pe care n-ar trebui să le 
faci? Zău aşa, Kiara, nu pot să te cred. Imposibil să fii atât 
de inocentă pe cât pari. Eşti la fel ca noi ceilalţi, păcătoşii. 
Nu fumezi, nu bei, nu te droghezi. Dar nu se poate să n-ai 
alte vicii. Toată lumea are. 

Nu zice nimic şi eu continui: 

— Povesteşte-mi ceva şocant despre tine. 

Se aşază înapoi pe canapea. 

— Ceva şocant? 

— Mda. Ceva care să mă uluiască. 

Se ridică în genunchi şi se apleacă spre mine. 

— Mă gândesc la tine, Carlos, îmi şopteşte la ureche. 
Noaptea, în pat. Mă gândesc cum ar fi să te sărut, cum ar fi 
ca limbile noastre să se împletească şi mâinile tale să se- 
ngroape în părul meu. Şi când îmi închipui cum ţi-ar 
fremăta pieptul gol şi eu te-aş pipăi, mă ating... 

— Am adus floricelele, zice Westford dând buzna în 
cameră cu două castroane mari, pline până la refuz cu 
floricele de porumb proaspăt preparate. Kiara, ce faci 
acolo? 

Scena pare probabil al naibii de picantă. Kiara stă 
aplecată peste mine, în patru labe. Şi cu faţa la numai 


câţiva centimetri de mine. 

Înghit în sec. În timp ce ea vorbea, în capul meu se 
formase o imagine aproape imposibil de suportat. Mă 
holbez direct în ochii ei ca să văd dacă râde de mine sau 
nu, dar nu-mi dau seama. Are o privire arzătoare, dar nu 
ştiu dacă din pasiune sau din plăcerea de a mă bate cu 
propriile arme. 

Rămân tăcut şi o las pe Kiara să se descurce singură. 

Se sprijină pe călcâie. 

— Ăăă... păi... mai nimic. 

Westford se uită spre mine, în căutarea unei explicaţii. 

— Crede-mă, nu vrei să afli, îi spun. 

— Ce să afle? întreabă doamna W. intrând în cameră. 

Profesorul îmi dă un castron cu floricele în timp ce 
doamna W. se aşază în fotoliu. Încep să clefăi ca să nu fiu 
nevoit să vorbesc. 

— Nu reuşesc să scot un răspuns direct de la adolescenţii 
ăştia doi, spune profu'. 

Kiara se instalează în capătul celălalt al canapelei. 

— Mami, tati, ce-aţi zice dacă aţi intra aici şi ne-aţi găsi 
sărutându-ne? 


Capitolul 36 - Kiara 


Intenţionasem să pun întrebarea pur ipotetic. Nu voisem 
să-l fac pe Carlos să se înece cu floricelele de porumb, aşa 
cum s-a întâmplat. 

— Te simţi bine? îl întreb când începe să tuşească. 

Carlos se uită la mine de parcă aş fi persoana cea mai 
nebună de pe planetă. 

— De ce Dumnezeu i-ai întrebat asta? 

— Pentru că vreau să aflu ce cred. 

Îmi dau seama că mama şi tata încearcă să comunice 
telepatic între ei pentru a-mi oferi un răspuns. 

— Păi... dă mama să zică. Aăă... 

— Ceea ce încearcă mama ta să-ţi spună, intervine tata, 
e că şi noi am fost adolescenţi cândva, aşa că înţelegem că 
experimentele reprezintă o parte importantă din procesul 
de maturizare... 

— Şi că ne aşteptăm ca să vă respectaţi pe voi înşivă şi 
corpurile voastre, adaugă mama. 

O suspectez că se fereşte deliberat să răspundă direct. 

— Da, mamă. 

Tata ia telecomanda. 

— OK, acestea fiind zise, spuneţi-mi ce film aţi ales? 

— Poveste din cartierul de vest, răspund eu cam 
stingherită. 

Urmărim filmul, însă din când în când Carlos chicoteşte, 
ca şi cum unele scene i s-ar părea ridicole. Spre sfârşitul 
filmului, plâng atât de tare, încât Carlos e nevoit să-mi 
întindă un şerveţel de hârtie de pe măsuţa laterală de lângă 
el. 

— Dă-mi şi mie un şerveţel, zice mama smiorcăindu-se. 
Plâng de fiecare dată când mă uit la filmul ăsta. 

— Urăsc finalul, declar eu spre toată lumea din încăpere 


în timp ce scot caseta din player şi o înlocuiesc cu alta. 

Tata se întoarce către Carlos. 

— Ce pot să fac? Femeilor din familia mea le plac 
finalurile fericite. 

Mama, care şi-a strâns părul sus, cu o agrafă, şi arată şi 
ea ca o adolescentă, îi aruncă tatei o privire. 

— Ce-i în neregulă cu finalurile fericite? 

— Nu sunt realiste, se bagă în vorbă Carlos. 

— Mda. Şi apropo de asta... Eu mă duc la culcare. Sunt 
frânt, zice tata, apoi se ridică din fotoliu gemând şi 
întinzându-se. Oasele mele bătrâne nu mai rezistă după ora 
douăsprezece. Ne vedem mâine-dimineaţă. 

Mama strigă după el: 

— Mai stau puţin şi urc şi eu. 

Cădem cu toţii de acord să punem un alt film. De data 
asta, e unul de acţiune, probabil mai pe gustul lui Carlos. La 
zece minute după ce începe filmul, mama cască. 

— Deşi sunt mai tânără decât tatăl tău, Kiara, nici eu nu 
mai rezist mult după miezul nopţii. Mă duc la culcare. 

Se ridică şi dă să iasă, dar înainte de a o lua pe hol, 
opreşte o casetă şi ne ameninţă agitând degetul în aer. 

— Încredere şi respect. 

Ne serveşte aceste cuvinte magice, apoi îi azvârle 
telecomanda lui Carlos şi se face nevăzută. 

— Maică-ta se pricepe de minune să te facă să-ţi piară 
cheful, zice Carlos tărăgănat. 

Urmărim filmul şi îi arunc din când în când câte o privire. 
E prins de acţiune, îmi dau seama de asta pentru că are 
trăsăturile relaxate, spre deosebire de mina lui obişnuită, 
încordată. 

O dată mă surprinde uitându-mă la el. 

— Vrei să-ţi aduc apă? mă întreabă. 

— Sigur. 

Dispare în bucătărie, de unde revine după câteva minute 
cu două pahare de apă cu gheaţă. 

În afara pâlpâitului televizorului, totul e întunecat în jur. 


Degetele lui le ating pe ale mele când îi iau paharul din 
mână. Nu ştiu dacă şi el simte la fel, dar eu nu pot să ignor 
reacţia corpului meu la atingere. Nu e la fel ca ieri- 
dimineaţă, după meci, când nu făcuse altceva decât să se 
dea în spectacol. 

Şovăie şi ochii lui îi întâlnesc pe ai mei. E întuneric, 
suntem singuri şi nimic nu mi-ar plăcea mai mult decât să-i 
spun că vreau să-şi plimbe mâinile pe tot corpul meu, cu 
toate că a acuzat-o pe mama că i-a stricat tot cheful. 

Încredere şi respect. Am încredere în Carlos că nu mă va 
face să sufăr fizic, dar nu şi emoţional. Mă grăbesc să 
resping ideea ducând paharul la buze şi bând din apa rece, 
ca nu cumva să fiu tentată să-i cer să mă sărute din nou, 
indiferent de consecinţe. 

Carlos nu scoate nici o vorbă. Îşi întinde mai comod 
corpul zvelt pe canapea. Coapsele noastre aproape că se 
ating şi deşi filmul rulează în continuare, eu nu mă pot 
gândi decât la Carlos. 

Eroul filmului e ţinut captiv într-un depozit, împreună cu 
o frumoasă blondă. Pe care o bănuieşte ca făcând parte din 
gaşca băieţilor răi, dar căreia nu poate să-i reziste, şi în 
cele din urmă încep să se sărute. 

Carlos se foieşte, îşi drege glasul, apoi ia o înghiţitură de 
apă. Încă una. Şi încă una. 

Mă întreb dacă scena îi aminteşte de fantezia cu noi doi 
pe care începusem mai devreme să o expun în detaliu. 
Răsuflu încet şi adânc şi încerc să mă concentrez asupra 
filmului, şi nu asupra faptului că genunchii noştri au ajuns 
acum să se atingă. 

După ceva vreme, îi arunc o privire. Pare adormit. 

— Carlos? şoptesc eu pe un ton nesigur. 

Deschide ochii şi întunecimea lor intensă străluceşte în 
lumina aruncată de televizor. Pasiunea şi dorinţa răzbat cu 
claritate din privirea lui. 

— Da? 

— Ai adormit? 


Chicoteşte. 

— Da’ de unde. Încercam să mă autoconving să nu mă 
dau la tine. 

Uit de film, las la o parte teama şi mă decid că a sosit 
momentul să lămuresc ce se întâmplă între noi. Mă ridic de 
pe canapea, închid uşa şi o încui, pentru a avea intimitate. 

— Ai încuiat uşa, zice Carlos. 

— Da, ştiu. 

Nu mă pricep prea bine la cuvinte şi dacă aş da să zic 
ceva, probabil că m-aş bâlbâi şi aş strica atmosfera. Dar 
dacă nu pot să exprim ceea ce simt prin vorbe, pot în 
schimb să o arăt. Brusc îmi dau seama că am mai multă 
încredere în Carlos decât are el însuşi. 

Îngenunchez pe canapea lângă el şi îmi ridic încet mâna 
tremurândă spre faţa lui. Trasez linii la întâmplare pe 
maxilarul pe care au început să-i răsară fire de barbă. 
Răspunde răsuflând sacadat. 

— Kiara... 

Îmi pun degetele pe buzele lui pline şi frumoase, 
întrerupându-l. 

— Şşt. 

— 0... să... dăm... de... necazuri? mă întreabă. 

Mă aplec spre el. Vorbele lui se pierd în aer pe măsură ce 
îmi apropii gura. Îmi trec palmele peste pieptul lui şi mă 
sprijin de corpul său tare ca o stâncă. Inaintez spre el. li 
simt răsuflarea caldă amestecându-se cu a mea şi nu mă 
mai pot abţine. 

— Şi încă ce necazuri, îi răspund. 

Ştiu că nu pot să sper să devin a lui pentru totdeauna, 
dar vreau să-i arăt ce înseamnă intimitatea atunci când e 
dublată de o emoție adevărată. 

Când buzele mele le ating uşor pe ale lui, un geamăt mut 
îi scapă din gură. Inima îi bate cu putere sub palma mea. 
Totul se topeşte în mine la sunetul dulce al buzelor noastre 
care se apropie şi se despart din nou. Mă lasă să preiau 
controlul ţinându-şi braţele pe lângă corp, însă de fiecare 


dată când îmi cobor gura peste a lui, pentru a o îndepărta 
apoi după câteva clipe, răsuflă tot mai greu. 

— Lasă-mă să-ţi simt gustul, îmi şopteşte. 

Data următoare când îmi aplec capul spre el, îl sărut uşor 
de câteva ori, apoi îmi adun suficient curaj pentru a 
deschide buzele şi a adânci sărutul. Un curent de energie 
mă străbate atunci când limbile noastre, umede şi 
alunecoase, se întâlnesc pentru întâia dată, şi, o, vreau mai 
mult. 

Sunetul televizorului nu e decât un zgomot slab, undeva 
în fundal. 

Imi ia capul în căuşul palmei şi mă forţează să mă uit în 
ochii lui întunecaţi şi sexy, plini de pasiune şi dorinţă. 

— Asta-i un joc periculos, chica. 

— Ştiu. Dar am încredere în tine. 


Capitolul 37 - CARLOS 


Vorbele ei îmi răsună în cap. Am încredere în tine. E 
prima fată care îmi spune aşa ceva. Până şi Destiny mi-a 
spus că va trebui să-i câştig încrederea atunci când am 
început să ieşim împreună, pentru că mă crezuse un 
jucător. Şi acum, iat-o pe Kiara, o fată conştientă că n-am 
să fiu în veci cavalerul ei în armură strălucitoare, dăruindu- 
mi, fără să ezite, încrederea ei. Stă călare pe mine, cu 
buzele umede după sărut. E nebună dacă-şi închipuie că voi 
face ceea ce se cuvine. 

Îi ţin în continuare capul în căuşul palmei. O respect prea 
mult pentru a nu fi sincer cu ea. 

— Nu trebuie să ai încredere în mine. 

Se înroşeşte şi îşi duce mâna la ceafă, de unde îşi scoate 
funda prinsă în păr. 

— Şi totuşi am. 

Îşi scutură pletele. Care îi cad ca o cortină peste umeri, 
cu capetele aterizând chiar deasupra sânilor. In viaţa mea 
nu am văzut ceva mai sexy, şi nici măcar nu e goală. 

Măcar? Ce-i în mintea mea? Nu am de gând să o dezbrac. 
Ba am. La naiba! Ard de nerăbdare să îi descojesc, unul 
după altul, straturile care o înfăşoară şi să-i explorez 
curbele cu ochii şi cu mâinile. Corpul îmi zice: Fă-o! Vrei s-o 
faci. Şi ea vrea. Atunci care-i problema? 

Problema e afurisitul ăla de cuvânt... încredere. 

Are încredere în mine. 

Îmi strâng pleoapele cu putere. Ce aş putea să-i spun ca 
s-o conving că sunt într-adevăr băiatul rău, aşa cum mă 
crede? Ar fi o prostie din partea ei să aibă încredere în 
mine. Pentru că voi profita de ea de fiecare dată când voi 
avea ocazia, însă cum aş putea s-o fac să mă creadă? 

Poate că s-ar speria dacă i-aş demonstra ce dornic sunt 


să duc situaţia asta la următorul nivel. Întind mâna şi o 
prind de fund, apoi mă frec de ea într-un mod care nu lasă 
loc de interpretare. 

Problema e că începe să se mişte odată cu mine. La 
naiba! Nu e bine. Are putere asupra mea, ăsta-i un lucru 
cert. Încerc să redobândesc controlul pe care l-am pierdut 
complet. 

O trag spre mine şi-i lipesc corpul de corpul meu, în timp 
ce mâinile mi se plimbă pe spatele ei. Răsuflarea noastră 
grea umple încăperea. Mă bucur că avem caseta cu filmul 
în continuare în player, ca să acopere sunetele pe care le 
scoatem. 

Mă dau puţin pe spate şi mă uit în ochii ei încrezători. 

— E cazu' să te opreşti înainte să scăpăm totul de sub 
control, pentru că eu nu mai sunt în stare să mă stăpânesc. 

Nu iau în seamă faptul că deja am mers prea departe şi 
Kiara nu pare câtuşi de puţin dispusă să renunţe. 

Încremeneşte şi îşi lipeşte obrazul de faţa mea. 

— Sunt virgină, îmi şopteşte la ureche, de parc-ar fi un 
secret pe care nu vrea să-l împartă decât cu mine. 

Of, la naiba. 

Îmi îndepărtez capul şi-i spun adevărul. 

— Nu te porţi ca şi cum ai fi. 

— Asta pentru că sunt cu tine, Carlos. Numai cu tine mă 
pot purta aşa. 

Transferul de putere. Nu ar fi trebuit să spună asta. Acum 
ştiu că deţin controlul, dacă nu fizic, atunci măcar mental. 
Şi faptul că mi-a predat controlul n-a fost o mişcare prea 
înţeleaptă din partea ei. 

O să o duc pe fata asta spre zona primejdioasă, acolo 
unde mi-am petrecut mai toată viaţa. Mâinile mele 
înaintează încetul cu încetul spre mijlocul ei. 

— Scoate-ţi cămaşa, chica. _ 

Îşi duce mâinile spre poalele tricoului. Îmi ţin răsuflarea şi 
aştept să văd ce ascunde dedesubt. Îmi ridic privirea spre 
faţa ei, spre ochii plini de nesiguranţă şi de încă ceva ce 


refuz să recunosc. 

Dintr-un singur gest rapid, îşi trage tricoul lălâu peste 
cap, dând la iveală un trup pentru care merită să ucizi sau 
să mori. Sau ambele. 

— Nu semăn cu Madison, zice sfioasă, încrucişându-şi 
braţele peste sâni pentru a-i ascunde. 

— Ce? 

— Nu sunt slăbănoagă. 

Pentru mine, slăbănog înseamnă un corp tunat sau 
nedemn de luat în seamă. Mie îmi place să am pe ce pune 
mâna fără a mă teme că aş putea să sfărâm. 

Îi îndepărtez cu blândeţe braţele, ţinându-le, fără să le 
strâng, pe lângă corp. Mă dau pe spate şi mă holbez, 
complet şocat, la sutienul roz care îi acoperă cast pieptul. 
N-are de ce să se ruşineze. Fata asta are tot ce îi trebuie şi 
nici cea mai vagă idee că e cu mult mai frumoasă decât 
Madison. Are curbe în locurile unde Dumnezeu a intenţionat 
să le aşeze şi simt o pornire să mângâi acele curbe şi să 
memorez fiecare milimetru din corpul ei. Mă simt cel mai 
norocos bărbat de pe pământ. 

— Eres hermosa... eşti frumoasă. 

Îşi ţine ochii aţintiţi în jos. 

— Vită-te la mine, chica, îi zic, şi când o face, repet: Eres 
hermosa. 

— Ce-nseamnă asta? 

— Eşti frumoasă. 

Se apleacă în faţă şi îmi acoperă gura cu mici sărutări. 

— E rândul tău, şopteşte, apoi îşi muşcă buza de jos în 
timp ce mă aşteaptă să-mi scot tricoul. 

MI-I trag imediat peste cap. 

— Pot să te ating? mă-ntreabă, de parcă-n clipa asta nu 
ar fi stăpâna absolută a corpului meu. 

Îi iau mâna şi i-o apropii de pielea mea goală. Când îmi 
iau mâna, lăsând-o să mă exploreze singură, trasează încet 
cu degetele mici cărări, în sus şi-n jos, pe pieptul meu. La 
fiecare atingere simt cum corpul îmi ia foc, iar când mâna îi 


zăboveşte pe tatuajul care se iţeşte afară din blugi, 
strecurându-se pe sub curea, aproape că clachez. 

— Ce înseamnă asta? mă întreabă mângâind uşor unul 
din tatuaje. 

— Rebel, îi răspund. 

Imi înfig degetele în părul ei şi o trag spre mine. Trebuie 
să-i simt din nou gustul. Trebuie să-i simt din nou buzele 
moi peste ale mele. Ne sărutăm ca şi cum asta ar fi întâia şi 
totodată ultima oară când am putea s-o facem şi răsuflările 
şi limbile noastre se amestecă aproape cu disperare. 

Continuă să mă exploreze, iar eu îmi concentrez toată 
atenţia asupra ei. li trag în jos bretelele sutienului până ce 
cad de-a lungul braţelor. Kiara se dă pe spate şi nu-mi pot 
închipui scenă sau fată mai sexy ca aceea care îmi şade 
acum în poală. Sunt excitat la culme şi pulsul mi se 
accelerează în frenezia aşteptării când dau deoparte 
țesătura de mătase. 

Degetele îi încremenesc în clipa când mâinile mele îi 
ating talia şi pornesc în sus, până ce degetul mare ajunge 
la curba delicată a sânului. Pentru nimic în lume nu m-aş fi 
aşteptat la valul de emoție care mă copleşeşte când mă uit 
în ochii strălucitori ai Kiarei. 

— Cred că m-am îndrăgostit de tine, spune ea atât de 
încet încât nu sunt sigur că doar mi se pare, însă în 
secunda următoare aud zgomot de Împuşcături. 

Poc! Poc! Poc! 

Cuprins de panică, o trag pe Kiara în jos, pe canapea, şi îi 
acopăr trupul cu al meu ca să o apăr. 

Îmi ridic ochii şi mă uit în jur, confuz. Nu e nimeni în 
cameră în afară de noi. Ce naiba se întâmplă? 

Pe ecranul televizorului îl văd pe eroul filmului stând 
aplecat peste cadavrul unui tip din al cărui piept se scurge 
sânge. Impuşcăturile erau din film. 

Mă uit la Kiara, care mă priveşte împietrită de uimire, 
speriată şi pe jumătate dezbrăcată. 

— Scuze, spun îndepărtându-mă spre capătul celălalt al 


canapelei. Scuze. Era de la televizor. 

Inima îmi bate mai iute decât o tobă la un concert rock. 
Atunci când auzisem împuşcăturile, simţisem că eram în 
stare de orice ca să o apăr pe Kiara. Chiar cu preţul vieţii 
mele. Ideea că aş putea s-o pierd, aşa cum l-am pierdut pe 
tata şi aproape că şi pe Alex, e prea mult pentru mine. Simt 
cum îmi ies din minţi numai la gândul ăsta. 

Rahat! 

Mi-am încălcat regula numărul unu: să nu mă implic 
niciodată emoţional. 

Ce naiba s-a întâmplat cu intenţia mea de-a nu umbla 
decât cu fete care vor doar să se distreze? Cuvântul „amor” 
sau echivalentul său englezesc, „/ove”, nu intră în 
vocabularul meu. Dacă vrei iubire şi devotament, atunci nu- 
mi bate mie la uşă. Trebuie să mă retrag cât mai rapid, 
înainte să mă scufund prea tare. 

— E OK, zice Kiara săltându-se şi aplecându-se peste 
mine, apropiindu-se prea tare. 

Nu pot să gândesc limpede atunci când căldura trupului 
ei mă pătrunde. Simt un puseu de claustrofobie. Sunt 
înlănţuit. Trebuie neapărat să scap. 

O dau cu blândeţe la o parte şi stabilesc un minim de 
distanţă între noi. 

— Nu. Nu e OK. Nu e deloc OK. 

Reacţia mea la împuşcături pune cele întâmplate într-o 
cu totul altă perspectivă. Nu-i pot face aşa ceva Kiarei. Îmi 
apăs palmele pe ochi şi scot un oftat adânc, plin de 
frustrare. 

— Îmbracă-te, îi spun luându-i tricoul lălâu de pe jos. 

Când i-l arunc, mă străduiesc să-i evit privirea. Nu vreau 
să-i văd suferinţa din ochi şi să ştiu că eu sunt cel care a 
provocat-o. 

— V-v-voiam s-s-să o f-f-fac, se bâlbâie ea cu un glas 
tremurător. Ş-ş-şi t-t-tu v-v-voiai. 

Rahat. Acum s-a emoţionat atât de tare, încât abia dacă 
reuşeşte să scoată un cuvânt fără să se bâlbâie. l-ar fi cu 


mult mai bine dacă m-ar uri, în loc să mă iubească. 

— Hm, ei bine, nu. Eu vreau o fată cu care să mă regulez, 
nu una care să-mi declare amor veşnic. 

— N-n-n-am v-v-vrut s-s-să... 

Ridic o mână ca s-o opresc. Ştiu ce are de gând să spună, 
că n-a pretins că asta ar însemna neapărat să ducem 
relaţia la un alt nivel. 

— Ai spus că te-ai îndrăgostit de mine şi ăsta-i ultimul 
lucru de pe lume pe care un tip ca mine ar vrea să-l audă. 
Recunoaşte, Kiara. Fetele de genul tău vor să taie boaşele 
bărbaţilor şi să le atârne de oglinda retrovizoare. 

Trăncănesc înainte ca un pendejo ce sunt, şi cuvintele 
îmi ies de-a valma din gură, fără să apuc să mă gândesc. 
Ştiu că fiecare vorbă pe care o rostesc o doare. Simt că 
mor, dar trebuie o fac să înţeleagă că nu sunt omul care să- 
i stea prin preajmă ca să o prindă-n braţe atunci când va 
cădea. Îl am pe Devlin pe cap şi nu ştiu dacă voi ieşi viu din 
încercarea asta. N-aş vrea cu nici un chip ca să ajungem în 
situaţia ca ea să jelească un bărbat care nu i-a meritat, de 
la bun început, iubirea. 

— Putem să rămânem prieteni, îi spun. 

— Prieteni care-şi fac împreună de cap, fără să se 
implice? 

— Mada. Ce-i rău în asta? 

— Vreau mai mult. 

— Ei bine, n-o să capeţi. Dacă vrei mai mult, du-te şi 
cautăţi pe unu’ care să te pupe-n fund. 

Mă-ndrept spre uşă, pornit să mă îndepărtez cât mai 
repede de ea, înainte ca să-i cad în genunchi şi s-o implor 
să mă ia din nou în braţe şi să continuăm ceea ce am 
început. Plec şi încerc să-mi scot din cap tot ceea ce s-a 
întâmplat între noi. Deşi, pentru moment, slabe speranţe. 

Intru la mine în cameră şi mă aşez pe pat. N-are nici un 
rost să încerc să dorm. Ştiu c-o să rămân treaz toată 
noaptea. Scutur din cap, întrebându-mă cum de m-am 
băgat în nebunia asta. Faptul că am lăsat-o singură în living 


a fost primul gest lipsit de egoism pe care l-am făcut de 
când am ajuns în Colorado. 
Dar care m-a făcut să mă simt ca o jigodie. 


Capitolul 38 - Kiara 


Stau singură în living şi revăd în minte cele petrecute în 
seara asta. Este adevărat, îmi spusesem că dacă îmi 
făceam de cap cu Carlos, asta n-avea să dea relaţiei 
noastre mai multă greutate, însă de fapt sperasem 
contrariul. Ştiam exact ce fac şi faptul că totul se întorsese 
împotriva mea nu făcuse decât să-mi demonstreze câtă 
dreptate avusese Carlos. Nu are stofă de iubit. Nu vrea 
decât o fată care să se dezbrace în faţa lui fără nici o 
obligaţie sau promisiune. 

Ceea ce vrea el e o fată de genul lui Madison. 

In seara asta m-am făcut de râs. Fusese o prostie să-mi 
închipui că dacă îi dăruiam trupul, Carlos avea să se 
schimbe. Chiar crezusem că legătura fizică uimitoare dintre 
noi avea să îl determine să-şi dorească o relaţie de durată? 
Da, aşa crezusem. 

Când ne sărutaserăm, fusese perfect. Era tot ce îmi 
dorisem, tot ce aşteptasem şi sperasem. Din clipa când îmi 
luase capul în căuşul palmei, mă pierdusem. Nimic din ceea 
ce avusesem sau aş fi putut avea cu Michael nu se compară 
cu ceea ce împărtăşisem cu Carlos. 

Acum totul s-a terminat. Carlos m-a respins. După aceea, 
mi-am simţit limba grea şi fiecare cuvânt pe care l-am scos 
din gură a fost o bâlbâială. 

O, sunt mai mult decât stânjenită. Cum am să dau ochii 
cu el de dimineaţă? Şi mai ales, cum am să dau ochii cu 
mine însămi? 


Capitolul 39 - CARLOS 


Noaptea trecută n-am reuşit să aţipesc decât vreo două 
ore. Când soarele mă trezeşte, gem şi mă-ntorc pe partea 
cealaltă ca să mai prind un pui de somn. Ceea ce-i tare 
dificil, având în vedere că dormitorul meu este la fel de 
galben ca soarele. Data viitoare când o să mă duc la 
magazinul cu articole de menaj, o să cumpăr nişte vopsea 
neagră ca să zugrăvesc camera în nuanţa întunecată 
potrivită pentru starea mea de spirit. 

Stau culcat pe o parte, cu perna peste ochi. Când îi 
deschid, văd că e ora zece. _ 

O sun pe mama doar pentru a-i auzi din nou vocea. Imi 
spune că încearcă să facă rost de bani pentru biletele de 
avion, ca să vină în vizită, şi o simt cum freamătă de 
emoție, aşa cum n-a mai făcut de ani de zile. Fapt care-mi 
aminteşte ca îi promisesem doamnei W. că o s-o ajut astăzi 
la ceainărie. O să-i trimit mamei câştigul, ca să-l adauge la 
fondul pentru excursie. 

Fac un duş şi bat la uşa Kiarei. Nu e înăuntru, aşa că tot 
ce-mi rămâne de făcut este să cobor. 

— Unde-i Kiara? îl întreb pe Brandon, care se joacă la 
computer în biroul profului. 

Fie că nu mă ia în seamă, fie nu m-aude. 

— Alo, Racer! strig la el. 

— Ce-i? zice Brandon fără să se întoarcă. 

Mă apropii de el şi mă uit la jocul de care e atât de 
captivat. Văd pe ecran un grup de personaje desenate 
caricatural care se plimbă într-un parc. Intr-un colţ e un 
text: Mărfuri: Cocaină, 3 grame; Marijuana, 7 grame. 

— Ce fel de joc e ăsta? îl întreb pe puşti. 

— Un joc de vânzări-cumpărări. 

Micuţu' ăsta a devenit un nenorocit de traficant de 


droguri în spaţiul cibernetic. 

— Închide calculatorul, îi spun. 

— De ce? 

— Pentru că-i un joc tâmpit. 

— De unde ştii? mă întreabă Brandon ridicându-şi ochii 
nevinovaţi spre mine. Nu l-ai jucat niciodată. 

— Ba da. 

L-am jucat de-adevăratelea. Fusesem nevoit s-o fac 
pentru a supravieţui. Brandon are însă posibilitatea 
opţiunilor şi nu trebuie să traficheze droguri pentru a-şi 
câştiga existenţa. Şi astfel de jocuri care simulează traficul 
de droguri nu-i sunt de folos, mai ales că e la grădiniţă. 

— Inchide calculatorul, Brandon, sau îl închid eu. Să ştii 
că nu glumesc. 

Işi aruncă, încăpățânat, bărbia în faţă şi continuă să 
joace. 

— Nu. 

— Ce se întâmplă? întreabă Westford, care intră în clipa 
asta în cameră. 

— Carlos mi-a spus să închid calculatorul. Dar tu mi-ai 
dat voie, tati, să intru pe calculatorul tău pentru jocuri dintr- 
astea, cu vânzări şi cumpărări. Toţi prietenii mei le joacă. 

Arăt cu degetul spre Brandon. 

— Fiul tău şi amicii lui sunt traficanţi virtuali de droguri, îi 
spun tatălui lui. 

Westford face ochii mari şi se repede spre monitor. 

— Traficanţi de droguri? Brandon, ce joc mai e şi ăsta? 

les din cameră în timp ce Westford îi explică lui Brandon 
că substanţele interzise nu sunt mărfuri cu care să faci 
comerţ. După care bombăne despre controlul parental care 
nu suplineşte prezenţa părinţilor şi c-ar fi trebuit să-şi 
supravegheze fiul mai îndeaproape. 

les din casă şi o găsesc pe Kiara lucrând la maşină, cu 
picioarele ieşind afară din scaunul şoferului. Stă aplecată cu 
capul în jos, sub bord, cu o şurubelniţă în mână. 

— Ai nevoie de ajutor? o întreb. 


— Nt, răspunde fără să se uite la mine. 

— Îmi dai voie să mă uit la uşă? Poate că pot s-o repar. 

— Mă descurc. 

— Nu, nu te descurci. Portiera e stricată. N-ai cum să 
umbli aşa cu ea la infinit. 

— Asta crezi tu. 

Mă reazem de partea laterală a maşinii. Şi aştept. Şi tot 
aştept. Dacă nu iese de-acolo în câteva minute, sunt tentat 
să-i trag eu fundu' afară. 

Westford iese şi el din casă. 

— Kiara, la ce oră ai de gând să pleci cu Carlos la 
Hospitali-Tea? 

— Imediat ce voi lipi firul, tati. Nu reuşesc, şi pace. 

— Probabil că va trebui sudat, mă bag şi eu în vorbă, deşi 
mi-e foarte clar că-n clipa asta Kiara n-are nici un chef să- 
mi audă sugestiile. i 

— Să mă anunti înainte de a pleca. Intre timp, vreau să 
discut ceva cu Carlos, zice Westford făcându-mi semn cu 
degetul. Ne vedem la mine în birou. 

Din felul cum se poartă şi vorbeşte, deduc că nu e prea 
fericit. Nici n-are de ce. Noaptea trecută mi-am făcut de cap 
cu fiica lui. 

În drum spre biroul profului, trec pe lângă living, unde 
Brandon se uită la televizor la un film de desene animate. 

— Care-i treaba? îl întreb pe Westford în timp ce mă 
aşez. 

— Asta-i treaba, zice profu' aruncându-mi tricoul purtat 
seara trecută. L-am găsit în living, era aruncat pe podea. E 
clar că acolo s-a petrecut ceva. 

OK, deci a aflat că ne-am prostit şi noi niţel. Bine măcar 
că n-a dat peste sutienul Kiarei, azvârlit peste tricoul meu. 

— Mda... lucrurile s-au cam înfierbântat aseară, după ce 
tu şi cu doamna W. v-aţi dus la culcare, recunosc eu. 

— Mi-era teamă că aşa se va întâmpla. Colleen şi cu mine 
credem în comunicarea deschisă cu copiii noştri. Şi deşi tu 
nu-mi eşti fiu, pentru moment sunt responsabil pentru tine, 


spune profesorul scărpinându-se pe faţă şi oftând. S-ar zice 
c-ar fi trebuit să fiu mai pregătit pentru o astfel de discuţie. 
Cândva am fost şi eu adolescent şi am făcut acelaşi lucru în 
casa părintească. Desigur, am fost ceva mai atent să 
ascund probele, adaugă ridicându-şi ochii spre mine. 

— Nu se va mai repeta, domnule. 

— Ce anume, lăsatul probelor la locul faptei sau 
giugiulilul cu fiica mea? Şi rogu-te, renunţă la tâmpenia 
asta cu „domnule”. Aici nu suntem în armată. 

— Eu l-am incitat, tată, zice Kiara din prag. N-a fost vina 
lui. 

Profesorul se cutremură şi spune: 

— E nevoie de doi pentru a dansa, Kiara. Nu caut vinovaţi 
şi nu urmăresc să dau vina pe nimeni. Vreau doar să 
discutăm. Şi-mi pare rău că mama ta nu e şi ea de faţă. 
Măcar v-aţi... hm, protejat? 

Kiara geme, stânjenită la culme. 

— N-am făcut sex, tată. 

— O, zice el. N-aţi făcut? 

Clatin din cap. 

Nu-mi vine să cred că port o astfel de conversaţie. Taţii 
mexicani n-au obiceiul să provoace asemenea discuţii, şi cu 
atât mai puţin cu băieţii cu care ies fiicele lor. Le iau mai 
întâi fundurile la tăbăcit, după care pun întrebările. Şi pe 
urmă le interzic fetelor să mai iasă din casă neînsoţite. În 
Mexic nu s-a auzit de tâmpenia asta cu „comunicarea 
deschisă”. 

Mă simt ca într-un show de autoajutorare pentru albi şi 
nu-s deloc sigur ce se aşteaptă de la mine. Eu n-am avut un 
tată care să vrea să discute astfel de prostii cu mine. O fi 
ceva uzual sau e o chestie întâlnită numai la taţii care se 
întâmplă să fie psihologi şi îşi propun să spele creierele? 

— Nu sunt aşa de prost ca să-mi închipui că vă pot 
împiedica să faceţi... ceea ce faceţi, continuă Westford. Dar 
institui din clipa aceasta o nouă regulă: fără frivolităţi în 
casa asta. Dacă vă îngreunez situaţia, poate că vă determin 


să faceţi alegeri mai bune. Şi ar mai trebui să vă sfătuiesc, 
pe tine, Kiara, în calitatea mea de tată, şi pe tine, Carlos, ca 
tutore ce-ţi sunt, să rămâneţi virgini până la căsătorie. 

Se reazemă de spătarul scaunului şi ne zâmbeşte, foarte 
încântat de ultima frază. Păcat că discuţia a întârziat în 
cazul meu cu câţiva ani. 

— Tu erai virgin când te-ai însurat? îl întreb eu 
provocator. 

Rânjetul îi dispare imediat de pe faţă. 

— Da, hm... ei bine... când eram de vârsta voastră, 
vremurile erau cu totul altele. Astăzi, tinerii sunt mai 
inteligenţi şi mai educați. Dacă nu se află într-o relatie 
serioasă, sinceră, monogamă, ambii parteneri riscă boli 
incurabile... şi tot felul de pericole. Şi nu uitaţi de cuvântul 
care-ncepe cu „s”, zice făcându-ne cu degetul în chip de 
avertisment. 

Chicotesc fără să vreau. 

— Perdón? Cuvântul care-ncepe cu „s”? 

— Sarcină! zice profesorul mijindu-şi ochii la mine. Află 
că nu-mi propun să devin bunic încă mulţi, multi ani de-aici 
încolo. 

Îmi amintesc de mama, care rămăsese însărcinată cu 
Alex când avea şaptesprezece ani. Mi'amă mă obligase să-i 
promit că voi folosi prezervativul ori de câte ori voi avea 
contact fizic cu o fată — nu voia ca fiii ei să sfârşească la fel 
ca ea şi mi papă. La naiba, mersese pân-acolo încât 
ascunsese nişte prezervative într-o pereche de chiloţi de-ai 
mei, ca nu cumva să-mi uit vreodată promisiunea. 

Ceea ce s-a întâmplat azi-noapte m-a speriat de moarte. 
Până acum, am avut mereu capul pe umeri şi m-am 
protejat atât pe mine, cât şi pe fata cu care eram, însă 
noaptea trecută nu ştiu dac-aş fi putut să mă opresc, chiar 
dacă nu aveam un prezervativ la îndemână. Şi asta fără să 
fi fost drogat. Dacă nu m-ar fi înfricoşat împuşcăturile alea 
de la televizor, Kiara şi cu mine am fi purtat probabil o 
discuţie complet diferită cu profesorul acum. 


— Tati, ştim toate lucrurile astea, intervine Kiara. 

— Având în vedere că azi-dimineaţă am găsit tricoul lui 
Carlos pe podeaua din living, nu strică să-ţi împrospătezi 
memoria. 

Ridic tricoul şi i-l arăt şi Kiara se îneacă, luată prin 
surpindere. 

— Oh! 

Westford se uită la ceasul de pe birou. 

— Trebuie să-l scot pe Brandon la plimbare, înainte să 
dezvolte sindromul deficitului de atenţie din cauza statului 
prea mult la televizor, zice întinzând mâinile spre mine, de 
parc-ar vrea să-mi prezinte o ofrandă. Carlos, sper că ne- 
am înţeles, da? 

— Mda, zic eu. Atâta timp cât nu se-ntâmplă la tine în 
casă şi nu afli, nu te deranjează dacă ne facem de cap. 

— Ştiu că glumeşti. G/umeşti, nu-i aşa? 

— Poate. 

Kiara face un pas înăuntru. 

— Glumeşte, tată. 

Profesorul enumeră pe degete, uitându-se direct în ochii 
mei. 

— Deci ţine minte... relaţie (I) serioasă, (2) monogamă, 
(3) sinceră, (4) nu în casa asta, şi (5) încredere. 

— Şi nu uita de (6) cuvântul care începe cu „s”, îi 
amintesc eu. 

Dă afirmativ din cap. 

— Da. Cuvântul care începe cu „s”. O singură zi dacă ai 
sta în armată, Carlos, ar avea ei grijă să-ţi şteargă 
obrăznicia asta de pe faţă. 

— Păcat că nu intenţionez să mă-nrolez. 

— Da, păcat. Dacă te-ai înrola şi ai pune la fel de multă 
energie în a deveni un bun soldat pe cât pui în atitudinea 
asta a ta rebelă, ai ajunge departe. Mă simt tentat s-adaug 
ceva roşu la rufele tale de spălat, ca să îţi coloreze chiloţii 
în roz. În chip de suvenir al conversaţiei noastre. 

Ridic din umeri. 


— N-ai decât. Nu port lenjerie intimă, mint eu. 

— Afară cu tine, deşteptule, ne ordonă el, gonindu-ne. 

Am senzaţia că-i zăresc colţul gurii ridicându-se. E 
probabil amuzat de replica mea, însă rânjetul îi dispare 
brusc. 

— Amândoi afară din biroul meu. Discuţia asta să rămână 
între noi. Acum mişcaţi-vă fundurile mai iute la Hospitali- 
Tea. Soţia vă aşteaptă ca să vă pună la treabă. Să nu vă 
opriţi pe undeva în drum, ne strigă când ajungem pe hol. O 
să sun peste un sfert de oră ca să verific dac-aţi ajuns. 


Capitolul 40 - Kiara 


— Ascultă, chica, zice Carlos câteva minute mai târziu, în 
maşină, în drum spre ceainăria mamei. 

Strâng tare volanul în mâini. 

— Să nu-mi mai spui aşa. 

— Da’ cum ai vrea să-ţi spun? 

Ridic din umeri. 

— Oricum, numai chica nu. 

M-aplec ca să deschid radioul, apoi îmi amintesc că tot 
nu funcţionează. Imi încleştez şi mai tare mâinile pe volan 
şi mă concentrez asupra şoselei, chiar dacă am ajuns la un 
semafor. 

Carlos îşi azvârle braţele în aer. 

— Ce vrei de la mine? Vrei să-ţi spun minciuni, asta vrei? 
OK, atunci o să-ţi spun minciuni. Kiara, fără tine sunt 
pierdut. Kiara, tu eşti stăpâna inimii şi sufletului meu. Kiara, 
când nu sunt cu tine, viaţa n-are nici un sens. Kiara, te 
iubesc. Asta vrei să auzi? 

— Da. 

— Nici un bărbat care spune aşa ceva nu vorbeşte serios. 

— Pun pariu că fratele tău vorbeşte serios atunci când îi 
spune aşa ceva lui Brittany. 

— Pentru că şi-a pierdut complet uzul raţiunii. Te 
credeam singura fată care nu se lasă prostită de 
pălăvrăgelile mele. 

— Aşa şi sunt. Consideră faptul că mi-am dorit să fii cu 
adevărat iubitul meu o pierdere temporară a judecății, îi 
răspund eu. Dar mi-a trecut. Şi acum mă aştept de la tine la 
mai puţin decât nimic. În plus, mi-am dat seama că nu eşti 
deloc genul meu. De fapt, îi spun aruncându-i o privire, s-ar 
putea să-l sun pe Michael. Vrea să ieşim din nou împreună. 

Carlos întinde mâna spre geanta mea şi scoate telefonul 


din buzunarul lateral. Încerc să i-l smulg din mână, dar e 
mai uite decât mine. 

— Ce faci? 

— Ai grijă la drum, Kiara. Doar n-ai vrea să provoci un 
accident din neatenţie, nu-i aşa? 

— Pune telefonul la loc, îi ordon. 

— O să-l pun. Dar mai întâi trebuie să verific ceva. 

La următorul semafor, îi iau telefonul din mână. Citesc 
mesajul pe care Carlos tocmai i l-a trimis lui Michael. Du-te 
dracu’. 

— Nu pot să cred! 

— Ba să crezi, zice Carlos rezemându-se de spetează şi 
parând destul de încântat de el însuşi. Ai să-mi mulţumeşti 
mai târziu. 

Să-i mulţumesc? Să-i; mulțumesc? Trag pe dreapta, îmi 
iau geanta şi o rotesc în aer ca pe un baston de luptă, 
încercând să îl pocnesc pe Carlos cu ea în cap. 

Înşfacă geanta înainte să apuc să-l lovesc. 

— Nu-mi spune c-aveai de gând cu adevărat să ieşi din 
nou cu pămpălăul ăla. 

— În clipa asta nu mai ştiu ce vreau. 

Revin pe şosea şi mă îndrept spre ceainăria mamei. 
Opresc maşina în parcare şi o zbughesc din loc fără a-l mai 
aştepta pe Carlos. 

— Kiara, stai, mârâie Carlos în timp ce sare peste 
portieră. 

Îl aud mergând grăbit în urma mea. 

— Afurisită de portieră, o s-o repar eu pân’ la urmă, zice 
trecându-şi mâna prin păr. Uite ce-i, dacă lucrurile ar fi stat 
altfel... 

— Ce lucruri? 

— E complicat. 

Îi întorc spatele. Dacă nu vrea să-mi explice, ce rost are 
să ne certăm? 

— Bună, dragilor! ne întâmpină mama în faţa 
magazinului, întrerupând conversaţia. Kiara, am scos 


reţetele de luna şi de săptămâna trecută, vezi cum poţi să 
le combini. Tu, Carlos, vino cu mine. 

Stau în birou şi pun etichetele cu ingredientele şi verific 
registrele contabile. Intre timp, o aud pe mama explicându-i 
lui Carlos cum să separe cutiile cu ceai vrac care tocmai i- 
au fost livrate. 

Pe la ora unu, mama îşi bagă capul pe uşă şi-mi spune să 
vin în camera de odihnă ca să luăm prânzul. Ne adunăm în 
sală şi mama nu-şi dă seama de tensiunea care pluteşte în 
aer. Se aşteaptă ca toată lumea să fie mereu veselă şi 
energică, aşa că mă întreb când va observa cât de scăzut 
este acum coeficientul de fericire din încăpere. 

— Am primit asta de la Teddy, vânzătorul din faţa 
magazinului, spune scoțând un pachet de mâncare dintr-o 
sacoşă. 

— Ce e? întreabă Carlos când primeşte un pacheţel. 

— Dog vegetarian. 

— Cum adică dog vegetarian? 

— Hotdog vegetarian, îi spune ea. Care nu conţine 
produse animale. 

Carlos desface pachetul, nu foarte convins. 

— Nu ti-ar strica să mănânci sănătos, Carlos, zice mama. 
Dar dacă nu-ţi place, pot să ies şi să-ţi cumpăr mâncare 
procesată, dacă vrei. 

Incep să mănânc hotdogul. Nu mă deranjează să mănânc 
chestiile alea sănătoase pe care le prepară mama, însă din 
când în când îmi place şi mâncarea procesată. 

Carlos muşcă din sandviş. 

— E destul de bun. N-ai şi nişte cartofi prăjiţi ca 
garnitură? 

Imi vine să râd când o văd pe mama scoțând o 
grămăjoară de cartofi portocalii pe un şerveţel. 

— Sunt cartofi dulci copţi. In coajă, ca să păstreze 
calitalea fibrelor. Şi dacă nu mă-nşel, au şi acizi graşi 
omega-3. 

— Imi place să mănânc fără să mă gândesc la conţinut, 


zice Carlos mestecând. 

Mama ne toarnă în pahare ceai cu gheaţă dintr-o carafă 
mare pregătită special pentru noi. 

— Ar trebui să-ţi pese ce bagi în corp. De exemplu, ceaiul 
acesta conţine un amestec de aqai“, extract de coajă de 
portocală şi mentă. 

— Mănâncă, mamă, o îndemn, înainte ca să apuce să ne 
recite tot ce ştie despre antioxidanți şi radicalii liberi. 

— OK, OK, zice scoţându-şi din pachet hotdogul şi 
începând să mănânce. Cum a fost filmul de aseară? 

— Bun, răspund eu, sperând să nu-mi ceară detalii, 
pentru că habar n-am despre ce-a fost vorba. 

Mama ia un cartof şi muşcă dintr-un capăt. 

— Mi s-a părut cam violent. Nu-mi plac filmele violente. 

— Nici mie, zic eu. 

Carlos tace. Îi simt privirea aţintită asupra mea, dar nu- 
mi ridic ochii. Îmi concentrez toată atenţia asupra oricăror 
altor lucruri în afară de el. 

Iris, una dintre fetele pe care mama le angajează în 
week- enduri, deschide uşa camerei de odihnă. 

— Colleen, avem o clientă care cere în mod expres să 
discute cu tine. Pare să se grăbească. 

Mama ia o ultimă muşcătură de hotdog. 

— Mă cheamă datoria. 

Mă scol, gata să plec şi eu, dar Carlos mă prinde de 
încheietura mâinii. Dumnezeule, ce mult aş vrea să mă 
tragă spre el şi să îmi spună că ceea ce s-a petrecut azi- 
noapte n-a fost o greşeală. Lucrurile n-ar trebui să fie atât 
de complicate între noi. 

— Nu-i vina ta, să ştii. Nu mi-am dorit atât de mult să fiu 
cu o fată de când... lasă el vorbele să plutească în aer, 
eliberându-mi braţul. 

— De când ce? întreb eu. 


29 Specie de palmier. Extractul din fructul său, cu proprietăți antioxidante şi 
nutriţionale, este folosit la reglarea nivelului de colesterol, în tratamentul 
simptomelor asociate cu hipertensiunea arterială etc. 


— Nu contează. 

— Pentru mine contează. _ 

Ezită, ca şi cum n-ar vrea să îi rostească numele. Intr-un 
final, zice „De când cu Destiny”, pe un ton ce nu poate 
ascunde faptul că încă mai simte ceva pentru ea. Când îi 
pronunţă numele, sunetele se rostogolesc afară de parcă ar 
savura fiecare silabă în parte. 

Sunt cuprinsă de gelozie. N-am cum să concurez cu 
Destiny. E clar, Carlos încă o iubeşte. 

— Bine, am priceput. 

— Ba nu, n-ai priceput. Ceea ce s-a petrecut între noi 
noaptea trecută m-a speriat de moarte, Kiara. Pentru c-am 
simţit ceva ce nu mai simţisem... 

— De când cu Destiny, completez eu. 

— Nu vreau să mă mai îndrăgostesc vreodată atât de 
tare. 

— Deci ce ar trebui să fac? Să mă prefac în continuare la 
şcoală că ieşim împreună? 

— Doar câteva săptămâni, până ce Madison renunţă să 
se mai ţină după mine. Pe urmă, putem inventa un motiv 
de despărţire, zice uitându-se la mine. Ţii minte, nu-i aşa, 
că am făcut o înţelegere? 

— Sigur. 

Mă întorc în biroul mamei şi iau din nou în mâini 
registrele contabile. Cifrele îmi joacă prin faţa ochilor. Las 
să-mi cadă creionul, îmi prind capul în mâini şi oftez. 

Am fost aşa de proastă că i-am spus lui Carlos azi-noapte 
că m-am îndrăgostit de el. Toată viaţa mea, am fost un om 
reţinut. Până acum. Când l-am cunoscut pe Carlos, tipul 
care mă face să-mi doresc să merg înainte fără a mă uita o 
clipă înapoi şi fără să regret nimic. 

Când jucase fotbal cu fratele meu, sesizasem în el o 
generozitate pe care nu o dăruieşte decât celor puţini, 
demni de un astfel de sentiment. Şi îmi dădusem seama că 
în cazul lui Carlos ceea ce se vede la suprafaţă nu e 
întotdeauna adevărat. 


La sfârşitul zilei, îl găsesc în camera din spate, cântărind 
cu atenţie diversele ingrediente pe care mama le amestecă 
în ceaiurile ei. 

— M-am gândit la un motiv pentru care să ne despărţim, 
îi spun. 

— Care? 

— Pentru că eşti şi acum îndrăgostit de Destiny. 

Incremeneşte şi degetele îi rămân suspendate în aer. 

— Nu. Gândeşte-te la altceva. 

— Ca de pildă? 

— Nu ştiu. Altceva, zice aranjând ingredientele înapoi pe 
rafturi. Mă duc până la atelierul auto ca să mă văd cu Alex. 
Spune-le părinţilor tăi că mă întorc acasă mai târziu. 

— Pot să te duc cu maşina. Trebuie să plec şi eu oricum. 

Scutură din cap. 

— Vreau să merg pe jos. 

Câteva minute mai târziu îl urmăresc ieşind din cameră şi 
mă întreb dacă nu cumva ceea ce vrea este să scape de 
mine cât mai repede cu putinţă. 


Capitolul 14 - CARLOS 


Când mă îndepărtez suficient de mult de ceainărie, scot 
din buzunar celularul primit de la Brittany. Formez numărul 
lui Devlin şi aştept. 

Imediat ce răspunde, zic: 

— Sunt Carlos Fuentes. Ai vrut să-mi atragi atenţia 
asupra ta. Ei bine, ai reuşit. 

— Ah, Senor Fuentes, aşteptam să mă contactaţi, răsună 
o voce calmă de la celălalt capăt al liniei; trebuie să fie 
Devlin. 

— Ce vrei de la mine? întreb pe un ton dur, ca să- 
nţeleagă din capul locului că n-am chef să-mi pierd vremea 
cu el. 

— Nu vreau decât să purtăm o discuție. 

Vorbesc la telefon şi continui să merg, pentru că am aşa, 
o senzație neplăcută, că sunt urmărit. 

— N-ai putut să mă informezi că vrei să discuți cu mine 
fără să-l pui pe Nick Glass să-mi însceneze treaba aia cu 
drogurile? 

— Trebuia să îţi atrag într-un fel atenția, Fuentes. Şi cum 
se pare că am reuşit, a sosit momentul să ne întâlnim. 

Tot corpul mi se încordează. O să se-ntâmple, fie că 
vreau sau nu să-l cunosc pe Devlin. 

— Când? 

— Ce-ai zice să ne vedem acum? 

— Ţi-ai pus oamenii să mă urmărească? îl întreb, deşi 
cunosc deja răspunsul. 

— Desigur, Fuentes. Eu sunt om de afaceri, iar tu, cel mai 
nou ucenic al meu. Evident că trebuie să stau cu ochii pe 
tine. 

— Deocamdată nu am acceptat să lucrez pentru tine, zic 
eu. 

— O, dar o vei face. Am fost asigurat că eşti omul 
potrivit. 


— Ai fost asigurat? De către cine? 

— Să zicem că un mic Guerrero mi-a şoptit ceva în sensul 
ăsta. Bun, de-ajuns cu vorbăria. Când o să vezi un băiat de- 
al meu trăgând maşina lângă tine, urcă în ea. 

— Cum am să-l recunosc? întreb. 

Râde. 

— N-ai grijă, ai să-l recunoşti. 

Închide telefonul. Câteva minute mai târziu, un SUV 
negru cu geamuri fumurii opreşte drept în faţa mea. 
Răsuflu adânc când se deschide portiera. Sunt pregătit 
pentru orice. Indiferent ce crede mi familia, ăsta-i destinul 
meu. 

Mă strecor pe bancheta din spate şi-l recunosc lângă 
mine pe Diego Rodriguez, un Guerrero de rang atât de înalt 
încât era mereu ţinta bârfelor, dar de văzut, era văzut 
extrem de rar. Dau din cap în chip de salut şi mă întreb de 
ce s-a încurcat cu Wes Devlin. Ştiu foarte bine că unii dintre 
băieţi se consideră hibrizi şi sar dintr-o bandă într-alta, dar 
n-am cunoscut pe nimeni cu funcţie atât de importantă într- 
o gaşcă de cartier care să fi dezertat scăpând nepedepsit. 

— Nu ne-am văzut de multă vreme, zice Rodriguez. 

In faţă stau doi tipi albi care arată amândoi ca nişte 
body- builders sau măcar de parc-ar fi fost antrenați să 
devină bătăuşi profesionişti. Se află în mod cert aici pentru 
a apăra pe cineva şi în mod cert acela nu sunt eu. 

— Unde-i Devlin? îl întreb. 

— O să ne întâlnim cu el curând. 

Mă uit pe geam ca să-mi dau seama încotro ne 
îndreptăm, dar gestul este inutil. Sunt complet pierdut, la 
mila acestor trei indivizi. Mă-ntreb ce-ar zice Kiara dacă ar 
afla că mă aflu într-o maşină, în compania unor mardeiaşi. 
Probabil că mi-ar spune că n-ar fi trebuit să urc în ea. Darn- 
am de gând să las garda jos nici o clipă. 

Chestia asta cu garda jos îmi aminteşte de Kiara. Azi- 
noapte, când am tinut-o în braţe şi i-am simţit pielea moale 
sub degete, mi-am pierdut complet controlul. La naiba, m- 


aş fi mulţumit să primesc orice ar fi fost dispusă să-mi 
ofere, fără să mă gândesc la consecinţe. 

— Am ajuns, zice Diego smulgându-mă din visele cu ochii 
deschişi la Kiara şi la ceea ce am fi putut avea. 

E o casă mare înconjurată de un zid de ciment. Sunăm şi 
suntem lăsaţi să pătrundem. Diego mă conduce prin uşa de 
la intrare spre un birou suficient de spaţios pentru a 
intimida orice preşedinte director general de corporație. 

Tipul blond aşezat în spatele unei mese de scris din lemn 
întunecat la culoare este, fără îndoială, Devlin. Poartă un 
costum negru şi o cravată albastru-deschis care se 
asortează cu ochii. Îmi face semn să iau loc pe unul dintre 
scaunele pentru oaspeţi poziţionate în faţa mesei. Când 
refuz să mă conformez, cei doi malaci din maşină se 
apropie şi se postează de o parte şi de alta a mea. 

Mă aflu pe un teritoriu periculos, dar nu mă las călcat în 
picioare. 

— la-ţi câinii dresați de pe mine, îi cer. 

Devlin îşi flutură mâna spre ei şi cei doi tipi se retrag 
instantaneu, blocând uşa de intrare. Mă întreb cu cât îi 
plăteşte ca să-i fie câini de pază. 

Diego a rămas şi el în cameră, în chip de mâna dreaptă a 
şefului. Devlin se lasă pe spate în scaun, cântărindu-mă din 
priviri. 

— Deci tu eşti Carlos Fuentes, omul despre care Diego 
mi-a povestit atâtea. Mi-a spus că i-ai lăsat cu buzele 
umflate pe cei din Guerreros del barrio. Eşti curajos, Carlos, 
recunosc, cu toate că dacă mai îndrăzneşti să pui vreodată 
piciorul în Mexic, presupun că eşti ca şi mort. 

— Despre asta e vorba? îl întreb. Dacă şi tu eşti afiliat la 
Guerreros şi ţi s-a ordonat să scapi de mine, de ce te-ai mai 
obosit să-l implici pe Nick? 

— Fiindcă intenţia noastră nu este să scăpăm de tine, 
Fuentes, intervine Diego. Ci să te folosim. 

Îmi vine să mă reped la el şi să le spun indivizilor că 
nimeni n-o să mă controleze sau să mă folosească pe mine 


vreodată, dar rezist impulsului. Cu cât îi las pe tipi să 
vorbească mai mult, cu atât aflu mai multe informaţii. 

— Adevărul e, Fuentes, zice Diego, că îţi facem o mare 
favoare că nu te trimitem înapoi, făcut bucăţi, în Mexic, aşa 
că şi tu o să ne faci nouă o favoare devenind omul nostru 
valiză. 

Omul-valiză. Adică cel mai nou dealer stradal al lor, cel 
dispus să ia asupra sa totul în caz că e prins. Drogurile pe 
care mi le vârâseră în dulapul de la vestiar fuseseră un test, 
ca să vadă dacă îl turnam pe Nick. Dacă aş fi făcut-o, aş fi 
fost stigmatizat ca ciripitor şi-n clipa asta aş zăcea probabil 
la morgă. Cum n-am făcut-o, am devenit un bun preţios. 
Ceea ce-mi aminteşte de jocul lui Brandon, numai că jocul 
meu e unul mortal. 

Devlin se apleacă în faţă. 

— Hai să o luăm aşa, Fuentes. Dacă lucrezi pentru noi, n- 
ai de ce să-ţi mai faci griji de acum încolo. În plus, te vei 
îmbogăţi. 

Scoate un plic din sertarul biroului şi îl împinge spre 
mine. 

— Vită-te înăuntru. 

lau plicul şi-l desfac. Conţine un teanc de bancnote de o 
sută de dolari — mai mulţi bani decât am ţinut vreodată în 
mână. Aşez plicul înapoi pe masă. 

— la-i, sunt ai tăi, zice Devlin. Consideră-i o mostră din 
ceea ce ai câştiga lucrând pentru mine timp de o 
săptămână. 

— Aşadar, clanul Devlin a căzut la înţelegere cu 
Guerreros? Când s-a întâmplat asta? 

— Mă aliez cu oricine cred că-mi poate fi de folos ca să- 
mi ating țelul suprem. 

— Şi care-i țelul tău suprem? Să stăpâneşti lumea? 
glumesc eu. 

Devlin nu râde. 

— Pentru moment, țelul meu e să preiau transporturile 
de marfă trimise din Mexic şi să mă asigur că nu ajung în 


mâinile cui nu trebuie, dacă înţelegi ce vreau să spun. 
Rodriguez crede că eşti omul potrivit. Ascultă, eu nu sunt 
şeful unei bande care se luptă pentru teritoriu, pentru 
culoarea pielii sau pentru nenorocita aia de naţionalitate a 
oamenilor săi. Sunt businessman şi conduc o afacere. Nu- 
mi pasă nici cât negru sub unghie dacă eşti negru, alb, 
asiatic sau mexican. La naiba, am mai mulţi ruşi în solda 
mea decât are Kremlinul. Atâta timp cât îmi aduci profit, 
sunt dispus să te pun la treabă. 

— Şi dacă refuz să mă bag? 

Devlin îi aruncă o privire lui Rodriguez. _ 

— Mama ta locuieşte în Atencingo, nu-i aşa? Intreabă 
Rodriguez pe un ton lejer, făcând un pas spre mine. La fel şi 
fratele tău mai mic. Luis, parcă aşa îl cheamă. Un băiat 
foarte drăguţ. Am pus un tip să-i supravegheze şi-o face 
deja de câteva săptămâni. Un singur cuvânt din partea 
mea, şi or să zboare gloanţele. Or să moară înainte să-şi 
dea seama ce i-a lovit. 

Mă reped spre el, fără să-mi pese că e probabil înarmat. 
Nu o să las pe nimeni să îmi amenințe familia. Îşi apără faţa 
ridicând braţele, însă mă mişc iute şi reuşesc să-i ard 
câteva înainte ca namilele să mă înşface şi să mă tragă 
deoparte. 

— Dacă le faci vreun rău, o să-ţi smulg inima din piept cu 
mâinile mele, îl previn, zbătându-mă ca să mă eliberez din 
strânsoarea celor doi. 

Rodriguez îşi pipăie obrazul în locul unde l-am pocnit. 

— Ţineţi-l bine, le ordonă malacilor, apoi mă înjură într-un 
amestec de engleză şi spaniolă. Eşti /oco, ştii? 

— Si. Muy loco”, îi spun. 

Unul din tipi face greşeala să slăbească puţin strânsoarea 
pentru a mă prinde mai bine. Îl lovesc cu piciorul şi zboară, 
prăbuşindu-se peste un tablou de pe perete. Tabloul se 
sparge şi cade la impactul cu corpul său. Mă întorc ca să 
văd ce alte pagube mai pot produce, ca să le demonstrez 


?7 Foarte nebun, nebun de legat (Ib. spaniolă). 


că nu sunt genul dispus să dea înapoi de frică atunci când 
familia îi e ameninţată. 

Doi alţi tipi dau buzna în încăpere. Rahat. Sunt suficient 
de dur ca să mai pot împărţi nişte pumni, dar la cinci contra 
unu, şansele sunt mici. Asta fără să îl pun la socoteală şi pe 
Devlin, care stă aşezat în fotoliul lui mare din piele şi ne 
urmăreşte pe noi ceilalţi bătându-ne, de parcă nu am face-o 
decât pentru amuzamentul lui. 

Reuşesc să mă eliberez din strânsoare şi preţ de alte 
câteva minute nu mă dau învins, până ce doi tipi mă înhaţă 
şi mă izbesc de perete. Sunt năucit din cauza impactului şi 
un alt individ începe să-mi care pumni. S-ar putea să fie 
Rodriguez, dar la fel de bine oricare din ceilalţi patru tipi. In 
acest moment, văd totul ca prin ceaţă. 

Mă zbat şi continui să lupt, însă fiecare lovitură în stomac 
mă costă şi doare ca naiba. Atunci când un pumn face 
contact cu falca mea o dată, apoi a doua oară, şi a treia, 
simt gustul sângelui în gură. Am devenit afurisitul lor de sac 
de box. 

Îmi adun toată energia şi, ignorând durerea intensă, mă 
eliberez. Mă avânt înainte şi mă izbesc puternic de unul din 
tipi. N-o să cedez fără luptă, chiar dacă nu am nici o şansă 
să înving. 

Avantajul pe care-l am e de scurtă durată. Sunt smuls de 
lângă individ şi azvârlit pe covor. Mă salt de jos, cu gândul 
să fac şi alte pagube, dar sunt pocnit cu pumnii şi picioarele 
din toate direcţiile şi puterea începe să mă părăsească. O 
lovitură dură şi dureroasă în spinare îmi zice că unul din tipi 
poartă cizme cu vârfuri de oţel. Cu ultima brumă de 
energie, înşfac piciorul celui care mă lovise. Se împiedică şi 
cade cu faţa în jos, dar nu contează. De-acuma, nu mi-a 
mai rămas nimic. Nici energie, nici puterea de-a lupta... 
doar durerea care mă sfâşie la fiecare mişcare. Singurul 
lucru pe care îl mai pot face este să mă rog să-mi pierd 
cunoştinţa cât mai repede... sau să crăp. Oricare din aceste 
două alternative ar fi în clipa asta bine-venită. 


Când nu mai reuşesc ca să continui lupta, Devlin le strigă 
tipilor să se oprească. 

— Săltaţi-l, le ordonă el. 

Sunt ridicat de jos şi împins pe scaunul din faţa lui Devlin, 
care arată şi acum ca un director general atotputernic în 
costumul său perfect călcat. Tricoul meu e sfâşiat în mai 
multe locuri şi împroşcat cu sânge peste tot. 

Devlin mă prinde de cap şi mi-l smuceşte pe spate. 

— Consideră că ai ieşit din Guerreros del barrio şi ai 
intrat în clanul Devlin. Sunt convins că nu mă vei dezamăgi. 

Nu răspund. La naiba, nici nu ştiu dac-aş putea răspunde, 
chiar dacă aş vrea. Ceea ce ştiu e că nu sunt un Devlin şi că 
nu voi fi nicicând. 

— Îţi apreciez spiritul de luptă, dar să nu te mai prind că- 
mi faci mizerie în casă ori că te baţi cu băieţii mei, că eşti 
un om mort. 

lese din cameră, dar nu înainte de a le ordona tipilor să 
facă ordine în birou. 

Sunt luat pe sus de pe scaun. Apoi, cum-necum, mă 
trezesc că sunt împins pe bancheta din spate a SUV-ului. 

— Să nu-ndrăzneşti să te mai împotriveşti, mie sau lui 
Devlin, zice Rodriguez pe drumul înapoi. Avem planuri mari 
şi am nevoie de tine. Tipii lui Devlin nu au în Mexic 
legăturile pe care le avem noi. Din cauza asta suntem atât 
de valoroşi. 

In clipa asta nu mă simt prea valoros. Capul îmi stă să 
explodeze. 

— Opreşte maşina, ordonă Rodriguez în momentul când 
ajungem la câteva case depărtare de vila familiei Westford. 

Deschide portiera şi mă trage afară. 

— Ai grijă de fata aia care locuieşte cu tine în casă. N-aş 
vrea să i se întâmple ceva rău. 

Intră înapoi în maşină şi îmi aruncă plicul cu bani la 
picioare. 

— Intr-o săptămână ar trebui să fii ca nou. O să luăm 
atunci legătura, adaugă, după care pleacă. 


Abia mă ţin pe picioare, însă mă forţez să ajung la uşa de 
intrare. Pot să pun pariu c-arăt la fel precum mă simt: 
complet distrus. Odată intrat, încerc să mă furişez în sus pe 
scări fără să vadă cineva în ce hal sunt şi-mi ţin tricoul 
apăsat pe gură ca nu cumva să-mi picure sânge pe covor. 

Mă duc direct spre baie. Dar Kiara iese de acolo chiar în 
momentul când dau eu să intru. 

Imi aruncă o privire, icneşte şi îşi acoperă gura cu palma. 

— Carlos! Dumnezeule! Ce s-a întâmplat? E 

— M-ai recunoscut, chiar şi cu faţa asta făcută terci. Asta- 
iun semn bun, nu? 


Capitolul 42 - Kiara 


Inima îmi bate nebuneşte în piept, de şoc şi de teamă, în 
timp ce Carlos trece pe lângă mine şi se apleacă peste 
chiuvetă. 

— Închide uşa, spune gemând de durere şi scuipând 
sânge în chiuvetă. Nu vreau să mă vadă ai tăi. 

Încui uşa şi mă apropii în grabă. 

— Ce s-a întâmplat? 

— Am fost bătut măr. 

— Asta văd şi eu, zic scoțând un prosop albastru de pe 
raft şi umezindu-l. Cine te-a bătut? 

— Nu vrei să afli. 

Îşi clăteşte gura, apoi se uită în oglindă. Buza tăiată îi 
sângerează în continuare şi ochiul stâng e umflat. Din felul 
cum stă aplecat peste chiuvetă, îmi dau seama ce dureri 
groaznice are în restul corpului. 

— Cred c-ar fi bine să mergi la spital, spun. Şi să suni la 
poliţie. 

Se întoarce, chinuit, spre mine. 

— Nu merg la spital. Şi nu sun la poliţie, zice gemând la 
fiecare vorbă. Mâine-dimineaţă o să mă simt mai bine. 

— Asta n-o crezi nici tu. 

Când se cutremură din nou, îi simt durerea de parcă ar fi 
a mea. 

— Stai jos, îi spun arătând spre marginea căzii. O să te 
ajut eu. 

E probabil complet secătuit, nu numai fizic, ci şi 
emoţional, din moment ce se aşază pe marginea căzii şi stă 
nemişcat în timp ce eu ud prosopul din nou şi-i şterg cu 
blândeţe sângele de pe buzele care nu mai târziu de aseară 
zâmbeau când îl sărutam. Acum nu mai zâmbesc. 

Îi tamponez cu grijă tăieturile, dureros de conştientă de 


apropierea dintre noi. Îmi prinde mâna cu care îi trec 
prosopul peste faţa umflată. 

— Mersi, zice, iar eu mă uit în ochii lui trişti. 

Simt brusc nevoia să mă feresc de privirea aceea 
intensă, aşa că ud prosopul în chiuvetă şi-l clătesc. 

— Nu pot decât să sper că tipul celălalt arată şi mai rău. 

Scoate un râs slab. 

— Au fost cinci, nu unul. Care arată cu toţii mai bine 
decât mine, cu toate că m-am opus din răsputeri. Ai fi fost 
mândră de mine. 

— Mă îndoiesc. Tu ai început? 

— Nu mai ţin minte. 

Cinci tipi. Mi-e teamă să-i cer detalii, pentru că doar 
uitându-mă la rănile lui simt cum mă cuprinde greaţa. 
Trebuie totuşi să aflu ce s-a întâmplat. Văd un plic aşezat 
pe chiuvetă. Îl iau şi zăresc nişte bancnote ieşind din el. 
Bancnote de o sută de dolari. Un teanc întreg. Îi bag plicul 
sub nas. 

— E al tău? întreb şovăitoare. 

— Oarecum. 

Un milion de scenarii diferite privind modul în care Carlos 
a pus mâna pe aceşti bani încep să-mi treacă prin cap. 
Niciunul nu sună bine, dar nu-i acum momentul să-l pisez 
ca să aflu cum şi de ce cară cu el atâţia bani gheaţă. Carlos 
e rănit şi s-ar putea să fiu nevoită să insist să-l duc la spital. 

Ridic un deget spre el. 

— Uită-te la degetul meu şi urmăreşte-l din ochi. Vreau 
să mă asigur că n-ai suferit o contuzie. 

Mă uit atentă la pupilele lui în timp ce el îmi urmăreşte 
degetul care se mişcă prin faţa ochilor săi. Pare în regulă, 
însă se supune ordinelor mele fără să crâcnească, fapt care 
mă sperie. M-aş simţi cu mult mai bine dacă ar fi totuşi 
consultat de un specialist. 

— Scoate-ţi cămaşa, îi spun, în timp ce caut flaconul de 
Tylenol?! în dulăpiorul de medicamente. 

— De ce, ai chef să ne facem din nou de cap? 

— Nu-i deloc amuzant, Carlos. 

— Ai dreptate. Dar trebuie să te previn. Dacă-mi ridic 
braţul pe deasupra capului, s-ar putea să leşin. Partea 
laterală a corpului mă doare de mor. 

Cum tricoul lui e sfâşiat şi complet distrus, scot dintr-un 
sertar foarfecele şi îl tai în faţă, de sus până jos. 

— După ce termini, poţi să-ţi întorc favorul? glumeşte. 

Incerc să mă port de parcă nu am fi decât prieteni, dar 
aluziile lui mă zăpăcesc. 

— Am înţeles că nu vrei să te implici. 

— Nu vreau. Vreau să-mi amorţesc durerea şi m-am 
gândit că m-ar ajuta să te văd goală. 

— Poftim, îi spun întinzându-i flaconul de Tylenol şi un 
pahar cu apă de la robinet. 

— N-ai ceva mai puternic? 

— Nu, dar sunt convinsă că dacă mă laşi să te duc la 
spital, or să îţi dea acolo nişte medicamente mai tari. 

Nu spune nimic; îşi dă capul pe spate şi înghite pilulele. Îi 
scot tricoul de pe el şi încerc să nu icnesc din nou la 
vederea rănilor. Remarcasem şi înainte nişte cicatrici vechi 
pe corpul lui, dar rănile de acum de pe spate şi piept sunt 
realmente urâte. 

— M-am mai bătut şi-n alte dăţi, zice el, ca şi cum asta 
m-ar face să mă simt mai bine. 

— Poate că n-ar fi rău să nu te mai baţi deloc de-acum 
încolo, îi sugerez în timp ce-i curăţ cu atenţie spinarea şi 
pieptul. Eşti plin de tăieturi şi vânătăi pe spate, îi spun. 

Îmi vine să plâng la fiecare rană. 

— Da, ştiu. Le simt pe toate. 

Când termin cu ştergerea sângelui, fac un pas în spate. 
Carlos dă să zâmbească, dar are buzele atât de umflate că 
tot ce reuşeşte este să rânjească strâmb. 

— Acum arăt mai bine? 

Clatin din cap. 

— N-ai cum să ascunzi rănile astea de ai mei, ştii foarte 


bine. O singură privire când or să-ţi arunce, şi-or să te 
asalteze cu întrebări. 

— Nu vreau să mă gândesc la asta. Cel puţin nu pentru 
moment, zice ridicându-se, prinzându-se cu mâinile de 
stomac şi scoțând un geamăt. Mă duc la culcare. De 
dimineaţă, treci pe la mine ca să vezi dacă mai trăiesc. 

Îmi ia tricoul şi plicul, intră la el în cameră şi se 
prăbuşeşte pe pat. Se uită în sus şi îşi dă seama că m-am 
luat după el. 

— Aminteşte-mi dacă ţi-am mulţumit, zice. 

— Da, de câteva ori. 

— Bun. Pentru că am vorbit serios şi nu prea am obiceiul 
să mulţumesc. 

Trag cuvertura peste el. 

— Ştiu. 

Dau să ies, dar îl aud cum intră în panică şi respiraţia i se 
accelerează. Întinde mâna către mine. 

— Nu pleca, te rog. 

Mă aşez lângă el pe pat şi mă întreb dacă îi e teamă să 
nu fie abandonat. Îşi aruncă braţele în jurul coapselor mele 
şi îşi lipeşte fruntea de genunchiul meu. 

— Trebuie să te apăr, zice el încet. 

— De cine? 

— EI Diablo.” 

— EI Diablo? Cine-i E/ Diablo? 

— E complicat. 

Ce vrea să-nsemne asta? 

— Culcă-te, îi spun. 

— Nu pot să dorm. Mă doare tot corpul. 

— Ştiu, zic mângâindu-i încet braţul până ce răsuflarea i 
se mai calmează. 

— Aş vrea să pot să te ajut, îi şoptesc. 

— Da' mă ajuţi, murmură cu capul îngropat în genunchiul 
meu. Nu pleca, atâta te rog. Toată lumea mă părăseşte. 


%9 Joc de cuvinte intraductibil, bazat pe apropierea ortografică şi fonetică 
dintre cuvântul devil (diavol) şi numele propriu Devlin. 


Imediat ce voi reuşi să mă strecor afară din cameră, o să- 
| sun pe Alex şi o să-i povestesc, lui şi tatei, ce s-a 
întâmplat. Presupun că lui Carlos n-o să-i convină. De fapt, 
m-aştept să se înfurie rău. 


Capitolul 43 - CARLOS 


O ţin pe Kiara strâns lângă mine din nevoia disperată de 
a o proteja. Dacă aş fi în stare să mă mişc fără să mă simt 
îngrozitor, degetele ei mângâietoare şi liniştitoare pe braţul 
meu nu m-ar îmbia la somn. Somnul ar fi acum bine-venit, 
dar nu vreau s-o scap pe Kiara din ochi. Rodriguez i-ar 
putea face rău şi nu pot lăsa să se întâmple aşa ceva. Atâta 
timp cât Kiara e în siguranţă, está bien'%. Trebuie însă să-i 
previn şi pe Luis şi Mamă. Dar mai întâi să alung durerea cu 
puţin somn... doar un pui de somn. Degetele Kiarei, care 
trasează linii în sus şi-n jos pe braţul meu, îmi alină chinul. 
Inchid ochii. Dac-o să adorm preţ de câteva minute, va fi 
OK. 

Sunetul uşii care se crapă mă face să deschid ochii. Îmi 
dau brusc seama că n-o mai am pe Kiara lângă mine. Nu că 
m-aş fi aşteptat să mă vegheze în timp ce dormeam. Încerc 
să mă ridic, însă sunt atât de înţepenit în fiecare oscior, 
fiecare muşchi, fiecare încheietură, încât corpul meu 
protestează. Renunţ şi rămân culcat pe o parte, sub 
cuvertură, sperând că-n cameră e Kiara şi nu părinţii ei... 
sau şi mai rău, Brandon. Dacă puştiul sare pe mine, 
rezultatul ar putea fi destul de urât. 

Închid ochii. 

— Kiara? 

— Da. 

— Spune-mi te rog că eşti singură. 

— Nu. 

Fir-ar să fie. Îmi îngrop şi mai adânc capul în pernă, într-o 
încercare anemică de a nu privi adevărul în față. 

— Carlos, spune-mi ce se întâmplă. Acum, îmi cere 
Westford pe un ton dur şi milităros. 

De obicei, e atât de tolerant şi calm. Dar nu şi-acum. 


1% Totul e bine (Ib. spaniolă). 


— Am fost cotonogit, spun. O să-mi revin în câteva zile. 

— Poţi să mergi? 

— Mda, dar nu mă face, te rog, s-o dovedesc acum. Poate 
mai târziu. Dacă nu, mâine. 

Westford trage cuvertura de pe mine şi scoate o 
înjurătură. Nu l-aş fi crezut în stare. 

— Mai bine nu mă dezveleai, îi spun. 

Nu am cămaşă pe mine şi urmele bătăii se văd foarte 
clar. 

Mă uit în sus la Kiara, care stă în picioare lângă pat. 

— M-ai trădat. Te-am rugat să nu-i spui. 

— Ai nevoie de ajutor, zice ea. N-ai cum să te descurci 
singur. 

Westford se apleacă, ajungând cu faţa în dreptul feţei 
mele. 

— Te ducem la spital. 

— Nici o şansă, spun. 

Aud alţi paşi intrând în cameră. 

— Cum se simte? întreabă fratele meu. 

— Ai chemat toată cavaleria, sau doar jumătate? o iau eu 
la rost pe Kiara. 

Alex îmi aruncă o privire şi clatină din cap. Se freacă pe 
faţă, plin de frustrare, de furie şi de responsabilitate. Vina 
nu e a lui, ea mea. Fie că am avut sau nu de ales, singur 
m-am vârât în încurcătură, şi tot singur voi ieşi. In clipa asta 
însă, tot ce-mi doresc este să fiu lăsat în pace, pentru că nu 
am chef să dau explicaţii despre cei implicaţi în bătaie şi 
mai ales din ce motive a început totul. 

— Sunt bine. Sau cel puţin voi fi, îi spun. 

Profesorul are o privire atât de îngrijorată de-ai zice că 
propriul fiu a păţit-o. Îi spune lui Alex: 

— Nu vrea să meargă la spital. 

— Nu poate, îl corectează Alex. 

— Dar asta e o nebunie, Alex. Ce fel de oameni nu merg 
la spital atunci când au nevoie de îngrijiri medicale? 

— Oameni de felul nostru, răspund eu. 


— Nu-mi place. Nu-mi place deloc. Nu putem să stăm cu 
braţele încrucişate. Uită-te şi tu la el, Alex. Îl vezi cum stă 
încovrigat, în poziţia fetală? Trebuie să facem ceva. 

Îl aud pe prof plimbându-se în sus şi-n jos prin cameră. 

— Uite ce zic eu. Am un prieten doctor, îl cheamă 

Charles. 
Aş putea să-l sun, să văd dacă poate veni încoace să se uite 
la rănile lui Carlos, zice Westford lăsându-se pe vine lângă 
mine. Dar dacă o să fie de părere că e nevoie să fii dus la 
spital, adaugă agitându-şi degetul spre mine în chip de 
avertisment, o să mergi, chiar dacă asta ar însemna să te 
scot cu forţa din casă, dând din picioare şi ţipând. 

Apropo de dat din picioare şi ţipat... 

— Unde e Brandon? îl întreb, pentru că nu vreau ca 
puştiul să mă vadă până ce umflăturile nu se mai retrag. 

— După ce Kiara ne-a povestit ce s-a întâmplat, Colleen l- 
a dus acasă la mama ei. O să rămână acolo câteva zile. 

Toată viaţa lor a fost dată peste cap din cauza mea. ŞI 
aşa e rău că le mănânc mâncarea şi le ocup din spaţiu. 
Acum puştiul a fost alungat din casă pentru că eu am dat-o 
în bară. 

— Îmi pare rău, spun. 

— Nu-ţi face griji. Kiara, eu mă duc să-l sun pe Charles. 
Ce-ar fi să îi lăsăm pe Carlos şi pe Alex singuri? 

Rahat. E ultimul lucru pe care mi-l doresc. 

Uşa se închide şi Alex se apleacă peste mine. 

— Arăţi ca naiba, frăţioare. 

— Mersi. 

Mă uit la ochii lui injectaţi şi mă întreb dacă a plâns când 
a aflat c-am fost cotonogit. Nu l-am văzut niciodată pe Alex 
plângând, cu toate că am trecut amândoi prin momente 
grele. 

— Şi tu la fel. 

— Băieţii lui Devlin ţi-au făcut-o, nu-i aşa? Kiara mi-a 
povestit c-ai pomenit ceva de £/ Diablo. 

— Tot ei mi-au înscenat şi chestia aia cu drogurile de la 


şcoală. Aseară am fost înrolat — împotriva voinţei mele. M- 
au declarat membru al clanului Devlin. 

— Ce porcărie. 

Fiecare mişcare mă doare, dar nu mă pot stăpâni şi las 
să-mi scape un râset scurt. 

— Spune-i asta lui Devlin. 

Deşi... 

— Glumesc. Ţine-te cât mai departe de Devlin. Tu ai ieşit 
din jocul ăsta. Să lăsăm lucrurile aşa cum sunt. Vorbesc 
serios 

Dau să mă ridic, ca să m-asigur că Alex mă ascultă cu 
atenţie. Alex e fratele meu, sânge din sângele meu. De cele 
mai multe ori mă scoate din sărite, dar adevărul e că vreau 
să-l văd terminând facultatea şi mai târziu înconjurat de 
mici Alex şi micuţe Brittany. Problema asta cu Devlin... e că 
nu sunt sigur că voi putea să mă descurc. Mă înfior şi 
icnesc, încercând din greu să mă ridic şi dorindu-mi din 
toată inima să pot brava şi să mă pot preface că nu am 
dureri. Detest faptul că mă simt slăbit şi că cineva asistă la 
chinurile mele. 

Alex tuşeşte de câteva ori, apoi se întoarce cu spatele la 
mine, ca să nu fie obligat să mă vadă sforţându-mă atâta. 

— Nu pot să cred că se întâmplă din nou, zice dregându- 
şi glasul şi răsucindu-se înapoi spre mine. Ce anume ţi-a 
spus Devlin? Sunt sigur că are nevoie de tine dintr-un motiv 
anume. 

Cu cât ştie mai multe, cu atât se va implica mai tare în 
toată încurcătura asta. Chestie care nu-mi convine. 

— Nu ştiu, o să-mi dau eu seama mai încolo. 

— Pe naiba o să-ţi dai. Nu plec de-aici până nu-mi spui tot 
ce ştii. 

— Atunci o să stai cam mult prin preajmă. Mai bine fă-te 
comod. 

Westford bate la uşă şi intră. 

— L-am sunat pe prietenul meu Charles. E pe drum 
încoace. 


Doamna W. îşi face şi ea apariţia după o clipă, ducând o 
tavă în mână. 

— Sărmanul de tine, zice ea, după care lasă imediat tava 
jos şi se repede spre mine, examinându-mi buza ruptă şi 
vânătăile. Ce s-a întâmplat? 

— Nu vrei s-auzi detaliile, doamnă W. 

— Urăsc bătăile. Nu rezolvă niciodată nimic, zice aşezând 
tava în poala mea. E supă de pui, îmi explică. Bunica mea 
obişnuia să spună că supa de pui vindecă orice. 

Nu mi-e foame, însă doamna W. e atât de mândră de 
supa ei de pui încât iau o înghiţitură, doar ca s-o fac să nu 
mă mai privească aşa de îngrijorată. 

— Ei, ce zici? mă întreabă. 

Surprinzător, fiertura asta cu tăieţei, caldă şi sărată, 
alunecă uşor pe gâtlej. 

— E grozavă, îi spun. 

Mă urmăresc cu toţii ca nişte cloşti. Mă simţeam bine 
doar în prezenţa Kiarei şi în clipa asta sunt vulnerabil şi nu- 
mi doresc pe nimeni prin preajmă. Pe nimeni, cu excepţia 
Kiarei. Pe unde o fi? 

Doctorul soseşte şi timp de o jumătate de oră îmi verifică 
toate rănile. 

— Văd că te-ai băgat într-o încăierare în toată regulă, 
Carlos, zice el, apoi se-ntoarce către Westford. Dick, băiatul 
o să fie bine. N-a suferit comoţii, nici contuzii profunde. A 
fost însă lovit în coaste. Nu pot fi sigur că nu are hemoragie 
internă, însă din câte văd, nu e palid la faţă. Ţineţi-l acasă, 
nu-l trimiteţi la şcoală câteva zile, şi-n mod normal o să 
înceapă să-şi revină. Mă-ntorc miercuri ca să văd cum se 
mai simte. 

După ce toată lumea coboară la cină, Kiara se strecoară 
înapoi în dormitorul meu şi se aşază pe marginea patului, 
uitându-se în jos la mine. 

— Nu-mi pare rău, să ştii, că le-am spus ce ţi s-a 
întâmplat. Nu eşti aşa de invincibil pe cât crezi. Şi încă 
ceva... zice aplecându-se ca să stea cu ochii în ochii mei. 


Acum, că ştiu c-o să te faci bine, m-am hotărât să nu te mai 
compătimesc. Dacă încăierarea asta a fost provocată de o 
afacere cu droguri, bine ar fi să mărturiseşti tot. Pentru că 
sunt convinsă că banii din plic nu provin din vânzarea 
fursecurilor mele cu magneţi. 

— Îmi plăceai mai mult când mă compătimeai, îi spun. 
Da' prea te crezi mare şi tare. Nu am putut să scap de 
fursecurile tale blestemate de la mine din vestiar, darămite 
să le vând. Şi nu mă ocup cu traficul de droguri. 

— Atunci spune-mi de unde ai banii. 

— E complicat. 

Îşi dă ochii peste cap. 

— Totul e complicat la tine, Carlos. Nu vreau decât să te 
ajut. 

— Da’ tocmai ce mi-ai spus că nu vrei să mă mai 
compătimeşti. Atunci de ce-ai vrea să m-ajuţi? 

— Din motive egoiste, recunosc. Nu pot să sufăr să-mi 
văd falsul iubit suferind. 

— Să înţeleg deci că e vorba de tine, nu de mine? o 
întreb amuzat. 

— Înî. Şi ca să ştii, tocmai mi-ai distrus balul de 
Homecoming. 

— Cum aşa? 

— Dacă nu ai observat afişele alea de la şcoală, balul e în 
weekendul viitor. Dacă nu poţi nici măcar să mergi, atunci 
cum vei putea dansa sâmbătă seara? 


Capitolul 44 - Kiara 


Miercuri, Carlos insistă să meargă la şcoală. Zice că se 
simte mai bine, cu toate că se mişcă mai încet ca de obicei 
şi îmi dau seama că are încă dureri. Are un ochi vânăt şi 
buzele umflate, dar asta nu-l face decât să arate şi mai dur. 
Majoritatea elevilor se holbează la noi şi ne arată cu 
degetul în timp ce străbatem holurile. De fiecare dată când 
observă că cineva se chiombeşte la noi, Carlos îmi cuprinde 
umerii cu braţul. Rolul de iubită a lui nu mă amuză deloc, 
atâta timp cât rolul meu se limitează la a atrage privirile 
asupra noastră. Dar suntem împreună şi mă încarc din 
puterea lui pentru a face faţă bârfelor. 

La prânz, mă aşez la masă lângă Tuck şi Carlos se 
apropie de noi. 

— Uau, zice Tuck. Aproape că îmi vine să lăcrimez doar 
uitându-mă la ochii tăi vineţi. Fă-ne tuturor o favoare şi 
pune-ţi o mască sau aşa ceva. Sau un petic peste ochi. 

Inainte să apuc să-i dau un picior pe sub masă lui Tuck, 
Carlos îi ia scaunul de spetează şi îl clatină. 

— Cară-te de aici, tâmpitule. 

— Mă cheamă Tucker!"!, zice Tuck alunecând de pe 
scaun dar rămânând pe picioare. 

— Mă rog. Vreau să vorbesc cu Kiara. În particular. 

— Nu vă mai certaţi, le spun. Carlos, nu poţi să-i ordoni 
lui Tuck să plece. 

— Nici măcar dacă intenţionez să te invit cu mine la balul 
de Homecoming? 

Imi muşc buza de jos. Nu se poate, nu vorbeşte serios. N- 
are cum să mă însoţească la bal, din moment ce în urmă cu 
numai trei zile abia se putea mişca. Il văd cum încearcă să- 
şi ascundă tresărirea de durere de fiecare dată când se 


101 Joc de cuvinte bazat pe rima dintre Tucker şi fucker — tâmpit, nenorocit. 


apleacă pentru a lua cărţi din dulap sau când se aşază. Mi-a 
spus că doctorul i-a recomandat să se mişte ca să nu 
înţepenească, dar nu e Superman, cu toate că-mi închipui 
că exact asta îşi doreşte. 

Tuck se foieşte. 

— Şi ce-ai de gând să faci? Să-ngenunchezi în faţa ei? 
Vezi că toată lumea se uită la voi. Aş putea să vă fac o poză 
cu telefonul mobil şi s-o trimit la comitetul pentru anuarul 
şcolii. 

— Tuck, zic eu ridicându-mi ochii spre prietenul meu cel 
mai bun. Cară-te odată de aici. 

— OK, OK. Mă duc să mănânc la masă cu Jake Somers. 
Cine ştie, poate că, inspirat de Carlos, o să-mi adun şi eu 
curajul şi-o să-l invit la bal. 

Carlos clatină din cap. 

— Nu-mi vine să cred că am putut să-mi închipui că e 
iubitu' tău. 

Tuck pleacă şi Carlos îşi trage un scaun şi se aşază lângă 
mine. Observ că-şi ţine respiraţia în momentul când se 
apleacă să stea jos. Reuşeşte să îşi mascheze bine durerea 
şi cred că nimeni altcineva nu i-a remarcat chinul. Nimeni în 
afară de mine. Bagă mâna în buzunar şi scoate un bilet 
pentru balul de Homecoming. 

— Kiara, vrei să mergi cu mine la bal? 

E concentrat asupra mea, fără să-i pese dacă se uită 
cineva la noi. Eu însă simt toţi ochii ăia fixaţi pe mine ca 
nişte săgeți. 

— De ce mă inviţi tocmai acum, în mijlocul pauzei de 
prânz? 

— Pentru c-am cumpărat biletul acum cinci minute. Şi 
vreau să mă asigur că n-ai renunţat la ideea de a merge cu 
mine la bal. 

De când a fost bătut măr, a devenit realmente vulnerabil 
şi nesigur pe el. Fapt care mă face să mă tem, pentru că nu 
am garanţia că nu va sfârşi prin a mă respinge din nou. M- 
aş putea obişnui cu noul Carlos, cel care nu se dă în lături 


să declare cât de mult îşi doreşte să fie cu mine. Dar, pe de 
altă parte, tot asta mă face să mă emoţionez, şi cu cât mă 
emoţionez mai tare, cu atât mi-e mai greu să-mi controlez 
tendinţa de a mă bâlbâi. 

— De-abia te m-m-mişti, Carlos. Nu eşti obligat s-o faci. 

— Dar vreau, zice ridicând din umeri. În plus, abia aştept 
să te văd în rochie şi cu pantofi cu toc. 

— Dar t-t-tu ce-ai să porţi? îl întreb. Costum cu cravată? 

Bagă biletul înapoi în buzunar. 

— Mă gândeam mai degrabă la nişte blugi şi un tricou. 

Blugi? Tricou? în afară că ar fi total nepotrivit pentru un 
bal de Homecoming... 

— N-o să dăm bine împreună. Şi n-am cum să prind flori 
la butonieră pe un tricou. 

— Butonieră? Ce naiba mai e şi asta şi de ce ar trebui să- 
mi prinzi flori la ea? 

— Caută cuvântul în dicţionar, îi sugerez. 

— Şi dacă tot te uiţi în dicţionar, amigo, zice Tuck, care s- 
a strecurat înapoi în spatele lui Carlos, nu ţi-ar strica să 
cauţi şi „corsage”. 

cor-sage (kOr-săzh, -sâj)), s. Mic aranjament floral purtat 
la încheietura mâinii sau prins de umăr. 


Asta zice la dicţionar. La REACH au o mică sală căreia îi 
spun bibliotecă şi câteva cărţi de autoajutorare. Am avut 
noroc şi am găsit printre ele un dicţionar şi primul lucru pe 
care l-am făcut a fost să-l deschid. Kiara ar fi surprinsă să 
afle că am căutat cuvântul în dicţionar. Aşa că-n clipa asta 
mă întreb cum am să fac rost de ceva ca lumea cu care să 
mă-mbrac la balul de Homecoming. Şi sunt la fel de 
îngrijorat în legătură cu blestematul ăla de „corsage”. 

Zana şi Justin vin spre mine înainte ca Berger să înceapă 
mica noastră şedinţă de terapie sau cum i-o fi zicând acum 
- în termeni corecţi din punct de vedere politic, desigur - 
întrunirii săptămânale a nefericiţilor de noi. 

— Ce-ai păţit? mă-ntreabă Justin. A trecut un camion 
peste tine de mai multe ori? 

Zana, care poartă o altă fustă atât de scurtă încât dac-ar 
fi văzută ar fi automat exmatriculată, muşcă dintr-o 
prăjitură negresă aşezată pe un platou din care ne servim. 

— Umblă vorba c-ai fost atacat de nişte membri ai unei 
bande care luptă pentru a-şi apăra teritoriul, zice ea încet, 
ca să nu ne audă Berger. 

— Vă înşelaţi amândoi. 

Mă strecor pe un scaun şi nu-mi rămâne decât să sper că 
Berger nu mă va lua şi ea la întrebări. La naiba, de-abia am 
reuşit să-l fac pe Alex să nu mă mai piseze. l-am spus să 
nu-şi mai bage nasu' în treburile mele şi i-am promis că o 
să-l informez dacă voi fi contactat din nou de către Devlin 
sau oamenii lui. 

Deşi adevărul e că nu cred în promisiuni. Ce naiba, de ce- 


or fi oamenii aşa de fraieri? 

Când Keno intră, cu întârziere, în sală, remarc că nu mă 
bagă în seamă. În mod normal, nici n-aş fi observat aşa 
ceva, numai că toţi ceilalţi se holbează la mine de parcă o 
formă de viaţă extraterestră mi-ar fi împrumutat corpul. Mă 
bucur că nu m-au văzut duminică. Slavă Domnului, acum 
arăt cu mult mai bine. 

Berger intră, îmi aruncă o privire şi iese pe uşă. Şi, după 
cum mă aşteptam, revine însoţită de Kinney şi Morrisey. 

Morrisey împunge cu degetul spre mine. 

— Vino cu noi, Carlos. 

Kinney şi Morrisey mă conduc spre o mică încăpere 
laterală. Arată ca un cabinet medical, cu tot felul de tuburi 
de perfuzii atârnate de pereţi. Deşi există şi o diferenţă. 
Într-un colţ, separat de restul încăperii printr-o perdea 
micuță prinsă de tavan, e un vas de toaletă. 

Morrisey arată spre faţa mea. 

— Tutorele tău a sunat luni şi marţi ca să-ţi scutească 
absenţele. Ne-a spus c-ai fost implicat într-o încăierare. Vrei 
să ne povesteşti ce s-a întâmplat? 

— Nu prea. 

Kinney face un pas în faţă. 

— OK, Carlos, uite cum stă treaba. După cum arâţi, noi 
bănuim că-n săptămâna trecută ai fost sub influenţa 
drogurilor şi a băuturii. Bătăile se asociază în mod normal 
cu băutura şi cu drogurile. O să-ţi facem un test de urină. 
Du-te şi spală-te pe mâini la chiuveta aia. 

Îmi vine să-mi dau ochii peste cap şi să le spun că dacă 
eşti cotonogit nu-nseamnă neapărat că eşti narcoman, dar 
renunţ şi ridic din umeri. 

— Cum ziceţi voi, spun spălându-mă pe mâini. Daţi-mi 
borcanul ca să terminăm odată cu povestea asta. 

— Dacă testul iese pozitiv, vei fi dat afară, zice Morrisey 
deschizând unul din dulapuri şi scoțând dinăuntru un 
recipient special. Cunoşti regulile. 

Întind mâna să iau borcanul, însă Kinney îşi ridică braţul. 


— Mai întâi să-ţi explic în detaliu ce trebuie să faci. 
Trebuie să te dezbraci în prezenţa noastră până la chiloţi, 
apoi să te duci în spatele perdelei şi să urinezi în borcan. 

Îmi arunc tricoul pe unul din scaune, apoi ies din blugi, 
îmi desfac larg braţele şi mă răsucesc pe călcâie. 

— Acum sunteţi mulţumiţi? îi întreb. N-am nici un fel de 
marfă de contrabandă asupra mea. 

Morrisey îmi întinde borcanul. 

— Ai la dispoziţie mai puţin de patru minute. Şi să nu 
tragi apa la toaletă, pentru că vei fi nevoit să repeţi testul. 

Mă duc în spatele perdelei cu borcanul în mână şi mă piş. 
Trebuie să recunosc, e umilitor să-i am pe Morrisey şi 
Kinney alături, trăgând cu urechea la mine cât timp mă piş, 
deşi pentru ei nu e decât o chestie de rutină. 

Când termin şi mă-mbrac la loc, mi se spune să mă spăl 
din nou pe mâini şi să mă-ntorc la grup. Nu vor primi 
rezultatele decât mâine, aşa că până atunci nu o să fiu 
supus nici unei restricţii. Când intru în sală, toată lumea se 
zgâieşte la mine, cu excepţia lui Keno. Cunosc cu toţii 
rutina şi şi-au dat probabil seama c-am fost supus testului. 

— Bine ai venit înapoi în mijlocul nostru, zice Berger. Ai 
avut, mai mult ca sigur, o săptămână grea. Ne-ai lipsit. 

— Am fost bolnav şi n-am putut să ies din casă. 

— Vrei să ne povesteşti? Tot ce se spune aici rămâne 
între cei patru pereţi. Nu-i aşa, copii? 

Toată lumea încuviinţează dând din cap, însă îl văd pe 
Keno mormăind în barbă şi continuând să evite contactul 
vizual cu mine. Ştie ceva şi trebuie să aflu ce. Problema e 
să-l 
prind când e singur, pentru că imediat după ce întrunirile se 
termină, o zbugheşte ca din puşcă. 

— Prefer să las pe alţii să vorbească, îi răspund eu lui 
Berger. 

— Carlos iese mai nou cu Kiara Westford, intervine Zana. 
L-am văzut eu luând-o pe după umeri pe holul şcolii. Şi 
prietena mea Gina i-a văzut azi luând prânzul împreună şi l- 


a auzit pe el cum o invită la balul de Homecoming. 

E pentru ultima oară când mai fac ceva în public. 

— De ce nu-ţi vezi de treburile tale? îi spun Zanei. Pe 
bune, n-ai altceva mai bun de făcut decât să stai la bârfe cu 
tâmpitele alea de amice ale tale? 

— Mai du-te dracu', Carlos. 

— Ajunge. Zana, la REACH nu e permis să vorbeşti în 
halul ăsta. Şi eu nu tolerez înjurăturile. Deocamdată o să-ţi 
dau un avertisment, zice Berger, după care scoate pixul şi 
notează porcăria aia de observaţie în carneţel. Carlos, 
spune-ne ce-i cu povestea asta cu balul. 

— Nu e nimic de spus. O să ies cu o fată, asta-i tot. 

— E cineva special? 

Mă uit la Keno. Dacă-i cunoaşte pe oamenii lui Devlin, ar 
putea să le ofere informaţii despre mine. E Berger atât de 
naivă încât să îşi închipuie că ceea ce se discută în cadrul 
şedinţelor noastre de terapie în grup rămâne în cadrul 
şedinţelor de terapie în grup? Pentru că imediat ce 
întrunirile se termină, sunt sigur că Zana îşi sună proastele 
alea de prietene ca să le împărtăşească orice noutate a 
reuşit să smulgă de la noi. 

— Kiara şi cu mine... E o chestie complicată, spun eu. 

Complicat. Asta pare să fie mai nou laitmotivul vieţii 
mele. In restul şedinţei ne concentrăm asupra Carmelei, 
care se plânge că taică-său e atât de demodat, încât i-a 
interzis să meargă într-o excursie cu prietenii în California 
în timpul vacantei de iarnă. Păcat că n-are părinţi cum sunt 
cei doi Westford, care consideră că toată lumea ar trebui 
să-şi găsească propriul drum în viaţă şi să facă propriile 
greşeli (asta până ies cotonogiţi dintr-o încăierare, în care 
caz năvălesc peste tine şi nu se mai lasă duşi). Domnul şi 
cu doamna W. sunt exact opusul părinţilor Carmelei. 

Când scăpăm de la REACH, mă iau după Keno şi-l 
urmăresc când iese din clădire. „Keno”, strig după el, însă 
tipul continuă să meargă. Înjur în barbă, apoi iuţesc pasul 
ca să-l ajung din urmă înainte să apuce să urce în maşină. 


— Care-i problema ta? 

— N-am nici o problemă. Dă-te din drum. 

Mă postez între el şi maşină. 

— Lucrezi pentru Devlin, nu-i aşa? 

Keno se uită în dreapta şi în stânga, de parc-ar bănui că 
cineva stă să ne-asculte. 

— Pleacă naibii de-aici. 

— Nici o şansă, omule. Ştii ceva, sunt sigur — ceea ce- 
nseamnă că tu şi cu mine am devenit prieteni apropiaţi. O 
să te călăresc până ce-o să scuipi din tine tot ce ştii despre 
Devlin şi mine. 

— Eşti un pendejos. 

— Am fost făcut în fel şi chip şi nu mă impresionezi. Nu- 
ntinde coarda, omule. 

Pare cam agitat. 

— Mai bine urcă în maşină, să nu ne vadă careva. 

— Ultima oară când mi s-a spus să fac asta, am fost 
cotonogit de cinci pendejos. 

— Urcă-te. Că dacă nu, n-o să-ţi spun nimic. 

Simt impulsul de a sări pe geam, dar imediat îmi iau 
seama: numai maşina Kiarei are portiera stricată. Keno iese 
din parcare. Alex mă aşteaptă la atelierul auto. N-am nici 
un dubiu că va trimite cavaleria grea după mine dacă nu-mi 
fac apariţia acolo, aşa că-l sun. 

— Unde eşti? mă-ntreabă el. 

— Cu un... amic, răspund, deşi nu e tocmai adevărat, 
însă nu are nici un rost ca Alex să-şi facă griji pentru mine. 
Ne vedem mai târziu, adaug, apoi închid înainte să se- 
apuce din nou să mă bată la cap. 

Keno nu zice nimic până nu-şi parchează maşina în faţa 
unui bloc mic de apartamente din afara oraşului. 

— Vino după mine, spune conducându-mă înăuntrul 
clădirii. 

Odată intrat, îşi salută mama şi sora în spaniolă. Mă 
prezintă, apoi mergem în capătul din spate al 
apartamentului. 


Camera lui mică mi se pare ciudat de familiară. Probabil 
c-aş fi în stare să miros de la o poştă dormitorul unui 
adolescent mexican. Pe pereţii zugrăviți în crem sunt prinse 
în pioneze fotografii de familie. Steagul mexican atârnat pe 
perete şi stickerele verde cu alb şi cu roşu de pe birou îmi 
dau o senzaţie de confort, deşi sunt conştient că trebuie să 
rămân vigilent în preajma lui Keno. Nu sunt încă sigur la ce 
fel de joc e dispus să se preteze. 

Keno scoate un pachet de ţigări. 

— Vrei o ţigară? 

— Nu. 

Nu mi-a plăcut niciodată să fumez, cu toate c-am crescut 
într-un mediu de fumători. Mi'amă fumează, iar Alex a 
fumat şi el până ce a început să iasă cu regina frumuseţii. 
Dar dacă mi s-ar oferi în clipa asta un Vicodin??? sau două, 
probabil că aş accepta. De duminică am stat mai mult în 
pat şi îmi simt corpul încă înţepenit. 

Keno ridică din umeri şi-şi aprinde ţigara. 

— Morrisey ţi-a făcut un test de droguri astăzi, este? 

Bănuiesc că intenţionează să tragă de timp până s- 
ajungem să discutăm adevăratul motiv pentru care mă aflu 
aici. 

— Mada. 

— Crezi c-o să treci testul? 

— Nu-mi fac griji. 

Stau rezemat de pervazul ferestrei şi mă uit la Keno cum 
scoate fumul pe nas, aşezat pe scaunul din spatele biroului. 
Tipu' pare să n-aibă nici o grijă pe lumea asta şi pe moment 
chiar îl invidiez. 

— Berger era cât p'aci să facă un atac de cord când te-a 
văzut astăzi la întrunire. 

— Poţi să-mi vorbeşti în spaniolă, dacă-ţi convine. 

— Mda. Ei bine, dacă vorbim în spaniolă, mama o să afle 
ce discutăm. E mai bine să n-aibă idee. 

Incuviinţez din cap. E întotdeauna mai bine când părinţii 


102 Medicament analgezic (paracetamol). 


n-au idee. Din păcate, fusesem nevoit să-l sun pe unchiu' 
Julio ieri ca să-i dau raportul. Îmi promisese că se va ocupa 
ca Luis şi mi'amă să fie protejaţi, fără a fi alarmaţi inutil. Nu 
fusese prea mulţumit la aflarea veştii că mă vârâsem în 
încurcături cu clanul Devlin, dar cum se aştepta, mai mult 
ca sigur, să ajung un ratat, presupun că nu fusese tocmai 
luat prin surprindere. 

Chestia asta mă întărâtă să îi dovedesc că nu sunt chiar 
un om de nimic, deşi pentru moment nu prea văd cum aş 
izbuti să-l conving de contrariu. A mă purta ca un ratat e 
singurul lucru la care m-am priceput dintotdeauna. Cu toate 
că mă consolează faptul că familia Westford îşi închipuie că 
orice om poate, dacă îşi pune-n cap, să şteargă trecutul şi 
să o ia de la capăt. 

— Deci înţeleg că ieşi cu fata aia, Kiara sau aşa ceva, zice 
Keno suflând afară fumul de ţigară. E drăguță? 

— Nemaipomenită, îi răspund, ştiind că n-are idee cine-i 
Kiara, din moment ce nu merge la liceul Flatiron. 

Prin minte-mi trec imagini cu Kiara îmbrăcată în tricoul 
ăla al ei inscripţionat cu textul FII ÎN FRUNTE, URCĂ UN 
MUNTE! Trebuie să recunosc, Kiara nu e genul de fată de 
care mă simt de obicei atras şi sunt convins că nici pe Keno 
nu l-ar atrage, însă în ultima vreme mi se pare că nimeni 
nu-i mai sexy ca o fată care ştie să sudeze firele de la 
maşină şi să facă fursecuri de-alea cretine cu magneţi. Ar 
trebui să nu mă mai gândesc aşa de mult la ea, dar nu 
vreau. Nu deocamdată. Poate după Homecoming. In plus, 
trebuie să o ţin aproape, ca să o apăr de Rodriguez şi de 
băieţii lui Devlin. 

Şi apropo de Devlin... 

— Haide să nu mai batem câmpii, Keno. Spune-mi ce ştii. 

— Ştiu că faci parte din clanul Devlin. A aflat toată lumea 
din... 

— Din ce? 

— Din Renegados în Şase Colţuri, pe scurt R6. 

Îşi suflecă mâneca şi îmi arată o stea neagră în şase 


colţuri cu un R mare, albastru, în mijloc. 

— Eşti în rahat până la gât, ese!%. Devlin e nebun de 
legat şi celor din R6 nu le convine că se bagă peste noi. R6 
controla totul pe-aici, până ce Devlin a început să-şi bage 
nasul. E un război pe cale să înceapă şi Devlin recrutează 
tipi care ştiu să se bată. Deocamdată, nu are decât o mână 
de puşti pe post de oameni-valiză care trag în piept 
aproape la fel de multă marfă pe cât vând. lar el are nevoie 
de războinici. Şi oricine poate să-şi dea seama că tu, Carlos, 
eşti un războinic, un guerrero. 

— Mi-a spus că vrea să m-angajeze drept om-valiză. 

— Să nu-l crezi. O să facă ce vrea din tine şi oricând o să 
aibă nevoie. Dacă are de primit transporturi din Mexic, or 
să-i trebuiască mexicani care să se ocupe de problemă. Ştie 
că noi, mexicanii, n-avem încredere în gringos. Şi dacă va 
avea nevoie de soldaţi pentru lupte de stradă, va face orice 
ca să te aibă cu ceva la mână. 

Keno mă urmăreşte din priviri şi-mi cântăreşte reacţia. 
Adevărul e că ştiam deja în mare parte ce mi-a spus, cu 
excepţia informaţiilor despre banda R6. Grozav, am fost 
deci recrutat pentru un război al drogurilor a cărui unică 
miză este banul. 

— De ce mi-ai povestit toate chestiile astea? îl întreb. Tu 
cu ce te alegi? 

Keno se apleacă în faţă, trage din ţigară şi suflă tot într-o 
singură şuviţă lungă de fum. Apoi mă măsoară din ochi cu 
toată seriozitatea. 

— Vreau să ies. 

— Să ieşi? 

— Si. Să ies. Să dispar unde să nu mă mai găsească 
nimeni. M-am săturat de mierda, Carlos. La naiba, poate că 
toată porcăria asta de la REACH m-a ajuns din urmă. De 
fiecare dată când Berger ne zice că suntem responsabili de 
viitorul nostru, îmi spun: cucoană, habar n-ai ce spui. Dar 
ce-ar fi dacă aş putea într-adevăr să am control asupra 

vieţii mele, Carlos? Dac-aş pleca şi aş lua-o de la capăt în 
altă parte? 

— Ca să faci ce? 

Izbucneşte în râs. 

— Orice vreau eu, omule. La naiba, poate c-aş putea să- 
mi iau o slujbă, şi cine ştie, poate că aş termina cumva, 
cândva, liceul şi după aia aş merge la colegiu. Şi poate m- 
aş căsători şi aş avea vreo doi copii care să nu afle 
niciodată că tatăl lor a fost membru al unei bande. 
Dintotdeauna mi-am dorit să mă fac judecător. Ştii, ca să 
schimb sistemul şi să-l fac să funcţioneze, pentru ca puştii 
de vârsta noastră să nu mai ajungă să n-aibă de ales, aşa 
ca mine. Am scris asta şi în fişa de obiective REACH a lui 
Kinney. Probabil că îţi zici că e un obiectiv complet aiuristic 
să vreau să devin judecător, după ce am fost arestat pentru 
posesie de droguri... 

— Nu e deloc aiuristic, spun, întrerupându-l. Cred c-ar fi 
grozav. 

— Zău? Aşa crezi? 

Dă din mână, îndepărtând fumul, şi pentru prima oară 
simt în el un amestec de emoție şi teamă. 

— N-ai vrea să vii cu mine? Plec la sfârşitul lunii, de 
Halloween. 

— Adică peste trei săptămâni. 

Plecarea din Colorado ar însemna să-l las pe Devlin cu 
buzele umflate, iar pe Alex şi familia Westford să revină la 
normal. Să nu mai aibă de-a face cu mine şi cu toate 
tâmpeniile mele. lar Kiara ar putea să-şi vadă mai departe 
de viaţa ei, o viaţă în care, din start, nu avusesem ce să 
caut. În curând o să-şi dea seama că n-am nimic de oferit. 
Şi nu aş vrea cu nici un chip s-o văd ieşind cu alţi băieţi. 
Pentru că mi-aş ieşi din minţi dacă s-ar împăca după aceea 
cu Michael. M-aş minţi singur dacă mi-aş imagina că ceea 
ce este între noi ar putea fi o chestie de durată. 

Dau din cap spre Keno. 

— Ai dreptate. Trebuie să mă car de-aici. Dar mai întâi va 


trebui să mă întorc în Mexic, ca să m-asigur că familia mea 
e-n siguranţă. Pentru că după ce-o să plec de-aici, n-o să-i 
mai am decât pe ei pe lume. 


Capitolul 46 - Kiara 


Mama n-a fost surprinsă când i-am spus că voi merge la 
balul de Homecoming însoţită de Carlos. Mi-a promis că o 
să mă ducă vineri la mall ca să îmi cumpăr o rochie. Mi-a 
luat ceva timp, dar într-un final am găsit o rochie neagră 
lungă, fără mâneci, într-un magazin vintage. Îmi scoate în 
evidenţă toate curbele. E ceva complet diferit de stilul meu 
uzual, comod, să port un lucru atât de strâmt şi cu o 
despicătură laterală foarte lungă, însă când o probez văd că 
mă face să arăt drăguță şi încrezătoare în mine. Imi 
aminteşte de Audrey Hepburn în Mic dejun la Tiffany!%?. 

Când mă întorc acasă cu rochia, mă furişez spre 
dormitorul meu şi mă grăbesc să o agăţ în şifonier. Nu 
vreau s-o vadă Carlos înainte de bal. 

Sâmbătă dimineaţa, toată familia, inclusiv Carlos, se 
scoală şi merge la meciul de fotbal. Liceul Flatiron câştigă 
partida cu scorul de 21 la 13, aşa că toată lumea e veselă şi 
entuziasmată. După meci, Carlos zice că are de rezolvat 
nişte treburi înainte de bal. lar eu mă duc cu mama să 
cumpăr pantofi. 

Mama alege nişte pantofi negri fără toc şi cu catarame 
laterale micuţe. 

— Ce zici de ăştia? Par comozi. 

Clatin din cap. 

— Nu caut pantofi comozi. 

Fac turul magazinului, fără să iau în calcul pantofii cu toc 
pe care Carlos i-ar putea considera ca fiind de pe vremea 
„bunicii”. Mă fixez în cele din urmă asupra unor pantofi din 
satin cu tocuri subţiri de nouă centimetri şi o baretă cu aer 
retro petrecută peste gleznă. Sunt perfecţi. Nu ştiu dacă voi 
li în stare să merg cu ei, dar se potrivesc cu rochia şi arată 

bine. 

— Ce zici de ăştia? o întreb pe mama. 

Cască ochii de uimire. 

— Eşti sigură? Dacă te-ncalţi cu ei, vei fi mai înaltă decât 
tatăl tău. 

Mama n-are nici o pereche de pantofi cu tocuri de cinci 
centimetri, darămite de peste opt. 

— Îmi plac la nebunie, răspund eu. 

— Atunci probează-i. În fond, e seara ta specială. 

După un sfert de oră, ies din magazin cu pantofii, 
încântată că am găsit perechea perfect asortată rochiei 
mele perfecte. Pentru că vreau ca seara asta să fie şi ea 
perfectă. Carlos este probabil stresat, având în vedere că |- 
am constrâns, într-un fel, să mă invite la bal. Sper însă să 
ne simţim bine împreună şi să dăm uitării cele petrecute în 
weekendul trecut. Nu mă aştept să dansăm prea mult, 
pentru că nu e complet vindecat, dar asta nu mă 
deranjează. Sunt mulţumită că vom fi împreună, fie că 
suntem sau nu un cuplu adevărat. 

— Acum trebuie să cumpărăm un bucheţel de flori pentru 
butonieră, zice mama când ne urcăm în maşină. 

— L-am cumpărat deja azi-dimineaţă. 

— Bine. Am scos aparatul de fotografiat. Tata încarcă 
acum aparatul de filmat... totul e pregătit. Luni, o să-i trimit 
pozele mamei lui Carlos, ca să nu aibă impresia că a ratat 
momentul. 

Ajungem acasă şi rămân la mine în cameră, cu uşa 
închisă, exersând cum să merg pe tocuri. De fiecare dată 
când fac un pas, am sentimentul că mă prăbuşesc în faţă. 
Îmi ia o oră până să mă obişnuiesc cu noii mei pantofi. Tuck 
vine în vizită şi îmi aduce o cutie plină cu cadouri care mă 
face să fiu şi mai agitată. 

— Deschide-o, zice întinzându-mi cutia. 

Deschid capacul şi arunc o privire înăuntru. Scot o 
jartiera din dantelă neagră. 

— Nu se poartă jartiere de Homecoming. 


— Asta e special făcută pentru Homecoming. Uite, are 
prinsă de ea o mică amuletă în formă de minge de fotbal, 
din imitație de aur. 

Arunc jartiera pe pat, apoi scot din cutie următorul 
obiect. E un ruj glossy trandafiriu. 

Tuck ridică din umeri. 

— Personal, mă dezgustă, dar am înţeles că tipilor 
heterosexuali le plac fetele cu buze lucioase. Ai şi un rimel 
şi un eyeliner. Doamna de la magazin m-a asigurat că sunt 
de cea mai bună calitate. 

Scot fiecare articol din cutie şi îi arunc o privire. 

— De ce mi-ai cumpărat toate chestiile astea? 

Ridică din umeri. 

— Am vrut... am vrut să ai tot ce-ţi trebuie. Fie că vrei 
sau nu să recunoşti faţă de mine, îl placi pe Carlos. Ştiu că 
nu prea m-am purtat frumos cu el, dar poate că tu vezi în el 
ceva ce nouă, celorlalţi, ne scapă. 

Tuck e cel mai grozav prieten de pe lume. 

— Eşti un scump, îi spun golind cutia şi dând peste un 
pumn de bomboane de mentă şi... două prezervative. Nu 
pot să cred că mi-ai cumpărat prezervative. 

— Ai dreptate, nu le-am cumpărat. Le-am luat de la 
cabinetul medical de la şcoală. Ţi le dau pe gratis, dacă vrei 
unul... sau două. Deşi poate c-ar trebui să-l întrebi înainte 
dacă nu cumva-i alergic la latex. Pentru că dacă da, atunci 
mi-e teamă că n-ai avut noroc. 

Mă imaginez făcând sex cu Carlos şi faţa îmi ia foc. 

— Nu intenţionez să fac sex diseară, îi spun aruncând 
pachetul pătrăţos pe pat, însă Tuck îl ia de acolo. 

— Păi tocmai asta-i şi ideea, proasto. Dacă nu 
intenţionezi să faci sex şi totuşi se întâmplă, nu vei fi 
pregătită şi vei sfârşi rămânând însărcinată sau luând cine 
ştie ce boală venerică. Fă-mi o favoare şi vâră 
prezervativele alea în poşetă sau ciorap. 

Îmi arunc braţele în jurul gâtului lui Tuck şi îl sărut pe 
obraji. 


— Te iubesc pentru că eşti aşa de grijuliu cu mine. Şi-mi 
pare rău că Jake te-a refuzat când l-ai invitat la bal. 

Tuck scoate un hohot de râs. 

— Încă n-ai aflat ultimele noutăţi. 

— Ce noutăţi? 

— Jake m-a sunat acum vreo oră. Nu vrea să meargă la 
balul de Homecoming... dar vrea să ne distrăm împreună 
diseară. 

— Grozav. Apropo, să ştii că până acum nici nu-mi 
dădusem seama că e gay. 

— Ce naiba, Kiara? Cum Dumnezeu nu poţi să-ţi dai 
seama când un tip e gay, din moment ce prietenul tău cel 
mai bun e homosexual? Jake Somers e la fel de gay ca 
mine, nu-ncape îndoială. Sincer să fiu, Kiara, sunt atât de 
agitat, de nervos şi de emoţionat că nu pot decât să sper că 
n-am s-o dau în bară. Imi place de Jake de mai mult timp, 
dar până acum am ţinut totul secret. 

Se duce spre birou şi scoate din sertar carnetul cu Legile 
atracției. Rupe fiecare pagină în parte în bucățele mici. 

— Ce f-f-faci? 

— Rup Legile atracției. Tocmai mi-am dat seama de un 
lucru. 

— Care? 

Tuck aruncă bucăţelele de hârtie la coş. 

— Nu există legi ale atracției. Jake nu seamănă deloc cu 
imaginea bărbatului perfect pe care mi-o construisem eu în 
minte. Nu îl interesează aceleaşi lucruri ca pe mine, urăşte 
The Ultimates şi în timpul liber se relaxează citind şi 
analizând poezii. Şi totuşi nu mă pot gândi decât la el. A zis 
că vrea să ne distrăm împreună diseară. Ce naiba o mai fi 
însemnând şi chestia asta cu distratul împreună? 

— Nici eu nu-s deocamdată lămurită, îi răspund luând un 
pachet de prezervative şi aruncându-i-l. Dar cred c-ai face 
bine să ai unul din astea la tine, aşa, pentru orice 
eventualitate. 


Capitolul 47 - CARLOS 


Ţi-am spus eu că va veni şi ziua când o să mă suni, zice 
Brittany în timp ce intrăm în mall. 

leri am sunat-o şi am rugat-o să ne întâlnim imediat după 
meciul de fotbal de astăzi. Am nevoie de ea pentru că e 
singura persoană pe care o cunosc care e suficient de 
snoabă pentru a şti tot ce e de ştiut despre balul de 
Homecoming şi alte asemenea fleacuri. 

— Sper să nu-ncepi să te lauzi cu chestia asta, îi spun. Şi- 
aşa mă mir că Alex nu a insistat să vină cu tine. Voi doi 
sunteţi de nedespărţit, de parc-aţi fi siamezi. 

Stă cu ochii fixaţi pe costumele de haine şi îmi alege 
câteva pe care să le probez. 

— Hai să nu vorbim despre Alex. 

— De ce? V-aţi certat? glumesc eu, fără să mă gândesc, 
nici măcar o clipă, că fratele meu s-ar putea certa cu iubita 
lui. 

Clipeşte de câteva ori, ca şi cum ar încerca să-şi alunge 
lacrimile. 

— De fapt, ieri ne-am despărţit. 

— Doar nu vorbeşti serios. 

— Ba da, cât se poate de serios, şi nu vreau să discut 
despre asta. Du-te şi probează costumele astea, înainte să 
mă apuc să mă smiorcăi în mijlocul magazinului. Pentru că 
n-ar fi o scenă prea plăcută. 

Îmi îndeasă costumele în mâini şi mă goneşte spre 
cabina de probă. Mă uit peste umăr şi o văd scoțând o 
batistă de hârtie din poşetă şi ştergându-şi ochii. 

Ce naiba se întâmplă? Nu-i de mirare că Alex n-a vrut să 
stea prea mult la taclale cu mine şi că de duminică încoace 
nu m-a mai pisat în legătură cu Devlin. Ce-o fi făcut de-a 
dat-o în bară cu Brittany, fata despre care a afirmat mereu 


că e omul care i-a schimbat viaţa? 

Mulțumită plicului plin cu bancnote primit de la Devlin, 
îmi pot permite costumul în care Brittany susţine că arăt ca 
un manechin din revista GQ. Mergem pe urmă să ridic 
„corsage”-ul pe care l-am comandat ieri, când am găsit o 
florărie dispusă, într-un termen atât de scurt, să creeze 
unul pentru Kiara. Când ne întoarcem în maşină, îmi spun 
că a sosit momentul să o descos pe Brittany despre 
presupusa despărţire. Pentru că dacă o să izbucnească 
acum în plâns, nimeni nu o va vedea cu rimelul şiroind pe 
obraji. 

Nu mă mai pot abţine. Mor de curiozitate. 

— Tu şi cu fratele meu vă potriviţi enervant de bine, deci 
care e problema? 

— Intreabă-l pe el. 

— In clipa asta se întâmplă să fiu cu tine, nu cu el. Asta 
dacă nu cumva vrei să-l sun... zic scoțând telefonul din 
buzunar. 

— Nu! strigă ea. Să nu-ndrăzneşti să-l suni. Nu vreau să-l 
văd acum, să-l aud sau să am de-a face în vreun fel cu el. 

Of, fir-ar să fie, chestia e serioasă. Nu face pe nebuna, 
aşa că bine-ar fi să inventez ceva, şi cât mai repede. 

— Du-mă la atelierul auto. O să împrumut maşina lui Alex 
pentru diseară. 

— Poţi să o iei pe-a mea, zice fără să stea pe gânduri. 

La naiba. Trebuie neapărat să găsesc o scuză ca să-i 
explic de ce-aş avea nevoie de rabla lui Alex în loc de 
bemveul ei decapotabil trăsnet. 

— Kiarei îi plac maşinile de epocă. O să fie dezamăgită 
dacă mă vede apărând într-un bemveu, când se aşteaptă la 
un Monte Carlo. Nu prea e normală, pe bune. Şi se supără 
foarte uşor. Nu vreau s-o fac să plângă şi să se bâlbâie la 
balul de Homecoming. 

— Ai de gând să încerci să mă mai prosteşti mult, ca să 
te las la McConnell? 

— Cam aşa ceva. 


Ajungem la un semafor şi Brittany oftează şi răsuflă 
adânc. 

— Bine, te duc. Dar să nu te aştepţi să mă dau jos din 
maşină. 

— Dar dacă iau maşina /ui, va avea nevoie să-l ducă 
cineva acasă. Poţi să îl duci tu, ca eu să am timp să mă 
pregătesc de bal? 

Mi-e scârbă când îi văd pe Alex şi Brittany împreună, dai 
simpla idee că s-au despărţit şi că sunt amândoi nefericiţi 
nu e... no está bien, nu e în regulă. Ştiu că le dau bătăi de 
cap, dar în străfundul meu le invidiez relaţia. Atunci când 
sunt împreună, lumea ar putea să se prăbuşească în jurul 
lor, şi ei nici c-ar observa sau le-ar păsa, pentru că se au 
unul pe altul. 

— Nu-ntinde coarda, Carlos, zice Brittany. Te las la atelier 
şi pe urmă plec. Dar o să-ţi dau mai întâi un sfat, după care 
am să tac. Diseară, controlează-ţi atitudinea, ţine-ţi egoul în 
frâu şi trateaz-o pe Kiara ca pe o prinţesă. Fă-o să se simtă 
specială. 

— Crezi că-s vanitos şi că am o problemă de atitudine? o 
întreb. 

Râde scurt. 

— Nu cred, Carlos. Ştiu. Din păcate, e un defect comun în 
familia Fuentes. 

— Eu aş zice mai degrabă că-i o calitate. Care ne face pe 
noi, fraţii Fuentes, absolut irezistibili. 

— Mă rog, dacă aşa zici tu. Deşi părerea mea e că tocmai 
din cauza asta vă faceţi praf relaţiile. Dacă vrei ca 
partenera ta să păstreze amintiri frumoase din seara asta, 
nu uita ce ţi-am spus şi controlează-ţi felul de a fi. 

— Ascultă, ţi-am povestit vreodată că Alex te iubeşte atât 
de mult încât şi-a tatuat numele tău pe tot corpul? A mers 
până acolo încât l-a scris cu fierul roşu pe ceafa. 

— Tatuajele sunt cu „LB”, Carlos. Iniţialele de la Latino 
Blood. 

— Nu, nu. Ai înţeles greşit. Aşa ar vrea el să se creadă, 


dar în realitate sunt de la lubitul lui Brittany!%. LB, te-ai 
prins? 

— Frumoasă încercare, Carlos. Nu e deloc adevărat, dar 
apreciez încercarea. 

Brittany se ţine de cuvânt şi după ce mă lasă la atelier 
demarează în trombă. Cauciucurile scrâşnesc în parcare, 
chestie pe care sunt sigur că a învăţat-o de la fratele meu. 
Incă o dovadă, dacă mai era nevoie, că ei doi ar trebui să 
rămână împreună. 

Intru în atelier şi îl găsesc pe Alex cu capul vârât sub 
capota unui Cadillac. Mă-ntreb dacă e conştient că fosta lui 
prietenă/ marea iubire a vieţii tocmai ce-a plecat. 

— Ce cauţi aici? zice în timp ce-şi şterge mâinile cu o 
cârpă. Credeam că eşti pe jumătate mort. 

— Pe jumătate mort nu-nseamnă nici pe departe mort 
de-a binelea, Alex. Adevărul e că mă simt groaznic dar mă 
prefac că mi-e bine şi văd că-mi reuşeşte de minune. 

— Hm. 

Observ că şi-a legat o bandană neagră pe cap, chestie pe 
care nu l-am mai văzut purtând de pe vremea când era în 
Latino Blood. Nu-i a bună. Arată ca un rebel şi seamănă 
prea mult cu mine. Ştiu din proprie experienţă că atunci 
când te străduieşti să arăţi ca un rebel, urmează să te şi 
porţi ca atare. 

— Am multă treabă de făcut şi tu trebuie să te duci la 
bal, aşa că, dacă nu te superi... 

— De ce te-ai despărţit de Brittany? 

— Asta ţi-a povestit ea? spune Alex încreţindu-şi 
sprâncenele, plin de furie şi de frustrare. 

Omule, da’ ştiu că-i şucărit la culme-n clipa asta. Şi din 
felul neîngrijit în care arată, deduc că n-a dormit prea bine 
în ultima vreme. 

— Hei, nu-ți pierde firea, frăţioare, îi zic. Brittany nu mi-a 
povestit nimic. Mi-a spus să te întreb pe tine ce s-a 
întâmplat. 

— Ne-am despărţit, asta s-a întâmplat. Ai avut dreptate, 
Carlos. Brit şi cu mine suntem prea diferiţi. Venim din lumi 
diferite şi relaţia noastră n-o să meargă niciodată. 

Işi bagă iarăşi capul sub capotă şi eu îl înşfac şi-l trag 
afară. 

— Usted es stupido. 

— Tocmai tu te-ai găsit să mă faci prost? Nu eu sunt cel 
care am fost înregimentat, fără să vreau, într-o bandă, 
duminica trecută, zice clătinând din cap. Eşti ultimul în 
măsură să mă judeci. 

— Uite care-i treaba, Alex. Hai să ne-nţelegem. Tu îmi 
spui de ce ai rupt-o cu regina frumuseții şi eu îţi spun tot 
ce-am aflat despre Devlin. 

Oftează şi gestul îl face să se mai calmeze. Ştiu că, mai 
presus de orice, îşi doreşte să mă protejeze pe mine şi 
familia. E conştient că săptămâna viitoare Devlin are de 
gând să mă pună la treabă. Şi nu poate să nu se implice, să 
nu încerce să m-ajute să ies din încurcătura în care am 
intrat. 

— Peste două săptămâni, părinţii ei or să vină aici, în 
vizită la Shelley, zice Alex. Şi Brittany vrea să le spună că 
de când am intrat la colegiu noi doi suntem într-o relaţie 
serioasă, pe care am ţinut-o secretă de ei. Numai că părinţii 
lui Brit ştiu cum s-a terminat povestea dintre noi când eram 
la Chicago. Când eu m-am purtat ca un cretin şi pe urmă 
am părăsit-o. Uită-te la mine, Carlos, spune acoperindu-şi 
ochii cu palmele şi gemând. Am rămas acelaşi tip cu care ei 
n-au vrut s-o lase să iasă pe vremea când locuiam în 
Illinois. Mă cred o scursură a societăţii, şi probabil că nici nu 
se înşală. Şi Brittany vrea să mă duc cu ea la cina aia 
stupidă, cu părinţii, de parcă ei ar fi dispuşi să accepte ca 
fiica pe care au crescut-o ca pe o prinţesă să sfârşească 
alături de un tip pe care-l vor considera întotdeauna un 
mexican sărac şi jegos din mahalale. 

Nu-mi vine să cred. Propriul meu frate, care s-a împotrivit 
cu atâta curaj bandei în care era şi care nu s-a temut să 


încaseze un glonţ pentru asta, face acum pe el de frică la 
ideea de a-şi susţine cauza şi a-şi apăra iubirea în faţa 
părinţilor lui Brittany. 

— Ţi-e frică, îi spun. 

— Nu. Doar că m-am săturat de toate porcăriile astea. 

Porcărie e faptul că lui Alex îi e frică. Se teme ca Brittany 
să nu se lase influenţată de părinţi, să cadă, o dată pentru 
totdeauna, de acord cu ei şi să îi dea papucii. Alex nu poate 
suporta ideea de a fi respins de ea, aşa că a îndepărtat-o şi 
i-a luat-o înainte, rupând relaţia. Ştiu asta pentru că e 
povestea propriei mele vieţi. 

— Brittany nu vrea să renunţe la tine, îi spun aruncând o 
privire spre Monte Carlo-ul de epocă al lui Alex, aflat într-un 
colţ al atelierului. Tu de ce vrei? Pentru că eşti un laş, de- 
aia. 

Ce Dumnezeu, Alex, ai mai multă încredere în novia’ ta. 
Pentru că dacă n-o să ai, rişti să o pierzi definitiv. 

— Părinţii ei n-or să mă creadă în veci suficient de bun 
pentru ea. Şi-or să mă facă să mă simt întotdeauna ca un 
pendejo din clasa de jos care a profitat de fiica lor. 

Norocul meu că părinţii Kiarei sunt exact opusul. Se 
bucură când copiii lor sunt fericiţi, fără să se gândească la 
ei înşişi. Sigur, încearcă să ne influenţeze, dar nu judecă pe 
nimeni. La început am fost convins că joacă teatru, că 
nimeni nu ar fi dispus să mă accepte, mai ales atunci când 
eu îl resping. Dar acum chiar m-am convins că familia 
Westford îi ia pe oameni aşa cum sunt ei, cu bune şi cu 
rele. 

— Dacă-ţi închipui că nu eşti decât un pendejo din clasa 
de jos, atunci asta şi eşti. Problema ta e că Brittany nu 
gândeşte în termeni de diferenţe între clasele sociale şi nici 
n-o interesează contul tău bancar, atâta timp cât e cu tine. 
E de neînțeles pentru mine, dar adevărul e că te iubeşte şi 
părerea părinţilor nu contează pentru ea. Poate că ar trebui 
să vă despărțiți, pentru că Brittany chiar merită un tip 

dispus să apere relaţia lor cu orice preţ. 

— Mai du-te dracu', zice Alex. Habar n-ai ce vorbeşti. De 
când n-ai mai avut tu o relaţie? 

— Am acum una. 

— O pretinsă relaţie. Până şi Kiara a recunoscut asta. 

— Mda, oricum e mai bine decât nimic, adică ce ai tu 
acum, spun apropiindu-mă de Monte Carlo. Ca să ştii, 
venisem ca să-ţi iau maşina cu împrumut în seara asta. Nu 
pentru mine, ci de dragul Kiarei. Ştiu că tu o consideri o 
persoană drăguță şi n-am cum să-i cer ei maşina ca să o 
scot la o întâlnire oficială. 

— Aveam oricum de gând să ajung acasă la familia 
Westford înainte de bal. M-au invitat la ei. 

— Cu atât mai bine, spun eu. 

— OK. Dar să-mi aduci maşina înapoi după ce se termină 
balul, pentru că mâine vreau să lucrez la ea. 

Aşez costumul de haine şi „corsage”-ul pe bancheta din 
spate şi Alex zice: 

— Credeam că nu îţi place să ne vezi pe Brittany şi pe 
mine împreună. 

— Imi place să-ţi fac zile fripte, asta-i tot. Nu pentru asta 
sunt făcuţi fraţii mai mici? răspund eu ridicând din umeri. N- 
o fi ea chica mexicana, dar mai bine de atât n-ai cum s-o 
nimereşti. Dacă aş fi în locul tău, aş bate palma şi m-aş 
însura cu ea. 

— Cum să-mi permit? Dintr-o diplomă, şi aia luată doar 
pe jumătate, şi cu o maşină de epocă? 

Ridic iarăşi din umeri. 

— Dacă asta-i tot ce-i poţi oferi, sunt sigur c-o să fie de 
acord. Ce Dumnezeu, e cu mult mai mult decât am eu de 
oferit, şi mai mult decât au avut părinţii noştri atunci când 
s-au căsătorit. Ca să nu mai spun că mama mai era şi 
însărcinată cu fundu’ tău urât. 

— Apropo de urât, te-ai uitat în ultima vreme în oglindă? 

— Mda. Şi ciudat e că, şi cu buza ruptă şi ochiul vânăt, 
tot sunt mai frumos ca tine. 


— Da, vezi să nu. la stai niţel, că tocmai mi-am amintit. 
Nu mi-ai povestit ce ai aflat despre Devlin. 

— Ce naiba, nu-i momentu' potrivit acum, zic eu pornind 
motorul şi turându-l. O să-ţi povestesc mâine. Poate... 

Ajungem acasă la familia Westford şi îl găsesc pe 
Brandon la mine în cameră, aşezat pe pat cu braţele 
încrucişate. Puştiul încearcă să-şi compună o expresie 
feroce care-ar putea intimida pe cineva peste vreo zece ani 
sau cam aşa ceva. 

— Ce faci aici, cachorro? 

— Sunt supărat pe tine. 

Măi să fie, astăzi sunt atacat din toate părţile. 

— la un număr de ordine şi aşază-te la coadă, piciule. 

Pufăie ca o maşină cu toba de eşapament stricată. 

— Mi-ai spus că suntem complici în rele. Că dacă o să fac 
ceva rău, n-o să mă pârăşti. Şi dacă tu o să faci ceva rău, 
eu n-am să te spun. 

— Şi? 

— Şi eşti un turnător. Acum tati nu mai vrea să mă lase 
să mă joc la calculator decât dacă e şi el de faţă, de parc-aş 
fi copil mic. E numai vina ta. 

— Îmi pare rău. Viaţa nu e întotdeauna dreaptă. 

— De ce? 

Dacă viaţa ar fi dreaptă, tata n-ar fi murit când eu n- 
aveam decât patru ani. Dacă viaţa ar fi dreaptă, n-ar trebui 
să-mi fac griji în legătură cu Devlin. Dacă viaţa ar fi 
dreaptă, aş avea cu adevărat o şansă cu Kiara. Viaţa e în 
mare parte un rahat. 

— Nu ştiu de ce. Dar dacă o să-ţi dai tu seama, cachorro, 
te rog să-mi spui şi mie. 

M-aştept din partea lui la o criză de istericale, dar mă 
înşel. Brandon sare jos de pe pat şi se îndreaptă spre uşă. 

— Să ştii că tot sunt supărat pe tine. 

— O să-ţi treacă. Acum, şterge-o de-aici. Trebuie să fac 
un duş şi să mă pregătesc. Şi sunt deja în întârziere. 

— Mi-ar trece mai uşor şi te-aş lăsa în pace dacă mi-ai 


aduce nişte bomboane din dulapul de deasupra frigiderului. 
Acolo e ascunzătoarea mamei, zice făcându-mi semn să mă 
aplec ca să-mi spună secretul. E locul în care ţine ea 
gustările nesănătoase, îmi şopteşte la ureche. Ştii despre 
ce vorbesc, alea cu adevărat bune. 

Se entuziasmează tot mai tare pe măsură ce-mi oferă 
explicaţii. 

La naiba, peste mai puţin de o oră trebuie să o iau pe 
Kiara la bal, dar nici nu vreau să-l las pe puşti cu ochii în 
soare. 

— OK, Racer. Eşti gata să pleci într-o misiune secretă în 
căutarea comorii? 

Brandon îşi freacă mâinile, în mod vizibil încântat de sine 
pentru c-a reuşit să mă manipuleze. Trebuie să recunosc, 
puştiul are putere de convingere. 

— Urmează-mă. 

Scot capul încetişor pe uşă, apoi îi fac semn să iasă. Îmi 
înăbuş râsul când îl văd înaintând în vârful picioarelor spre 
mine. Uneori se poartă ca un puşti de şase ani, dar alteori 
pare să aibă mai multă minte decât unii adulţi pe care îi 
cunosc. 

Ne oprim când ajungem la baza scărilor şi nu scoatem o 
vorbă. Nu apucăm s-ajungem la bucătărie, că zăresc pe 
cineva ieşind din biroul lui Westford. E Kiara, îmbrăcată într- 
o rochie neagră lungă care se mulează perfect, de la piept 
până la şolduri, pe curbele ei apetisante. Nu numai că şi-a 
lăsat părul să cadă peste piept, dar şi-a aranjat cu grijă 
vârfurile, care se încolăcesc acum în bucle superbe. Unul 
din picioarele lungi şi subţiri îi iese din deschizătura laterală 
a rochiei, incredibil de sexy. 

Incremenesc. 

Rămân mut de uimire. 

O măsor din ochi, savurând imaginea. Ştiu că momentul 
ăsta o să-mi rămână întipărit în minte pentru totdeauna. 
Când îmi cobor privirea spre pantofii sexy decupaţi în faţă 
şi cu tocuri mai înalte decât aş fi crezut vreodată că e-n 


stare să poarte, simt cum inima mea o ia razna în piept. Mă 
forţez sa nu clipesc, de teamă că ceea ce văd nu e decât în 
imaginaţia mea şi c-ar putea să dispară. 

— C-c-ce p-p-părere ai, c-c-cum arăt? 

Brandon scoate un „Şşt” şi-şi pune degetul peste gură. 

— Suntem într-o misiune secretă, şopteşte el cu voce 
tare, nebăgând de seamă că sora lui s-a transformat într-o 
zeiţă. Să nu ne spui lu' mami şi lu' tati. 

— Promit, şuşoteşte Kiara. Şi ce anume căutaţi în 
misiunea asta secretă? 

— Bomboane. Dintr-alea nesănătoase. Hai cu noi! 

Mă uit la Kiara şi tânjesc să fiu singur cu ea. E tot ce îmi 
doresc în clipa asta. 

— Brandon, ia-o tu înainte şi vezi unde e tatăl tău, ca să 
ne-asigurăm c-avem cale liberă, îi spun. 

E musai să rămân măcar câteva momente singur cu sora 
lui. 

— OK, zice el strecurându-se afară din hol. Mă-ntorc 
imediat. 

Am mai puţin de un minut la dispoziţie. Îmi vâr mâinile în 
buzunare, ca să le ascund tremuratul şi agitația. Kiara mă 
răsplăteşte cu o jumătate de zâmbet, după care se uită în 
podea. 

Imi ridic privirea în tavan, în căutarea unui sfat sau 
măcar a unui semn din partea tatei. Îmi furişez din nou 
ochii spre ea. Dumnezeule, acum se uită drept la mine, 
aşteptând să zic ceva. Dar înainte ca să-mi vină în minte o 
frază inteligentă sau o remarcă amuzantă, Brandon se 
întoarce. 

— E la el în birou. Hai să ne grăbim, ca să nu ne prindă. 

Simt că mă sufoc. Trebuie să scap cât mai iute de 
Brandon. 

Intrăm cu toţii în bucătărie. Întind mâna şi deschid 
dulăpiorul de deasupra frigiderului. Şi dau, aşa cum m- 
aşteptam, peste un coş mare cu marfă de contrabandă. 

Brandon mă trage de poalele tricoului. 


— Hai odată, arată-mi ce-ai găsit. 

Pun coşul pe masă. Brandon se urcă pe un scaun şi 
examinează prada. 

— Poftim, zice îndesându-mi în mână un baton de 
ciocolată. E cu alune. Nu-mi plac alunele. 

Într-un final, alege o ciocolată cu lapte şi două batoane 
de lemn dulce. Satisfăcut de comoara pe care a pus mâna, 
coboară de pe scaun. 

Aşez înapoi coşul în ascunzătoarea de care ştie toată 
lumea. Când mă întorc, îl văd pe Brandon rupând deja o 
bucată de ciocolată şi vârând-o în gură. 

— Kiara, de ce arăţi acum ca o fată? întreabă el cu gura 
plină. 

— Pentru că merg la bal cu Carlos. 

— O să-l săruţi franţuzeşte? 

Kiara îi aruncă o privire dojenitoare. 

— Brandon! Nu e frumos ce spui. De unde ai auzit 
expresia asta? 

— De la elevii de clasa a patra, în autobuzul şcolii. 

— Şi ce au spus elevii de clasa a patra că înseamnă? 

Se uită la ea exasperat. 

— Ei, ştii tu... 

— Nu, spune-mi tu, zice Kiara. Pentru că poate că nu ştiu. 
Din experienţă proprie pot să confirm că ştie, dar n-am de 
gând să îi divulg secretul. 

— E atunci când lingi limba celuilalt, şopteşte Brandon. 
Fir-ar să fie, puştiul ăsta ştie mai multe decât ştiam eu la 
vârsta lui. Mai întâi s-a dovedit a fi un traficant virtual de 
droguri, şi acum iată-l cum trăncăne despre sărutul 
franțuzesc. Kiara îmi aruncă o privire, dar eu îmi ridic 
braţele în aer. Cu toate că în clipa asta mor de poftă să o 
sărut franţuzeşte, pot să mai aştept. 

— Nu e copilul meu, spun pe un ton defensiv. 

— Poţi să iei o groază de microbi în felul ăsta, zice 
Brandon mestecând de zor şi meditând la consecinţele 
sărutului franțuzesc. 


— Absolut, aprobă Kiara. Nu-i aşa, Carlos? 

— Sigur. Microbi. O groază de microbi. 

Nu le împărtăşesc părerea mea, că microbii unor fete 
chiar merită riscul. 

— Eu nu o să sărut pe nimeni franţuzeşte, declară 
Brandon. 

— Nimeni n-o să vrea să te sărute pe tine franţuzeşte, 
cachorro, dacă n-o să te ştergi la gură după ce mănânci 
ciocolată. Eşti dezgustător. 

Kiara se întinde, ia un şerveţel şi-l şterge pe Brandon la 
gură, iar el se uită curios în sus spre ea. 

— Tot nu mi-ai răspuns la întrebare. O să-l săruţi pe 
Carlos franţuzeşte? 


Capitolul 48 - Kiara 


Brandon, termină cu întrebările astea, sau o să te spun 
mamei c-ai şterpelit ciocolată din dulapul ei fără să-i ceri 
voie, spun aplecându-mă şi dându-i o sărutare pe obrazul 
acum curat. Da' eu tot te iubesc. 

— Reao, zice Brandon, dar ştiu că nu e supărat, pentru că 
iese ţopăind din bucătărie. 

Suntem, în fine, singuri. Carlos se furişează prin spatele 
meu şi-mi dă încetişor părul la o parte, dezgolindu-mi 
ceafa. 

— Eres hermosa, îmi şopteşte la ureche şi simt cum mă 
înmoi toată la auzul cuvintelor rostite în spaniolă. 

Mă răsucesc cu faţa spre el. 

— Mersi. Chiar simţeam nevoia unui compliment. 

— Ar trebui să mă duc să fac un duş şi să mă-mbrac, da’ 
nu-mi vine să plec, vreau să stau şi să te tot privesc. 

ÎI îmbrâncesc uşor, cu toate că sunt ameţită de 
mărturisirea lui cum că nu-şi poate lua ochii de la mine. 

— Du-te. Nu vreau să ratez primul meu bal. 

Patruzeci şi cinci de minute mai târziu, stau tot în 
picioare, pe tocuri, de teamă să nu m-aşez şi să-mi 
mototolesc rochia. Mama a insistat să-mi facă unghiile cu 
ojă roz, aşa că mă stăpânesc să nu le rod, dar de foit nu 
reuşesc să mă abţin. Suntem în curtea din spatele casei, 
unde mama şi cu tata fac poză după poză cu mine stând în 
faţa casei, lângă un ghiveci cu flori, lângă maşina mea, cu 
Brandon, lângă gard şi... 

Carlos deschide uşa glisantă şi iese pe verandă. Un 
costum negru şi o cămaşă albă cu nasturi de sus până jos 
au înlocuit eternul tricou şi blugii sfâşiaţi în genunchi. Doar 
la vederea lui, gătit aşa frumos pentru mine, inima începe 
să îmi bată mai iute în piept şi limba se îngroaşă şi se 


îngreunează. Mai ales când observ că ţine în mână un 
„Corsage”. 

— O, ce bine arăţi, zice mama. Drăguţ din partea ta că o 
duci pe Kiara la balul de Homecoming. Dintotdeauna şi-a 
dorit să meargă. 

— Nici o problemă, zice Carlos. 

Nu-i întrerup şi nu-i spun mamei că m-a invitat la bal 
pentru că făcuserăm un târg. Sunt aproape sigură că dacă 
n-ar îi existat acea înţelegere, nu ne-am fi aflat acum aici, 
îmbrăcaţi în hainele noastre cele mai bune. 

— Poftim, spune Carlos întinzându-mi bucheţelul de 
floricele violet cu alb şi cu galben în mijloc. 

— Prinde-i buchetul de mână, Carlos, zice mama 
încântată, ducând la ochi aparatul de fotografiat. 

Tata îi face semn să lase aparatul jos. 

— Colleen, hai să mergem înăuntru. Cred c-ar fi bine să-i 
lăsăm singuri câteva clipe. 

După ce părinţii mei ne acordă intimitate, Carlos îmi 
prinde buchetul de încheietura mâinii. 

— Ştiu că nu se potrivesc cu rochia, zice el timid. Şi nu 
sunt trandafiri, aşa cum sigur te-ai fi aşteptat. Sunt asteri!” 
mexicani. De fiecare dată când o să te uiţi la ei în seara 
asta, vreau să te gândeşti la mine. 

— Sunt p-p-perfecţi, spun ducând floricelele violet cu alb 
la nas şi trăgând în piept parfumul lor dulceag. 

Pe masa de pe verandă este bucheţelul pentru butonieră 
pe care i-l cumpărasem. Un model simplu: un trandafir alb, 
cu frunze verzi. 

— Ar t-t-trebui să ţi-l p-p-prind la b-b-butonieră. 

Face un pas spre mine. Mâinile îmi tremură când iau acul 
de siguranţă şi încerc să-l înfig. 

— Lasă-mă pe mine, zice el privindu-mă cum mă 
străduiesc să împing acul prin banda verde pusă de florar în 
partea de jos a butonierei. 

Degetele ni se ating şi-abia dacă mai respir. 

Mai suferim preţ de câteva poze cu părinţii, timp în care 
norii încep să se adune pe cer. 

— Au anunţat că o să plouă, zice mama, apoi îmi ordonă 
să-mi iau fulgarinul gri-maroniu care nu se potriveşte cu 
rochia, dar mă va apăra de ploaie. 

Carlos pare încântat că are prilejul de a conduce maşina 
lui Alex. A ştiut că-mi va face plăcere să merg într-o maşină 
exact ca a mea. 

În zece minute ajungem în parcarea şcolii, care e 
arhiplină. Dar n-apucăm să intrăm pentru că, din senin, 
apar Nick Glass şi doi alţi tipi solizi care se postează în 
calea noastră. E evident că n-au venit aici ca să danseze... 
ci ca să facă scandal. 

Îl prind pe Carlos de braţ, speriată că ar putea să se ia 
din nou la bătaie. 

— E-n regulă, mă asigură el cu blândeţe. Ai încredere în 
mine, chica. 

— Ăsta-i teritoriul meu, zice Nick păşind în faţă. Şi n-am 
de gând să îl împart cu nimeni. 

— Păi nici nu vreau să îl revendic, îi răspunde Carlos. 

— Care-i treaba? spune Ram apropiindu-se de noi 
împreună cu o fată pe care nu o recunosc. 

Ram şi cu Carlos s-au împrietenit la şcoală şi e plăcut să 
ştiu că cineva e dispus să-şi pună pielea la bătaie pentru 
Carlos, chiar şi de balul de Homecoming. 

— Totul e-n regulă între noi, Nick, nu-i aşa? întreabă 
Carlos. 

Nick se uită de la Carlos la Ram şi înapoi la Carlos. Amicii 
lui nu sunt elevi la Flatiron. Şi par să nu se dea în lături de 
la o încăierare, însă într-un final Nick face un pas în spate şi 
ne lasă să trecem. 

Carlos mă ia de mână şi mă împinge, fără să se teamă, 
printre ei. 

— Dacă ai nevoie de mine, Carlos, să ştii că sunt aici, 
zice Ram în clipa când ajungem la uşa de intrare în şcoală. 

— Şi reciproca, răspunde Carlos, după care mă strânge 


de mână. Dacă vrei să mergi în altă parte, Kiara, nu am 
nimic împotrivă. 

Clatin din cap. 

— Am făcut o înţelegere şi trebuie să o respecţi. Vreau să 
îmi facă o poză fotograful oficial ca să o prind pe panoul de 
deasupra biroului meu, în chip de amintire. Dar mai întâi 
vreau să-mi promiţi că nu o să te baţi. 

— OK, chica. Dar dacă după poză vei vrea să mergi în 
altă parte, nu trebuie decât să-mi spui. 

— Unde să mergem? îl întreb. 

Se uită în jur la serpentinele de hârtie, la postere şi la 
elevii care strigă şi dansează pe muzica dată tare. Mă trage 
mai aproape. 

— Undeva într-un loc mai liniştit. Pentru că-n seara asta 
n-am chef să te împart cu nimeni. 

Adevărul e că nici eu n-am chef să-l împart cu nimeni. 

Fotograful ne pune să pozăm înainte de a intra în sala de 
sport. Dar mai întâi ne aranjează, învârtindu-ne ca pe nişte 
manechine dintr-un magazin universal. 

— Vrei să bei ceva? mă întreabă Carlos cu braţul petrecut 
pe după talia mea şi trăgându-mă spre el ca să-l aud peste 
vacarmul din încăpere. 

Clatin din cap şi mă uit prin sală. Majoritatea fetelor sunt 
îmbrăcate în rochii foarte scurte cu volane care se ridică în 
clipa când se răsucesc în timpul dansului. Par deplasată în 
rochia mea vintage, lungă, neagră şi mulată. 

— Dar de mâncat vrei să mănânci ceva? întreabă el. Văd 
că au pizza. 

— Mai târziu. 

Mă uit la ceilalţi elevi cum dansează. Cei mai mulţi sunt 
strânşi ciorchine şi sar în sus şi-n jos pe ritmurile muzicii 
date la maximum. Nici urmă de Madison. Şi nici de Lacey. 
Când îmi dau seama că nu voi fi ţinta unor remarci 
grosolane, las garda jos. 

Carlos mă ia de mână şi mă conduce spre capătul 
îndepărtat al sălii. 


— Hai să dansăm. 

— Nu eşti pe deplin refăcut. Hai să aşteptăm până pun o 
muzică mai lentă. Nu vreau să te răneşti. 

Carlos nu mă ascultă şi începe să danseze. Nu pare să 
mai aibă dureri. De fapt, se mişcă de parcă toată viaţa n-ar 
fi făcut altceva decât să danseze. Muzica bubuitoare are un 
ritm trepidant. Majoritatea băieţilor pe care îi cunosc nu ştiu 
să se mişte în ritm. Dar nu şi Carlos. E de-a dreptul uimitor. 
Îmi vine să mă dau la o parte şi să-l urmăresc cum îşi 
unduieşte corpul. 

— Arată-mi cum ştii să te mişti, zice el la un moment dat 
cu o sclipire răutăcioasă în ochi şi ridicându-şi sprâncenele. 
Hai, chica, să te văd de ce eşti în stare. 


Capitolul 49 - CARLOS 


Kiara ştie să danseze ca o profesionistă. La naiba, 
imediat ce o provoc, începe să se mişte de parc-ar fi în 
elementul ei. Dansăm împreună şi dintr-odată plutim la 
unison. Ne stabilim propriul ritm şi continuăm să dansăm 
fără oprire. Kiara mă face să uit cu totul de Devlin, ca şi de 
drama prin care trec acum Brittany şi Alex. 

Chiar în mijlocul unui dans rapid, DJ-ul schimbă melodia. 
Un cântec dureros de lent, despre o iubire neîmpărtăşită, 
răsună acum în sala de sport. Kiara se uită la mine, 
nesigură cum avem să atacăm noul dans. 

Îi iau mâinile şi i le înfăşor pe după gâtul meu. La naiba, 
ce frumos miroase... a zmeură proaspătă, un parfum de 
care nu m-aş sătura niciodată. O trag spre mine şi o lipesc 
de corpul meu şi tot ce vreau e s-o răpesc de aici şi să n-o 
mai aduc nicicând înapoi. Încerc să mă prefac că Devlin nici 
nu există şi că la sfârşitul lunii nu o voi părăsi de tot. Vreau 
să savurez clipa, pentru că viitorul îmi apare azi ca o 
încurcătură mare şi urâtă. 

— La ce te gândeşti? mă întreabă ea. 

— Să plec de-aici, îi spun eu adevărul. 

Habar nu are că mă gândesc de fapt să plec din 
Colorado, dar e mai bine aşa. Dac-ar afla ce plănuiesc, 
probabil că i-ar suna pe Alex şi pe părinţii ei, ca să 
organizeze o intervenţie!%. Şi dacă tot ar face-o, l-ar invita, 
mai mult ca sigur, şi pe Tuck. 

Stă cu braţele în continuare pe după gâtul meu şi se uită 
în sus la mine. Mă aplec şi o sărut uşor pe buzele moi şi 
lucioase, fără să-mi pese că profii se holbează la noi. Toţi 
elevii au fost avertizaţi că ar putea fi daţi afară de la bal 

pentru manifestări de afecţiune în public. 

— N-n-n-avem v-v-voie să ne s-s-sărutăm, zice Kiara 
retrăgându-se. 

— Atunci hai să mergem în altă parte, spun strecurându- 
mi mâna în jos pe spatele ei şi lăsând-o să zăbovească pe 
curba de deasupra fundului. 

— Hei, Carlos, strigă Ram în timp ce se apropie cu 
partenera lui, după ce terminaserăm de dansat şi de 
mâncat şi eram gata s-o ştergem. Noi ne cărăm de-aici, 
mergem la casa părinţilor mei, pe malul lacului. Vreţi să 
veniţi cu noi? 

Mă uit la prietena mea. Încuviinţează din cap. 

— Eşti sigură? o întreb. 

— Da. 

Afară plouă, aşa c-o luăm la fugă spre maşină. Scot 
Monte Carlo-ul din parcare şi mă iau după Ram şi alte 
câteva maşini. După o jumătate de oră, ieşim de pe 
şoseaua principală şi ne îndreptăm pe o alee lungă spre o 
casă mică de pe malul unui lac privat. 

— Eşti sigură că o să te simţi bine aici? o întreb pe Kiara; 
n-a prea vorbit de când am plecat de la bal. 

— Înî. N-n-nu vreau să se t-t-termine seara. 

Nici eu. Pentru că după seara asta, voi fi din nou forţat să 
dau ochii cu realitatea. Intrăm în casă în urma altor trei 
cupluri, alergând spre uşă, pentru că a început să toarne cu 
găleata. Casa nu e mare, dar are ferestre uriaşe, cu vedere 
spre lac. Sunt convins că dacă n-ar fi fost întuneric, am fi 
putut vedea lacul. Dar aşa, tot ce putem zări sunt rafalele 
de ploaie care lovesc în geamuri. 

Ram are frigiderul plin ochi cu cutii de bere. 

— Serviţi-vă, zice aruncându-ne câte una la fiecare. Şi 
dacă nu sunt de ajuns, mai avem în garaj. 

Kiara îşi ţine în mână cutia de bere primită de la Ram. E 
încă nedesfăcută. 

— Ai de gând să bei? mă-ntreabă. 

— Nu ştiu. Poate. 


Întinde mâna spre mine. 

— Atunci te rog să-mi dai cheile de la maşină. Nu vreau 
să conduci după ce bei, îmi spune încet, ca să nu o audă 
celelalte cupluri. 

— Apropo, strigă Ram, cei care beau vor trebui să 
rămână aici peste noapte. Regulile casei. 

Mă uit în jur. Se pare că celelalte cupluri sunt hotărâte să 
rămână aici. 

— Aşteaptă-mă, îi spun Kiarei, apoi alerg afară spre 
maşină şi scot celularul pe care l-am vârât în torpedou. 

După cinci minute mă întorc în casă. În ciuda timidităţii 
autoproclamate, Kiara se descurcă bine. Ram o îmboldeşte 
să discute despre avantajele motoarelor diesel şi ascultând- 
o îmi vine să exclam „Asta-i iubita mea”. Numai că nu-i de 
fapt iubita mea. Sau cel puţin nu va fi prea curând. Deşi în 
noaptea asta este. 

O trag pe Kiara deoparte. 

— O să dormim aici, îi spun. l-am sunat pe părinţii tăi. Şi- 
au zis că e în regulă. 

— Cum de i-ai convins? 

— Le-am spus că am băut. Şi se pare că au preferat să 
dormim aici decât să conducem beti. 

— Dar eu n-aveam de gând să beau deloc. 

Îi arunc un rânjet obraznic. 

— Dacă nu află, n-au cum să facă gură. 

În timp ce restul cuplurilor îşi caută locşoare cât mai 
intime în care să-şi petreacă noaptea, eu înşfac nişte pături 
din cele scoase de Ram din dulap şi o conduc pe Kiara 
afară. 

— Unde mergem? mă întreabă ea. 

— Am văzut un ponton pe malul lacului. Ştiu că e frig şi 
plouă... da' e acoperit şi nu o să ne deranjeze nimeni. 

Îmi scot jacheta de la costum şi i-o dau. 

— Poftim. Pune-o pe tine. 

Îşi strecoară braţele pe mâneci şi-şi strânge haina pe 
lângă corp. Îmi place să o văd îmbrăcată aşa, în haina asta, 


e ca şi cum Kiara ar fi a mea şi a nimănui altcuiva. 

— Aşteaptă! zice prinzându-mă de încheietura mâinii. Dă- 
mi cheile de la maşină. 

O, Doamne. Asta e. Acum are să-mi spună că nu-i a mea, 
de fapt — şi că-l iubeşte încă pe Michael şi vrea să plecăm. 
Sau că nu voise altceva decât s-o însoțesc la bal şi-atăt, şi 
că eu înţelesesem greşit. Nu am băut decât o bere şi sunt 
dureros de treaz, da' tot nu-mi vine s-o conduc înapoi 
acasă. Aş vrea ca noaptea asta să dureze cât mai mult. 

— Trebuie să-mi iau geanta, îmi explică. Am uitat-o în 
maşină. 

Oh. Geanta. Rămân în ploaie şi mă uit lung după fata 
care mă face să-mi doresc s-o iau în braţe şi să nu-i mai 
dau drumul niciodată, de parc-ar fi colacul meu de salvare. 
Emoţia care mă cuprinde mă sperie de moarte. În drum 
spre ponton, ne oprim la maşină. Îşi ia geanta şi-o strânge 
în braţe în timp ce continuăm să mergem prin iarbă. 

— Mi se afundă tocurile în pământ, zice. 

li dau păturile şi o ridic în braţe. 

— Să nu mă scapi, spune încercând să-şi aşeze păturile 
în poală şi să mă ţină în acelaşi timp strâns pe după gât. 

— Ai încredere în mine. 

E pentru a doua oară în seara asta când îi cer să aibă 
încredere în mine. Cu toate că n-ar trebui să mă asculte, 
pentru că după noaptea asta înţelegerea noastră cade. Dar 
deocamdată nu vreau să mă gândesc la ziua de mâine. 
Noaptea asta ar trebui să îmi ajungă cât pentru o viaţă. În 
noaptea asta... în noaptea asta poate să aibă încredere în 
mine şi eu în ea. 

O aşez jos, pe pontonul acoperit. E întuneric şi nori negri 
ascund luna. Pătura de deasupra s-a udat şi mă bucur că 
am adus cu mine mai multe. Le iau din mâna ei şi întind 
păturile uscate pe pontonul din lemn, aranjând un loc bine 
adăpostit în care să dormim. 

Deşi nu sunt prea sigur că dormitul o să fie singurul lucru 
pe care o să-l facem împreună în noaptea asta. 


— Kiara? spun. 
— D-d-da? zice şi sunetul vocii ei răsună în întuneric. 
— Vino încoace şi întinde-te lângă mine. 

Inima mi se zbate în piept şi sunt copleşită de un val de 
emoție la auzul vorbelor lui. 

— E întuneric. Nu v-v-văd n-n-nimic. 

— la-te după vocea mea. N-o să te las să cazi. 

Orbecăi cu mâinile întinse în faţă, tremurând fie de 
tulburare, fie din cauza ploii reci. Nu ştiu care din ele mă 
face să mă înfior mai tare. Când mâinile ni se întâlnesc în 
beznă, Carlos mă conduce spre locul unde a aşezat 
păturile. Pun poşeta cu prezervativul în ea lângă pătură, 
apoi îmi ridic cu stângăcie poalele rochiei şi mă aşez în faţa 
lui. 

Îşi înfăşoară braţele puternice, musculoase, în jurul meu. 

— Tremuri, zice trăgându-mă spre pieptul lui. 

— N-n-nu mă p-p-ot abţine. 

— Ţi-e frig? Pentru că pot să aduc mai multe pături 
dacă... 

— Nu, nu pleca. R-r-rămâi cu m-m-mine. 

Mă răsucesc în aşa fel încât să-l ţin cu braţele pe după 
mijloc. Mă scald în căldura corpului său. 

— S-s-sunt t-t-tulburată, asta-i tot. 

Mă mângâie pe părul ud de ploaie. 

— Şi eu. 

— Carlos? 

— Da? 

Nu pot să-l văd, aşa că ridic mâna şi îi ating bărbia 
proaspăt rasă. 

— Povesteşte-mi ceva ce-ţi aminteşti din copilărie. C-c- 
ceva f-f-frumos. 

Îi ia mult timp ca să răspundă. Chiar nu-şi mai aminteşte 
nimic plăcut din vremea când locuia în Chicago? 

— Alex şi cu mine făceam mereu prostii după şcoală, 


când mama era la muncă. Alex ar fi trebuit să se ocupe de 
toate treburile gospodăreşti, dar ultimul lucru pe care şi-l 
doreşte un băiat de treisprezece ani e să muncească de 
cum ajunge acasă. Făceam întreceri între noi - Olimpiada 
Fuentes - şi născoceam tot felul de jocuri caraghioase. 

— Ca de pildă? 

— Alex a venit cu ideea asta prostească să tăiem partea 
de sus a ciorapilor mamei şi să băgăm pe craci mingi de 
tenis. Le zicea Discurile din Ciorap. Le învârteam ca pe 
morile de vânt şi pe urmă le aruncam cât de tare puteam. 
Uneori câştiga cel care arunca discul cât mai departe, 
alteori cel care îl arunca mai sus, chicoteşte Carlos. Eram 
aşa de tâmpiţi încât după aia vâram ciorapii înapoi în 
sertarul mamei şi ne închipuiam că n-o să-şi dea seama 
cine i-a tăiat. 

— Mama voastră era severă cu voi? 

— Hai să zicem că fundu' mă doare şi acum, după atâta 
timp. 

— Au! 

— Mda. Pe vremea aia, Alex şi cu mine petreceam mult 
timp împreună. Îmi amintesc că o dată, când ne jucam de-a 
pirații, m-am dus în camera mamei, i-am luat caseta cu 
bijuterii şi am îngropat-o în pădurea de lângă casă. 
Majoritatea bijuteriilor erau nişte imitații ieftine sau broşe 
dintr-alea oribile pe care ţi le dau gratis la serviciu ca să le 
porţi prinse de rever. M-am întors acasă şi am desenat o 
hartă, am marcat cu un X mare şi roşu locul unde 
ascunsesem comoara şi i-am spus lui Alex să se ducă s-o 
caute. 

— Şi a găsit-o? 

— Nu, zice Carlos râzând scurt. Şi nici eu. 

— Şi mama voastră s-a supărat pe voi? 

— Supărat e prea puţin spus, chica. In fiecare zi, de cum 
veneam de la şcoală, mă duceam în pădure şi săpam după 
caseta cu bijuterii, da' n-am reuşit s-o găsesc. Lucrul cel 
mai rău e că-n cutie îşi ţinea şi verigheta... nu o purta 


niciodată pentru că după moartea tatei nu voia să rişte să o 
piardă... 

— Dumnezeule! Ce oribil! 

— Mda. N-a fost deloc plăcut. Dar într-o bună zi o să 
găsesc eu caseta aia, asta dacă n-o să mi-o ia altcineva 
înainte. OK, acum e rândul tău. Tu ce-ai făcut ca să-i scoţi 
din sărite pe Atotputernicul Profesor şi pe Regina Mamă a 
Ceaiurilor Organice? 

— Odată, i-am ascuns cheile de la maşină lui tata, ca să 
nu se ducă la serviciu, spun eu. 

— Nu-i cine ştie ce. Altceva mai rău n-ai făcut? 

— Mă dădeam bolnavă ca să chiulesc de la şcoală. 

— A, la sportu' ăsta eram campion. N-ai făcut niciodată 
ceva cu adevărat rău? Sau ai fost toată viaţa un model de 
bună purtare? 

— Când mă supăram pe ai mei, le turnam sos de Tabasco 
în pasta de dinţi. 

— Ei vezi, aşa mai vii de-acasă. Drăguţ. 

— Ai mei nu m-au bătut niciodată, ei nu consideră asta o 
metodă bună de educaţie. Am obţinut însă multe time- 
outuri în perioada mea rebelă, pe la vreo doisprezece ani. 

Râde. 

— La mine, starea rebelă s-a permanentizat. 

Degetele lui îmi mângâie uşor genunchii şi urcă apoi 
încetişor. Ating jartiera şi panglica ei. 

— Ce-i asta? 

— O jartieră. Pe care s-o păstrezi ca amintire. E un f-f-fel 
de trofeu când mergi s-s-suficient de departe din punct de 
vedere sexual cu o fată. O prostie, pe bune. Şi o c-c-chestie 
umilitoare, dacă s-s-stau să mă gândesc mai bine. 

— Ştiu ce este, zice cu o sclipire de amuzament în ochi. 
Te-am întrebat doar ca să văd ce explicaţie îmi oferi. 

Îmi coboară încet jartiera şi buzele îi urmează aceeaşi 
cale pe coapsa mea. 

— Îmi place, murmură în timp ce-mi scoate pantofii, apoi 
jartiera. 


— Te simţi rebel în clipa asta? îl întreb. 

— Si. Foarte rebel. 

— Mai ţii minte când mi-ai spus că vom da amândoi de 
necaz, cât de curând? 

— Da. 

— Ei bine, cred că ziua aia a sosit. 

Intind spre el mâini tremurânde şi încep să-i desfac 
nasturii de la cămaşă. O deschid şi încep să îl sărut încet 
de-a lungul pieptului gol. Imi cobor sărutările pe măsură ce 
desfac nasturii. 

— Vrei să dai de necaz cu mine, Carlos? 

Să dau de necaz cu Kiara? Pentru numele lui Dumnezeu, 
am dat de necaz din clipa când am văzut-o pentru prima 
oară la liceul Flatiron. Acum mă pierd în moliciunea şi 
căldura buzelor ei pe pielea mea. O las să preia iniţiativa. 
Mă rețin, cu toate că tot corpul meu strigă de frustrare; 
vreau mai mult. Brittany mi-a spus să-mi controlez 
atitudinea şi să-mi ţin egoul în frâu. Problema e că-n clipa 
asta n-am nici un buton pe care să apăs ca să le stăpânesc. 

Limba ei umedă îmi atinge sfârcul stâng. 

— E b-b-bine aşa? mă întreabă. 

Nici o fată nu mi-a făcut aşa ceva. Şi nu ştiu dacă o să las 
o altă fată să-mi mai facă asta vreodată. Acum nu este însă 
vorba de-o fată oarecare, ci de Kiara. Am senzaţia că în 
momentul ăsta ar putea face orice din mine şi n-aş avea 
nimic de obiectat. 

— Mda. E bine, chica. Abia aştept să îţi întorc favoarea. 

Răsuflu sacadat şi încerc să îi ordon corpului meu să se 
relaxeze în timp ce gura ei se apropie de partea cealaltă, a 
pieptului meu. 

Vreau să o simt din nou lipită de mine. Răbdarea n-a fost 
niciodată punctul meu forte. 

— Hei, spun ridicându-i bărbia. 

O sărut uşor şi tot ce îmi doresc acum pe lume e să o am 
întinsă lângă mine. 

— E rândul meu. 

Las haina mea să îi alunece de pe umeri şi o arunc apoi 
deoparte, ca să nu ne-ncurce. Imi mişc degetele în sus pe 
fermoarul rochiei ei şi mă opresc în clipa când ajung în 
capăt. Trag de fermoar în jos, tot mai în jos, descoperindu-i 
pielea. Aş vrea s-o văd, dar tot ce pot e să mi-o imaginez. 
Kiara îmi descheie nasturii de la pantaloni şi îşi strecoară 


mâna înăuntru. 

— Ce faci? o întreb. 

— Scuze, răspunde iute, retrăgându-şi mâna. S-s-sim- 
team nevoia să f-f-fac ceva cu mâinile şi-am v-v-vrut să văd 
dacă te excit. 

Râd. Numai Kiara ar fi în stare să caute răspunsurile-n 
pantalonii mei. 

— Şi ai găsit dovada? o întreb amuzat. 

— Da, şopteşte. Eşti excitat. 

— Ca să ştii... spun luându-i mâna şi punând-o la loc. E 

de ajuns să mă gândesc la tine şi mi se întăreşte. 
_ O simt cum zâmbeşte, cu toate că nu-i pot vedea faţa. 
Imi desenez în minte chipul ei, cu pleoapele care îi 
încadrează ochii cameleonici, deveniți acum probabil de un 
cenuşiu-deschis. 

Las rochia să-i alunece de pe umeri şi nu mă opresc 
decât când e complet goală. 

— E rândul tău, şopteşte Kiara retrăgându-se în clipa 
când dau s-o ating. 

Scot de pe mine tot ce am cu excepţia lenjeriei, după 
care o apropii de mine şi o acopăr cu păturile. 

— Ţi-e frig? o întreb când observ că mâinile îi tremură 
când îşi trece degetele peste faţa mea, încercând să-şi 
întipărească în minte trăsăturile. 

— Nu. 

Mă aplec peste ea şi o sărut. 

— Dă-mi microbii tăi, îi spun, făcând aluzie la percepţia 
caraghioasă a lui Brandon cu privire la sărutul franțuzesc. 

— Numai dacă mi-i dai şi tu pe-ai tăi, zice cu buzele lipite 
de-ale mele. 

Işi deschide gura şi limbile noastre se împletesc şi 
umezeala lor alunecoasă, oricât de greu ar fi de crezut, mă 
întăreşte şi mai mult. 

Ne mişcăm împreună, cu corpurile încleştate, şi timpul 
pare să fi stat în loc. Braţele îi sunt încolăcite în jurul meu în 
clipa când mâna îmi alunecă spre chiloţii ei. 


— Am adus un prezervativ, îi spun când îi dau jos chiloţii, 
şi de acum ne-am încins amândoi şi-am transpirat, iar eu nu 
mă mai pot stăpâni. 

— Şi eu am adus, îmi şopteşte cu gura lipită de gâtul 
meu. 

Dar s-ar putea să nu putem să-l folosim. 

— De ce? 

M-aştept să-mi răspundă că totul a fost o greşeală, că nu 
a vrut să mă excite aşa de tare şi că nu-s demn să îi răpesc 
virginitatea, ceea ce recunosc în sinea mea că e adevărat. 

Işi drege glasul. 

— D-d-depinde dacă eşti sau nu alergic la 1-1-latex. 

Latex? Nu mi s-a mai pus o asemenea întrebare. Poate 
pentru că fetele cu care am fost până acum se aşteptau să 
aduc eu protecţia sau să nu o aduc deloc. 

— Chica, nu sunt alergic la nimic. 

— Bine, zice spune luându-şi poşeta şi scoțând dinăuntru 
pachetul cu prezervativul. Vrei să ţi-l pun eu? 

Nu vede cum îmi cade falca. Dintre noi doi, nu eu sunt 
cel virgin, şi totuşi seara asta a fost plină de premiere 
pentru mine. 

— Eşti sigură că ai să te descurci? 

Aud cum sfâşie folia. 

— Să înţeleg că mă provoci? şuşoteşte Kiara, apoi se 
apleacă şi îşi lipeşte buzele de ale mele. Of, Carlos, doar 
mă cunoşti. Ştii că nu pot rezista provocărilor. 

— Scoală-te, chica. 

Tresar la auzul vocii lui şi la atingerea uşoară a degetelor 
pe umărul meu gol. Avem picioarele înlănţuite, capul meu 
se odihneşte în îndoitura braţului său şi amintirea a ceea ce 
am făcut în urmă cu câteva ore îmi stârneşte senzaţii dulci- 
amare. 

Deschid ochii. E încă întuneric şi suntem amândoi 
complet goi, sub pături. 

— Bună, spun năucă şi obosită. 

— Bună. Trebuie să plecăm. 

— De ce? Nu putem să mai rămânem? 

Işi drege glasul şi se rostogoleşte, îndepărtându-se de 
mine, iar mişcarea face ca aerul rece să dea năvală printre 
paturi şi să mă pătrundă până la piele. 

— Am uitat că trebuia să-i duc maşina înapoi lui Alex în 
noaptea asta. 

— O, spun eu prosteşte. OK. 

E limpede, s-a speriat şi regretă ce-am făcut. Nu ştiu ce l- 
a apucat tocmai acum, dar important e că m-am prins ce 
are. 

— Îmbracă-te, îmi cere pe un ton inexpresiv. 

Ne îmbrăcăm amândoi şi îmi întinde haina lui, dar nu o 
iau. 

— Am fulgarinul, îi spun. 

— L-ai lăsat în maşină, Kiara. Pune haina pe tine. O să te 
apere de ploaie. 

— N-am nevoie, spun păşind în ploaie doar cu rochia pe 
mine şi în picioarele goale. 

Ceea ce-mi trebuie mie e sinceritatea lui. A-mi oferi 
jacheta nu e, oricum, decât un gest de suprafaţă. Pentru că 
haina-i udă, şi înăuntru şi pe dinafară. 


Odată urcați în maşină, după ce îndeasă păturile în 
portbagaj şi mormăie ceva cum că trebuie să le ducă la 
spălătorie ca să le curețe, străbatem în tăcere străzile 
întunecate şi pustii. Singurul sunet e al ploii care se izbeşte 
de geamuri. Aş vrea ca picăturile de ploaie să nu semene 
atât de tare cu lacrimile. 

— Eşti supărat pe mine? îl întreb în timp ce-mi trag pe 
mine fulgarinul, ca să nu vadă cum îmi tremură braţele. 

— Nu. 

— Atunci n-n-nu te mai purta de parc-ai fi. A fost o seară 
perfectă pentru mine. Te rog, nu strica totul. 

Trage maşina pe aleea din faţa casei şi o opreşte lângă a 
mea. Acum ploaia s-a pornit şi mai tare. 

— Aşteaptă câteva minute până se mai domoleşte ploaia, 
zice când mă vede că-mi iau pantofii şi poşeta. 

— Cum o să te-ntorci dacă îi laşi maşina lui Alex? 

— O să rămân la el, răspunde. 

Urmăresc picăturile de ploaie lăsând dâre pe parbriz, 
apoi dispărând. Nu mai pot rămâne mult în maşină fără să 
mă tulbur din nou. 

— Ca să ştii, nu regret nimic din ce s-a întâmplat. Absolut 
nimic. 

Mă priveşte drept în ochi. Farurile îi luminează trăsăturile 
frumoase, puternice. 

— Ascultă, trebuie să stau să mă gândesc bine la ce s-a 
întâmplat. Totul e atât de... 

— Complicat, completez eu propoziţia. Atunci, 1-1-la- să- 
mă pe mine să-ţi uşurez s-s-situaţia. Nu sunt atât de 
proastă ca să-mi închipui că 1-1-lucrurile se vor schimba 
de-acum înainte d-d-doar pentru c-am făcut sex. Mi-ai spus 
1-1-limpede de la bun început că nu-ți d-d-doreşti o iubită. 
Vezi ce simplu e? Acum consideră-te liber ca pasărea 
cerului. 

— Kiara... 

Nu suport să-l aud spunând că seara asta a fost o 
greşeală, în ciuda declaraţiei mele cum că n-are nici un rost 


să luăm lucrurile în tragic. Cobor, dar în loc să alerg prin 
ploaie către casă, mă duc spre maşina mea. Am nevoie de 
un loc în care să pot gândi şi plânge fără teama de a fi 
auzită. In clipa asta, maşina e sanctuarul meu. Dac-ar pleca 
odată mai repede, ca să pot plânge în voie. 

Deschide geamul şi îmi face semn să îl deschid şi eu la 
maşina mea. Mă conformez şi văd că buzele i se mişcă, 
rostind ceva. Vocea îi răzbate cu mare greutate prin ploaia 
care cade acum şuvoaie printre noi. 

Mă aplec peste geam. 

— Ce-ai spus? 

Se apleacă şi el şi capetele noastre se-ntâlnesc la 
jumătatea drumului. Suntem amândoi uzi până la piele, dar 
nici unuia nu pare să îi pese. 

— Nu fugi de mine când încerc să-ţi spun ceva atât de 
important. 

— Ce? spun, rugându-mă în gând să nu observe lacrimile 
care îmi curg pe obraji sau să le confunde cu picăturile de 
ploaie. 

— Seara asta a fost... cum să zic, perfectă şi pentru 
mine. Mi-ai întors viaţa cu fundu-n sus. M-am îndrăgostit de 
tine, chica, şi asta mă sperie de moarte. Am tremurat toată 
noaptea pentru c-am bănuit că asta o să se întâmple. Am 
încercat să neg totul, să te fac să crezi că nu eşti pentru 
mine decât o pretinsă iubită, însă am minţit. Te iubesc, 
Kiara, spune, şi buzele i se apropie şi se-ntâlnesc cu ale 
mele. 

Ce cauţi aici? mă-ntreabă Alex când ajung la el în 
garsonieră la cinci dimineaţa. 

— Mă mut înapoi, zic făcându-mi loc pe lângă el. 

Cel puţin până la sfârşitul lunii, când eu şi cu Keno o să 
plecăm din Colorado. 

— Ne-am înţeles să stai la familia Westford. 

— Nu mai pot să locuiesc la ei, îi spun. 

— De ce? 

— Speram să nu mă-ntrebi. 

— Ai făcut cumva ceva ilegal? zice el cutremurându-se. 

Ridic din umeri. 

— Poate în unele state. Ascultă, Alex, n-am unde să mă 
duc. Deşi presupun că aş putea trăi şi eu pe străzi, ca alţi 
copii ai căror fraţi i-au dat afară... 

— Termină cu prostiile, Carlos. Ştii că nu ai voie să stai 
aici. Aşa a hotărât judecătorul. 

Aşa o fi hotărât judecătorul, dar nu pot să profit de 
Westford. E unul dintre tipii ăia buni de care am fost mereu 
convins că nu există decât în filme. 

— M-am culcat cu fiica profului, scot porumbelul din 
mine. Deci, pot să rămân aici sau nu? 

— Te rog, spune-mi că glumeşti. 

— Nu pot. S-a întâmplat la balul de Homecoming, Alex. Şi 
înainte de a-mi ţine o predică despre ceea ce e bine şi e rău 
în viaţă, aminteşte-ţi că ai regulat-o pe Brittany pentru 
prima oară din cauza unui pariu — şi nici mai mult nici mai 
puţin decât pe podeaua atelierului auto al vărului nostru — 
şi taman de Halloween. 

Alex îşi freacă tâmplele. 

— Nu ştii nimic despre noaptea aia, Carlos, aşa că taci 
naibii din gură, spune aşezându-se pe pat şi luându-şi capul 


în mâini. Îmi pare rău, da sunt nevoit să te întreb... ai folosit 
prezervativul? 

— Nu sunt idiot. 

Alex îşi ridică privirea şi se încruntă la mine. 

— OK, spun eu. Recunosc, sunt un idiot. Dar am folosit 
prezervativul. 

— Măcar în privinţa asta ai făcut ce trebuie. Poţi să rămâi 
aici peste noapte, spune Alex scoțând o pernă şi o pătură 
din dulap. 

A înapoiat salteaua gonflabilă împrumutată, aşa că-s 
nevoit să mă întind pe jos. Zece minute mai târziu, după ce 
a stins lumina, mă uit la umbrele de pe tavan şi îl întreb: 

— Cum te-ai îndrăgostit de Brittany? Ai ştiut de la început 
că o iubeşti sau s-a întâmplat într-un moment anume? 

Nu răspunde pe loc, aşa că îmi închipui că a adormit. Dar 
după aia un oftat lung rupe tăcerea. 

— S-a întâmplat la ora de chimie a lui Peterson... când 
mi-a spus că mă urăşte. Acum termină cu trăncăneala şi 
culcă-te. 

Mă întorc pe o parte şi revăd în minte toate scenele 
petrecute în noaptea asta, începând cu clipa când o 
văzusem pe Kiara în rochia ei neagră. Imi tăiase pur şi 
simplu răsuflarea. 

— Alex? 

— Ce-i? zice enervat. 

— l-am spus că o iubesc. 

— Vorbeai serios? 

Nu glumisem deloc când îi mărturisisem Kiarei că-mi 
întorsese toată viaţa cu fundu-n sus. Ce fel de fată poartă 
tricouri lălâi în fiecare zi, are un gay drept cel mai bun 
prieten, se bâlbâie când e tulburată, lipeşte programe de 
duş pe oglinda de la baie, face fursecuri tâmpite cu 
magneţi doar ca să mă scoată pe mine din sărite, se 
pricepe la maşini mai bine decât un băiat şi se 
entuziasmează când apare provocarea de a trage un 
prezervativ pe penis? O fată ca asta nu poate fi decât 


nebună de legat. 

— Alex, sunt în rahat până-n gât. Cred că nimic nu m-ar 
face mai fericit decât să mă trezesc lângă ea în fiecare 
dimineaţă. 

— Ai dreptate, Carlos. Eşti în rahat până-n gât. 

— Cum Dumnezeu o să scap din încurcătura cu Devlin? 

— Nu ştiu. În clipa asta, sunt complet în ceaţă, la fel ca 
tine, însă ştiu pe cineva care-ar putea să ne ajute. 

— Cine? 

— O să-ţi spun de dimineaţă. Acum taci din gură şi lasă- 
mă să dorm. 

Celularul meu se aprinde şi bipul răsună tare în 
garsoniera mică. 

— Cine naiba sună la ora asta? vrea să afle Alex. E 
Devlin? 

Citesc mesajul şi izbucnesc în râs. 

— Nu. E un text de la fosta ta iubită. 

Alex sare practic din pat şi-mi smulge telefonul din mâini. 

— Ce zice? Şi de ce-ţi trimite mesaje? 

— Ţine-ţi firea, frăţioare. M-a întrebat cum a fost la 
întâlnire şi i-am răspuns înainte să ajung aici. N-am ştiut că 
mai avea ceva de adăugat. 

— Vrea să afle dacă mă simt la fel de mizerabil ca şi ea, 
zice Alex parcurgând textul. 

Lumina aruncată de ecranul telefonului pe faţa lui îmi dă 
răspunsul. E încă dezgustător, disperat de îndrăgostit de 
Brittany. Aş face mişto de el, dar sunt convins că aveam 
aceeaşi privire pe faţă când mă trezisem cu trupul gol al 
Kiarei lângă mine şi îmi dădusem seama că aş fi preferat să 
mor decât să mai trăiesc o zi fără ea. Nu o cunosc de mult, 
dar simplul fapt de a o privi este atât de minunat. Când 
sunt cu ea, mă simt ca... acasă. Poate că asta n-are nici un 
sens pentru alţii, dar pentru mine are. 

— Alex, răspunde-i că eşti distrus şi că ai face orice ca să 
se-ntoarcă la tine... chiar dacă asta ar însemna să iei masa 
cu părinţii ei cretini şi să o pupi în fundu' ăla alb ca laptele 


vreo şaptezeci de ani de aici-ncolo sau cam aşa ceva. 

— Ce ştii tu despre relaţii sau despre funduri albe ca 
laptele? Nu-mi răspunde. Nu vreau să mai aud nimic. 

Intră în baie cu telefonul în mână şi închide uşa în urma 
lui. 

Dacă tot a ieşit din cameră, aş putea să profit de patul 
gol. O să rămână ceva vreme în baie, transmiţându-i 
mesaje fostei iubite, până ce va redeveni iubita lui. Cred că 
n-a stricat că i-am trimis mesajul meu lui Brittany chiar 
înainte de-a veni aici, ştiind-o trează şi la fel de nefericită 
ca şi fratele meu. 

Pe ponton, când mângâiasem părul lung al Kiarei până ce 
adormise în braţele mele, fusesem copleşit de o spaimă 
paralizantă. Îmi dădusem seama că ceea ce avusesem cu 
Destiny nici nu suferea comparaţie cu sentimentele mele 
faţă de Kiara. Mă speriasem şi intrasem în panică. Fusesem 
brusc cuprins de nevoia de a mă îndepărta de ea pentru a 
mă gândi în linişte la cele petrecute, pentru că atunci când 
sunt lângă ea fantazez că am putea avea un viitor 
împreună, în loc să mă concentrez asupra realităţii 
imediate - faptul că la sfârşitul lunii voi pleca din Colorado. 
Fiindcă, aşa cum a spus Keno, adevărul e că nu am de ales. 

Alex mă scutură ca să mă trezesc. 

— Scoală-te, îmi ordonă. 

— Mi-e somn. Mai vreau să dorm vreo câteva ore, îi spun. 

— Nu se poate, zice. E deja ora prânzului. Şi ai primit un 
mesaj pe telefon. 

larăşi Brittany. Ei doi ar face bine să se-mpace şi să mă 
scutească de încă o grijă pe care-o am pe cap. 

— Ţi-am spus să-i transmiţi că eşti dispus să faci orice ca 
să se întoarcă la tine. 

— Nu Brit ţi-a trimis mesajul. 

Deschid un ochi. 

— Da' cine? Kiara? 

Ridică din umeri. 

— Mda, ai primit un mesaj şi de la Kiara. 


Mă salt în fund şi mişcarea bruscă mă face să ameţesc 
serios. 

— Ce voia? 

— Să afle dacă eşti bine. l-am răspuns că ai rămas aici 
peste noapte şi că încă nu te-ai sculat. Dar mai ai un mesaj 
vocal de la Devlin. Vrea să vă întâlniți diseară. 

Mă frec pe ceafă, în locul unde simt că stă să se formeze 
un nod din cauza tensiunii. 

— Ei, asta e. Doar n-avea să mă lase-n pace. Prea s-a 
străduit din greu să mă recruteze. Alex, nu văd nici o ieşire 
din povestea asta. 

— Întotdeauna există o ieşire, zice aruncându-mi un 
prosop. Du-te, fă un duş şi îmbracă-te. Poţi să iei nişte 
haine de la mine. Grăbeşte-te, n-avem prea mult timp. 

Mergem cu maşina până în campusul Universităţii 
Boulder. Intră într-una din clădiri şi eu îl urmez, însă 
încremenesc văzându-l că se opreşte în faţa unei uşi pe 
care stă scris RICHARD WESTFORD, PROFESOR DE 
PSIHOLOGIE. 

— Ce căutăm aici? îl întreb pe fratele meu. 

— Westford poate să ne-ajute, răspunde el ciocănind în 
uşă. 

— Intră, se aude dinăuntru şi-l văd pe prof cum îşi ridică 
ochii spre noi. Salut, băieţi. Carlos, înţeleg că tu şi cu Kiara 
v-aţi distrat bine azi-noapte. Kiara nu se sculase când am 
plecat eu de acasă, aşa mi-a spus Colleen, aşa că n-am 
avut ocazia să discut cu ea. 

— Da, a fost plăcut, mormăi eu. Kiara e... 

— O pacoste uneori. Da, ştiu. Face ce face, şi ne ţine 
mereu în alertă. 

— Minunată, asta voiam eu să spun. Fiica ta e minunată. 

— Nu pot să-mi asum tot meritul. Colleen s-a descurcat 
grozav cu creşterea copiilor. Kiara avea însă nevoie de un 
mic impuls ca să iasă din carapace. A fost drăguţ din partea 
ta c-ai invitat-o la bal. Sunt convins că-ţi este foarte 
recunoscătoare. Acum, Alex, bănuiesc că nu ai vrut să ne- 


ntâlnim aici doar ca să stai cu mine la taclale. Aşadar, 
despre ce e vorba? 

— Spune-i ce mi-ai povestit mie, mă îndeamnă Alex. 

— De ce? 

— Pentru că e o nucă tare. 

Arunc o privire spre capul pe cale să chelească al lui 
Westford. Pe naiba, nucă tare. O fi fost el cândva, nu zic nu, 
dar nu acum. Acum e psihiatru şi a ieşit de multă vreme din 
armată. 

— Hai odată, repetă Alex tot mai impacientat. 

Nu prea am de ales, aşa c-aş face bine să mă conformez. 
La urma urmei, poate că Westford va veni cu o idee care 
mie nici nu mi-a trecut prin cap. Slabe speranţe, dar merită 
încercat. 

— Mai ţii minte când am fost bătut măr şi ţi-am spus că 
nişte tipi s-au legat de mine la mall? 

Încuviinţează dând din cap. 

— Am minţit. Adevărul e că... şovăi eu uitându-mă la 
Alex, care îmi face semn să continui. Adevărul e că am fost 
recrutat într-o bandă a unui tip pe nume Devlin. 

— Ştiu cine e, zice profu'. Nu-l cunosc personal, dar am 
auzit vorbindu-se despre el. Se ocupă cu traficul de droguri, 
spune mijindu-şi ochii, în care detectez pentru moment o 
fărâmă din personalitatea lui de dur. Sper că nu vinzi 
droguri pentru Devlin. 

— Tocmai asta-i problema. Nu mi-a dat de ales: fie 
droguri, fie mă ucide. Şi-n clipa asta aş prefera drogurile, 
nu moartea. 

— Ba nu. Nici droguri, nici moartea, spune Westford. 

— Devlin e om de afaceri. Nu-i pasă decât de interesele 
lui. 

— Interese, aşa zici tu? 

Se reazemă mai bine în fotoliu. Simt cum rotiţele încep 
să i se-nvârtă-n cap. Fotoliul se dă atât de tare pe spate 
încât e nevoit să se prindă iute cu mâinile de birou ca să nu 
cadă. Da-da, profu' e o nucă tare, nu-ncape îndoială. Din 


vârful capului şi până la mocasinii lui de firmă. 
— Ai vreo sugestie? întreabă Alex. Pentru că noi am 
rămas în pană de idei. 


Westford ridică un deget în aer. 

— S-ar putea să fiu în măsură să vă ajut. Când ziceai că 
trebuie să te întâlneşti cu Devlin? 

— Diseară. 

— Vin cu tine. 

— Şi eu, îl secondează Alex. 

— O, grozav. Ce facem aici? Ne jucăm de-a renegados? 
scot eu un hohot scurt. N-ai cum să dai buzna peste Devlin. 

— Pui pariu? zice Westford. O să te scoatem noi din 
încurcătură, orice-ar fi. 

Nu-mi vine să cred. Glumeşte? Tipu' nici nu e măcar 
sânge din sângele meu. Ar trebui să mă considere o povară 
şi o responsabilitate căzută pe capu' lui, şi nu un om pentru 
care să merite să lupţi. 

— De ce vrei să te bagi în chestia asta? îl întreb. 

— Pentru că familia mea ţine la tine. Ascultă, Carlos, cred 
c-a sosit momentul să-ţi povestesc câte ceva despre mine, 
ca să-nţelegi mai bine cu cine ai de-a face. 

Da, ce să zic, chiar ard de nerăbdare. 

Mă aşez mai comod în scaun, pregătit să ascult o istorie 
lungă şi lacrimogenă despre cât de urât s-au purtat părinţii 
lui cu el când era mic şi-au refuzat să-i cumpere jucăria pe 
care şi-o dorea la aniversarea de şase ani. Sau despre 
băiatul care-l cotonogise în liceu ca să-i şterpelească banii 
de buzunar. Sau poate că se supărase fiindcă părinţii îi 
luaseră o maşină la mâna a doua când împlinise 
şaisprezece ani, în loc de una nou-nouţă. Ce naiba, doar nu- 
şi închipuie că am să-l compătimesc. În materie de istorii 
lacrimogene, îl întrec de departe. 

Westford se foieşte nervos în fotoliu, apoi scoate un oftat 
prelung. 

— Părinţii şi fratele meu au murit într-un accident de 
circulaţie când aveam unsprezece ani. 

Uau, la chestia asta chiar că nu m-am aşteptat. 

— Ne întorceam cu maşina acasă, era noapte şi ningea şi 
tata a pierdut controlul volanului. 


la stai, stai niţel aşa. 

— Erai şi tu în maşină cu ei? 

Încuviinţează. 

— Îmi amintesc că tata a virat şi pe urmă maşina a 
început să se învârtă în loc. Şi camionul a izbit maşina, 
adaugă după o ezitare. Aud şi acum glasul mamei ţipând 
când farurile alea mari s-au năpustit drept spre ea şi-l văd 
în faţa ochilor pe fratele meu, care se uita la mine cerându- 
mi ajutorul. 

Îşi drege glasul şi înghite cu greu şi toată îngâmfarea 
mea cum că aş fi câştigătorul concursului „care din noi a 
avut o copilărie mai naşpa” începe să pălească. 

— După impact, când nu m-am mai zgâlţâit încolo şi 
încoace ca o păpuşă de cârpe, am deschis ochii şi am zărit 
sângele împrăştiat peste tot în maşină. Nici măcar nu am 
putut să-mi dau seama dacă era al meu, al părinţilor... sau 
al fratelui meu, zice Westford şi ochii îi sunt acum sticloşi, 
deşi nu varsă nici o lacrimă. Fratele meu arăta de parcă 
fusese făcut bucăţi, Carlos. Şi am simţit c-o să mor dacă mă 
mişc, aşa dureri groaznice aveam, dar trebuia să-l salvez. 
Trebuia să-i salvez pe toţi. Aşa că am ţinut mâna apăsată 
pe rana laterală a fratelui meu cât am putut de tare şi 
sângele, fierbinte şi proaspăt, mi se scurgea printre degete. 
Când a venit echipajul de la Salvare, au fost nevoiţi să mă 
scoată din maşină cu forţa, pentru că nu voiam să-i dau 
drumul din braţe. N-avea decât şapte ani, cu doar un an 
mai mult decât Brandon. 

— Şi au murit cu toţii, în afară de tine? 

Dă din cap. 

— N-aveam rude care să mă ia în îngrijire şi am petrecut 
următorii şapte ani trecând de la o asistentă maternală la 
alta. De fapt, majoritatea m-au dat afară, zice uitându-se 
direct în ochii mei. 

— De ce? 

— Din diverse motive. Bătăi, droguri, fuga de acasă... în 
esenţă, ceea ce îmi trebuia era un pic de înţelegere şi 


îndrumare, numai că nimeni nu a fost dispus sau n-a avut 
timpul necesar să mi le acorde. Când am împlinit 
optsprezece ani, am fost aruncat în stradă. Am ajuns aici, în 
Boulder, unde am dat peste o mulţime de puşti la fel ca 
mine. Viaţa pe străzi era mizerabilă, eram singur şi fără nici 
un ban. Într-o zi, pe când cerşeam, un bărbat s-a uitat 
dispreţuitor la mine şi m-a întrebat: „Mama ta ştie pe unde 
umbli şi cum îţi distrugi viaţa?” Chestia asta m-a pus pe 
gânduri. Mi-am zis că dacă mama se uita la mine de sus, 
din ceruri, era probabil supărată foc că nu încercam să-mi 
fac o altă viaţă. Şi-n clipa aceea am realizat că nici o bătaie 
nu avea să îi aducă înapoi pe-ai mei. Nici o cantitate de 
droguri, oricât de mare, nu avea să-mi şteargă complet din 
memorie privirea din ochii rugători ai fratelui meu. Şi n-aş fi 
reuşit nicicând să scap de imaginea aceasta pentru că dacă 
încercam să scap, n-aş fi făcut decât să înrăutăţesc şi mai 
tare lucrurile. Şi atunci mi-am canalizat toată energia spre o 
carieră militară. 

— Da’ eu nu vreau să-ţi rişti viaţa pentru mine, profule. 
Şi-aşa-i destul de rău c-o plac pe fiica ta şi vreau să fim 
împreună. 

— O să discutăm şi despre asta, dar nu acum. 
Deocamdată, să ne concentrăm pe ceea ce avem de făcut. 
La ce oră urmează să te vezi cu Devlin? mă întreabă 
Westford cu o hotărâre care îi emană din tot corpul. 

Convenim să ne întâlnim cu toţii la ora şapte, când 
urmează să punem la cale un plan. Ce fel de plan, n-aş 
putea să spun. Nu-mi rămâne decât să sper că până 
diseară la şapte Westford va găsi soluţia salvatoare. ŞI 
adevărul e că simt o mare uşurare că mi-am încredinţat, în 
fine, viaţa în mâinile cuiva în care am încredere. 


Capitolul 54 - Kiara 


Luni dimineaţa, mama pregăteşte clătite pentru micul 
dejun. 

— Ce-i cu tine acasă? De ce n-ai plecat la serviciu? o 
întreb. 

— Astăzi or să deschidă magazinul angajaţii. 

Îmi zâmbeşte cu căldură, zâmbetul acela dulce care 
întotdeauna mă făcea să mă simt mai bine când eram în 
şcoala primară şi zăceam la pat, bolnavă. 

— M-am gândit c-ar fi plăcut să vă văd şi eu o dată cum 
plecaţi la şcoală. 

— Aţi vorbit, tu sau tata, cu Carlos? repet pentru a 
milioana oară aceeaşi întrebare pe care o tot pun de ieri. 

Amândoi părinţii mei se poartă ciudat de ieri încoace, 
când tata s-a întors acasă de la serviciu. A stat încuiat în 
birou, cu mama, ore în şir. Şi după aia au părut foarte 
agitaţi, iar eu nu-mi dau seama de ce. 

Chiar înainte să-mi declare că mă iubeşte, Carlos mi-a 
spus c-o să rămână peste noapte la Alex. Aş vrea să fie aici, 
cu mine, şi să mă asigure că totul e în regulă cu noi, însă 
sunt conştientă că avea nevoie să stea singur o vreme, ca 
să se gândească în linişte la ceea ce se întâmplase. 

Problema e că eu nu i-am îndepărtat cea mai groaznică 
temere. Carlos trebuie să afle că n-am de gând să-l 
părăsesc brusc, şi nici n-am să renunţ la noi. Păcat că n-am 
putut să discut cu el astăzi, înainte de şcoală. Nu s-a întors 
de duminică dimineaţa, când m-a lăsat acasă. 

O urmăresc pe mama cum amestecă energic aluatul de 
clătite tot mai iute în castron. 

— Nu prea ştiu ce să spun, zice. 

— Cum adică nu ştii? 

— Adică nu vreau să discut despre asta. 


Mă duc spre ea şi-mi pun mâna pe braţul ei, oprind-o din 
amestecat. 

— Ce se întâmplă, mamă? Trebuie să-mi spui. 

Inghit cu greu. N-o să mă dau la o parte şi să-l las pe 
băiatul de care sunt îndrăgostită să sufere din pricină că şi 
el mă iubeşte. Carlos nu merită aşa ceva. Mai bine renunţ la 
el decât să-l văd nefericit. 

— Trebuie să-mi spui ce se petrece. 

Se uită la mine şi văd că are ochii umezi. E limpede, ceva 
e în neregulă. 

— Tatăl tău m-a asigurat că se ocupă el de toate. l-am 
acordat încrederea mea în ultimii douăzeci de ani şi n-am 
de gând să mă opresc acum. 

— E vorba cumva de Carlos? Şi are legătură cu faptul că 
a fost bătut? E în pericol? 

Mama mă mângâie pe obraz. 

— Kiara, scumpo, du-te la şcoală. Îmi pare rău că sunt un 
pic încordată în dimineaţa asta. Dar o să se termine curând. 

— Ce o să se termine, mamă? întreb eu panicată. S-s- 
spu- ne-mi. 

Face un pas în spate, gândindu-se, fără îndoială, la 
consecinţele dezvăluirii secretului ei. 

— Tatăl tău a spus c-o să rezolve el problema. leri a avut 
o discuţie lungă cu Tom şi David, amicii lui din armată care 
lucrează la DEA'%, Departamentul Antidrog. 

— Cred că mi se face rău, spun. 

— Ai să vezi, totul va fi bine, Kiara. Acum pregăteşte-te 
să pleci la şcoală şi te rog să nu povesteşti nimănui ce ți- 
am spus. 

— E gata micul dejun? întreabă fratele meu când intră în 
bucătărie. 

Mama se reapucă de amestecat aluatul. 

— Aproape gata. Fac clătite din cereale integrale. 


19% Drug Enforcement Agency — Departamentul Antidrog este agenţia 
americană federală însărcinată cu punerea în aplicare a legilor referitoare la 
droguri şi cu combaterea traficului şi consumului de substanţe interzise. 


Brandon îi aruncă una din privirile lui celebre, 
bosumflate, în faţa cărora niciunul din noi nu poate să 
reziste. Mă întreb dacă expresia asta a lui va îmbătrâni 
vreodată. Cunoscându-l pe Brandon, bănuiesc c-o va păstra 
şi când va ajunge un bărbat respectabil de cincizeci de ani. 

— Nu poţi să adaugi nişte fulgi de ciocolată în clătite? Te 
rooog, mami. 

Mama oftează, apoi îl sărută pe obrajii dolofani. 

— OK, dar pune-ţi pantofii, ca să nu întârzii, că vine 
autobuzul. 

Mama toarnă cu polonicul amestecul în tigaie, iar eu 
profit de ocazie şi mă strecor spre biroul tatei. Ştiu că-i urât 
din partea mea şi un gest total nepotrivit, dar mă aşez în 
faţa computerului tatei şi derulez istoricul. Incep cu site- 
urile accesate pe internet şi continui cu folderele de 
documente. Trebuie neapărat să aflu dacă aici se ascunde 
vreun indiciu. Şi cum e clar că nimeni nu intenţionează să- 
mi spună ce se întâmplă, nu îmi rămâne decât să 
scormonesc şi să investighez singură. 

Din păcate pentru tata, dar din fericire pentru mine, nu 
şi-a şters istoricul. Accesez tot ce a lucrat în ultimele 
douăzeci şi patru de ore. Dau peste o scrisoare către şeful 
lui, cu propunerile pentru noua programă analitică, ciorna 
unei prelegeri pentru o oră de curs şi un formular care 
cuprinde o mulţime de cifre. 

Studiez tabelul cu mai mare atenţie. E un document 
financiar... cu detalii despre unul din conturile lor bancare. 
Ultima operaţiune derulată datează de astăzi — o retragere 
de cincizeci de mii de dolari — şi soldul rămas este acum de 
cinci mii de dolari. La rubrica „Descrierea tranzacţiei” e 
trecut un singur cuvânt: NUMERAR. 

Tata urmează să scoată azi din cont cincizeci de mii de 
dolari. Presimt că banii ăştia au legătură cu bătaia încasată 
de Carlos. 

— Kiara, e gata masa, strigă mama din bucătărie. 

Evident, nici prin cap nu-i trece să-mi spună de ce-ar 


avea nevoie tata să scoată din cont fabuloasa sumă de 
cincizeci de mii de dolari. Mă prefac că totul e în regulă şi 
îmi mănânc clătitele cu un zâmbet nonşalant, fals, întipărit 
pe faţă. 

Imediat ce terminăm micul dejun, mama îl zoreşte pe 
Brandon să iasă din casă, ca să nu piardă autobuzul şcolii. 
Mă furişez iute înapoi la computerul tatei. Mi-a venit o idee: 
intru pe site-ul de hărţi folosit de obicei de tata şi dau click 
pe ultimele căutări. 

Şi, aşa cum mă aşteptam, ultimele două căutări sunt 
adrese nefamiliare mie. Una se află lângă Eldorado Springs, 
iar cealaltă este în Brush, un oraş situat la circa o oră şi 
jumătate de mers cu maşina de casa noastră. E un loc 
recunoscut pentru traficul intens de droguri şi-mi simt inima 
grea. Ce se întâmplă? Notez rapid adresele, închid 
computerul şi-mi iau o faţă nevinovată când mama intră 
înapoi în casă. 

La şcoală, deschid dulapul şi găsesc înăuntru doi 
trandafiri, aşezaţi deasupra cărţilor, unul roşu, celălalt 
galben. Sunt legaţi cu un rozariu din mărgele de care e 
prins un bilet. Imi dau imediat seama că sunt de la Carlos. 

Mă aşez pe vine în faţa dulapului şi citesc biletul, scris pe 
o bucată de hârtie smulsă dintr-un caiet de notițe. 


K. 

Doamna de la magazin a zis că galbenul înseamnă 
prietenie şi roşul dragoste. Rozariul e singurul lucru cu 
adevărat valoros pe care îl am. E al tău. La fel ca mine. 

C 

— Nu-mi vine să-mi cred ochilor. Să fie Kiara Westford, 
fata care nu-mi răspunde la telefoane? zice Tuck 
apropiindu-se. 

Strâng florile, şiragul de mărgele şi biletul la piept. 

— Bună. Scuze, lucrurile au cam luat-o razna. 

Se încruntă. 

— Ce ai în mână? 


— Nişte chestii. 

— De la armăsarul mexican? 

Mă uit în jos la florile frumoase pe care le ţin în mână. 

— Carlos a d-d-dat de necazuri, Tuck. Tata e cu el şi 
mama se poartă ciudat şi eu vreau să ajut, dar nu ştiu cum. 
Nu vreau să fiu lăsată în ceaţă când t-t-toţi par să se afle în 
p-p-pericol. Mă simt atât de neajutorată. N-n-nu ştiu... ce să 
fac. 

Inconştient, îmi trec degetele printre  mărgelele 
rozariului. 

Tuck mă trage într-o sală de clasă goală. 

— Ce fel de necazuri? Şi nu mai tremura, că mă sperii. 

— N-n-nu mă pot abţine. Cred că e ceva legat de Carlos 
şi nişte traficanţi de droguri. Sunt înnebunită de spaimă 
fiindcă tata se crede Rambo şi are impresia că poate 
rezolva singur totul. Cred că e implicată şi DEA. Şi presimt 
că tata e băgat până peste cap în chestia asta. Nici măcar 
n-am habar cine e traficantul, Tuck, dar după ce a fost 
bătut, Carlos s-a referit la el numindu-l Diavolul, în spaniolă 
— EI Diablo. 

— El Diablo? zice Tuck clătinând din cap. Numele nu-mi 
zice nimic. Dar ştii cu cine ar trebui să vorbeşti? 

— Cu cine? 

— Cu Ram Garcia. Mama lui lucrează la DEA. Acum ceva 
vreme a fost invitată la şcoală şi ne-a povestit despre 
munca ei. 

II sărut pe obraji. 

— Eşti un geniu, Tuck! spun, după care o zbughesc în 
căutarea lui Ram. 

O jumătate de oră mai târziu, stau aşezată în faţa 
doamnei 
Garcia, mama lui Ram. Poartă un costum bleumarin cu 
pantaloni şi o bluză albă apretată şi arată exact ca o agentă 
DEA. Ram îmi dăduse numărul de telefon, iar eu mă 
strecurasem până la maşină, de unde o sunasem. N-am 
chiulit în viaţa mea de la şcoală, dar nici n-am fost vreodată 


atât de îngrijorată în privinţa tatei şi a lui Carlos. 

Doamna Garcia termină de vorbit cu mama la telefon. 

— Doamna Westford e în drum spre noi, îmi spune. Dar 
tu va trebui să rămâi aici câteva ore. Nu pot să te las să 
părăseşti clădirea. 

— Nu înţeleg, zic eu. De ce nu pot să plec? 

— Pentru că ştii adresa din Brush. Şi faptul ăsta ar putea 
pune mulţi oameni în pericol, spune doamna Garcia oftând 
şi aplecându-se spre mine peste biroul înţesat de dosare 
din carton gros. Adevărul este, Kiara, că tatăl tău, Carlos şi 
Alex au nimerit în mijlocul unei anchete la care lucrăm de 
luni de zile. 

— Vă rog spuneţi-mi că nu sunt în primejdie, o implor eu 
cu inima gata să-mi sară din piept. 

— Am trimis vorbă agenţilor noştri sub acoperire care 
sunt infiltraţi în bandă să-i protejeze pe tatăl tău şi pe fraţii 
Fuentes. Sunt în siguranţă, atâta cât se poate având în 
vedere că ne aflăm în pragul unei descinderi a DEA. In plus, 
tatăl tău îşi va lua toate măsurile de precauţie necesare. 

— De unde ştiţi asta? 

— Tatăl tău a mai lucrat cu noi la realizarea unor profile 
criminalistice şi la câteva operaţiuni sub acoperire. Şi nu le- 
a spus nimic lui Carlos şi Alex despre operaţiunea în 
derulare ca să îi protejeze. Cu cât ştiu mai puţin, cu atât 
mai bine. 

Ce? Tatăl meu lucrează cu DEA? De când şi până când? 
Nu mi-a spus niciodată nimic despre asta. Pentru mine, el e 
tata, nu cine ştie ce tip care lucrează sub acoperire pentru 
Agenţia Antidrog. Tot ce am ştiut e că şi-a păstrat nişte 
prieteni din perioada când a lucrat în armată şi că mai iese 
uneori cu ei în oraş. 

Doamna Garcia îşi dă probabil seama de confuzia care 
domneşte pe chipul meu, căci iese din spatele biroului şi se 
ghemuieşte în faţa mea. 

— Tatăl tău a participat la câteva misiuni de luptă dificile 
alături de agenţii noştri. ÎI respectăm foarte mult şi el ştie 


ce are de făcut, zice ea uitându-se la ceasul de la mână. 
Tot ce pot să-ţi spun este că-i ţinem pe toţi sub 
supraveghere permanentă şi că agenţii noştri infiltraţi sunt 
extrem de bine pregătiţi. 

— Nu-mi pasă cât de bine sunt pregătiţi, exclam eu şi 
lacrimile îmi umplu ochii acum, când mă gândesc cât de 
multe lucruri aş mai avea să-i spun lui Carlos şi cât de rău 
îmi pare că nu i-am repetat tatei mai des ce mult îl 
preţuiesc. Vreau garanţii sută la sută că nu vor pâţi nimic. 

Doamna Garcia mă bate uşurel cu palma pe genunchi. 

— Din păcate, în viaţă nu există garanţii. 


Capitolul 55 - CARLOS 


Mă uit la fratele meu, care strânge atât de tare volanul 
încât încheieturile mâinii i s-au albit. Profesorul a petrecut 
toată ziua trecând în revistă diverse scenarii, în caz că 
Devlin sau oamenii lui nu îşi respectă promisiunile şi încep 
să tragă în noi. 

Aseară, când ne-am întâlnit, profesorul a sosit acasă la 
Alex îmbrăcat într-o helancă neagră şi în pantaloni negri, de 
parcă era Zorro. Am impresia că bietul om duce dorul 
operaţiunilor ălora militare sub acoperire la care a 
participat în tinereţe, pentru că altfel nu se explică 
entuziasmul lui debordant. 

Nu mă-ntrebaţi cum de-i venise ideea să facă un târg cu 
Devlin. O oră întreagă ne-am certat, eu explicându-i că nici 
prin cap nu-mi trece să-l las să cheltuiască zeci de mii de 
dolari din banii lui ca să mă scoată pe mine din necaz. Am 
tot pledat până ce a început să mă doară gura, dar 
Westford nu s-a dat bătut. A insistat c-o să negocieze cu 
Devlin, cu sau fără acordul meu. 

Înainte de a discuta cu Devlin, Westford a stat îndelung 
de vorbă cu mine. Era dispus să mă răscumpere de la 
Devlin, indiferent de preţ... dar cu o condiţie. 

Ca eu să intru în serviciul militar sau la colegiu. 

Deci asta era înţelegerea. Profesorul se oferea să scoată 
o tonă de bani din contul lui bancar ca să mă elibereze din 
lanţurile lui Devlin, dar punea condiţii. 

— Asta-i un soi de sclavie, i-am spus azi după-amiază în 
timp ce revedeam amândoi planurile. 

— Termină cu prostiile, Carlos. Batem palma sau nu? 

l-am întins mâna însă, spre surprinderea mea, Westford 
m-a tras spre el şi m-a îmbrăţişat cu forţă, spunându-mi că 
e mândru de mine. E ciudat să am de-a face cu cineva care 


ştie adevărul despre mine şi căruia să-i pese totuşi de 
viitorul meu şi să-şi dorească să reuşesc în viaţă. 

Devlin i-a acordat profesorului un termen de douăzeci şi 
patru de ore ca să vină cu cincizeci de mii de dolari, 
răscumpărarea mea, dar asta numai după ce mă 
prezentam la o locaţie secretă din Brush şi dovedeam că 
fac front comun cu Rodriguez în faţa aliaţilor bandei 
Guerreros. Bănuiesc că o tranzacţie babană e în curs, dar 
furnizorii mexicani nu au încredere în Devlin. Mă-ntreb dacă 
războiul de stradă cu R6 a început deja. 

Suntem în maşină, în drum spre Brush, la întâlnirea cu 
Devlin şi Rodriguez. Westford a vârât banii într-un sac 
marinăresc pe care-l ţine la picioare. Eu sunt aşezat pe 
bancheta din spate, cu privirile în cefele celor doi oameni 
pe care i-am transformat în detaşamentul meu de 
bodyguarzi. Inima îmi bate cu putere în piept la gândul că i- 
am implicat pe Alex şi pe prof în afacerea asta. Ar fi trebuit 
să mă prezint singur la întâlnire. Devlin e problema mea, 
dar ei o tratează de parc-ar fi şi-a lor. 

Îmi amintesc când Kiara şi-a trecut degetele peste unul 
dintre tatuajele mele. La rebe/de.* Presupun că nu-s chiar 
atât de rebel pe cât credeam, din moment ce mă folosesc 
de un bărbat în vârstă şi de fratele meu mai mare pe post 
de apărători. Şi cu toate că nu-mi convine c-au venit cu 
mine, trebuie să admit că fără ei aş fi probabil pierdut. 

— Mai e încă timp să vă faceţi nevăzuţi şi să mă lăsaţi să 
merg singur la întâlnire. 

— Uit-o, răspunde Alex. Vin cu tine, orice-ar fi. 

Westford bate cu palma peste sacul cu bani. 

— Sunt pregătit. 

— E vorba de-o groază de bani, profesore. Eşti sigur că 
vrei să te desparţi de ei? Poţi să te speli pe mâini de mine şi 
să-ţi păstrezi banii. Nici măcar n-aş putea să te 
învinovăţesc. 

Clatină din cap. 

— N-am de gând să dau înapoi. 

— Dacă vreunul din noi simte că e ceva în neregulă, s-o 
şteargă cât mai repede, spun eu. Oricum, oamenii lui Devlin 
ne vor depăşi numeric. 

Alex conduce încet, traversând Brush-ul. Străzile îmi 
amintesc de Fairfield, oraşul din Illinois unde-am trăit mai 
înainte. Nu locuiam în cartierul bogătaşilor. Unii oameni 
evitau să treacă prin partea de sud a oraşului, de teamă să 
nu le fie furată maşina, dar pentru noi acolo însemna acasă. 

Un grup de băieţi de vârsta noastră stă la un colţ de 
stradă şi se uită bănuitori după maşina lui Alex, o apariţie 
nouă în acele locuri. Dacă părem că ştim ce facem şi c-am 
venit acolo cu un scop anume, or să ne lase în pace. Dar 
dacă dăm impresia că n-avem habar unde suntem şi cum s- 
ajungem unde vrem, ne-am ars. 

Alex străbate o alee şerpuită care sfârşeşte în faţa unei 
clădiri ce pare un depozit abandonat, iar eu simt fiori pe 
şira spinării. De ce o fi insistat Devlin să se-ntâlnim aici? 

— Eşti gata? mă întreabă Alex parcând maşina. 

— Nu, răspund eu. 

Se întorc amândoi spre mine. 

— Am vrut doar să vă mulţumesc, murmur eu. Dar chiar 
vă-nchipuiţi că Devlin o să ia banii şi-o să plece, pur şi 
simplu, sau mai degrabă mai întâi o să ne împuşte şi după 
aia să ia banii? 

Westford deschide portiera. 

— N-avem decât o cale de-a afla. 

leşim cu toţii din maşină, cu simţurile încordate la 
maxim. Cu toate c-am făcut mişto de Westford că s-a 
îmbrăcat complet în negru, adevărul e că arată ca un dur. 
Un dur bătrân şi cam chelios, dar un dur. 

— Pe acoperiş e un tip şi alţi doi sunt în dreapta şi în 
stânga, zice Westford. 

Care-o fi fost porecla lui în armată, Ochi de Vultur? 

Un individ stă postat la intrare, în aşteptarea noastră. Are 
probabil vreo douăzeci şi ceva de ani, dar păr de o nuanţă 


de blond atât de deschisă că pare aproape alb. 

— Vă aşteptam, zice c-o voce răguşită. 

— Bine, spun eu luând iniţiativa şi păşind primul 
înăuntru. 

Dacă vor începe să tragă, eu voi fi ţinta, iar Alex şi cu 
Westford vor putea s-o şteargă. Tipul cu părul alb ne 
controlează de arme, în timp ce Westford strânge sacul cu 
bani la piept, ca şi cum i-ar fi prea greu să se despartă de 
el. Săracul Westford. Chestia asta îl depăşeşte cu totul. 

— i-am mai spus că n-ai ce căuta aici? îi zic. 

— Nu mai insista, spune el. Pentru c-ar fi o pierdere de 
vreme şi tot n-o s-ajungi nicăieri. 

Tipul cu părul alb ne conduce spre un birou mic situat pe 
o latură a clădirii. 

— Aşteptaţi aici, ne ordonă. 

lată-ne aşadar, doi dintre fraţii Fuentes, plus un fost 
militar care strânge la piept un sac marinăresc plin cu 
cincizeci de mii de dolari, preţul libertăţii mele. 

Rodriguez intră în încăpere şi se aşază pe marginea 
mesei de scris. 

— Deci ce ziceai că ai aici, Carlos? 

— Bani. Pentru Devlin, răspund eu. 

Presupun că Marele Boss nu şi-a făcut apariţia. 

— Mi s-a spus c-ai găsit un binefăcător dispus să te 
răscumpere.  Cunoşti oameni de vază, hm? zice el 
aruncându-i o privire profului. 

— Cam aşa ceva. 

Întinde mâna. 

— Dă-mi banii. 

Westford strânge sacul şi mai tare la piept. 

— Nu. Devlin a făcut înţelegerea cu mine şi amândoi 
trebuie s-o ducem la capăt. 

Rodriguez face un pas spre el. 

— Hai să ne lămurim, tataie. N-ai nici un cuvânt de spus 
aici. Mai bine m-ai pupa în fund, altfel mă tem c-o să te 
trezeşti c-un glonţ... sau două în cur. 


— Ba am un cuvânt de spus, ripostează Westford. l-am 
lăsat soţiei mele un bilet cu instrucţiuni să sune la poliţie în 
caz că nu ne-ntoarcem toţi teferi şi nevătămaţi acasă. 
Crede-mă, lipsa unui profesor respectat nu va fi uşor 
trecută cu vederea. lar tu şi cu Devlin veţi fi vânaţi. 

Zice toate astea fără a slăbi strânsoarea sacului cu bani. 

Frustrat, Rodriguez iese din încăpere. Mă-ntreb dacă ne 
va împuşca atunci când se va întoarce şi va păstra banii 
pentru el. 

— Doar nu-ţi închipui că Devlin o să-ţi dea o chitanţă 
pentru bani? îl întreb eu pe profesor. Din câte ştiu eu, banii 
plătiţi pentru o răscumpărare nu sunt deductibili din taxe. 

Clatină din cap. 

— Faci pe deşteptul şi-n situaţii critice. Nu ai de gând să 
renunţi la asta niciodată, este? 

— Nt. Face parte din şarmul meu. 

— Oricum, de unde ştii că Devlin e pe-aici? Întreabă Alex. 

Proful nici nu clipeşte. 

— Dacă pe acoperiş e un tip, plus încă doi care 
supraveghează intrările şi ieşirile, înseamnă că Şeful e aici. 
Poţi să fii sigur. 

Are dreptate. Devlin însuşi îşi face, alene, apariţia după 
vreo jumătate de oră. E limpede, ne-a lăsat în mod 
deliberat să-l aşteptăm, ca să se asigure că ştim cine face 
jocurile. Aruncă o privire sacului cu bani. 

— Cât ai înăuntru? întreabă. 

— Atât cât ne-am înţeles... cincizeci de mii. 

Devlin se plimbă în sus şi-n jos prin cameră, uitându-se la 
noi sceptic. 

— Te-am verificat, profesore Westford. 

Preţ de o jumătate de secundă, Westford pare tulburat. 
Dar dup-o clipă reuşeşte să-şi mascheze nervozitatea. Eu 
am observat, dar nu ştiu dacă şi Alex sau Devlin. 

— Şi ce-ai aflat? întreabă Westford. 

— Păi tocmai asta e, că nu prea mare lucru. Fapt care mă 
face să presupun că ai nişte conexiuni în sfera serviciilor 


secrete. Poate că n-ai venit până aici decât ca să îmi 
înscenezi mie ceva. 

Îmi vine să mă prăbuşesc de râs. Profu' n-are nici un fel 
de legături cu serviciile secrete. Poate că-n epoca lui de 
glorie a fost soldat în trupele de operaţiuni speciale, dar 
acum nu e decât tatăl Kiarei şi-al lui Brandon. Ce 
Dumnezeu, doar se dă în vânt după Seara de Distracţie în 
Familie. 

— Singurele mele relaţii profesionale sunt cu colegii de la 
catedra de psihologie a universităţii. 

— Bun. Pentru că dacă aflu că ai vreo legătură cu poliţia, 
tu şi copiii ăştia doi o să regretaţi că m-aţi cunoscut. 
Rodriguez m-a informat că i-ai lăsat soţiei un bilet, pentru 
siguranţa voastră. Să ştii că nu-mi plac amenințările, 
profesore. Acum deschide sacul. 

Westford deschide sacul şi scoate dinăuntru banii. Când 
Devlin e convins că sunt toţi şi nu au fost marcați, îmi 
ordonă să i-i dau. 

— Mai avem o trebuşoară de făcut, zice gesticulând spre 
mine. Tu şi cu Rodriguez vă veţi întâlni cu nişte amici de-ai 
mei foarte importanţi. În Mexic. 

Cum? Nu se poate. 

— Nu aşa ne-am înţeles, zice Westford. 

— Ei, asta e, am schimbat termenii înţelegerii, spune 
Devlin. Am banii, am arme, deţin puterea. În timp ce tu nu 
ai nimic. 

În clipa aia, pământul începe să se zgâlţâie, de parc-ar fi 
cutremur. 

— E un raid, se aude cineva strigând de dincolo de uşă. 

Oamenii lui Devlin s-au împrăştiat care încotro, 
abandonând sarcina protejării şefului pentru a-şi apăra 
propria piele. 

Agenţi DEA îmbrăcaţi în jachete albastre dau buzna în 
depozit, cu armele pregătite. Ne ordonă să ne culcăm cu 
toţii la pământ. 

Devlin are întipărită pe chip o privire sălbatică, de om 


nebun, în momentul când scoate un pistol de calibrul 45 de 
la brâu şi-l ţinteşte pe profesor. 

— Nu! ţip eu, apoi m-arunc în faţă, ca să-i smulg pistolul 
din mână. 

Nu pot s-accept ca cineva să îl omoare pe Westford, chiar 
dacă asta ar însemna ca să ajung eu la morgă. Smulg 
pistolul şi-n clipa următoare coapsa pare că mi-a luat foc. 
Sângele se prelinge de-a lungul piciorului şi cade pe 
podeaua de ciment. Totul pare de domeniul fantasticului şi 
mi-e şi frică să mă uit în jos. Nu ştiu cât de gravă e rana, 
dar mă simt de parcă o mie de albine şi-ar fi înfipt acele în 
coapsa mea. Alex se repede spre Devlin, care e însă mai 
rapid. Întoarce pistolul către fratele meu şi o panică 
cumplită mă cuprinde. Dau să mă agăţ de Devlin ca să-l 
opresc, dar Westford mă trage la o parte şi în momentul 
următor tipul cu părul alb năvăleşte în încăpere fluturând în 
mână un pistol Glock. 

— Poliţia! Lasă arma jos! ordonă el. 

Ce naiba... 

Într-o clipită, Devlin se întoarce şi cei doi fac schimb de 
focuri. Îmi ţin răsuflarea, apoi oftez uşurat când îl văd pe 
Devlin prăbuşit la pământ şi ţinându-se cu mâinile de piept. 
Are ochii deschişi şi sângele ţâşneşte din corpul lui şi se 
împrăştie pe podea, sub el. Durerea năucitoare în faţa 
perspectivei de a-i pierde pe Alex şi pe Westford mă face 
să-mi ţin ochii strâns închişi. 

Când îi deschid, îl văd cu coada ochiului pe Rodriguez, îşi 
ţine pistolul îndreptat spre agentul sub acoperire cu părul 
alb. Pe care încerc să îl previn de pericol, dar, spre surpriza 
mea, Westford înşfacă arma lui Devlin şi îl împuşcă pe 
Rodriguez ca un veritabil trăgător de elită. 

Latră apoi nişte ordine celorlalţi agenţi DEA, după care 
mă cară, ajutat de Alex, afară din depozit. 

— Lucrezi la DEA? îl întreb printre dinţii încleştaţi, fiindcă 
piciorul ăla blestemat mă ustură de parc-aş fi fost muşcat 
de însăşi regina albinelor. 


— Nu tocmai. Să zicem că mai am încă prieteni în funcţii 
importante. 

— Asta înseamnă c-o să-ţi păstrezi cele cincizeci de 
bătrâne? 

— Mda. Ceea ce presupun că-nseamnă că învoiala 
noastră a căzut. Nu mai trebuie să intri în armată sau la 
colegiu. 

Doi asistenţi de pe Salvare se reped spre noi cu o targă. 
Mă saltă pe ea, dar apuc să-l prind pe profesor de mână 
înainte ca tipii să mă ia de acolo. 

— Ca să ştii, am de gând să mă-nrolez. 

— Bravo, sunt foarte mândru de tine. Dar de ce te-ai 
răzgândit? 

Gem de durere, dar reuşesc să-i arunc o jumătate de 
zâmbet. 

— Kiara merită un iubit care să-i poată oferi mai mult 
decât un corp excitant şi o faţă care i-ar face până şi pe 
îngeri să plângă de invidie. 

— Nu renunţi niciodată la vanitatea ta prostească? mă 
întreabă Westford. 

— Ba da. 

Când fiica lui mă sărută, toată vanitatea mea zboară pe 
fereastră. 


Capitolul 56 - Kiara 


Îl mângâi pe Carlos pe braţ şi-l las să-mi strângă mâna în 
timp ce-l aşteptăm pe doctor să ne explice ce se întâmplă 
cu piciorul lui. Alex nu l-a părăsit nici el o clipă de când a 
fost transportat la spital şi a rămas, stoic, la căpătâiul lui. E 
speriat şi pare că se învinovăţeşte pentru că nu a reuşit să- 
şi ferească fratele mai mic de rele. Dar totul e bine când se 
termină cu bine. 

Tata a aflat că mama şi fratele lui Carlos erau ameninţaţi, 
aşa că a aranjat, cu permisiunea lor, să fie aduşi în 
Colorado. 

A promis c-o să-i ajute şi să-şi găsească un apartament de 
închiriat, ceea ce-i grozav. 

— Tata mi-a zis c-o să supravieţuieşti, îi spun lui Carlos în 
timp ce mă aplec şi îl sărut pe frunte. 

— O fi de bine ori de rău? 

OK, Kiara, e momentul să mărturiseşti tot ce ai pe suflet, 
îmi zic. Acum ori niciodată. Mă apropii şi îi şoptesc la 
ureche, ca să nu mă audă decât el: 

— Am... am nevoie de tine, Carlos. Pentru totdeauna. 

Îmi ridic ochii. Privirile noastre se împletesc. Vreau ca 
scena asta să dureze veşnic. Il doresc. Şi mai mult decât 
atât, am cu adevărat nevoie de el. Avem nevoie unul de 
celălalt. Cu cât sunt mai aproape de Carlos, cu atât mai 
mult mă încarc de energia şi puterea pe care o iradiază. 

Simt că vrea să spună ceva pentru a umple tăcerea, aşa 
cum face de obicei, dar se reţine. Stăm în continuare ochi 
în ochi. Şi de data asta n-o să-mi mai feresc privirea. 

întind încet o mâna tremurătoare şi îi ating mijlocul 
pieptului, pe deasupra tricoului, ca pentru a-i alina durerea. 
Răsuflă acum mai tare şi-i simt bătăile inimii sub palma 
mea. 


Îmi prinde obrazul în căuşul palmei şi mă mângâie uşor 
cu degetul mare. Inchid ochii şi mă aplec spre mâna lui, 
topindu-mă în căldura ei. 

— Eşti periculoasă, zice. 

— De ce? 

— Pentru că mă faci să cred că imposibilul e posibil. 


După operaţia lui Carlos, toată familia s-a adunat în jurul 
patului lui. La uşă se aude un ciocănit. Brittany se strecoară 
şovăitoare înăuntru. 

— Mersi că m-ai sunat, Kiara, îmi zice. 

Carlos mă rugase să o sun, chiar înainte de a intra în 
operaţie şi după ce mă informase că Alex şi Brittany se 
despărţiseră. 

— Nici o problemă, spun eu. Mă bucur c-ai venit. 

— Şi eu mă bucur, intervine Carlos. Dar mă aflu sub 
efectul morfinei, aşa că poate c-ar fi bine să-mi ceri să-ţi 
dau asta în scris. 

Alex dă să iasă, însă Carlos îl observă şi izbucnește: 

— Aşteaptă, Alex. 

Alex îşi drege glasul. 

— Ce-i? 

— Ştiu c-o să-mi regret mai târziu vorbele, dar nu se 
poate ca tu şi cu Brittany să vă despărțiți. 

— Am făcut-o deja, spune Alex, apoi se uită spre Brittany. 
Nu-i aşa, Brit? 

— Dacă aşa vrei tu, Alex, zice ea frustrată. 

— Nu. Nu eu am vrut. Tu ai vrut să ne despărţim. Să nu 
dai vina pe mine, spune el făcând un pas în faţă. 

— Pentru că tu ai vrut să nu le spunem părinţilor mei 
despre relaţia noastră, nu eu. Eu vreau să strig în gura 
mare, ca toată lumea să afle că suntem împreună. 

— Lui Alex îi e teamă, Brittany, zice Carlos. 

— Teamă de ce? 

Alex întinde mâna spre ea şi-i dă o şuviţă de păr blond pe 
după ureche. 


— Ca părinţii tăi să nu te convingă că meriţi ceva mai 
bun. 

— Alex, tu mă faci fericită, tu mă faci să muncesc mai 
mult. Visez la viitorul nostru împreună şi vreau cu disperare 
ca visele astea să se împlinească. Eşti o parte din mine, fie 
că vrei sau nu. Şi nimeni nu poate schimba asta, crede-mă, 
zice 
Brittany ridicându-şi ochii înlăcrimaţi spre el. 

Alex îi cuprinde obrazul în palmă şi-i şterge lacrimile. Are 
un nod în gât şi, fără să rostească o vorbă, o trage spre el şi 
nu-i mai dă drumul. 

O jumătate de oră mai târziu, Alex, Brittany şi cu părinţii 
mei dispar la cantina spitalului. Tuck intră în salon cu o 
vază mare plină cu garoafe de un roz aprins de care e legat 
un balon pe care scrie CINCIZECI LA SUTĂ DINTRE 
CHIRURGI AU ABSOLVIT FACULTATEA ÎN A DOUA JUMĂTATE 
A CLASAMENTULUI - SPER CĂ OPERAŢIA TA A DECURS 
BINE! 

— Salut, amigo! zice el. 

— Of, la naiba, exclamă Carlos prefăcându-se exasperat. 

Imi face plăcere să constat că nu şi-a pierdut spiritul de 
luptă după cele întâmplate azi. 

— Cine te-a invitat aici? 

Tuck aşază vaza pe pervazul ferestrei şi zâmbeşte larg. 

— Zău aşa, Carlos. Nu mai fi atât de morocănos. Am 
venit ca să te înveselesc. 

— Şi cum ai de gând să faci asta? Aducându-mi flori roz? 
zice Carlos gesticulând spre vază. 

— De fapt, florile sunt pentru Kiara, pentru că ea e 
nevoită să te suporte. 

Tuck desface balonul şi leagă sfoara de bara patului de 
spital. 

— Consideră-mă striperul tău... vreau să zic voluntaruli!! 


111 joc de cuvinte intraductibil bazat pe apropierea ortografică şi fonetică 


dintre stripper şi candy striper — persoană care face muncă voluntară în 
spitale. 


autoînsărcinat cu îngrijirea ta. 

Carlos clatină din cap. 

— Kiara, spune-mi că tembelu' ăsta nu s-a oferit să-mi 
prezinte un număr de striptease. 

— Fii cuminte, îl potolesc eu. Tuck a bătut tot drumul 
până aici pentru că-şi face griji din pricina ta. 

— Să zicem că m-ai cucerit, amigo, admite Tuck, apoi îşi 
dă pletele de pe faţă. În plus, dacă nu te-aş avea pe tine ca 
să te zăpăcesc de cap, viaţa mea nu ar mai fi aceeaşi. N-ai 
încotro, trebuie să recunoşti... noi doi ne completăm 
reciproc. 

— Eşti /oco. 

— lar tu un homofob, dar sub îndrumarea Kiarei şi a mea 
ai şansa de a deveni o fiinţă omenească cumsecade şi 
tolerantă. 

Mobilul lui Tuck sună. Îl scoate din buzunar şi ne anunţă: 

— E Jake. Mă-ntorc imediat. 

Dispare pe hol, lăsându-ne pe Carlos şi pe mine singuri. 
Mă rog, nu tocmai singuri, pentru că Brandon stă aşezat pe 
un scaun într-un colţ, complet absorbit de unul din jocurile 
lui video. 

Carlos mă prinde de încheietura mâinii şi mă trage pe 
pat, lângă el. 

— Înainte de ziua de azi mă hotărâsem să plec din 
Colorado, îmi mărturiseşte. Mă gândisem c-ar fi mai bine să 
nu mai fiu o povară pentru părinţii tăi sau pentru Alex. 

— Şi acum? îl întreb eu tulburată, pentru că am nevoie 
să-l aud spunând că vrea să rămână aici pentru totdeauna. 

— Nu mai pot să plec. Ţi-a spus tatăl tău că mama şi cu 
Luis vin încoace? 

— Da. 

— Dar ăsta nu e singurul motiv pentru care vreau să 
rămân aici, chica. Nu pot să te părăsesc, la fel cum nu pot 
să părăsesc patul ăsta de spital acum, cu piciorul meu 
rănit. Aşa că mă gândeam... dacă să le spunem părinţilor 
tăi acum sau mai târziu. 


— Ce să le spunem? întreb eu făcând ochii mari. 

Mă sărută uşor, apoi anunţă cu mândrie: 

— Că suntem într-o relaţie serioasă, sinceră şi 
monogamă. 

— Suntem? 

— Si. lar când o să ies din spital o să-ţi repar portiera 
maşinii. 

— Nu dacă o repar eu prima. 

Işi muşcă buza de jos şi se uită la mine ca şi cum l-aş fi 
excitat. 

— Detectez cumva o umbră de provocare în vocea ta, 
chica? 

li iau mâna şi-mi împletesc degetele cu ale lui. 

Mă trage mai aproape. 

— Nu numai ţie îţi plac provocările, zice. Şi ca să ştii pe 
viitor, ador fursecurile cu glazură dublă de ciocolată servite 
calde şi moi în mijloc... şi fără magneti lipiţi de ele. 

— Şi mie tot aşa îmi plac. Să mă anunţi când ai de gând 
să-mi pregăteşti o porţie. 

Râde şi îşi apleacă spre mine capul. 

— Acum o să vă sărutaţi franţuzeşte? o trânteşte 
Brandon. 

— Înî. Aşa că-nchide ochii, zice Carlos, apoi trage pătura 
peste noi ca să ne asigure un minim de intimitate. N-o să te 
mai părăsesc niciodată, îmi şopteşte cu buzele lipite de 
gura mea. 

— Bine. Pentru că n-am să te las să mă părăseşti 
niciodată, răspund lăsându-mă uşor pe spate. Şi promit că 
nici eu n-am să te părăsesc. O să ţii minte, da? 

— Da. 

— Deci să înţeleg că asta înseamnă că de acum încolo o 
să faci ascensiuni montane cu mine? 

— O să fac orice vrei tu, Kiara. Nu mi-ai citit biletul pe 
care ţi l-am pus în dulapul din vestiar? Sunt al tău. 

— Şi eu a ta. Pe vecie. 


Epilog 


DUPĂ DOUĂZECI ŞI ŞASE DE ANI 


Carlos Fuentes stă şi o urmăreşte cu privirea pe femeia 
cu care e căsătorit de douăzeci de ani şi care strânge acum 
chitanţele adunate peste zi. Afacerea cu atelierul auto 
McConnell, pe care îl cumpăraseră la întoarcerea lui din 
armată, merge bine. Se descurcaseră rezonabil chiar şi în 
perioadele de criză. Soţia lui preţuise dintotdeauna lucrurile 
simple, chiar şi atunci când îşi putuseră permite mai mult. 
La naiba, căţăratul pe munte până la Dom o făcea pe Kiara 
să zâmbească mai mult decât orice pe lume şi ascensiunea 
aceasta devenise cu timpul pentru ei un ritual săptămânal. 

Cât priveşte schiul sau snowboardingul, asta era cu totul 
altceva. Carlos îi ducea pe Kiara şi pe copii în staţiunile 
montane în sezonul de iarnă, dar o privea pe Kiara de la 
distanţă cum le învăţa pe cele trei fiice ale lor mai întâi să 
schieze, şi apoi să se dea cu planşa. Fetelor le plăcea la 
nebunie când Luis le însoțea, pentru că el era singurul 
dintre fraţii Fuentes suficient de nebun pentru a se lua la 
întrecere cu ele pe pârtiile dificile, clasificate sub 
denumirea de diamant negru. 

Carlos îşi şterge mâinile pe o cârpă; s-a murdărit după ce 
a schimbat uleiul la maşina vechiului său amic Ram. 

— Kiara, trebuie să stăm de vorbă despre puştiul ăsta pe 
care taică-tău m-a obligat să-l iau la noi în casă. 

— Nu e un copil rău, zice Kiara uitându-se în sus spre 
soţul ei şi aruncându-i un zâmbet liniştitor. Are nevoie doar 
de puţină îndrumare şi de un cămin. Îmi aminteşte într-un 
fel de tine. 

— Glumeşti? Ai observat câte piercinguri are delincventul 
ăsta? Pun pariu că şi-a făcut găuri şi în locuri de care prefer 


să n-am habar. 

Exact în clipa aceea fiica lor cea mare, Cecilia, apare cu 
maşina în faţa garajului şi cu delincventul aşezat pe 
scaunul de lângă ea. 

— Are părul prea lung. Arată ca o chica bărboasă, 
mormăie Carlos. 

— Şşt, îl dojeneşte soţia. 

— Pe unde aţi umblat? îi întreabă acuzator Carlos pe cei 
doi elevi din primul an de liceu care sar în acelaşi timp din 
maşină. 

Niciunul din ei nu catadicseşte să-i răspundă. 

— Dylan, vino cu mine. Trebuie să discutăm ca de la 
bărbat la bărbat. 

Îl surprinde pe delincvent dându-şi ochii peste cap dar 
urmându-l spre biroul privat din capătul atelierului auto. 
Carlos închide uşa şi se aşază pe scaunul din spatele mesei 
de scris, făcându-i semn lui Dylan să ia loc pe scaunul 
pentru vizitatori, aflat vizavi de el. 

— Stai deja de o săptămână la noi, dar am fost atât de 
ocupat cu treburile la atelier că n-am avut timp să te pun la 
curent cu regulile casei. 

— Ascultă, bătrâne, zice puştiul alene, apoi se dă pe 
spate şi îşi cocoaţă pantofii murdari pe biroul lui Carlos. Eu 
nu respect nici un fel de reguli. 

Bătrâne? Nu respectă nici un fel de reguli? La naiba, 
puştiului ăstuia i-ar prinde bine o bătaie zdravănă. Cu toate 
că, sincer vorbind, Carlos vede în el ceva din vechiul său fel 
de a fi, rebel. Dick fusese cel mai bun surogat de tată pe 
care şi l-ar fi putut dori atunci când se stabilise, cu ani în 
urmă, în Colorado... Ce Dumnezeu, doar îi spusese 
profesorului „tată” chiar de dinainte de a se însura cu Kiara 
şi nici nu-şi putea imagina ce turnură ar fi putut să ia viaţa 
lui dac-ar fi fost lipsit de sfaturile lui Westford. 

Împinge picioarele lui Dylan jos de pe birou şi-şi 
aminteşte de momentul când tatăl Kiarei îi servise o 
prelegere foarte similară cu cea pe care are şi el acum de 


gând s-o ţină. 

— Uno, fără droguri şi alcool. Dos, fără obscenităţi. Am 
trei fete şi-o soţie şi nu vreau să aud cuvinte vulgare în 
casă. Tres, stingerea se dă în timpul săptămânii la zece şi 
jumătate şi în weekenduri la miezul nopţii. Cuatro, îţi vei 
face singur curat în cameră şi vei ajuta la treburile 
gospodăreşti ori de câte ori vei fi rugat, la fel ca şi copiii 
noştri. Cinco, ai voie să te uiţi la televizor numai după ce-ţi 
termini temele. Seis... 

Nu-şi mai aminteşte care era regula numărul şase a 
socrului său, dar nu contează. Are el propriile lui reguli, pe 
care vrea să i le împărtăşească delincventului cât mai 
limpede cu putinţă. 

— Nici nu se pune problema să ieşi la întâlniri cu Cecilia, 
aşa că nu te obosi să te gândeşti la asta. Ai vreo 
nelămurire? 

— Mda, una singură, zice delincventul aplecându-se în 
faţă şi uitându-se direct în ochii lui cu o privire obraznică şi 
compătimitoare. Ce se întâmplă dacă încalc vreuna din 
regulile astea tâmpite ale tale? 


Sfârşit 


